﻿Revista ,,Dăscălimea Română”, Nr.4, Slobozia, iulie 2016 1 Revista ,,Dăscălimea Română”, Nr.4, Slobozia, iulie 2016 2 Volumul de faţă cuprinde lucrări prezentate la Şcoala Internaţională de Vară a Cadrelor Didactice Române din Ţară şi de peste Hotare ,,Dăscălimea Română", Ediţia a IV-a , desfăşurată în perioada 17 -24 iulie 2016, la Eforie Sud, la iniţiativa Asociaţiei Generale a Cadrelor Didactice din România ,,Dăscălimea Română". Responsabilitatea pentru conţinutul materialelor publicate revine în exclusivitate autorilor. Revista aparţine ASOCIAŢIEI GENERALE A CADRELOR DIDACTICE DIN ROMÂNIA,,DĂSCĂLIMEA ROMÂNĂ" România, Județul Ialomița, Andrășești, Str. Mihalache Georgescu , Nr.9, C.I.F.31247362, Cont: RO17RZBR0000060015399516, deschis la Raiffeisen Bank Slobozia, E-mail: dascalimearomana@yahoo.com Colectivul de redacţie:  Profesor Victoriana Aprilia Gălbenuş - coordonator  Profesor Voica Tache  Profesor Alexandra Vidu ISSN 2344 – 2069 ISSN–L 2344 – 2069 Revista ,,Dăscălimea Română”, Nr.4, Slobozia, iulie 2016 3 Din sumar:  Cuvânt înainte  AGCDR ,,DASCĂLIMEA ROMÂNĂ” – furnizor de formare acreditat MENCȘ  EXTRAS DIN STATUTUL A.G.C.D.R. ,,DĂSCĂLIMEA ROMÂNĂ"  Puncte de vedere al colegilor profesori implicați în proiect Revista ,,Dăscălimea Română”, Nr.4, Slobozia, iulie 2016 4 Dragi colegi, Vă mulţumim pentru participarea şi implicarea la cea de-a IV-a ediţie a ,,Şcolii Internaţionale de Vară pentru Dascălii Români din Ţară şi de peste Hotare" <<Dăscălimea Română>>. Gândurile noastre de bine le adresăm Ministerului Educației Naționale și Cercetării Științifice, Direcției Generale Management, Resurse Umane și Rețea Școlară Națională, Direcției Formare Continuă, domnilor inspectori Elena Dinu și Dorin Roșcan, pentru sprijinul și consilierea de înaltă ținută în realizarea Programelor de formare continuă a cadrelor didactice din învățământul preuniversitar din România. Mulţumirile se cuvin și Inspectoratului Școlar Județean Constanța, care an de an ne sprijină cu promovarea proiectului nostru, în județul Constanța şi, nu în ultimul rând, colegilor dascăli participanți la program. În cadrul Școlii Internaționale de Vară vom desfășura mai multe activități: 1.Programul de formare continuă ,,JOCUL DIDACTIC DE LA FORMAL LA NONFORMAL, ÎN ÎNVĂȚĂMÂNTUL CONTEMPORAN”, acreditat de Ministerul Educației și Cercetării Științifice prin Ordinul nr. 4623/27.07.2015 ( categoria 2 și tipuri de competențe a / 15 credite profesionale transferabile / 60 h), cu public țintă: personalul didactic de predare din învățământul preuniversitar. 2. SIMPOZIONUL INTERNAȚIONAL ,,Cadrul didactic, promotor al sistemului de valori”, Secțiunile I: Lucrări științifice și a II-a: Expoziția Internațională de Fotografie ,,Instituția școlară în imagini”, Ediția a IV-a. 3. EXPOZIȚIA INTERNAȚIONALĂ ,,ARTA POPULARĂ ROMÂNEASCĂ - PUNTE ÎNTRE ROMÂNI ŞI GENERAŢII”, Ediția a IV-a, Eforie Sud, 2016. 4. Lansarea Revistei Dăscălimea Română”, Nr.4, ISSN 2344 – 2069, ISSN–L 2344 – 2069. Sperăm ca fiecare dintre dumneavoastră să ducă în suflet şi la locul de muncă, cât mai mult din atmosfera minunată, din experienţa acumulată în atelierele de lucru, să multiplice cunoştinţele, priceperile, deprinderile formate şi să aplice cu succes la clasă lucrurile noi învăţate. Urez succes lucrărilor Şcolii de Vară, ediţia a IV-a , Eforie Sud, 17 – 24 iulie 2016 ! Cu stimă, respect, consideraţie şi preţuire pentru Dascălul Român, Preşedinte A.G.C.D.R. ,,Dăscălimea Română", Profesor Victoriana Aprilia Gălbenuş Revista ,,Dăscălimea Română”, Nr.4, Slobozia, iulie 2016 5 Participanții la Școala Internațională de Vară ,,Dăscălimea Română”, 12-19 iulie 2015 Revista ,,Dăscălimea Română”, Nr.4, Slobozia, iulie 2016 6 AGCDR ,,DĂSCĂLIMEA ROMÂNĂ” – furnizor de formare acreditat MENCȘ După programele de formare acreditate în perioada 2014 - 2015: 1. ,,Artele vizuale și lucrul manual de la pasiune la job”, ,,Eticheta și protocolul în unitatea școlară” și ,,Jocul Didactic de la formal la nonformal, în învățământul preuniversitar”, Asociația Generală a Cadrelor Didactice din România ,,Dăscălimea Română” a propus spre acreditare și a primit girul Ministerului Educației Naționale și Cercetării Științifice pentru un nou program de formare continuu ,, Valorizarea instituției de învățământ prin optimizarea și eficientizarea comunicării și relaționării”, categorie program și tip de competențe 2. b), cu durata de 76 ore, având drept public țintă : personalul didactic din învățământul preuniversitar, pe care îl vom implementa în România atât prin locațiile propuse spre acreditare, dar și prin alte locații ai căror formabili vor solicita acest lucru. Locațiile acreditare sunt: 1. Liceul Teoretic ,,Jean Monnet”, București, conform Protocolului nr.145/14.01.2016. 2. Școala Gimnazială Nr.193, București , conform Protocolului nr. 230/17.03.2016. 3. Liceul Teoretic ,,Dan Barbilian”, Câmpulung, județul Argeș, conform Protocolului nr. 173/17.03.2016. 4. Liceul Tehnologic ,,Dimitrie Filipescu”, Buzău, județul Buzău, conform Protocolului nr.333/15.03.2016. 5. Grădinița cu Program Prelungit ,,Mugurașii”, Râmnicu Sărat, județul Buzău, conform Protocolului nr. 83/16.02.2016. 6. Casa Corpului Didactic Caraș – Severin, județul Caraș – Severin, conform Protocolului nr.1029/15.04.2016. 7. S.C. COMPLEX EXCELSIOR S.A., Eforie Sud, județul Constanța, conform Protocolului nr. 7 / 14.02.2016. 8. Școala Gimnazială Nr.11 ,,Dr. Constantin Angelescu”, Constanța, județul Constanța, conform Protocolului nr. 336/16.02.2016. 9. Grădinița cu Program Prelungit ,,CĂSUȚA DE TURTĂ DULCE”, Constanța, județul Constanța, conform Protocolului nr. 386/03.02.2016 10. Școala Gimnazială Nr.3, Lupeni, județul Hunedoara, conform Protocolului nr. 1238/11.04.2016. 11. Școala Gimnazială ,,Sf. Andrei”, Slobozia, județul Ialomița, conform Protocolului nr. 1109/14.04.2016. Echipa de formatori ai acestui program de formare continuă este în acest moment formată din următoarele persoane: 1. Profesor GĂLBENUȘ VICTORIANA APRILIA, manager program, președinte AGCDR ,,Dăscălimea Română” 2. Conf.univ.dr. ENACHE RODICA GABRIELA, Universitatea Ovidius din Constanța, Prodecan al Facultății de Psihologie și Ștințele Educației. 3. Asistent universitar (asociat) / Lector dr. MIRCEA ELENA NICOLETA, Universitatea Politehnică din București – Departamentul de Formare a Carierei Didactice și Științe Socio - Umane. 4. TACHE VOICA, secretar program, învățător la Școala Gimnazială ,,Sf. Andrei”, Slobozia. Revista ,,Dăscălimea Română”, Nr.4, Slobozia, iulie 2016 7 5. VIDU ALEXANDRA, profesor la Liceul Teoretic ,,Jean Monnet”, București. 6. CODREANU TUDORITA, profesor la Liceul Teoretic ,,Jean Monnet”, București. 7. RĂDUCANU DIANA, profesor la Liceul Teoretic ,,Jean Monnet”, București. 8. PINTILIE NICOLETA - LILIANA, profesor la Școala Gimnazială Nr.193, București. 9. PÂSLARU MIHAELA CRISTINA, profesor la Liceul Teoretic ,,Dan Barbilian”, Câmpulung Muscel / Argeș. 10. CONSTANTIN MALANCĂ VERONICA, profesor la Liceul Tehnologic ,,Dimitrie Filipescu”, Buzău. 11. MARCU NICOLETA, profesor - director la C.C.D. Caraș-Severin. 12. POTOCEAN DANIELA, profesor la C.C.D. Caraș-Severin. 13. BONCIU ADRIANA, profesor la C.C.D. Caraș-Severin. 14. MATEI DANIELA, profesor la Școala Gimnazială Nr.11 ,,Dr .Constantin Angelescu” Constanța/ Constanța. 15. VASILIEV ANCA RALUCA, profesor la Şcoala Gimnazială Nr.29„Mihai Viteazul” Constanţa / Constanța. 16. RĂCEANU NELA, profesor la Liceul de Arte ,,Ionel Perlea” Slobozia/Ialomița. 17. TURCU IONELIA, profesor la Școala Gimnazială ,,Sf.Andrei, Slobozia. 18. FILIPOIU MIHAELA EVELINA, profesor la Școala Gimnazială ,,Sf.Andrei, Slobozia. 19. CHIROȘCĂ SIMONA- CAMELIA, profesor la Școala Gimnazială Nr.3 Lupeni/ Hundoara. Analiza de nevoi privind realizarea programului de formare continuă ,, VALORIZAREA INSTITUȚIEI DE ÎNVĂȚĂMÂNT PRIN OPTIMIZAREA ȘI EFICIENTIZAREA COMUNICĂRII ȘI RELAȚIONĂRII”: 1. Descrierea cercetării realizate, în vederea stabilirii analizei de nevoi: Şcoala românească se află într-o continuă transformare. Schimbul de experienţă cu şcolile din Europa oferă dascălilor români oportunităţi inedite de schimbare a mentalităţilor despre lume şi viaţă. Astfel, abordarea unei tematici legate de comunicarea în unitatea școlară și activități școlare și extrașcolare, contribuie la creșterea randamentului școlar, la crearea unui climat afectiv propice dobândirii noilor cunoștințe, la interacțiunea directă a profesorului cu elevii săi, dar și a elevilor între ei. O bună colaborare și relaționare, atât în unitatea de învățământ, între profesori și profesori, între profesori și conducerea școlii, între profesori și familiile elevilor, între unitățile școlare, precum și între alte instituții de stat și private, pe plan local, național și internațional, va valoriza instituția de învățământ, va consolida poziția și importanța școlii în viața societății. Un plus de valoare dat instrucției și educației este oferit de abordarea corectă a comunicării și relaționării între toți factorii implicați în actul educației. Dascălii de astăzi trebuie șă țină pasul cu schimbările tehnologiei, dar și cu modul de a gândi și a acționa cu elevii săi, atât în mediul școlar, cât și în afara acestuia, în cadrul activităților nonformale. Se impune astfel, realizarea unui program de formare a profesorilor, care să vină în sprijinul acestora, contribuind la dezvoltarea profesională dar și socială. Revista ,,Dăscălimea Română”, Nr.4, Slobozia, iulie 2016 8 Cunoștințele acumulate de profesori trebuie transmise și implementate în proiecte, atât elevilor cât și familiilor acestora. Societatea actuală are nevoie de valori umane autentice, care să constituie idealuri pentru copiii de astăzi - adulții de mâine. Instituţia şcolară este mediul de transmitere a acestor cunoștințe, abordând, prelucrând și implementând conținuturile programului, formând competenţe utile în viața de zi cu zi, dar și pentru o mai bună abordare și înțelegere a conținutului disciplinelor de învățământ, pentru desăvârșirea personalității umane a elevilor și pregătirea lor pentru viitor. În perioada 3 mai – 1 septembrie 2015, A.G.C.D.R. ,,Dăscălimea Română" a elaborat chestionarul de identificare a nevoii de formare continuă/perfecţionare. Acesta a fost aplicat în mai multe unităţi şcolare (grădiniţe, şcoli gimnaziale, licee, grupuri şcolare ). Au răspuns cadre didactice din învățământul preuniversitar din România, aflate în diferite tranşe de vechime. 2. Descrierea instrumentelor utilizate pentru realizarea cercetării: CHESTIONAR DE IDENTIFICARE A NEVOII DE FORMARE CONTINUĂ 1. Aţi mai urmat un curs pe tema ,,Valorizarea instituției de învățământ, prin optimizarea și eficientizarea comunicării și relaționării” ? DA NU 2. Ce tipuri de activităţi consideraţi că ar fi mai eficiente în cadrul formării continue? o Curs şi seminar o Dezbatere o Atelier de lucru o Alte modalităţi 3. În ce măsură considerați că este necesară realizarea unui sondaj în școala dumneavoastră, cu privire la educarea şi formarea elevilor prin intermediul comunicării și relaționării eficiente ? o În mare măsură o În mică măsură o Deloc 4. Este utilă introducerea unui curs de formare, care să abordeze optimizarea și eficientizarea comunicării și relaționării, în cadrul activităţilor şcolare şi extraşcolare, din învățământul preuniversitar românesc ? □ DA □ NU 5. Implementarea unui management al comunicării în contextul european, ar putea duce la creșterea calității actului educațional și pregătirea elevilor pentru viaţă ? □ DA □ NU □ NU ȘTIU 6. Abordarea unor noi strategii, prin achiziționarea de noi competențe referitoare la comunicare și relaționare, din prisma eficientizării și optimizării activităților didactice şcolară şi extraşcolară, v-ar putea fi de ajutor în empatizarea cu elevii ? Revista ,,Dăscălimea Română”, Nr.4, Slobozia, iulie 2016 9 o Acord total o Uneori, sunt de acord o Dezacord 7. Care dintre cele trei teme le considerați mai importante? o Comunicarea și relaționarea în unitatea de învățământ o Formele instrumentale de comunicare o Exemple de bune practice ale comunicării organizaționale 3 Centralizarea rezultatelor și formularea concluziilor: Rezultatele sunt centralizate în tabelul următor: Nr. crt. Judeţul Nr. de chestio nare Profesori învăţă mânt preşcolar Profesori învăţă mânt primar Profesori gimnaziu Profesori liceu Alte categorii de personal didactic - secretar, laborant, administra tor, bibliotecar, contabil) 1. ARGEȘ 496 105 124 98 97 45 2. BISTRIŢA 372 75 90 92 87 28 3. BUCUREŞTI 467 105 104 97 85 76 4. BUZĂU 490 108 111 102 94 75 5. CARAȘ SEVERIN 385 76 102 106 68 33 6. CĂLĂRAŞI 400 96 99 89 85 31 7. CONSTANŢA 443 76 155 76 83 53 8. HUNEDOARA 367 53 118 91 78 27 9. IALOMIŢA 492 102 135 101 89 65 10. MUREȘ 316 81 87 62 54 32 11. SUCEAVA 256 47 80 50 50 29 12. VRANCEA 350 76 98 65 72 39 Revista ,,Dăscălimea Română”, Nr.4, Slobozia, iulie 2016 10 13. Total 4807 1000 1303 1029 942 533 ANALIZA ȘI INTERPRETAREA CHESTIONARULUI : Pentru întrebarea 1. ,,Valorizarea instituției de învățământ, prin optimizarea și eficientizarea comunicării și relaționării” ? s-au obținut 798 răspunsuri DA și 4009 răspunsuri Nu. Întrebarea 2. Ce tipuri de activităţi consideraţi că ar fi mai eficiente în cadrul formării continue?  Curs şi seminar - 726  Dezbatere - 659  Atelier de lucru - 3333  Alte modalităţi – 89 La întrebarea 3. ,, În ce măsură considerați că este necesară realizarea unui sondaj în școala dumneavoastră, cu privire la educarea şi formarea elevilor prin intermediul comunicării și relaționării eficiente ?  În mare măsură - 4649  În mică măsură - 158  Deloc - 17% 83% 0% DA NU 726 659 3333 25 Curs Dezbatere Aplicații practice 3051 Altele Revista ,,Dăscălimea Română”, Nr.4, Slobozia, iulie 2016 11 Referitor la întrebarea 4. ,,Este utilă introducerea unui curs de formare, care să abordeze optimizarea și eficientizarea comunicării și relaționării, în cadrul activităţilor şcolare şi extraşcolare, din învățământul preuniversitar românesc?”, 93% din cadrele didactice intervievate au răspuns afirmativ. Întrebarea 5. ,,Implementarea unui management al comunicării în contextul european, ar putea duce la creșterea calității actului educațional și pregătirea elevilor pentru viaţă ? 4581 □ DA 132 □ NU 94 □ NU ȘTIU Pentru întrebarea 6. ,,Abordarea unor noi strategii, prin achiziționarea de noi competențe referitoare la comunicare și relaționare, din prisma eficientizării și optimizării activităților didactice şcolară şi extraşcolară, v-ar putea fi de ajutor în empatizarea cu elevii?”, cadrele didactice au dat următoarele răspunsuri: Acord total – 4 704 Uneori, sunt de acord - 103 Dezacord – 0 0 2000 4000 6000 În mare măsură În mică măsură Deloc Series 1 Column1 Column2 0% 50% 100% Da NU Series 1 DA 95% NU 3% ȘTIU 2% DA NU NU ȘTIU Revista ,,Dăscălimea Română”, Nr.4, Slobozia, iulie 2016 12 Referitor la întrebarea 7. Care dintre cele trei teme le considerați mai importante? 1. Comunicarea și relaționarea în unitatea de învățământ - 1477 2. Formele instrumentale de comunicare - 1342 3. Exemple de bune practice ale comunicării organizaționale - 1988 3.Scopul programului: Dezvoltarea competențelor profesionale, prin însușirea unor tehnici moderne, formale şi nonformale, privind comunicarea și relaționarea, pentru realizarea obiectivelor programelor școlare în vigoare, pentru cunoașterea și interacționarea cu mediul școlar și social, în vederea creșterii șanselor de reușită în cariera profesională. Aduc mulțumirile AGCDR ,,Dăscălimea Română”, atât colegilor implicați ca formatori cât și directorilor unităților școlare impicate în acest program. Succes în activitățile pe care le veți întreprinde în noul an școlar! Cu respect și considerație, Profesor Victoriana Aprilia GĂLBENUȘ 98% 2% 0% 0 Acord total Uneori, sunt de acord Dezacord Tema 1 Tema 2 Tema 3 Revista ,,Dăscălimea Română”, Nr.4, Slobozia, iulie 2016 13 EXTRAS DIN STATUTUL A.G.C.D.R. ,,DĂSCĂLIMEA ROMÂNĂ" CAPITOLUL I. Denumirea, natura juridică, sediul, durata de funcţionare. ART. 1 Denumirea asociaţiei Se constituie, în baza Legii nr. 246/2005 şi potrivit prezentului Statut, ASOCIAŢIA GENERALĂ A CADRELOR DIDACTICE DIN ROMÂNIA ,,DĂSCĂLIMEA ROMÂNĂ”(A.G.C.D.R.D.R. ) ART. 2 Forma juridică a asociatiei ASOCIAŢIA GENERALĂ A CADRELOR DIDACTICE DIN ROMÂNIA ,,DĂSCĂLIMEA ROMÂNĂ”(AGCDR ,,DĂSCĂLIMEA ROMÂNĂ”) este persoana juridică de drept privat cu scop nepatrimonial, independentă, apolitică, non-guvernamentală, non-profit, independentă, cu beneficiu public, având caracter profesional, ştiinţific şi cultural. Asociaţia îşi desfăşoară activitatea în conformitate cu legile române şi prevederile prezentului statut. CAPITOLUL II. Scopul şi obiectivele asociaţiei ART. 5 Scopul : Membrii ASOCIAŢIEI GENERALE A CADRELOR DIDACTICE DIN ROMÂNIA ,,DĂSCĂLIMEA ROMÂNĂ”(AGCDR ,,DĂSCĂLIMEA ROMÂNĂ”)se asociază în scopul cultivării spiritului de solidaritate ; al ridicării prestigiului şcolii şi al cadrelor didactice ; al creşterii eficienţei actului educativ, prin dezvoltarea profesională, ameliorarea legislaţiei, a programelor, a manualelor şi a materialului didactic ; al promovării şi apărării drepturilor şi libertăţilor omului; al progresului comunităţii din care fac parte şi al comunităţii românilor de peste hotare şi al promovării intereselor morale, sociale şi materiale ale membrilor. CAPITOLUL IV. Membrii asociaţiei. Drepturi şi obligaţii ART.8 ASOCIAŢIA GENERALĂ A CADRELOR DIDACTICE DIN ROMÂNIA ,,DĂSCĂLIMEA ROMÂNĂ”(AGCDR ,,DĂSCĂLIMEA ROMÂNĂ”) este o asociaţie deschisă tuturor cadrelor didactice din România, al cadrelor didactice române de peste hotare, al altor cadre didactice din Europa şi nu numai. Cu recomandare , pot fi admişi în asociaţie şi specialişti care pot contribui la realizarea scopului asociaţiei. Cererea acestora se discută şi se aprobă de către Consiliul Director, conform statutului şi a prevederilor legale. ART. 9 Participarea la activităţile iniţiate de ASOCIAŢIA GENERALĂ A CADRELOR DIDACTICE DIN ROMÂNIA ,,DĂSCĂLIMEA ROMÂNĂ” (AGCDR ,,DĂSCĂLIMEA ROMÂNĂ”) se face pe baza calităţii de membru al asociaţiei. ASOCIAŢIA GENERALĂ A CADRELOR DIDACTICE DIN ROMÂNIA ,,DĂSCĂLIMEA ROMÂNĂ” (AGCDR ,,DĂSCĂLIMEA ROMÂNĂ”) este compusă din: Membri fondatori. Membri activi. Membri simpatizanţi ( colaboratori, voluntari, coparteneri) Membri de onoare (fără drept de vot). Personal angajat, potrivit legislaţiei muncii. ART. 10 Membrii fondatori sunt acei membri ai ASOCIAŢIEI GENERALE A CADRELOR DIDACTICE DIN ROMÂNIA ,,DĂSCĂLIMEA ROMÂNĂ” (AGCDR ,,DĂSCĂLIMEA Revista ,,Dăscălimea Română”, Nr.4, Slobozia, iulie 2016 14 ROMÂNĂ”), care au consimţit la înfiinţarea asociaţiei şi care au contribuit, în părţi egale, laformarea patrimoniului iniţial al asociaţiei. Toţi membrii fondatori sunt de drept membrii ai asociaţiei. ART. 11 Membru activ al asociaţiei poate fi orice persoană fizică sau juridică, ce doreşte să participe activ la realizarea scopului şi obiectivelor asociaţiei , care îşi exprimă în mod liber voinţa de a face parte din asociaţie, şi îşi plătesc integral cotizaţia anuală stabilită. Ei beneficiază de toate drepturile prevăzute la Art. 14 din statut. Primirea de noi membri se face la cerere, cu acordul Consiliului Director, care va emite, în termen de 7 zile de la înregistrarea cererii, o decizie de admitere sau respingere a solicitantului. ART. 12 Membrii simpatizanţi sunt acei membri ai asociaţiei care au renunţat la calitatea de membrii activi, care activeză sporadic , nu îşi plătesc cotizaţia şi nu au drept de vot. ART. 13 Membrii de onoare pot fi personalităţi din domeniul educaţiei, ştiinţei, culturii sau din alte domenii de activitate. Acestea sunt recomandate şi propuse Adunării Generale , apoi sunt invitate personal pentru a-şi da acordul de principiu de a devein membrii de onoare ai asociaţiei. ART. 14 Fiecare membru al asociatiei are următoarele drepturi : a) să participe sau să fie reprezentat la lucrările adunării generale a asociaţiei cu drept de vot, pentru adoptarea tuturor hotărârilor; b) să aleagă şi să fie ales în oricare din organele de conducere, administrare şi control ale asociaţiei, în condiţiile prezentului statut; c) să participe la manifestările organizate de asociaţie, în ţară şi străinătate; d) să primească informaţiile de care dispune asociaţia, referitoare la problemele specifice obiectului de activitate; e) să primească asistenţă şi consultanţă din partea asociaţiei, în vederea pregătirii proprii; f) să primească publicaţiile asociaţiei, contra cost sau gratuit şi să publice în acestea articole, comunicări, informaţii. ART. 15 Fiecare membru al asociaţiei are următoarele îndatoriri : a) să promoveze obiectivele asociaţiei şi să militeze pentru îndeplinirea scopului acesteia; b) să respecte normele de etică profesională şi ţinuta morală; c) să participe activ la acţiunile organizate de asociaţie; d) să militeze pentru creşterea prestigiului asociaţiei şi al membrilor acesteia, în ţară şi străinătate, prin propria tinută morală şi activitate profesională; e) să respecte prevederile prezentului statut si hotărârile adunării generale ale asociaţiei; f) să achite la timp cotizaţia de membru. ART. 16 Calitatea de membru al asociaţiei încetează : a) la cerere : încetarea calităţii de membru al asociaţiei se face din iniţiativă proprie, prin notificarea prealabilă scrisă a asociaţiei, cu 15 zile înainte de publicarea acestei hotărâri, în caz contrar, urmând a se suporta daunele materiale şi morale aduse asociaţiei; b) prin excludere, pentru neplata cu rea-credintă a cotizaţiei, timp de şase luni; c) prin excludere, pentru încălcarea obligaţiilor ce-i revin potrivit statutului. Excluderea se hotărăşte de Consiliul Director, cu o majoritate de 2/3 din voturile valabil exprimate. Consiliul Director poate hotărî suspendarea calităţii de membru, pană la prima adunare generală. Membrii excluşi sau retraşi din asociaţie nu au dreptul la restituirea aportului adus la patrimoniul asociaţie. Revista ,,Dăscălimea Română”, Nr.4, Slobozia, iulie 2016 15 Dragi Dascăli Români , Stimați colegi , An de an , Asociația Generală a Cadrelor Didactice din România ,,Dăscălimea Română” reînoiește invitația, tuturor colegilor din învățământul românesc să devină membri cu drepturi depline. Acest lucru se poate realiza prin completarea formularului de adeziune. Asociația vă va informa cu privire la toate activitățile derulate prin platforma on-line și site- ul: www.dascalimearomana.ro . Documentele pe care le vom emite sunt cele prevăzute de lege și anume: adeverință de membru , adeverință de voluntariat județean, național, internațional ( în funcție de activitatea pe care o prestați în cadrul ONG-ului nostru) și alte adeverințe, diplome, certificate, ca urmare a participării dumneavoastră la activitățile noastre. Selectăm formatori naționali pentru viitoarele programe de formare. Deși suntem la început de drum, conform legilor în vigoare, experiența acumultă de-a lungul anilor (2006 - până în prezent) a mai multor Asociații profesionale partenere, ne întărește poziția în societatea românească. Din anul 2013, Ministerul Educației și Cercetării Științifice este un partener incontestabil în activitățile derulate sau pe care le vom desfășura. AGCDR ,,Dăscălimea Română” nu vă percepe cotizație! Persoanele care doresc să sprijine Asociația o pot face prin virarea celor 2 % în contul nostru , prin completarea Formularului 230 personalizat, depunerea și înregistrarea lui la ANAF, scanarea copiei și transmitere pe adresa de e-mail: dascalimearomana@yahoo.com Asociația noastră este în slujba dascălului român din orice colț al țării și al lumii, este deschisă tuturor propunerilor dumneavoastră și vă stă la dispoziție pentru promovarea elevilor și a corpului profesoral de elită românesc. Pentru detalii vă rugăm să folosiți adresa de e-mail a Asociației: dascalimearomana@yahoo.com Cu deosebită stimă și profundă considerație pentru Dascălul Român, Președinte, Profesor Victoriana Aprilia Gălbenuș Revista ,,Dăscălimea Română”, Nr.4, Slobozia, iulie 2016 16 MISIUNEA DE A FI DASCĂL ÎN ROMÂNIA Învățător Tache Voica Școala Gimnazială ,, Sf. Andrei ”, Slobozia - Ialomița A fi dascăl pare în contextul actual una dintre cele mai grele profesii, una pentru care e necesar să avem o pregătire ce depășește așteptările tuturor și, ca în cazul celorlalte profesii, a avea acces la anumite cunoștințe și strategii, pentru a face față provocărilor pe care le implică creșterea și educarea unor elevi capabili să performeze într-o lume neprietenoasă, într-o societate în care trebuie mai întâi să te adaptezi lipsurilor de tot felul, schimbărilor dese și competitivității. A fi dascăl în România presupune, mai întâi de toate, a face față avalanșelor de nemulțumiri de tot felul, pornite dintr-un instinct de apărare care caracterizează mai nou elevii și, deopotrivă părinții și societatea. A ști să întelegi copilul, este unul dintre cele mai importante lucruri pe care îl poate face astăzi un dascăl. Ca să reușim acest lucru, e nevoie să ne eliberăm de anumite idei preconcepute, cu care am fost crescuți și să avem o viziune nouă asupra copilului, asupra educației. În cursul educației este necesar să se schimbe și dascălul, dar și copilul. Adultul trebuie să observe elevul, să găsească căi de înțelegere mai bună și să-și schimbe atitudinea ori de câte ori este necesar. Mulți părinți au așteptări mari de la copiii lor: să fie cuminți sau ascultători în orice imprejurare, să respecte norme și valori impuse la anumite standarde, crezând că în acest mod își vor disciplina copilul, să învețe întotdeauna foarte bine, chiar dacă nu au repetat prea mult sau nu au exersat acasă. În tot acest timp, unii copii se simt neînțeleși și își pierd încrederea în părinți, în dascăli, în ei înșiși. Un copil care trăiește într-un mediu creat pentru adulți, trăiește într-o lume care nu este concepută pentru nevoile lui. Acela care este dominat de un adult mai puternic, ce îi controlează voința și îl constrânge să se adapteze într-un mediu ostil trăiește o adevărată dramă. Adultul greșește în acest caz, chiar dacă este bine intenționat, crezând că astfel îi va asigura socializarea însă, această adaptare se bazează pe o ascultare forțată, care conduce la negarea personalității copilului. Acesta se simte neînteles, spiritul lui nu se poate manifesta, reprimându-și tendințele, pentru că nu i se dă voie să se dezvolte. Spiritul copilului se luptă însă și se apară constant. Apar astfel manifestări de genul crizelor de nervi, furie, plânsete, timiditate, teamă. Acei copii care au un comportament ce deranjează, nu sunt nici răsfățati, nici neascultători, ci, mai degrabă neînțeleși, starea lor semnificând un disconfort, o neliniște pe care nu o pot exprima, neavând experiența și maturitatea necesară. Comportamentul deviant este atat de frecvent întâlnit, încât este considerat o caracteristică a copilului, în timp ce reprezintă de fapt un mecanism de apărare. Comportamentul este al doilea limbaj al copilului, pe care părinții și dascălii trebuie să învețe să-l descifreze cât mai fidel, pentru ca aceștia să crească armonios, fără traume, fără atitudini deviante, cu încredere în forțele proprii și cu o bucurie de viață și învățătură care să le asigure un viitor de succes. Revista ,,Dăscălimea Română”, Nr.4, Slobozia, iulie 2016 17 Schimbarea perspectivei adultului față de copil și crearea unui mediu adaptat nevoilor acestuia sunt necesare la pregătirea bazei pentru o nouă ordine morală, pentru o schimbare în educație, atât pentru adult, cât și pentru copil. Astfel, acele defecte pe care încercăm să le rezolvăm prin educație:comportamentul neadecvat, timiditatea,teama și, în general toate celelalte pe care copilul le folosește pentru a se apăra, acum dispar. Părinții trebuie să-și înțeleagă rolul de model pe care îl au asupra copilului. Nu este necesar ca dascălii să pară perfecți în ochii copilului. Este mai important să ne recunoaștem defectele și atunci cand greșim, să ne cerem scuze.Corectând însă comportamentul copilului, îi oferim o libertate dirijată, fără să-l neglijăm sau să-l sufocăm inhibând activitatea acestuia ci, creând oportunități pentru dezvoltare . Observând copiii, îi vedem cum pot fi liniștiti, inocenți, sensibili, plini de dragoste și bucurie, gata să îi ajute pe ceilalți. Dar, până când adulții nu vor deveni conștienti de greșelile lor, pentru a le corecta, vom ramâne la discreția comentariilor nepotrivite ale unei societăți care consideră că prăpastia dintre elevi și dascăli este atât de adâncă, încât sancționează fără argumente uneori și fără a oferi condiții sau soluții. Copiii, devenind la rândul lor adulți, vor fi victimele acelorași erori, pe care le vor transmite din generație în generație. E nevoie astfel de o nouă mentalitate: de o ascultare activă, adică să ascultăm mai mult decât ceea ce spune copilul, insistent, în momentul respectiv, să să ajutăm copilul să-și identifice , să-și manifeste sentimentele interioare, astfel încât să se simtă ascultat. Dascălul trebuie să interacționeze pozitiv cu elevii în situații simple, prin care aceștia se știu observați, remarcați. Felul în care vorbim cu copiii noștri are un impact uriaș asupra modalității în care ei învață și capacității lor de a asculta. Formulările de încurajări și aprecieri pozitive sunt, cu siguranță, liantul care crează punți de comunicare și relaționare între profesor și elevi. Fazele sensibile din viata copilului trebuie tratate cu înțelegere, pentru a-l ajuta să se dezvolte și să acopere micile trebuințe: nevoia de ordine, mișcare, de a mânui ustensile, de a explora etc. Este recomandat să cunoaștem caracteristicile de creștere și dezvoltare pentru fiecare nivel de vârstă, pentru a-i oferi activități și scopuri rezonabile. Este minunat să ne străduim să nu ,, dresăm ” elevii să realizeze ceea ce dorim noi, maturii, ci, să pregătim un mediu adaptat vieții copilului, atent aranjat, eliberat de obstacole, urmărind îndeaproape dorințele și necesitățile lor, cu bună înțelegere, încurajare, cu aplecare permanentă asupra celor cu cerințe speciale, cu personalizare a demersurilor educative, astfel încât, dascălul să constituie în permanență liantul de referință între generații . Bibliografie: 1. Chiş, V. (2003). Provocările pedagogiei contemporane. Cluj-Napoca: Editura Presa Universitară Clujeană 2. Chircev, S., (1967), Psihologia pedagogică, Editura Didactică şi Pedagogică, Bucureşti 49. 3. Ionescu, M. (1979). Previziune şi control în procesul didactic. Cluj-Napoca: Editura Dacia. 4. D.W., Johnson, R.T. (1991), Classroom instruction and cooperative learning, în H.C. Waxman, H.J. Walberg, eds., “Effective teaching: Current Research”, Berkeley, CA: Mc Revista ,,Dăscălimea Română”, Nr.4, Slobozia, iulie 2016 18 Cutchan Publishing, sursa: http://www.texascollaborative.org/Collaborative_Learning_Module.htm REFLECŢII DE EVALUATOR… Prof. Aron Viorica Inspector Şcolar pentru Învăţământ Primar și Monitorizarea Programelor Privind Accesul la Educaţie, ISJ Ialomiţa Motto: Să ne facem timp pentru reflecţie, pentru că reflecţia este utilă evoluţiei profesionale! A reflecta asupra comportamentului meu de evaluator este un demers necesar si util . Didactica şi evaluarea reprezintă nucleul activităţii profesorului; evaluarea necesită reflecţii permanente din perspective diferite: a elevului, a profesorului, a comunităţii şcolare, a părintelui, a comunităţii locale. Reflecţiile asupra comportamentului meu sunt o dovadă a seriozităţii şi a responsabilităţii profesionale, a disponibilităţii pentru evoluţie în carieră, a receptivităţii faţă de sugestii şi recomandări, faţă de schimbările permanente care au loc în învăţământul românesc. Reflecţiile personale determină schimbări calitative atât la nivelul comportamentului evaluatorului cât şi la nivelul unei mai eficiente interpretări a rezultatelor elevilor. A reflecta este cumva o competenţă transversală. Această categorie de competenţe facilitează transferul cunoştinţelor şi al competenţelor de la o disciplină la alta, de la un an şcolar la altul, din cadrul activităţii şcolare în viaţa de zi cu zi, în activităţile non-formale şi informale. Reflecțiile au fost integrate ca dimensiuni ale profilulului absolventului de învăţământ, dar și ale evaluatorului din învăţământ. În şcoala românească contemporană, învăţarea devine într-o mai mare măsură un proces social, centrat mai puţin pe asimilarea de informaţii cât mai numeroase şi mai mult pe formarea unor competenţe în măsură să-i asigure elevului, dar și profesorului, premise cât mai solide pentru succesul personal, social şi profesional. Evaluatorul eficient şi modern emite reflecţii de valoare pentru sine,dar şi pentru alţii. Este preocupat de realitate,dar şi de schimbare.Cum evaluarea în contextul abordării transdisciplinare a învăţării este o evaluare complexă, sunt necesare şi metode moderne de evaluare : portofoliul, proiectul, investigaţia, autoevaluarea, jurnalul personal sau de grup etc. Acestea reprezintă alternative în contextul educaţional actual, asigurând trecerea de la evaluarea produselor învăţării la evaluarea proceselor cognitive ale elevului în timpul activităţii de învăţare. Implică o creştere a gradului de adecvare a tehnicilor şi a metodelor de evaluare la situaţii didactice concrete, vizează deschiderea evaluării spre diverse perspective – comunicare profesor-elev, elev – profesor, elev – elev, competenţe relaţionale, disponibilităţi de integrare socială . Reflecţiile aşternute pe hârtie pot deveni în timp o sursă de invăţare. Nicio reflecţie nu poate fi inutilă. Oamenii cu bune intenţii, cu dorinţe şi aspiraţii au reflectat întotdeauna, indiferent de vremuri /domenii/sisteme. Reflecţiile asupra comportamentului de evaluator contribuie la declanşarea şi susţinerea procesului de învăţare la nivelul elevilor- una dintre cele mai fascinante sarcini pe care profesia noastră trebuie să o îndeplinească. Revista ,,Dăscălimea Română”, Nr.4, Slobozia, iulie 2016 19 Şi documentele de nivel internaţional constituie referinţe importante care trasează direcţiile actuale ale activităţii educaţionale, chiar dacă nu prin cerinţele impuse, dar sigur prin interpretarea şi utilizarea rezultatelor. Învăţământul centrat pe competenţe solicită evaluatorului și competenţe de reflecţii permanente asupra activităţii de predare-învăţare-evaluare; aceste reflecţii contribuie la dezvoltarea gândirii critice, la eficientizarea învăţării. Reflecţiile evaluatorului îmbunătăţesc evaluarea pentru învăţare, prin noi beneficii şi impact aşteptat realizat. Ne întrebăm adesea: evaluarea tradiţională sau evaluarea modernă?!...Reflecţiile pot contribui la o mai bună definire a tendinţelor modernizării evaluării şcolare. De multe ori evaluarea este o provocare pentru fiecare. Evaluarea este o activitate mult mai complexă decât lasă să se înţeleagă metafora „Când aud de evaluare, îmi scot creionul roşu”. Fără îndoială că un creion roşu sugerează atât elevilor cât şi profesorilor activitatea de evaluare, dar a evalua înseamnă mult mai mult. În contextul evaluării actuale, respectarea câtorva reguli este esenţială în activitatea fiecărui evaluator: să identifice multiplele semnificaţii ale mesajului educaţional; să gestioneze în mod optim procesul de predare – învăţare, cu ajutorul evaluării; să ştie de fiecare dată care este utilitatea activităţii de evaluare; să confrunte ceea ce observă cu ceea ce aşteaptă de la elev; să comunice, prin intermediul unor instrumente, rezultatul acestei măsurări. Un dascăl bun,cu un nivel de aspiraţie ridicat, întotdeauna preocupat de eficienţa demersului didactic, îşi face timp pentru reflecţii asupra tuturor aspectelor procesului de predare-învăţare- evaluare. În general, reflecţiile aupra comportamentului de evaluator nu necesită timp atât de mare care ne-ar demotiva pentru susţinerea acestui tip de activitate. Reflecţiile pot fi constructive, pot facilita procesul de evaluare şi de învăţare al elevilor. Reflecţiile ţin de o pedagogie a eficienţei; acest tip de pedagogie vizează următoarele aspecte din activitatea profesorului: accent pe dezvoltarea capacităţilor de cunoaştere ( deprinderile de gândire, cunoaşterea şi înţelegerea de profunzime), un mediu educaţional suportiv (caracterizat prin prezentarea explicită a criteriilor de performanţă şi a demersurilor care încurajează învăţarea autoreglată), recunoaşterea diferenţelor (cunoaşterea culturală, demersurile incluzive), conectivitatea văzută din perspectiva integrării cunoaşterii, a cunoaşterii contextelor, legăturii cu lumea reală şi centrarea pe probleme. Beneficiile reflecţiilor pot fi determinante; ele pot genera noi comportamente, acţiuni, atitudini: valorizarea şi exploatarea rezultatelor învăţării; evaluarea pentru învăţare, care este predominant bazată pe metode formative (de exemplu, portofoliul) şi pe evitarea sancţionării erorilor; sustinerea elevilor in gestionarea propriei invatari/evaluari; evaluarea autentică. Pentru a fi autentică, evaluarea trebuie să fie un proces continuu, parte integrantă a învăţării, în măsură să le ofere elevilor şi profesorilor „ oportunităţi de reflecţie şi de perfecţionare continuă”. Un posibil decalog al evaluatorului obiectiv: 1. Specialist în domeniul de activitate 2. Seriozitate şi responsabilitate profesională 3. Bun pedagog 4. Bun psiholog 5. Onestitate şi corectitudine Revista ,,Dăscălimea Română”, Nr.4, Slobozia, iulie 2016 20 6. Integritate morală şi evitarea conflictelor de interese 7. Imparţialitate 8. Transparenţă în limitele legale 9. Confidenţialitate 10. Respectarea drepturilor şi demnităţii oricărei persoane Bibliografie : -Mirela Constandache,Mariana Lupaşc,”Program de consiliere educaţională şi dezvoltare personala”; Constanţa, EX PONTO,2015; -Popovici D,”Didactica.Soluţii noi la probleme controversate”,Bucureşti-Ed.Aramis,2001; -CNEE,”Analiza dinamicii performanţelor ăcolare ale elevilor”,Ed.D.P.,2012 ; -Domnica Petrovai,Sorina Petrica,”Cum îi ajutăm pe copii să meargă fericiţi la şcoala?”, Ed.Miniped,2013; - CNEE,”Programul internaţional OECD pentru evaluarea elevilor”,EURO STANDARD,2011; -Valentin Dogaru-Ulieru,Luminiţa Drăghicescu,”Educaţie şi dezvoltare profesională”,Ed.Scrisul Românesc,2011; -Şcoala Naţională de Studii Politice ăi Administrative,”Stilul de învăţare şi temperamental şcolarilor- instrumente pentru o educaţie creativă”,Comunicare.ro,2013; -CNEE,”Analiza multicriterială a politicilor în domeniul curriculumului”, Ed.D.P.,2013; -Suport de curs: “Dezvoltarea competenţelor de evaluare ale cadrelor didactice pentru examenul de definitivare în învăţământ şi concursul pentru ocuparea posturilor didactice în unităţile de învăţământ preuniversitar”, 2016. CALITĂŢILE CADRULUI DIDACTIC MODERN Profesor pentru Învățământul Primar Sanda Marinela, Şcoala Gimnazială „Alexandru Ştefulescu”, Tg-Jiu, Gorj MOTO: „Oricare specialist care a devenit sau va deveni cadru didactic trebuie să studieze în mod aprofundat teoria instrucţiei şi educaţiei sau, cu alte cuvinte, să studieze PEDAGOGIA.” Jean Piaget Educația este unul dintre factorii determinanți care concură la evoluția unei societăți, a unei țări, în general. Ea este aceea care poate furniza ingineri, cercetători, întreprinzători, medici, profesori, manageri, etc., categorii socio-profesionale atât de necesare oricărei societăți contemporane. În ultimii ani au existat diverse schimbări în sistemul de învățământ din România, fapt care a determinat și o modificare a percepției cadrelor didactice asupra modului în care înțeleg Revista ,,Dăscălimea Română”, Nr.4, Slobozia, iulie 2016 21 să își exercite profesia, mai ales că în noile condiții este nevoie de o legătură tot mai puternică între școală și societate. Calităţile care se cer oricărui profesionist derivă din esenţa activităţii lui, din ceea ce societatea cere de la el. Pe lângă unele însuşiri generale cerute fiecărui om într-o anumită orânduire socială, fiecărui profesionist i se cer însuşiri specifice meseriei, care să asigure randamentul maxim al profesiei lui. În primul rând, orice profesor trebuie să fie mesagerul unor valori sociale, al unui ideal de viaţă. În munca sa cu elevii, el îi conduce pas cu pas, treptat, spre a-i pregăti pentru sarcinile prezente şi de viitor ale societăţii, aceasta fiind una dintre cele mai valoroase calităţi. Însă cadrul didactic trebuie să deţină şi calităţi fizice, calităţi intelectuale, calităţi afective şi calităţi de voinţă şi de caracter. Sănătatea este o calitate fizică necesară cadrului didactic deoarece munca didactică impune un mare consum de energie, datorită solicitărilor multiple şi variate din partea fiecărui elev din clasă. Imperfecţiunea văzului şi auzului, bâlbâiala, unele malformaţii corporale creează dificultăţi în exercitarea funcţiei didactice. Profesia didactică necesită un mare consum de energie nervoasă: atenţie continuă, efort de gândire şi imaginaţie, stăpânire de sine. Este necesar ca profesorul să aibă un sistem nervos echilibrat. O altă calitate care-l caracterizează pe profesor o constituie dragostea faţă de copii. Cine iubeşte copiii şi ştie să şi-i apropie găseşte mai uşor drumul spre inima lor şi-i poate influenţa mai profund. Dascălul care-şi iubeşte elevii are o atitudine atentă, caldă, delicată faţă de fiecare dintre ei, este sensibil la toate succesele şi insuccesele lor, Însă dragostea faţă de copii nu trebuie să capete forma sentimentalismului dulceag. Ea trebuie să fie o dragoste exigentă, care să îmbine blândeţea cu severitatea. Optimismul pedagogic, o altă trăsătură caracteristică educatorului, se manifestă în încrederea acordată elevilor în ceea ce priveşte posibilităţile lui de dezvoltare şi încrederea în reuşita acţiunilor educative. Ei trebuie să fie siguri că din fiecare elev, ajutat şi îndrumat la timp, se poate forma un cetăţean capabil să desfăşoare o muncă folositoare. În ceea ce priveşte calităţile de voinţă şi de caracter, răbdarea ocupă primul loc pentru că atunci când lucrează cu copiii de vârstă mică, un cadru didactic trebuie să fie răbdător. În concluzie, un cadru didactic trebuie să aibă toate calităţile pozitive specifice unui om, o pregătire de specialitate, să deţină un orizont cultural larg, deci să ştie să lucreze cu copiii şi să le ofere acestora, pe lângă informaţiile necesare în viaţa de zi cu zi, multă dragoste înţelegere, răbdare, şi compasiune. Bibliografie: Nicola, I. – Pedagogie. Ediția a II-a îmbunătățită și adăugită, Editura Didactică și Pedagogică, R.A., București, 1994. Revista ,,Dăscălimea Română”, Nr.4, Slobozia, iulie 2016 22 DASCĂLUL ÎN SOCIETATEA ACTUALĂ Profesor pentru Învățământul Primar, Țuculină Emilia Școala Gimnazială „Alexandru Ștefulescu” Tg-Jiu Motto: „Am adormit și am visat, că viața este bucurie, Dar m-am trezit și am văzut că viața este datorie. Și am muncit și am făcut, din truda vieții, bucurie” Tagore ( poet indian) Tot mai mulți tineri de valoare, bine formați profesional, se îndreaptă spre domenii de activitate care nu au nimic în comun cu învățământul deoarece sunt profesii bine și foarte bine remunerate. Spre învățământ se îndreaptă foarte puțini tineri cu vocație, care au ales acest domeniu de activitate pentru că doresc să modeleze tinere generații din pasiune, și ajung mulți care nu au pătruns în domeniile unde concurența pe piața mucii era strânsă, deci sunt mai puțin pregătiți profesional. Să fie oare învățământul un refugiu? Salariul este nemotivant, respectul pentru dascăl se diminuează cu fiecare an, muncă nebănuit de multă, responsabilitate imensă. Ce l-ar putea motiva pe un tânăr să îmbrățișeze o carieră didactică? Greu de răspuns. Românii ar trebui să înțeleagă că în calitatea oamenilor care lucrează în învățământ stă viitorul țării, stă bunăstarea noastră, a tuturor. Este adevărat că beneficiile unui sistem de învățământ performant nu se văd imediat, ci în timp, dar oamenii care s-au ridicat învățând cunosc acest lucru. Numai parveniții, cei care au folosit diferite conjuncturi, nu tocmai ortodoxe, pentru a prospera au impresia că se poate și fără școală și fără educație. Nu pot să cred că cei care conduc destinele acestei țări nu cunosc aceste lucruri. Cadrul didactic trebuie să fie un om de valoare, trebuie să fie un model pentru fiecare discipol al său. El, omul de la catedră, joacă un rol în fiecare zi după un scenariu conceput numai de el, un scena-riu ce trebuie să capteze interesul elevilor cu care joacă pe scena clasei sale, care trebuie să găsească so-luții imediate și eficiente pentru fiecare actor inventiv sau prea obosit, ce nu respectă scenariul. Știm cu toții că drumul școlii nu este foarte ușor, că se bătătorește cu multă muncă atât din partea scenaristului cât și din partea actorilor. Pentru actori fiecare zi de școală trebuie să fie unică, însemnată și atractivă. Numai așa le păstrăm interesul treaz și putem spune că fiecare zi va fi un succes. Cine este cadrul didactic? Este părinte, psiholog, expert al actului de predare-învățare- evaluare, facilitator al învățării, mediator, manager al clasei de elevi, confident, prieten... Pentru a putea juca toate aceste roluri trebuie să fie înzestrat cu talent, toleranță, cunoștințe vaste din toate domeniile, informat permanent, în pas cu noutățile în domeniu, răbdător, fără prejudecăți. Știe să trateze pe toți elevii în mod egal oferindu-i fiecăruia posibilitatea să se remarce după posibilitățile sale, valorizând fiecare pas cât de mic al fiecărui discipol, oricând gata să renunțe la sine pentru binele celui de lângă el.... Când ai intrat în școală, nu trebuie să gândești că salariul este mic și munca trebuie să fie pe măsura lui, ci că acel suflet ce ți-a fost dăruit spre modelare nu are nicio vină că tu nu ai un salariu pe măsura importanței muncii pe care o faci. Această muncă are prea puțin dintr-o marfă și mult, mult dintr-un serviciu sacru. Revista ,,Dăscălimea Română”, Nr.4, Slobozia, iulie 2016 23 Fiecare clipă petrecută în școală aparține lor, sufletelor ce se cer modelate, dar zilnic, acasă creezi scenarii noi, gândești modalități prin care să le faci învățarea mai ușoară, te documentezi...., adică te dăruiești pe tine ca OM. Gândul mă duce la Mihai Beniuc: „Sunt măr de lângă drum și fără gard. La mine-n ramuri poame roșii ard. Drumețule, să iei fără sfială, Că n-ai să dai la nimeni socoteală.” (Mărul de lângă drum) RECONSIDERAREA MISIUNII DASCĂLULUI Pegulescu Cătălina-Magdalena Grădinița cu program prelungit „Piticot”, Dej - Cluj Dezvoltându-se semnificativ într-o perioadă relativ scurtă de timp și antrenând un număr din ce în ce mai mare de elevi și de cadre didactice, alternativele apărute în ultimele două decenii la sistemul tradițional de învățământ românesc pledează pentru existența pluralismului educațional, ca expresie a libertății și democrației în domeniul învățământului și promovează respectul pentru diversitate și individualitate ca principiu fundamental care trebuie să ducă la eliminarea oricărui standard în educație. Astfel, diversele variante de organizare școlară oferă soluții de schimbare a perceptelor oficiale, angajează eforturi de corectare a unor deficiențe la nivelul organizării instituţiei şcolare, substituind unele forme de organizare a activităţii, promovând metodologii didactice eficiente și restructurând cadrul de funcţionare a unităților şcolare. În ultimii ani, din ce în ce mai multe dintre aceste inovaţii aduse de alternativele educaționale s-au perpetuat, pătrunzând şi regăsindu-se în sistemul tradiţional de învăţământ: individualizarea muncii elevilor, metoda proiectelor, centrele de interes etc. În acest context, încă din prima treaptă de pregătire pentru educația formală, educatorul, la nivelul relaţiei „didactice”, apare ca un partener de joc, matur, care cunoaşte toate detaliile şi regulile care trebuie respectate și oferă adevărate ocazii de învăţare situaţională. Cadrul didactic este cel care sprijină copilul în achiziţionarea de cunoştinţe, capacităţi, deprinderi şi atitudini necesare la intrarea în şcoală şi pe tot parcursul vieţii, îl ajută să descopere propria identitate și să- și formeze o imagine de sine pozitivă, având permanent în vedere dezvoltarea liberă, integrală şi armonioasă a personalităţii lui, în funcţie de ritmul propriu şi de trebuinţele sale, sprijină formarea autonomă şi creativă a acestuia, îi dezvoltă capacități necesare interacţiunii cu alţi copii, cu adulţii şi cu mediul pentru a dobândi cunoştinţe, deprinderi, atitudini și conduite noi, încurajează explorările, exerciţiile și încercările ca experienţe autonome de învăţare. Desigur că, în acest cerc educațional, partenerul-cheie în formarea copilului este părintele, iar relaţia dintre familie, grădiniţă și comunitate este hotărâtoare. Unitățile de învățământ se deschid către exterior, considerând că învățarea realizată cu ajutorul persoanelor din afara instituției este la fel de valoroasă precum cea îndrumată de cadrul didactic. Acesta joacă rolul de persoană resursă, care informează copilul, diagnostichează dificultățile în învățare, îl sprijină și îl orientează fără a-l contrazice sau eticheta, lucrează individual sau în grupuri mici și facilitează accesul la o gamă completă de informații și servicii educaționale. Cadrul didactic devine astfel organizator al Revista ,,Dăscălimea Română”, Nr.4, Slobozia, iulie 2016 24 experiențelor de învățare, factor de „activare a funcțiilor mintale constructive și creative ale copiilor”, proiectant al unui mediu adecvat pentru stimularea continuă a învățării spontane. Alături de el, familia este partenerul care trebuie să participe activ la educația copilului, fiind prezentă și implicându-se în activitățile și manifestările desfășurate în instituțiile de învățământ, și contribuind direct la luarea deciziilor școlare. Eforturile comune ale școlii, familiei și comunitații se vor reflecta în reușita formării unor cetăţeni care dispun de capacitatea de a contribui la construirea unui viitor mai bun. O lume mai bună pentru noi toți este o lume în care copiii se pot bucura de anii copilăriei, de timpul jocului şi al învăţării, de momentele în care sunt iubiţi, respectaţi şi alintaţi, drepturile le sunt promovate şi protejate, fără nici un fel de discriminare iar siguranţa şi bunăstarea lor sunt considerate primordiale, putându-se dezvolta în sănătate, pace şi demnitate. Bibliografie:  Borteanu, S., Brănişteanu, R., Breben, S., Fulga, M., Nicula, G., Nicolae, I., Popescu, C., Răileanu, D. (2009). Curriculum pentru învăţământul preşcolar. Prezentare și explicitări, Didactica Publishing House, Bucureşti;  Mătăsaru, M. (coord.), Chiriloaie, M., Nedelcu, C., Pricopoaie, V., Mătăsaru, L., Medvețki, V. (ed.) (2008). Proiectarea didactică în învățământul preșcolar, Editura Rovimed Publishers, Bacău;  Tătaru, L. (coord.), Glava, A. (coord.), Chiș, O. (coord.), Chiș, V. (ref. șt.) (2014). Piramida cunoașterii. Repere metodice în aplicarea curriculumului preșcolar, Editura Diamant, Pitești; RELAŢIA ŞCOALĂ – FAMILIE – COMUNITATE Prof. Apostu Valentina Colegiul Naţional „C.D.Loga‟, Caransebeş Informarea şi formarea părinţilor în ceea ce priveşte şcolaritatea copilului presupune, cel puţin, ca fiecare părinte să cunoască: obligaţiile legale privind educaţia copilului; drepturile de care dispune pentru educaţia copilului; importanţa atitudinii lui pentru reuşita şcolară a copilului; metodele de colaborare cu şcoala. În acest scop este necesar un dialog între profesori si părinţi; profesorii trebuie să primească o pregătire în materie de relaţie cu părinţii, iar competenţa lor în această materie trebuie considerată ca o aptitudine profesională; părinţii trebuie să fie pregătiţi pentru a juca rolul lor educativ în cooperare cu profesorii; şcolile trebuie să asigure (asociaţiilor) părinţilor asistenta necesară. Motivul principal pentru crearea unor astfel de parteneriate este dorinţa de a ajuta elevii să aibă succes la şcoală şi, mai târziu, în viaţă. Atunci când părinţii, elevii şi ceilalţi membri ai comunităţii se consideră unii pe alţii parteneri în educaţie, se creează în jurul elevilor o comunitate de suport care începe sa funcţioneze. Parteneriatele trebuie văzute ca o componentă esenţială în Revista ,,Dăscălimea Română”, Nr.4, Slobozia, iulie 2016 25 organizarea şcolii şi a clasei de elevi. Ele nu mai sunt de mult considerate doar o simplă activitate cu caracter opţional sau o problemă de natură relaţiilor publice. Relaţia şcoală-familie-comunitate este una în care fiecare factor interrelaţionează cu ceilalţi. Atunci când şcolile, familiile şi comunitatile colaborează ca parteneri, beneficiarii acestei colaborări sunt elevii. Parteneriatul are un rol deosebit în funcţionarea şcolii, în îndeplinirea obiectivelor acesteia şi se poate realiza astfel:  Ajută profesorii în munca lor  Perfecţionează abilităţile şcolare ale elevilor  Îmbunătăţesc programele de studiu si climatul şcolar  Îmbunătaţesc abilităţile educaţionale ale părinţilor elevilor  Dezvoltă abilităţi de lideri ale părinţilor  Facilitează legătura dintre familii, personalul şcolii şi al comunitaţii  Oferă servicii şi suport familiilor  Creează o atmosfera mai sigura în şcoală  Ajută la managementul şcolii Şcoala este instituţia socială în care se realizează educaţia organizată a tinerei generaţii. Ea este factorul decisiv care contribuie pentru formarea unui om apt capabil să participe la dezvoltarea societăţii, să ia parte activă la viaţa, să fie pregătit pentru muncă. Menirea şcolii este nu numai de a înzestra elevii cu un bagaj de cunoştinţe cât mai mare, ci şi de a stimula calitatea de om. Un alt factor care contribuie la educarea copilului este familia. Familia exercită o influenţă deosebit de adâncă asupra copiilor. Primele noţiuni educative pe care copilul le primeşte sunt cele din familie. În familie se conturează caractere. Atât părinţii, cât şi educatorii în timpul procesului de invatământ trebuie să intervină în numeroase situaţii pentru a corecta comportamentul copilului. Odată copilul ajuns la vârsta preşcolară, familia împarte într-o bună măsură sarcina educării lui cu dascălii si pedagogii din şcoală; cei din urmă vor fi chemaţi să şlefuiască ceea ce a realizat familia, să completeze golurile din procesul instructiv-educativ care au scăpat pană la această vârstă şi să-l ajute pe copil. Îmbinarea eforturilor educative din familie şi din şcoala este nu numai recomandabilă ci şi obligatorie, pentru că de multe ori pe măsură ce copiii evoluează, părinţii au de infruntat alte şi alte probleme care se ivesc la o altă categorie de vârstă şi care se repetă la generaţiile următoare. Dacă cele două medii educaţionale – şcoala şi familia – se completează şi se susţin, ele asigură într-o mare măsură bună integrare a copilului în activitatea şcolară şi pe plan general în viaţa socială. Cercetările confirmă că, indiferent de mediul economic sau cultural al familiei, când părinţii sunt parteneri cu şcoala în educaţia copiilor lor, rezultatele determină performanţa elevilor, o mai bună frecventare a şcolii, reducerea ratei de abandon şcolar şi scăderea fenomenului delicvenţei. Se prevede că în ţările europene să se treacă la o nouă etapă a colaborării şcolii cu familia, în care accentul să se pună pe un angajament mutual, clar stabilit intre părinţi si profesori, pe Revista ,,Dăscălimea Română”, Nr.4, Slobozia, iulie 2016 26 un,,contract parental” privind copilul individual, contractul între familie şi şcoală să nu se considere doar un ,,drept opţional” ci un sistem de obligaţii reciproce în cooperarea parinţilor cu profesorii. Educaţia răspunde atât cererii sociale cât şi nevoilor şi aspiraţiilor individuale. Presupune eliberare de energiilor lăuntrice, prin implinirea armonioasă şi creatoare, a insecuritaţii, inferioritaţii şi dependenţei pe care le poate simţi fiinţa umană într-o societate aflată într-o schimbare rapidă. Bibliografie: 1. Robu, Maria, „Empatia în educaţie”, Didactica Publishing House, Bucureşti, 2008 2. Cerghit, Ioan, Neacşu, Ioan,Negreţ Dobridor Ioan, „Prelegeri pedagogice”, Editura Polirom, Iaşi, 2001 3. Pescaru, Băran, Adina, „Parteneriat în educaţie”,Editura Aramis Print, Bucureşti, 2004 NICOLAE H. COSTIN- SIMBOL AL NEAMULUI Director, Profesor Guzun Silvia Gimnaziul „Nicolae H. Costin” Chișinău, Republica Moldova Au trecut 21 ani de la trecerea în eternitate a lui Nicolae H Costin. Elevii gimnaziului „Nicolae H. Costin” din or. Chişinău, sectorul Botanica, au marcat acest eveniment, conform unui program special. La orele 10.00- depunere de flori la placa comemorativă din holul Primăriei Chişinău, la orele 13.30, în sala de festivităţi a gimnaziului, elevii clasei a V-a „A” au prezentat un Medalion poetic cu genericul ”Simbol al neamulu”. S-au desfăşurat ore de dirigenţie, subiectele fiind: „Nicolae H. Costin, promotor al valorilor naţionale”, „Nicolae H. Costin şi-a trăit viaţa cu demnitate”, „Nicolae H. Costin - omul potrivit, la locul potrivit” ş. a. În cadrul acestor ore, profesorii şi elevii au menţionat devotamentul acestei mari personalităţ, manifestat pentru cauza democratică. Nicolae Costin a trecut cu demnitate prin viaţă- ca un fulger, lăsând în urmă virtuţile demne ale neamului românesc. A fost o personalitate, care a pus mai presus de orice interesul naţional. A redeschis biserici în municipiul Chişinău, inclusiv Catedrala Naşterea Domnului. A atribuit numele eroilor neamului nostru unor străzi şi bulevarde din Chişinău: Traian , Ştefan cel Mare şi Sfânt, Nicolae Milescu-Spătaru, Mihai Eminescu, Ion Creangă, Bănulescu-Bodoni. A fost iniţiatorul instituirii sărbătorilor naţionale: Ziua Limba noastră cea română, Ziua Independenţei şi ziua revenirii la tradiţiile legate de sărbătorile creştine: Paştele, Crăciunul. Revista ,,Dăscălimea Română”, Nr.4, Slobozia, iulie 2016 27 A strămutat statuia lui Vladimir Ilici Lenin şi a readus la amplasamentul iniţial monumentul lui Ştefan cel Mare şi Sfânt. A stabilit legături de colaborare cu principalele oraşe din România, Ucraina, Grecia, Olanda, Turcia, Statele Unite ale Americii. Nicolae Costin a fost un om vrednic de misiunea pe care şi-a asumat-o în cadrul Mişcării de Eliberare Naţională. Domnia sa ne-a încurajat, demonstrînd un caracter puternic, stabil, ferm. S-a arătat a fi un om cu o voinţă puternică îmbinată cu raţiunea. Compatriotul nostru, Nicolae Costin, a stat în picioare pînă în ultima suflare şi a căzut ca un arbore falnic, doborît de forţele ce întruchipau trecutul comunist. Noi, democraţii din R. Moldova nu trebuie să ne limităm doar la comemorarea înaintaşilor. Trebuie să le urmăm pilda - avea să menţioneze Alexandru Moşanu, preşedinte al Parlamentului R. Moldova,1990-1994 în cartea: „Nicolae Costin - promotor al renaşterii naţionale”. ÎNVĂŢAREA –ACTIVITATE COMPLEXĂ Profesor pentru învățământul primar Babaşcu Elena Şcoala Gimnazială nr. 39 “ Nicolae Tonitza”, Constanţa În viaţa de zi cu zi a omului, totul se învaţă. De la a merge, a vorbi, a scrie la matematică, istorie, până la luptă, responsabilitate, iubire. Întreaga viaţă este o şcoală. Bruner, un teoretician al optimizării învăţării spunea că: “ Învăţatul este atât de înrădăcinat în om, încât a devenit aproape involuntar.(1) Învăţarea este “procesul dobândirii experienţei individuale de comportare” după Leontiev.Datorită învăţării se formează gândirea, sentimentele şi voinţa-întreaga personalitate. Trăim într-o vreme a informaţiei, a complexităţii. Investiţia în inteligenţă, creativitate şi capacitate inovativă a indivizilor, a grupurilor ţine de viitor. Revista ,,Dăscălimea Română”, Nr.4, Slobozia, iulie 2016 28 Copilul este un proiect venit pe lume, aflat într-o stare de formare, devenit adult, să se formeze continuu de-a lungul vieţii. Azi suntem puşi în situaţia de a faţă unor mari sfidări: multitudinea informaţiilor, stresul, accelerarea ritmului vieţii, creşterea gradului de incertitudine. Copilul şi tânărul trebuie să beneficieze de o educaţie, instrucţie, învăţare utilă, rodnică pentru personalitatea lui, măsurată după eficienţa lor psihologică, după metode noi, după totalitatea progreselor dezvoltarii realizate prin educaţie şi învăţare. Prin învăţarea proprie a copilului, prin activismul personal se realizează dezvoltarea, formarea proceselor şi a capacităţilor psihice. Invăţarea şcolară se realizează prin strânsa legătură a funcţiilor şi proceselor psihice . Trebuie să ţinem cont de motivaţia intrisecă a educatului având în vedere faptul că educatul este un sistem pe care îl creăm noi prin educaţie. Avem nevoie de o o nouă ecologie educativă, care are la bază dezvoltarea unei gândiri de tip holistic, a unor competenţe de procesare informaţională, dezvoltarea memoriei vii. În procesul de modelare a omului un rol important revine învăţătorului. Elevii sunt puşi în situaţii variate de instruire, iar şcoala devine un templu, un laborator, un loc unde trebuie să înveţe toţi cei care lucrează. E vremea “inteligenţelor multiple” şi a “dezvoltării gândirii critice”. Învăţarea, o continuă transformare la toate nivelurile de organizare a comportamentului ( de la reflexul condiţionat la comportamentul hipercomplex individ-grup-societate) se produce sub diverse forme ce evoluează permanent. Melton, în cartea sa enumeră categoriile învăţării umane :-condiţionarea clasică şi instrumentală, învăţarea verbală mecanică, învăţarea probabilităţii, învăţarea incidentală, învăţarea conceptuală, învăţarea abilităţilor perceptive-motrice şi rezolvarea de probleme. Formele învăţării se diferenţiază după criterii: -conţinut (învăţarea perceptivă,verbală, conceptuală, motorie) -operarea cu stimulii ( învăţare prin discriminare, prin receptare, prin asociere, prin transfer, prin generalizare) -organizarea informaţiilor (învăţare algoritmică, euristică, programată, creatoare -nivelul activităţii psihice (învăţarea latentă, spontană, hipnotică, conştientă, inteligentă, prin descoperire, creatoare , inventivă) -administrarea situaţiilor de învăţare (algoritmică, euristică, prin modelare şi analogie, prin creaţie) -procesele psihice ( senzorială , cognitiv- mentală ) Knud Illeris se referă la două tipuri de procese, trei dimensiuni şi patru niveluri la care are loc învăţarea. Cele două procese sunt:- cel al interacţiunii dintre cel care învaţă şi mediul său fizic, social şi cultural ;-procesul achiziţiei şi elaborării cunoştinţelor. Învăţarea presupune activarea ambelor procese. Aceste procese configurează dimensiunile învăţării: cognitivă (cunoştinţele), emoţională (energia,motivaţia) şi socială (comunicarea, cooperarea). Cele patru niveluri ale învăţării sunt: - învăţarea cumulativă, mecanică – în prima copilărie, -nivelul asimilării –învăţare prin adiţionare, -nivelul acomodării sau transcenderii (în situaţii obişnuite ale vieţii), -nivelul transformării complexe a fiinţei umane (este specific doar în situaţii excepţionale). Autoreglarea cognitivă şi metacognitivă în învăţare Cogniţia şi metacogniţia sunt două domenii ale autoreglării învăţării. Metacogniţia pune accent pe cogniţie, autoreglarea pe sursa motivaţiei, iar învăţarea autoreglată – pe strategii folosite. Revista ,,Dăscălimea Română”, Nr.4, Slobozia, iulie 2016 29 Cunoaşterea se realizează pe trei căi conform teoriilor centrate pe cogniţie: prin percepţie (cu abilităţi spaţio-vizuale şi mnezice), prin conceptualizare (cu abilităţi verbale şi de raţionament) şi prin simbolizare (imaginaţia), toate fiind rezultatul învăţării. Meichenbaum a definit metacogniţia ” a fi conştient de propria maşinărie de cunoaştere şi de cum funcţionează această maşinărie”. (1)Metacogniţia include cunoştintele personale despre propriile resurse cognitive şi despre compatibilitatea dintre acestea şi situaţia de învăţare. Aceste cunoştinte pot fi despre: -tipul predominant de gândire (divergentă sau convergentă, reproductivă sau creatoare, concretă sau abstractă, intuitivă sau reflexivă); -calităţile memoriei (volum, specializare pentru material concret sau abstract, imagistic sau verbal); -raportul dintre procesele memoriei (dacă este mai eficientă întipărirea decât stocarea; stocarea de lungă sau cea de scurtă durată); Învăţarea centrată pe elev reprezintă o abordare care presupune un stil de învăţare activ şi integrarea programelor de învăţare în funcţie de ritmul propriu de învăţare al elevului. Elevul trebuie să fie implicat şi responsabil pentru progresele pe care le face în ceea ce priveşte propria educaţie.Specific metodelor interactive de grup este faptul că ele promovează interacţiunea dintre minţile participanţilor, dintre personalităţile lor, ducând la o învăţare mai activă şi cu rezultate evidente. Subiectul este identificat cu situaţia de învăţare în care acesta este antrenat,el devenind stăpânul propriei formări. Interactivitatea presupune atât cooperarea cât şi competiţia, ambele implicând un anumit grad de interacţiune. În cadrul învăţării active, se pun bazele unor comportamente observabile: -comportamente ce denotă participarea (elevul e activ, răspunde la întrebări, ia parte la activităţi); -gândirea creativă (elevul are propriile sale sugestii, propune noi interpretări); -învăţarea aplicată (elevul devine capabil să aplice o strategie de învăţare într-o anumită instanţă de învăţare); -construirea cunoştinţelor (în loc să fie pasiv, elevul îndeplineşte sarcini care îl vor conduce la înţelegere). Gândirea critică este un proces complex care începe cu asimilarea cunoştinţelor, cu dobândirea de operaţii şi procese mintale, de procesare a informaţiilor şi continuă cu formarea de credinţe şi convingeri care fundamentează adoptarea unor decizii şi se finalizează prin manifestarea unor comportamente adaptative adecvate şi eficiente. Deci va trebui să înveţe în mod critic, pentru a da sens, în mod creator şi productiv, acelor elemente din universul informaţional. “Cum poate fi făcut un elev să înveţe tot ceea ce el poate să înveţe” rămâne o provocare pentru noi toţi. Elevul pe deplin autoreglat obţine succesul învăţării prin efort, are o identitate academică foarte bine dezvoltată, îşi evaluează performanţele, îşi stabileşte ţintele de atins, recuge dacă e nevoie la dialogul cu sine, selectându-şi scopuri şi strategii potrivite. Motivarea intervine în activitatea zilnică a omului, el o resimte în legătură cu ceea ce face sau urmează să întreprindă. Umanul însuşi este caracterizat de o permanentă căutare de învăţare. Activitatea prioritară a elevului este constituită de învăţare. Situaţia de învăţare se structurează după particularităţile individuale ale elevului, căpătând valori exprimabile în dorinţa acestuia de a fi competent de a exersa şi a se pregăti intens pentru o disciplină. În situaţii contrare, elevul reacţionează cognitiv şi afectiv prin refuz de a se asimila sarcina. Autoeficienţa se referă la credinţa cuiva de a putea îndeplini o sarcină specifică, deci estimează nivelul de reuşită al unei acţiuni. Nivelul de aspiraţie se referă la „ aşteptările, Revista ,,Dăscălimea Română”, Nr.4, Slobozia, iulie 2016 30 scopurile sau pretenţiile unei persoane, privind realizarea sa viitoare într-o sarcină dată.” (E. Hoppe-2) Din observaţiile făcute în cadrul procesului de învăţare a elevilor la clasă, am remarcat faptul că în faţa oricărei probleme elevul poate avea două moduri de reacţie: sau experienţa anterioară îi sugerează soluţia şi atunci răspunsul este automat, gândirea acţionând prin intuiţie euristică, sau problema nu poate fi satisfăcută prin modalităţile de rezolvare cunoscute şi necesită cercetarea, cooperarea, investigarea unei noi căi. Să-i vezi concentrându-se asupra problemei, să le vezi expresia feţei, care la început exprimă uimire, efortul pe care sunt capabili să-l facă, pentru ca în final să descopere soluţia şi lumina să le inunde chipul. Elevii au nevoie de supleţe în gândire, de capacitatea de a raţiona logic, de a învăţa în grup. Bibliografie : 1.www.psihologie.constanţa.ro 2.www.scritube.com JOCUL DIDACTIC MATEMATIC ÎN ALTERNATIVA EDUCAȚIONALĂ „STEP BY STEP” Prof.Înv.Primar Apostol Aurelia Școala Gimnazială Nr.12. “B.P.Hasdeu”, Constanța Învățământul și modernizarea se contopesc intr-un tot unitar, deoarece numai un învățământ modernizat poate deveni factor important al accelerării ritmului progresului social. Modernizarea procesului de învățământ vizează toate componentele sale: conținut, strategii didactice, forme de organizare, relație pedagogică. În acest sens, importante ar fi alternarea predării frontale cu predarea pe grupe de elevi sau cu învățământul individualizat. Alternativa educațională Step by Step creează temelia atitudinilor, cunoștințelor și deprinderilor, de care copiii vor avea nevoie în rapida schimbare în timpurile viitoare. Un rol important îl are cadrul didactic, care își asumă o nobilă misiune socială și umană, care presupune atât dragoste pentru copil, măiestrie și tact pedagogic, ținută morală, cât și o temeinică pregătire profesională, pedagogică și o continuă perfecționare a acesteia. Sensul fundamental al perfecționării presupune implicare în cercetare și adoptarea unei atitudini inovatoare față de propria sa activitate, cercetare care se alimentează din experiența pedagogică. Învățătorul trebuie sa fie un artist, care sa aibă ochiul pictorului, urechea muzicantului și inima poetului. Așa cum artistul cu o idee nouă sau pagină măiestrită dă viață operei sau unui tablou, tot așa în arta educației, învățătorul trebuie să insufle în inimile micuților pe care-i modelează ceva din personalitatea lui pentru a da viață operei ce creează, ce face din copil un om; numai o personalitate poate forma o altă personalitate, numai un caracter poate forma un alt caracter. În același timp, el trebuie să vadă în copil un agent al propriei formări. Școala și învățătorul trebuie să răspundă curiozității, trebuinței sale de realizare, dorinței de a fi mare și de a reuși să soluționeze situațiile problematice ale vieții impuse de societatea contemporană. O importantă responsabilitate a Programului Step by Step este necesitatea creării unui nou model educațional care să facă, pe fiecare elev, conștient de interdependența tuturor lucrurilor în viață, de a dezvolta practici educaționale care să onoreze Revista ,,Dăscălimea Română”, Nr.4, Slobozia, iulie 2016 31 individul ca ființă creatoare într-o lume interdependentă. Datorită mediului educațional, materialului didactic oferit, atitudinii învățătoarei față de necesitățile, interesele copiilor, ritmul și stilul de învățare, sporește interesul acestora de explorare, de cunoaștere, sporește motivația interioară și încrederea în forțele proprii. Un alt obiectiv al Programului Step by Step este acela de a dezvolta în fiecare copil capacitatea de a fi creativ, plin de imaginație și resurse, de a avea o gândire critică și a fi capabil să facă alegeri, să definească o problemă și să o rezolve, de a fi preocupat de comunitate, de mediu. Matematica contribuie la dezvoltarea personalității umane. Școala are menirea să facă din studiul matematicii nu un scop în sine, ci un instrument de acțiune eficientă, constructivă și modelatoare asupra personalității elevului. Învățarea matematicii trebuie privită atât sub aspect informativ, cât mai ales sub aspect formativ și practic. Matematica ajută fiecare persoană să se adapteze la cerințele mereu crescânde ale societății în care trăim, este știința cea mai operativă, care are cele mai multe și mai complexe legături cu viața. Elevii trebuie provocați să gândească matematic, să fie puși în situația de a matematiza aspecte reale din viață. Dezvoltarea independenței și creativității elevului se poate realiza prin activități care solicită independență, investigație, originalitate. Învățământul matematic modern se concentrează asupra creării condițiilor optime pentru realizarea unei învățări eficiente, temeinice, active, susținută de motivația învățării. În poziția centrală a procesului educațional se află curiozitatea epistemică, ca formă a stării problematice în care se găsesc elevii în procesul de predare-învățare. Curiozitatea trebuie activizată, menținută, dirijată. Cunoștințele elevilor devin utile, numai în măsura în care învățarea este cu adevărat activă, constructivă. Metoda care răspunde din plin acestor deziderate este jocul. Jocul este activitatea preferată a copilului din fiecare zi. A ne întreba de ce se joacă copilul, înseamnă a ne întreba de ce este copil. Așa cum zicea Claparede, prin joc copilul respiră și poate acționa. Jocul și copilăria sunt intr-adevar apropiate, deoarece modul copilului de a lua contact cu lumea și de a o observa este asemănător cu caracteristicile jocului. În universul școlar, jocul reprezintă o componenta intrinsecă a vieții omului, își dezvoltă o paletă diversă de funcții și dimensiuni. Jocurile sunt folosite cu mare frecvență în clasele primare la toate disciplinele, dar mai ales la matematică. Introducerea jocurilor matematice în vederea realizării sarcinilor cu conținut matematic permit antrenarea operațiilor gândirii, clasificarea, ordonarea, abstractizarea, concretizarea, generalizarea, exersarea operațiilor și calităților gândirii, copilul conducându-se treptat spre independență și un ritm mai rapid de gandire și acțiune. Jocul didactic matematic pune în valoare și antrenează capacitățile creatoare ale copilului. Învățarea creatoare este mai adecvată, mai ușoară pentru copii, satisfăcând trebuințele lor intrinseci. Angajându-se plenar în acțiune, elevii se descătușează total, datorită climatului în care dobândesc încredere în forțele proprii și dragoste pentru activitate. Jocurile de creativitate trebuie să urmărească cunoașterea, stimularea, educarea și dezvoltarea tuturor factorilor implicați în procesul creației ( realizarea unor desene pornind de la formele geometrice simple, crearea și rezolvarea logică de exerciții și probleme care să cuprindă anumite numere și operații cu aceste numere). Un joc de creație poate fi “Trenul „: un șir de șapte copii formează trenul cu locomotivă; cel din față poartă un steguleț ( locomotiva), deci șase vagoane; copiii merg în șir cu mâinile pe umerii celui din spate , oprindu- se la fluierături (stațiile); la una din stații lasă trei vagoane, restul continuă; după ce copiii trec la loc, li se cere să alcătuiască o problemă în urma jocului ( li se dă numele stațiilor). O astfel de problemă ar fi: „ Un tren pleacă din gara Tulcea cu 6 vagoane. La Medgidia lasă 3 vagoane. Câte vagoane ajung la Constanța?” Jocul îndeplinește importante funcții psihologige, intelectuale și afective, reprezintă o modalitate de cunoaștere a elevului. Copilul iși arată în joc inteligența, voința, caracterul dominant, Revista ,,Dăscălimea Română”, Nr.4, Slobozia, iulie 2016 32 deci personalitatea. Jocul dezvoltă sentimentul solidarității, camaraderia, altruismul, capacitatea de analiză, decizie, curajul, perseverența, corectitudinea, disciplina, prin supunere la regulile jocului, spiritul de cooperare, norme de comportare civică, învață să se autoevalueze, corect. Jocul didactic matematic este pentru copil distracție, învățătură, muncă, mijloc de stimulare a interesului de cunoaștere matematică, prin joc cunoaște culorile, formele, proprietățile operațiilor matematice, unitățile de măsură, iși însușește și dezvoltă limbajul matematic, deci contribuie la propria formare intelectuală. În întreaga activitate a elevului din Step by Step trebuie să presărăm pe cât posibil, jocuri didactice matematice: fie în întâlnirea de dimineață, fie în activitatea matematică desfășurată în centru sau în grupuri mici, fie în cadrul studiului tematic. Pentru ca un exercițiu sau problemă sa devină joc didactic mathematic, este necesar ca: să realizeze un scop și o sarcină didactică matematică, să folosească elemente de joc în vederea realizării sarcinii propuse, sa folosească un conținut matematic accesibil și atractiv, să utilizeze reguli de joc cunoscute și respectate de elevi. Crearea unei comunități, încurajarea ascultării, împărtășirea sentimentelor, sunt urmărite în întâlnirile de dimineață, cand fiecare copil, relatează cu nerăbdare , cu placere întâmplări petrecute cu o zi în urmă, moment când se realizează exercitii de înviorare, se completează calendarul, se discută agenda zilei, mesajul zilei, dar se pot efectua pe baza acestora și exerciții de numărare, compunere și rezolvare de probleme, se pot organiza și desfășura jocuri matematice. Jocurile se pot desfășura cu material sau fără material, la măsuțe sau in semicerc, iar sarcinile sunt rezolvate individual, în perechi sau în grupuri mici. Exemple: 1. Într-o dimineață Speriatu Ioana este înscrisă la noutăți. Ea arată copiilor o cutie de carioca, noua, cu tuburi groase. După ce elevii îi adresează întrebări ( De unde le-ai cumparat?, le-ai folosit aseară?, Câte tuburi sunt în cutie?), eu propun următorul joc: Jocul : “Șarade” Scopul: Consolidarea deprinderii de a se desena corpuri geometrice și forme geometrice ți de a le recunoaște în forma obiectelor din mediul înconjurător. Sarcina didactică: Recunoaste corpul geometric ce reprezintă carioca, apoi desenează un obiect din mediul înconjurător cu care se aseamănă. Elemente de joc: descoperirea, surpriza, estimarea Material didactic: coală de scris pentru fiecare Regulile jocului: Individual, în timp de 5 minute, se descoperă corpul geometric reprezentat prin carioca, s4e desenează și se mimează acțiunea în care poate fi folosit obiectul ales. Se prezintă fiecare parte a obiectului. În final se estimează, apoi se verifică, numarul de elevi care au ales acelasi obiect. Organizarea jocului: Elevii sunt așezați în semicerc, pe scăunele. Fiecare primește foaie și instrument de scris. Desfășurarea jocului: La semnalul de începere, fiecare elev allege, desenează un obiect din mediul înconjurător cu ajutorul corpului geometric respective(cilindrul), apoi va mima acțiunea în care se folosește acel obiect. La sfârșit, după ce au estimate, se numără elevii care au ales același obiect. Fiecare este aplaudat pentru mimă și desen, bineînțeles, daca e correct, dacă nu, învățătoarea corectează, lămurește, uneori chiar cu ajutorul celorlalti elevi. ( obiectele desenate au fost matura, periuța de dinți și pieptenele ). 2. Luni dimineața, Robu Mircea anunță că duminică, adică cu o zi în urmă, și-a serbat ziua de naștere. A răspuns la întrebări : Cine au fost invitații?, Ce ai primit?, Cu ce i-ai servit? Discutând despre prețuri, și cineva formulând întrebarea –Câți bani ai cheltuit pentru ziua ta?-eu am propus un joc prin care copiii exersează operațiile învățate, își amintesc de banknote, monede Revista ,,Dăscălimea Română”, Nr.4, Slobozia, iulie 2016 33 ți înțeleg cum se calculează suma necesară pentru cumpărături astfel incât să ajungă pentru toți invitații. Jocul: ”Mă pregătesc : e ziua mea !!’ Scopul: Consolidarea deprinderii de a compune și a rezolva probleme pornind de la o situație concretă de viață, a deprinderii de a calcula operațiile învățate; reactualizarea unităților monetare de măsură a capacităților vaselor. Sarcina didactică: Scrie produsele dorite și calculează suma de bani necesară pentru acestea. Elemente de joc: semnalul, cooperarea, întrecerea între grupe, aplauzele. Material didactic: jumătate coala de scris, carioca. Regulile jocului: Toată grupa stabilește de comun acord numărul de invitați, produsele dorite sărbătoririi zilei de naștere. Se scrie numărul necesar din fiecare produs, prețul produsului și prețul total. Se precizează în final suma de bani necesară pentru toate produsele menționate. Se lucrează 15 minute. Câștigă grupa care are un meniu complet, care are un plan de rezolvare clar, care calculează corect și prezintă colegilor cursiv, clar. Organizarea jocului: Copiii vor fi împărțiți în 7 grupe a cate 4 copii. Fiecare grupă se asează la o măsuță și primește câte jumătate coală de scris și un instrument de scris. Desfășurarea jocului: Fiecare grupă, la semnalul de începere, întocmește meniul și lista de prețuri, contribuind fiecare membru. Învățătoarea supraveghează fiecare grupă și dă indicații în ceea ce privește așezarea în pagină, culege observații individuale. La consumarea timpului de lucru, copiii vin în centru, iar grupele vor allege un reprezentant care, pe scaunul autorului, va prezenta meniul și lista de prețuri, planul de rezolvare pentru aflarea sumei de bani necesare cumpărăturilor. Se discută cu tot grupul fiecare prezentare, ținând cont de criteriile de apreciere menționate la început, pentru a desemna câștigătorul, care va primi de la membrii celorlalte grupe, câte o agenda confecționata de ei, pe parcursul zilei. Aplauzele sunt adresate pentru fiecare grupă, deoarece fiecare a încercat să lucreze cât mai bine. Mediul educational axat pe necesitățile copilului favorizează individualizarea. Metoda alternativă aduce concret individualizarea actului didactic, lucrul în grupuri mici de copii, în centre de activitate delimitate atât fizic, cât si prin procesul de învățare. O cale eficientă de individualizare este organizarea centrelor de activitate, în scopul promovării învățării în grupuri mici prin explorare, independent și implicare activă. Individualizarea se realizează și prin formularea și conținutul sarcinilor de lucru. Acestea au la bază obiectivele de referință, sunt gradate din punct de vedere al dificultății, solicită utilizarea materialului didactic, respectă ritmul individual, stimulează creativitatea și originalitatea. Sarcinile de lucru pot fi individuale, în perechi, în grup suplimentare, differentiate. În centrul de matematică se poate astfel, organiza activitatea sub formă de joc didactic. Exemplu: Numerația 0-10 - Compararea numerelor învățate (introducerea simbolurilor <,>,=) Jocul: “Conducătorii neamului ursesc” Scopul: Formarea deprinderii de a număra obiecte și de a scrie cifra numărului corespunzător. Compararea numerelor utilizând semnele <,>,=. Sarcina didactică: Numără urșii mari, urșii mijlocii și urșii mici, scrie pe fișă numerele corespunzătoare, apoi scrie, folosind semnele <,>,=, cum e unul față de altul. Elemente de joc: semnalul, cooperarea, surpriza, aplauzele. Material didactic: familiile de urși, jumătate coală de scris. Regulile jocului: Elevii din fiecare pereche lucrează independent, timp de 15 minute. Încep și sfârșesc lucrul la semnal. Contribuie amândoi din pereche la rezolvarea sarcinii, nu doar unul. Sunt Revista ,,Dăscălimea Română”, Nr.4, Slobozia, iulie 2016 34 conducători ai neamului ursesc cei care au numărat corect, au scris corect și cât mai multe comparații și au prezentat frumos rezultatele, colegilor. Organizarea jocului: Fiecare grupă potrivit înscrierii în centrele de activitate, se va împărți în perechi. Prima grupă va lucra cu urșii rosii, a doua grupa cu urșii galbeni, a treia grupă cu urșii albaștri, iar a patra grupă cu urșii verzi. În cadrul grupei, fiecare pereche va primi câte un bol cu urșii mari, mijlocii și mici, respectând culoarea grupei și câte o jumătate coală de scris, pentru a scrie rezultatele. Desfășurarea jocului: La semnalul învățătoarei, fiecare pereche începe să lucreze. Aceasta urmărește din umbră, cum colaborează, care dintre ei întâmpină dificultăți, pentru ca, în timpul discuției cu toți elevii, dupa ce au trecut toți prin centrul de matematică, să-i lămurească, să le ofere, diferențiat, sarcini suplimentare. După scurgerea timpului de lucru, fiecare pereche pune bolul cu urși și coala deoparte, pentru a prezenta colegilor rezultatele. Conducătorii neamului ursesc vor fi desemnați de învățătoare în colaborare cu elevii și vor primi de la membrii grupei lor câte o șapcă- cap de urs, de culoarea grupei lor, confecționate pe parcursul zilei. Un alt moment al activității copiilor din Step by Step este studiul tematic, temă aleasă de cadru didactic împreună cu elevii, care cuprinde mai multe subteme și care se poate desfășura individual, în perechi sau grupuri mici. Activitatea matematică in cadrul unei subteme poate fi realizată sub formă de joc didactic. Exemplu: Tema –Animale domestice Subtema: Iepurele de casă Jocul: „Vârsta lui Iepurilă” Scopul: Consolidarea deprinderii de calcul a operațiilor de adunare și scădere cu numere naturale în concentrul 0-10. Dezvoltarea spiritului de observație Sarcina didactică: Calculează operația de pe morcovi, apoi bifează morcovii pe care rezultatul este 7. Numără morcovii și află câți ani a împlinit Iepurilă. Elemente de joc: semnalul, descoperirea, cooperarea, aplauzele. Material didactic: fișă pentru fiecare pereche.(rezultatul dorit și operațiile pot fi altele de la o pereche la alta , de la o grupă la alta, daca activitatea matematică se desfășoară cu toată clasa) Regulile jocului: Fiecare din pereche efectuează câte trei operații și dacă unul nu a înțeles, celălalt să-i explice. Rezultatul operațiilor se scrie sub fiecare morcov. Fiecare pereche alege un semn prin care să arate morcovii care au rezultatul 7. Timpul de lucru este 10 minute. Organizarea jocului: Respectând preferința copiilor pentru un centru se formează 4 grupe. Grupa de la matematică formează perechi, iar fiecare pereche ia câte o fișă de pe măsuță. Desfășurarea jocului: În timpul acordat rezolvă sarcina de lucru, iar învățătoarea îi urmărește, îndrumă. Cum termină o pereche, fișa este verificată. În timpul rămas liber pot lucra alte sarcini matematice sau pot merge în centrul de artă pentru a realiza o compoziție cu titlul “Sărbătorirea lui Iepurilă”. În momentul relatării descoperirilor din fiecare centru, ei își prezintă rezultatele și sunt aplaudați. Jocul didactic matematic are o mare valoare instructiv-educativă, de aceea trebuie să se numere printre strategiile de predare-învățare, repetare, fixare a cunoștințelor și deprinderilor matematice în clasele primare. Jocul este o permanență a vieții copilului, a vieții umane în general. Virtuțile sale formative pe tărâmul educației reprezintă azi o evidență, o certitudine. Revista ,,Dăscălimea Română”, Nr.4, Slobozia, iulie 2016 35 JOCUL DIDACTIC GEOGRAFIC Învățător, Badea Viorel Școala Gimnazială ,,Constantin Ștefan” Albești, Ialomița La clasa a IV-a studiul geografiei se realizează conform planului cadru într-o ora pe saptămână. Știm că geografia este o disciplină ce trezește interesul și curiozitatea elevilor. Un rol deosebit pentru trezirea acestui interes îl are însă și eficiența metodelor integrate în tehnologia didactică. Una din aceste metode e reprezentată de jocul didactic geografic, având multiple valențe formative, deoarece răspunde particularităților de vârstă ale micilor școlari. Copilăria este caracterizată prin joc. Copilul se joacă pentru că e copil. Ceea ce pentru adult este munca, activitatea utilă pentru copil e jocul. Jucându-se, copilul descoperă și cunoaște lumea înconjurătoare, reflectă viața și activitatea adulților pe care o imită într-un mod specific. Jocul geografic constituie o formă accesibilă și plăcută de învătare activ-participativă, stimulând în acelați timp, interesul, inițiativa, curiozitatea și creativitatea elevilor. Poate fi folosit atât ca metodă de predare, dar mai ales ca mijloc util de consolidare și aplicare a cunoștințelor însușite. Datorita multiplelor sale valențe formative, jocul este larg folosit în activitatea didactică, dar impune o serioasă pregătire din partea învățătorului. Structura metodologică a jocului implică capacități intelectuale, științific organizate, strategii de planificare, așteptare, competiție, câștig. Jocul geografic, generează plăcere, destindere, atractivitate, satisface o cerință, o trebuință interioară, dezvoltă dragostea pentru frumos, pentru turism, lărgește orizontul geografic al elevilor.Ca metodă activă de însușire și consolidare a cunoștintelor, jocurile geografice, prin conținutul lor, completează pregătirea elevilor și le sporește interesul pentru geografie, ajutând în același timp învățătorul la cunoașterea capacității elevilor. Sub aspect didactic, dezvoltă spiritul inventiv și creator al elevilor, le stimulează interesul pentru literatura geografică, pentru informațiile din mass - media și contribuie la educarea spiritului colectiv. Va fi folosit cu precauție deoarece nu trebuie să transforme activitatea de pregătire într-o performanță de joc, nu va diminua cerințele de ordin cognitiv, ci se va îmbina firesc cu activitatea de instruire, activitate predominantă în lecție. Sarcina jocului va fi subordonată scopului instructiv-educativ al lecției.Jocurile, organizate și desfășurate metodic, au o valoare formativă deosebită, ducând la deprinderi trainice și la un progres evident al proceselor psihice, al nivelului intelectual al elevilor, sporește interesul pentru obiectul geografie. Datorită laturii lui instructive duce la dezvoltarea gândirii, imaginației și creativității. În raport cu obiectivele propuse în lecție se alege jocul corespunzător, se stabilesc regulile desfășurării lui, conținutul și forma de organizare.Reușita jocului, fie că se desfăsoară individual, pe grupe sau echipe, presupune cunoașterea din timp de către elevi a temei, a bibliografiei, a regulamentului de desfășurare pentru a reactualiza cunoștințele însușite.Jocurile realizate prin munca independentă permit formarea unei imagini clare asupra lacunelor pe care le au elevii în însușirea cunoștințelor sau a progreselor înregistrate. În orele de geografie se pot folosi mai multe tipuri de jocuri: 1)Rebusul geografic poate fi folosit în mai multe momente ale lecției: verificarea, consolidarea, fixarea cunoștintelor și trecerea la lecția nouă. În funcție de contribuția elevilor, rebusul geografic poate îmbrăca două aspecte: este pregătit de învățător și rezolvat de elevi; Revista ,,Dăscălimea Română”, Nr.4, Slobozia, iulie 2016 36 este formulat și rezolvat de elevi sub îndrumarea învățătorului. Jocul se desfașoară cu întreg colectivul clasei, alcătuindu-se atâtea exemplare câți elevi sunt. Acest joc poate fi folosit atât pe parcursul lecției cât și la concursurile pe teme geografice. 2. Lanțul geografic Se alege tema jocului(munți, dealuri, ape, lacuri, localități, localități turistice etc.) . Exemplu: La ,,Nume de localități "prima denumire este dată de învățător, urmează o denumire de localitate care începe cu ultima literă a cuvântului anterior ( Arad, Dorohoi, Iași...). Elevii vor indica și pe hartă, locul unde se află localitatea numită, sau pot să descrie și să formuleze considerații despre acea localitate, pot indica forma de relief, unde este așezată, pot aduce noutăți din lecturile geografice sau, unde este cazul, pot prezenta semnificația istorică. 3. ,,Ghici, cine e?" Se folosesc ghicitori cu conținut geografic la care elevii trebuie să dea răspuns fiind atenți la descrierea redată de ghicitoare sau să compună ei înșiși ghicitori. Exemplu: a) ,,Din Hășmas eu izvorăsc b) ,,Se scoate din salină Și spre sud grăbit pornesc. Pentru sănătate-i bună Curg rapid din munți în vale Albă este la culoare Și urnesc hidrocentrale." O folosim la mâncare." ( Oltul) (Sarea) 4. Șarade geografice Acestea contribuie la dezvoltarea imaginației și a spiritului creator și pot fi: sub forma unor desene sau forme ciudate care necesită lămurirea unor reguli; șarade care cer înlocuirea unor cuvinte din expunerea învățătorului prin denumiri geografice. Exemplu: - oraș format din ,,de două ori caz" (Bicaz); - oraș format dintr-un ,,conifer" bogat în aur (Brad); - oraș ce are nume de fată (Constanța). 5. Glume geografice: Exemplu: a) - Gigele, cum se numesc munții din Carpații Occidentali ce conțin în subsol aur și argint? - Munții Prețioși. b) – Ați pierdut trenul și acum râdeți? îl întreabă un ceferist pe un tânăr care a fugit zadarnic după tren. - Râd, pentru că în tren se află prietenul meu, care, doar m-a condus până la gară. 6. Excursia imaginara pe harta Este un itinerar care se face pe hartă, nominalizând orașe, forme de relief,vegetație, animale, puncte turistice, ape etc. Formularea acestor jocuri geografice poate fi simplă sau complexă, în funcție de obiectivele pe care ni le propunem și în funcțe de vârsta copiilor. 7. Relieful țării mele - joc desfășurat, de regulă, sub forma unui concurs între grupe de elevi. Liderul grupului primește sarcina de a reprezenta schematic spațiul geografic românesc pe harta contur a țării. În concluzie, putem afirma că jocul înviorează lecția și ușurează drumul spre folosirea deprinderilor formate. Prin valențele sale formative, jocul nu înseamnă ,,o joacă de copii", ci este o activitate serioasă care sprijină într-un mod fericit înțelegerea problemelor, formarea, dezvoltarea și fixarea unor deprinderi de orientare în spațiu, iar prin încărcătura sa afectivă asigură orientarea Revista ,,Dăscălimea Română”, Nr.4, Slobozia, iulie 2016 37 întregii activități psihice. În joc, elevul este un adevărat actor și un simplu spectator, el participă cu toate forțele sale la îndeplinirea sarcinii jocului, realizând în felul acesta o învățare autentică. Abordarea jocului didactic în procesul instructiv-educativ îmbină utilul cu plăcutul, transformând actul didactic într-unul atractiv, interesant, în care copiii învață cu plăcere, sub aparență,de joc. Utilizând jocul didactic, în lecțiile de geografie, am stârnit curiozitatea elevilor de a cunoaște frumusețile și bogățiile patriei, de a ocroti mediul înconjurător care ne dă viață și fericire așa cum scrie Eugen Pora: "A înțelege natura, înseamnă a înțelege viitorul, dar a face ceva pentru salvarea naturii atât de amenințată azi, înseamnă a contribui la fericirea omenirii. " Bibliografie: 1. Iordache Strătică - (coordonator) - Provocări ludice-ghid metodic, Editura Spiru Haret, Iași, 2001. 2. Mihăilescu Vintilă - Lecturi geografice, Editura Albatros, București, 1974; 3. Neacșu Ioan - Metode și tehnici de învățare eficientă, Editura Militară, București, 1990 STUDIU DE SPECIALITATE-MODALITĂŢI CONCRETE PRIN CARE CADRUL DIDACTIC POATE SUSŢINE ŞI AJUTA COPILUL CU TULBURĂRI DE PRONUNŢIE ÎN EFORTUL DE DEPĂŞIRE A ACESTORA Bănică Marina-Eraclia, Liceul Tehnologic „Dimitrie Filipescu” Buzău Citirea şi scrierea depind de pronunţia clară şi coerentă a sunetelor. Pentru aceasta toţi profesorii, indiferent de clasa la care predau şi de vârsta elevilor trebuie să cunoască care sunt probleme de pronunţie cu care se confruntă aceştia şi cum pot fi diminuate. Activitatea cu aceşti elevi presupune atât un anumit mod de a vorbi cu ei, dar şi o anumită atitudine din partea profesorului, deoarece dificultatea de vorbire afectează relaţionarea cu cei din jur şi generează lipsa încrederii în sine. Profesorul trebuie să sprijine încercarea lor de a se corecta sau de a se recupera. 1. Una dintre modalităţile concrete prin care cadrul didactic care predă discipline de specialitate poate susţine şi ajuta elevii de liceu cu tulburări de pronunţie în efortul lor de depăşire a acestora este exerciţiul de pronunţie a termenilor de specialitate care conţin sunetele pe care elevii au tendinţa de a le pronunţa greşit. Pentru fiecare elev cu deficienţe de pronunţie profesorul va stabili ca sunetul a cărui pronunţare corectă se exersează să apară în silabe diferite şi în poziţii variate. Dacă se insistă asupra unui sunet prin utilizarea diferitelor cuvinte, elevii ajung să-l diferenţieze din ce în ce mai bine şi în final să- l pronunţe mai clar şi mai corect. La fiecare lecţie profesorul trebuie să demonstreze elevilor felul în care trebuie să pronunţe corect termenii de specialitate noi. La citirea lecţiei sau a temelor de casă se recomandă elevilor să nu se grăbească sau să facă eforturi vocale speciale (să citească tare) deoarece este împiedicată astfel Revista ,,Dăscălimea Română”, Nr.4, Slobozia, iulie 2016 38 articularea corectă a sunetelor. Se va urmări ca pronunţia termenului de specialitate să se facă deschizând bine gura pentru ca acesta să fie corect pronunţat şi auzit de colegi. Exerciţiile de pronunţie vor fi mascate într-o cerinţă pentru evaluarea însuşirii corecte a conţinuturilor unei discipline de specialitate. Răspunzând corect la aceasta, elevul cu dizabilităţi face involuntar şi exersarea sunetelor respective. Exemple: a) pentru un elev cu rotacism: „Enumeraţi părţile componente ale şublerului şi micrometrului”: - şubler: riglă gradată, ciocuri (de interior şi de exterior), vernier - micrometru: tambur gradat, şurub micrometric, cursor, braţ cilindric b) pentru un elev cu sigmatism şi parasigmatism (afectarea sunetelor „s”, „ş”, „z”, „ţ”, „j”, „ci”, „ce” : „Enumeraţi cinci materiale abrazive utilizate la prelucrarea materialelor metalice”: - piatră abrazivă, hârtie de şlefuit, emulsie, etc. „Enumeraţi aplicaţiile materialelor semiconductoare”: -tranzistoarele, diodele semiconductoare, varistoarele, termistoarele, fotorezistenţele Comunicarea permanentă cu aceşti elevi este foarte importantă ca de altfel şi încercarea de a obţine de la ei feed-back pentru îmbunătăţirea activităţii didactice în raport cu dizabilităţile lor. De asemenea, profesorul trebuie să ofere acestor elevi posibilitatea de a fi evaluaţi atât oral cât şi scris, dar cu mare răbdare pentru a le da posibilitatea să exprime tot ceea ce ştiu referitor la subiectul respectiv. Trebuie încurajată folosirea dicţionarelor, a vocabularului sau a listei de termeni/cuvinte. Aceste exerciţii sunt foarte utile nu numai în cazul copiilor ce prezintă tulburări de pronunţie, ci şi în cazul celorlalţi copii pentru a le forma deprinderea unei exprimări corecte şi a unei pronunţii clare şi coerente. 2. Educarea personalităţii Educarea personalităţii reprezintă o altă modalitate concretă prin care cadrul didactic poate susţine şi ajuta copilul cu tulburări de pronunţie în efortul de depăşire a acestora. La elevii de liceu tulburările de limbaj sunt conştientizate, devin apăsătoare şi pot determina, uneori, devieri comportamentale, atitudini negativiste, o slabă integrare in colectiv, lipsa iniţiativelor, reţinere sau obrăznicie, nervozitate, etc. Educarea personalităţii trebuie să urmărească: redarea încrederii în propriile posibilităţi, crearea convingerii că tulburarea nu presupune un deficit intelectual, crearea convingerii că dificultatea de limbaj este o tulburare pasageră, care poate fi corectată, înlăturarea negativismului şi redarea optimismului. Pentru realizarea acestor atitudini la orele de discipline tehnice consider că sunt utile următoarele activităţi: Revista ,,Dăscălimea Română”, Nr.4, Slobozia, iulie 2016 39 - iniţierea şi menţinerea unei comunicări deschise, sincere, deoarece elevul trebuie să simtă încredere în propriile posibilităţi precum şi în intenţia profesorilor de a-l ajuta, acesta constituind un suport moral; - conştientizarea elevului despre necesitatea exerciţiilor de pronunţie deoarece dacă nu se aduce în discuţie tulburarea de limbaj de care suferă nu înseamnă că ea nu există sau că se va rezolva de la sine; Discuţia trebuie să ducă la acceptare din partea elevului, ce va influenţa dorinţa lui de progres; - activităţi de vorbire în public cu accent pe conţinutul ştiinţific care vor ajuta elevul să realizeze că în comunicare este la fel de important atât „ce se spune” cât şi „cum se spune”; Astfel exerciţiile pentru perfectarea pronunţiei sunt incluse în activităţi precum prezentări de proiecte, raportarea activităţii unei grupe, alocarea rolului de prezentator, etc. Elevii cu tulburări de limbaj vor fi apreciaţi atât pentru orice intervenţie în public cât şi pentru conţinutul ştiinţific al lucrării, fapt care va duce la creşterea stimei de sine. Bibliografie: 1. Tulburări de limbaj-suport de curs, http://www.e- mentorat.ro/moodle/pluginfile.php/63/mod_resource/content/2/CURS%20TULBURARILE%20 DE%20LIMBAJ.pdf 2. Prevenirea şi corectarea greşelilor de pronunţie Loredana BLOJU, Assistant Professor Ph.D., University of Piteşti http://www.upm.ro/facultati_departamente/stiinte_litere/conferinte/situl_integrare_europeana/Lu crari5/IETM5_Part42.pdf 3. https://evaluareclinica.wordpress.com/2014/04/28/gimnastica-si-rolul-ei-in-emiterea-corecta- a-sunetelor/ 4. Terapia tulburărilor de limbaj, http://www.qedu.ro/system/files/logopedie.pdf METODE ALTERNATIVE DE EVALUARE: PROIECTUL ŞI PORTOFOLIUL Prof. Bordei Anda Cristina Şcoala Gimnaziala” Constantin Ștefan”, Albești - Ialomița PROIECTUL Constituie o metodă complexă de evaluare, individuală sau de grup, recomandată profesorilor pentru evaluarea sumativă. Subiectul se stabileşte de către profesor, dar după ce se obişnuiesc cu acest tip de activitate, elevii înşişi îşi vor putea propune subiectele. Este obligatoriu ca elevii să dispună de anumite precondiţii: - să prezinte un anumit interes pentru subiectul respectiv - să cunoască dinainte unde îşi vor găsi resursele materiale; Revista ,,Dăscălimea Română”, Nr.4, Slobozia, iulie 2016 40 - să fie nerăbdători în a crea un produs de care să fie mândri; - să nu aleagă subiectul din cărţi vechi sau să urmeze rutina din clasă; - să spere că părinţii vor fi înţelegători şi interesaţi de subiectul ales. Pentru a stabili strategia de evaluare a proiectului, profesorul trebuie să clarifice - în colaborare cu elevii - următoarele probleme:  ce se va evalua procesul, produsul sau amândouă?  care va fi rolul profesorului: evaluator continuu sau doar la sfârşitul proiectului?  care este politica resurselor materiale necesare?, le va oferi profesorul - ca parte a sarcinii - sau elevii trebuie să le procure şi în consecinţă, acestea vor fi evaluate?  care sunt activităţile intermediare impuse (exemplu: prezentarea unui plan preliminar)?  ce format este cerut pentru prezentarea raportului?  care sunt standardele impuse pentru realizarea produsului? Capacităţile care se evaluează în timpul realizării proiectului pot fi: - capacitatea de a observa şi de a alege metodele de lucru; - capacitatea de a măsura şi de a compara rezultatele; - capacitatea de a utiliza corespunzător bibliografia; - capacitatea de a manevra informaţia şi de a utiliza cunoştinţe; - capacitatea de a raţiona şi de a utiliza proceduri simple; - capacitatea de a investiga şi de a analiza; - capacitatea de a sintetiza şi de a organiza materialul; - capacitatea de a realiza un produs. Proiectul poate avea o conotaţie teoretică, practică, constructivă, creativă. El se poate derula într- o perioadă mai mare de timp, pe secvenţe determinate dinainte sau structurate circumstanţial. În funcţie de particularităţile de vârstă, acesta poate să includă şi componente ludice. PORTOFOLIUL Se prezintă ca o metodă de evaluare complexă, longitudinală, proiectată într-o secvenţă mai lungă de timp, care oferă posibilitatea de a se emite o judecată de valoare, bazată pe un ansamblu de rezultate. Acest instrument reprezintă o colecţie din produse ale activităţii elevului, selectate de el însuşi, structurate şi semnificate în mod corespunzător. Portofoliul oferă o imagine completă a progresului înregistrat de elev de-a lungul intervalului de timp pentru care a fost proiectat, prin raportarea la criterii formulate în momentul proiectării. Acesta permite investigarea produselor elevilor, care de obicei rămân neimplicate în actul evaluativ, reprezentând un stimulent pentru desfăşurarea întregii game de activităţi. Portofoliul se poate încadra într-o evaluare sumativă, furnizând nu doar o informaţie punctuală, într-un anumit moment al achiziţiilor elevului, ci chiar o informaţie privind evoluţia şi progresele înregistrate de acesta în timp, alături de informaţii importante despre preocupările sale. Portofoliul este un produs complex, format din elemente diferite, ca forme de transmitere a informaţiei şi a mesajului: fişe de informare şi documentare independentă, referate, eseuri, pliante, prospecte, desene, colaje care pot constitui subiectul unor evaluări punctuale, dar nu obligatoriu. Elevul adaugă în portofoliu materialele pe care le consideră necesare, materiale care-l reprezintă, subliniind atitudinea şi interesul faţă de domeniul abordat. Structura şi componenţa unui portofoliu se subordonează scopului pentru care a fost proiectat portofoliul şi nu invers, scopul şi criteriile de evaluare se deduc dintr-un portofoliu deja întocmit. Structura, elementele componente obligatorii şi criteriile de evaluare sunt stabilite de profesor, având ca bază de pornire preocupările elevilor. Alegerea elementelor de portofoliu obligatorii se Revista ,,Dăscălimea Română”, Nr.4, Slobozia, iulie 2016 41 subordonează obiectivelor de referinţă prevăzute în programa modulului respectiv şi obiectivelor de referinţă, suplimentare stabilite de profesor. La momentul potrivit, profesorul va prezenta elevilor un model al unui portofoliu, compatibil cu vârsta acestora, conţinând elemente asemănătoare cu cele propuse ca temă, criterii de apreciere formulate clar şi caracteristica valorică a diferitor elemente. Portofoliul este relevant pentru creativitatea elevilor, iar profesorul trebuie să demonstreze flexibilitate apreciind elementele suplimentate introduse în structura sa. La recomandarea profesorului sau la alegerea elevului, pot deveni componente ale portofoliului, elemente care au fost evaluate anterior. Se evidenţiază astfel, capacitatea elevului de realiza o lucrare unitară, de a se racorda temei abordate. Pentru a avea succes în demersul de utilizare a portofoliului, trebuie stabilită o tematică care să-l conducă pe elev la surse de informaţii diferite de cele utilizate la şcoală, precum şi la forme de comunicare mai complexe. Tematica şi sursele de informare recomandate trebuie să sensibilizeze elevul şi să stimuleze interesul său pentru domeniul abordat. Portofoliul nu-şi atinge scopul, dacă tematica are un grad accentuat de generalitate, iar elevul este înlocuit de familie pentru realizarea activităţilor. Există mai multe niveluri de analiză a portofoliului: - fiecare element în parte, utilizând metodele obişnuite de evaluare; - nivelul de competenţă al elevului, prin raportarea produselor realizate la scopul propus; - progresul realizat de elev pe parcursul întocmirii portofoliului. Portofoliul este un instrument euristic, putându-se evidenţia următoarelor capacităţi: - capacitatea de a observa şi de a manevra informaţia; - capacitatea de a raţiona şi de a utiliza cunoştinţe; - capacitatea de a observa şi de a alege metodele de lucru; - capacitatea de a măsura şi de a compara rezultatele; - capacitatea de a investiga şi de a analiza; - capacitatea de a utiliza corespunzător bibliografia; - capacitatea de a raţiona şi de a utiliza proceduri simple; - capacitatea de a sintetiza şi de a organiza materialul; - capacitatea de a sintetiza şi de a realiza un produs. Portofoliul preia, prin unele elemente ale sale, funcţiuni ale altor instrumente evaluative care se „topesc” în ansamblul acestei metode. Această caracteristică va converi portofoliului o evidentă valoare instructivă, dar şi formativă. Pentru clasele primare, portofoliul nu constituie un instrument propriu zis de evaluare. Acesta se poate constitui într-un element de motivare şi de deschidere a apetitului de colectare a unor elemente relevante pentru cunoaşterea şi amplificarea experienţei (artistice, ştiinţifice, tehnice etc.) a elevului ce se cere a fi întărită. Bibliografie: Radu, I. T., Evaluarea în procesul didactic, 2001, Editura Didactică şi Pedagogică, Bucureşti; Adrian Stoica (coord.), Evaluarea curentă şi examenele. Ghid pentru profesori. 2001,Ed. ProGnosis, Bucureşti; Revista ,,Dăscălimea Română”, Nr.4, Slobozia, iulie 2016 42 COPIII ÎN FAŢA PROBLEMELOR DE ADAPTARE ÎN SOCIETATE Chivu Anişoara Florentina Şcoala Gimnazială „Radu Vodă”, Feteşti - Ialomița De ce apelul către o prevenire timpurie? Prin faptul că aceasta prezintă două trăsături distincte: o intervenție precoce, având ca țintă copiii, mai degrabă decât adolescenții, și se realizează în contextul familial și al școlii. Suntem în prezența unei preveniri care e de ordinul educației. Se vizează tulburările de comportament înainte de a se instala și acoperă deficiențele cognitive înaintea perioadei în care copilul acumulează întârzieri greu de recuperat. Scopul prevenirii prin dezvoltare e restaurarea condițiilor educative normale, pentru ca evoluția intelectuală, socială, morală a copilului să-și urmeze cursul. Se urmărește obținerea unui rezultat pe care cea mai mare parte a familiilor îl realizează, dar care s-ar putea să nu fie atins cu un copil dificil: civilizarea micului barbar, deprinderea de a-l face să ceară fără să țipe, controlarea violenței lui, înclinarea de a-și face prieteni, de a respecta reguli. Pentru a obține toate acestea, trebuie îmbogățit mediul educativ deficient, mama și tatăl trebuie inițiați în arta de a fi părinți. Copiii care riscă să alunece în delincvență se fac remarcați prin purtările lor agresive, impulsivitate și de împotrivire. Aceasta înseamnă că, pe de o parte, copilul trebuie să învețe să se controleze, pe de alta, el trebuie să dobândească acele competențe sociale care-i lipsesc: să învețe să meargă în întâmpinarea celuilalt, să discute, să participe, să coopereze, să-l trateze în chip just și echitabil pe celălalt, să atenueze conflictele. Astfel, se urmărește dobândirea de către copii a cinci abilități sociale: cum să se controleze, cum să-și identifice și să-și exprime emoțiile, cum să rezolve un conflict prin negociere, cum să coopereze, cum să ia o decizie. Pentru aceasta, copiilor cu risc li se oferă reuniuni de pregătire în cursul cărora se recurge la discuții, la jocuri cu roluri, la jocuri cooperative și filme. Nici părinții n-ar trebui ignorați. Pregătirea lor e axată pe competențele parentale: cum să-ți stăpânești furia când copilul nu ascultă, cum să ajuți copilul în problemele școlare, cum să pui capăt purtărilor inadecvate, dar și reuniuni cu părinți și copii. Școala e un loc ideal pentru identificarea copiilor care ar putea aluneca în delincvență. Prin purtările agresive și tulburările de comportament, acești copii devin insuportabili, ceea ce conduce la izolarea și respingerea lor. Pentru a scăpa de singurătate, ei n-au altă soluție decât aceea de a se aduna cu alți colegi cu aceleași dificultăți ca și ei, însoțire care împinge la delincvență, dacă nu se iau măsuri. Pentru asemenea elevi se impune supravegherea individuală sau introducerea lor în mici grupuri dominate de elevi prosociali spre a se evita ca elementele antisociale să dea tonul. Se pot organiza ateliere de deprindere a competențelor sociale de bază, participanții învățând: să asculte, să abordeze o conversație, să întrețină o conversație, să solicite ajutor, să se alăture unui grup, să-și spună lor înșile ce să facă, să-și ceară scuze, să-și conștientizeze sentimentele, să-și exprime sentimentele, să înșeleagă sentimentele altora, să facă față fricii, să exprime afecțiune, să ajute pe altul, să împartă ceva anume cu altul. Acest gen de program se bazează pe ipoteza că un copil se va abține de a face un gest agresiv dacă învață să-și exprime mânia într-o manieră socialmente acceptabilă. În cadrul acestor ateliere sunt conștientizate anumite competențe sociale: să facă față mâniei altuia, să negocieze, să-și apere drepturile, să evite de a se plasa într-o situație problematică, să evite conflictele, să-și păstreze stăpânirea de sine. Slăbiciunile intelectuale și cognitive ale copiilor cu risc constituie pentru ei un handicap, mai întâi la școală, unde acumulează eșecurile și rămânerile în urmă, iar apoi în raporturile lor Revista ,,Dăscălimea Română”, Nr.4, Slobozia, iulie 2016 43 intrepersonale, pentru că nu mai parvin să înțeleagă punctul de vedere al celorlalți, nici să aleagă soluția cea bună, nici să măsoare impactul actelor lor asupra altuia. Aceste lipsuri îl fac pe cel afectat de carențe incapabil să întrevadă consecințele pe termen lung ale faptelor sale. Sunt numeroase proiecte care pornesc de la ideea că, proveniți din medii defavorizate, copiii care duc lipsă de stimulente intelectuale pot înregistra rămâneri în urmă cognitive, care la școală îi vor îndrepta spre eșec, apoi, finalmente, spre delincvență. Spre a corecta acest deficit, s- a propus să li se ofere un mediu educativ îmbogățit atât acasă, cât și la școală. Astfel, învățătorii se întâlnesc cu mama și copilul spre a integra ceea ce s-a dobândit la școală în viața de acasă. În clasă, învățătorii practică o pedagogie activă inspirată de Piaget: învățătorul îi propune copilului jocuri și exerciții astfel concepute încât să stimuleze dezvoltarea intelectuală și socială, îl încurajează să ia inițiative, îl determină să respecte suita: a planifica - a face - a evalua. Părinții au de jucat un rol esențial în ameliorarea comportamentelor copiilor lor și în dezvoltarea lui cognitivă. Se întâmplă ca unii dintre ei să nu acționeze ca educatori competenți. Sunt incapabili să se facă ascultați, răspund prost nevoilor copilului, nu intervin în conduitele lui agresive și dau greș în a menține un raport pozitiv cu copilul. Trebuie schimbată radical direcția: copilul trebuie să devină conștient de ineficacitatea strategiilor lui coercitive, trebuie să descopere mereu avantajul soluțiilor de cooperare și să-și îmbunătățească relațiile cu părinții. O legătură astfel constituită va permite părinților să exercite o influență durabilă asupra fiului lor. Pentru a ajunge aici, părinții trebuie să dobândească o competență parentală care le lipsește. Pentru ca acest lucru să se concretizeze părinții pot fi îndrumați să-și susțină copiii în demersul școlar, să-i ajute la realizarea temelor. Diferite alte metode de intervenție pot veni în sprijinul celor interesați din partea școlii: vizite la domiciliu, texte încredințate părinților spre lectură, videocasete în care sunt puși în scenă părinți aflați în discuții cu copilul lor, discuții în grup, exerciții dirijate. Toate aceste mijloace de sprijin pot servi la dobândirea a patru elemente constitutive ale competenței parentale: Să învețe să-și observe copilul. Observarea interacțiunilor între un copil agresiv și părinții lui arată că aceștia nu-și cunosc bine progenitura. Nu-l observă cu destulă atenție și perspicacitate. Nu știu să descrie unui terț comportamentul copilului. Nu se informează cu privire la ce face micuțul lor când nu e în casă. Nu prea disting între bunele și relele lui comportamente. Părinții unui copil cu risc ar trebui deci să înceapă prin a-l cunoaște, prin a ști ce face. Abia atunci părinții au idei clare asupra a ceea ce trebuie să interzică, asupra limitelor a ceea ce e tolerabil, iar copilul va ști astfel ce se așteaptă de la el. Să știe să-l sancționeze. E important ca părinții să învețe a sancționa în mod eficace purtările, bune sau rele, ale copilului lor. Sancțiunea nu e numai negativă (pedeapsă), ci și pozitivă (încurajare). Părinții nu trebuie să aștepte un comportament negativ din partea copilului pentru a se interesa de el. Dacă sunt atenți, îl „surprind” acționând corect: ocazie de a-l recompensa. Părintele învață să-și ignore purtările pe care dorește să le vadă dispărând din „repertoriul” copilului. Dacă e indiscutabil că nu poate admite o comportare din cale afară de neacceptat, el folosește „pauza de nemulțumire” ( în care, timp de câteva minute, stă deoparte supărat). Să știe să se joace cu ei. Părinții cu copii dificili nu petrec destul timp pentru a se juca împreună cu ei. Lasă să se piardă ocazia unor interacțiuni agreabile și cu efect formativ, care i-ar apropia de copil. Nu e deci derizoriu să inciți părinții să se joace cu copilul. Ar trebui ca fiecare dintre noi să ne rezervăm minin zece minute de joc intens cu copilul. Jocul ne face să descoperim plăcerea de a fi împreună, el oferă părinților prilejul de a-și recompensa copilul și de a-i deschide drumul unei ameliorări a raporturilor dintre ei. Revista ,,Dăscălimea Română”, Nr.4, Slobozia, iulie 2016 44 Să se deprindă să negocieze. Când izbucnește o criză, părinții competenți știu cum să negocieze și să găsească o soluție. Ei pot calma lucrurile, pot discuta calm și rezolva probleme. Proiectele de prevenire prin dezvoltare a căror eficacitate a fost demonstrată au respectat condițiile exigente privind durata, intensitatea și calitatea. Ele au durat cel puțin un an. Au privit pe mamă și pe copil. Au oferit ultimului o educație îmbogățită într-un cămin de zi. Programele au abordat mai multe probleme deodată: dezordinea în comportare, eșecul școlar, abuzul de droguri etc. Intervenienții au petrecut multe ore pe săptămână în contact direct cu copilul. Va fi oare posibil de a menține acest nivel ridicat atunci când va veni momentul trecerii de la proiectul pilot la programul universal? Căci, pentru a avea un impact sensibil asupra delincvenței, va trebui să fie cuprinși foarte mulți copii cu risc. Până acum, ceea ce au demonstrat proiectele de prevenire prin dezvoltare este posibilitatea prevenirii prin în condiții experimentale. Ce rămâne de stabilit este dacă poate fi menținută calitatea intervenției în programe în care să fie implicați toți membrii unei populații. Bibliografie: Cusson, Maurice, Prevenirea delincvenței, Editura Gramar, București, 2006; Tremblay R. E., Craig W.M., Building a Safer Society, University of Chicago Press, Chicago, 1995; Palmer T., A Profile of Correctional Effectiveness and New Directions for Research, State University of New York Press, Albany, 1994; Vitaro F., Gagnon C., Prévention des problèmes d'adaptation chez les enfants et ls adolescents, Presses de l'Université de Québec, Sainte-Foy, 2000. COPILĂRIA DE IERI - COPILĂRIA DE AZI Prof. Cojocaru Gabriela Şcoala Gimnazială Borlești, Jud. Neamț Copilăria – un tărâm magic! Primii pași, primele cuvinte: mama, tata. Primii ani de școală, prima profesoară. Toate în copilărie au început. Copilăria este cea mai frumoasă perioadă a vieţii de care-şi aminteşte cu drag omul matur. Locul unde lumea îţi pare o poveste magică cu zâne şi monştri şi unde bunicii sunt protectorii absoluţi ai copilului care mai face din când în când câte-o trăznaie. Din cele mai vechi timpuri oamenii şi-au crescut copiii şi le-au dat educaţia specifică vremii. Mulţi copii trebuiau să înfrunte stihiile naturii şi cruzimea năvălitorilor. Bolile, războaiele, lipsurile materiale era cauza morţii multora dintre ei la vârste fragede. Împreună cu părinţii lor şi cu ceilalţi oameni din sat, copiii ajutau la creşterea vitelor, la cules şi semănat. Ei asistau la sărbători, la şezători, unde învăţau să respecte tradiţiile satului şi înţelepciunea bătrânilor. Lipsa banilor, grija zilei de mâine, îngreunau posibilitatea copiilor de ţărani de a merge la şcoală şi de a primi o educaţie. La oraş viaţa copiilor era ceva mai uşoară. Condiţiile de trai erau mai bune şi puteau merge la şcoală. Copiii din familiile sărace erau nevoiţi să lucreze de la o vârstă fragedă în fabrici şi uzine. Revista ,,Dăscălimea Română”, Nr.4, Slobozia, iulie 2016 45 Copilăria mea de la sat a fost inundată cu mireasma florilor din lunci, cu aerul pur ca lacrima, cu mirosul bucatelor gătite de bunica. Ierni bogate, mari și dificile. Pe derdeluș la săniuș. Clinchete de clopoței, urătorii se auzeau pe văi. În copilăria noastră nu aveam telefoane mobile, calculatoare, tablete etc. Era o copilărie simplă dar adevărată. Știam să gustăm din orice clipă petrecută. În trecut, ca şi astăzi copiii se jucau. S-au păstrat jocuri şi jucării din cele mai vechi timpuri cum ar fi: coarda, păpuşile, ţintar. Astăzi mergând pe stradă poți vedea copii de vreo 10 ani cu telefoane mobile sau cu tablete ascultând muzică sau jucându-se online, îi auzi discutând de noi programe de pe calculator, de jocuri violente. În cartiere sau la sate nu se mai aud vocile vesele de copii, nu-i mai vezi jucându- se. Stau toată ziua în fața calculatorului. Au înlocuit jocurile de cândva cu jocurile online. Astăzi INTERNETUL îi face pe copii să uite de lumea reală, uită de prieteni, relațiile cu părinții devin mai reci își creează o lume doar a lor. Au uitat să mai iasă la aer curat, să se joace în realitate, să simte că sunt copii. Ei își doresc să devină cât mai rapid maturi, vor să aibă mașini de lux, telefoane de mii de euro, vor o viață fără griji. Însă nu se gândesc la perioada aceasta. Părinții sunt la ordinul lor, ce-și dorește copilul se îndeplinește. Nu se gândesc că le distrug copilăria, nu se gândesc ce pericol îi așteaptă. Internetul ocupă primul loc în viața lor. Cine îşi aduce cu drag aminte de copilărie înseamnă că a avut o copilărie fericită şi magică. Perioada copilăriei ne aduce aminte să fim copii … puri, lipsiţi de răutăţi şi de griji. Mi-e dor de perioada copilăriei unde nu conta nimic. Jocurile erau mai frumoase şi pline de poezie si plăcere. Prietenii pe care ţi-i făceai erau parcă pe vecie. Bibliografie:  Andre de Pereti, Educaţia în schimbare, Editura Spiru Haret, Iaşi, 1996;  Dincă M., Adolescenţii într-o societate de schimbare, Paideea, Bucureşti, 2004;  Văideanu G., Educaţia la frontiera dintre milenii, EDP,Bucureşti, 1988. COMUNICAREA EFICIENTĂ ÎN SOCIETATEA ACTUALĂ PRIN EDUCAȚIE Mocioi Victoria Simona Școala Gimnazială “Alexandru Ștefulescu”, Târgu Jiu-Gorj Trăim într-o lume plină de diversitate, în comportament și concepții, într-o lume care cere tot mai mult și oferă tot mai puțin,într-o perioadă în care timpul este din ce în ce mai puțin și avem din ce în ce mai multe de făcut. Într-o societate în care tehnologia a ajuns la un nivel de dezvoltare uluitor și ar fi trebuit să ne ușureze și reducă timpul de acțiune observăm că timp nu avem mai deloc și mai mult de atât constatăm la finalul acțiunilor întreprinse că satisfacțiile nu sunt pe măsura așteptărilor de la început de drum. Revista ,,Dăscălimea Română”, Nr.4, Slobozia, iulie 2016 46 Omul are capacitatea de a acumula cunoștințe permanent pe parcursul vieții, de când se naște și până la adânci bătrâneți, învață pas cu pas, într-o succesiune logică de evenimente derulate în timp inegal împărțit, în funcție de informațiile însușite. Platon spunea că ,,Omul nu poate ajunge om decât prin educație.,, dar cât de ,,om ,, va deveni va fi în funcție de nivelul educației acumulate. Bogăția și diversitatea de cunoștințe acumulate este în funcție de evoluția societății și de contactul omului cu realitatea înconjurătoare. Educația pe care o persoană o asimilează în timp, sub toate aspectele ei, formală,nonformală și informală este o principală formă de comunicare interumană prin care se transmit de la o societate la alta valori, experiențe și comportamente. Pornind de la aceste premise, ca dascăl într-o societate actuală trebuie să –mi conștientizez elevii de faptul, că dincolo de beneficiile spirituale și intelectuale ale cărții, de faptul că prin cunoaștere totul devine posibil, cartea te ajută să depășești condiția, să construiești o lume mai bună, să te autodepășești, să construiești viitorul. Un viitor care să se ridice la înălțimea așteptărilor societății contemporane bazat pe un ideal care să includă dezvoltarea unei personalități libere, armonioase, creative, adaptabile la condițiile mereu schimbătoare ale vieții. Pentru acest lucru învățământul trebuie să aibă stabilite obiective care să coincidă cu cele ale societății, trebuie să existe o legătură strânsă între școală și societate deoarece sistemul de educație include ansamblul organizațiilor sociale, economice,politice cât și culturale, dar și familia și comunitatea locală care realizează funcții pedagogice. O societate sănătoasă îmbunătățește calitatea viații printr-o educație superioară. În condițiile actuale, profesorii se află între exigența obținerii de rezultate de calitate de la elevi cu un comportament mai dificil și diferit față de generațiile de acum 15- 20 de ani. Pentru a face față acestei situații, dascălii trebuie să-și formeze, odată cu experiența și personalitatea , o autonomie care să ducă la înlăturarea incertitudinilor și riscurilor, numai prin perfecționare continuă. O pregătire superficială a elevilor la școală nu motivează învățarea și acest lucru trebuie să dea de gândit cadrelor didactice. Superficialitatea și indiferența duc la scăderea prestanței și demnității de educatori ai tinerei generații. În prezent metodele de predare-învățare s-au schimbat, iar eficiența școlii presupune o împletire a numeroși factori, dar mai ales relația dascăl- elev, bazată pe metode active care să aibă în centrul atenției elevul activ, creator și implicat direct în procesul educativ, nu ca un simplu și bun auditoriu al teoriilor expuse de profesor . Pregătirea continuă a educatorului contribuie foarte mult la impunerea unui prestigiu real în fața elevilor, la consolidarea poziției lui de lider, ceea ce sporește posibilitatea sa de influențare, de afirmare a valorii colectivului de elevi. Print-o comunicare eficientă când copiii încep școala pot fi conștientizați de rolul lor în societate în viitor, trebuie să li se evidențieze faptul că ei vor fi oamenii de mâine și așa cum susținea Pavel Coruț ,,îi putem face parteneri la visele de luptă împotriva sărăciei,, pentru că la vârsta școlară le putem explica deja,, care sunt cauzele lipsurilor materiale: recesiunea economică, nedreptățile sociale, lipsa de pregătire profesională, lipsa de capital pentru o afacere pe cont propriu,...,, sugestionându-i în același timp ce trebuie să facă pentru a scăpa de sărăcie, să învețe, să muncească, să-și pună în evidență talentele și să învețe să fie economi. Odată asimilate aceste judecăți de valoare, la vârste destul de fragede, se vor contura pe parcursul vieții ca principii de bază formând, o personalitate puternică, realistă care să înțeleagă evoluția societății și rolul lui ca viitor adult la o valoare reală. „ O viață poartă pe ea amprentele multor mâini care au modelat-o!” (S. Poitier) Revista ,,Dăscălimea Română”, Nr.4, Slobozia, iulie 2016 47 AUTOCUNOAŞTERE ŞI DEZVOLTARE PERSONALĂ Prof. Constantin Malancă Veronica Lic. Teh. ,,Dimitrie Filipescu ”Buzău Prin programele de educaţie pentru carieră , elevii îşi formează competenţe în următoarele domenii : autocunoaştere şi dezvoltare personală , comunicare şi relaţionare interpersonală , managementul informaţiei şi al învăţării , planificarea carierei , educaţie antreprenorială , managementul stilului de viaţă . Competenţele specifice autocunoaşterii şi dezvoltării personale vizează : imaginea de sine şi stima de sine , aptitudinile şi abilităţile personale , sistemul motivaţional al elevului , emoţiile şi mecanismele de apărare şi adaptare şi autoeficacitatea percepută . Imaginea de sine se referă la procesul de explorare şi structurare a propriilor caracteristici ale individului în urma căruia rezultă imaginea de sine a persoanei . Imaginea de sine este este modul în care o persoană îşi percepe propriile caracteristici fizice , cognitive , emoţionale , sociale şi spirituale . Cu alte cuvinte , imaginea de sine este o reprezentare mentală a propriei persoane , un tablou în care sunt incluse cunoştinţele despre sine . Cu cat o persoană se percepe mai corect , îşi integrează caracteristicile mai precis şi îşi dezvoltă convingeri despre sine mai realiste , cu atat şi funcţionarea sa generală este mai bună . În cadrul imaginii se sine se diferenţiază mai multe componente : eul actual , care se referă la ceea ce individul consideră că el este într-un moment al dezvoltării sale , eul ideal , care reflectă ceea ce individul ar dori să fie şi eul viitor , care exprimă ceea ce individul poate deveni . * Eul actual este modul în care individul îşi percepe propriile caracteristici fizice , cognitive , emoţionale , so-ciale şi spirituale , la un moment dat . Dimensiunile eului actual sunt următoarele : eul fizic - modul în care in-dividul îşi percepe propriile trăsături fizice referitoare la propriul corp şi eul cognitiv - modul în care individul îşi percepe propriul mod de a gandi , memoria cu informaţiile despre sine şi despre lume, adică ceea ce crede el despre felul în care se gandeşte, decide şi memorează; eul emoţional - modul în care individul îşi percepe pro-priile afecte , sentimente şi emoţii ;eul social -modul în care persoana crede că este pecepută ca fiind valoros şi important în viaţă , adică valori şi jaloane existenţiale care -i ghidează deciziile şi comportamentele ( valori morale , sociale , religioase , estetice , etc .) * Eul ideal este modul în care individul îşi reprezintă mental ceea ce ar dori să ie şi care se exprimă prin nivelul de aspiraţie , adică nivelul la care el şi-ar dori să ajungă în viitorul mai mult sau mai puţin îndepărtat. Persoane-le care se axează excesiv pe diferenţa dintre eul actual şi eul ideal pot ajunge să trăiască stări de frustrare , triste-ţe , deprimare sau nemulţuimire faţă de propria persoană . Cunoaşterea adecvată a propriilor calităţi şi defecte , a punctelor tari şi slabe ajută persoana să- şi stabilească scopuri pe care să le poată atinge . * Eul viitor este modul în care o persoana işi reprezintă mental ceea ce ea poate deveni în viitor , pe baza resurse-lor de care dispune . Eul viitor se exprimă prin nivelul de asşteptare , adică nivelul la care este foarte probabil să ajungă persoana pe baza resurselor de care dispune . Eul viitor include aspiratiile si scopurile pe care le avem , actionand ca factor principal în motivarea comportamentelor individului .În acelaşi timp poate exista şi un Eu viitor de care individul se teme , care se referă la reprezentarea mentală a caracteristicilor negative pe care le are şi care s-ar putea dezvolta în timp . În general persoanele optimiste includ imaginea eului viitor aspectele poziti-ve pe care ele doresc să şi le dezvolte , în timp ce persoanele pesimiste includ cu precădere , defectele Revista ,,Dăscălimea Română”, Nr.4, Slobozia, iulie 2016 48 lor actua-le. Ca urmare , imaginea pozitivă sau negativă a eului va fi dublată fie de emoţii pozitive şi mobilizarea resurse-lor pentru atingerea scopurilor propuse , fie de emoţii negative şi tentative de abandon . Astfel , se poate spune că elevii trebuie să fie ajutaţi să-şi contureze un eu viitor axat pe calităţile şi resursele de care ei dispun . * Stima de sine - constituie o valoare umană fragilă şi schimbătoare . Ea creşte de fiecare dată cand ne străduim să ne respectăm standardele şi scade atunci cand nu reuşim să atingem respectivele standarde.Aşa încat , pe parcursul vieţii, este posibil să cunoaştem valori foarte înalte ale stimei de sine , dar şi foarte scozute .... Cercetările au dus la concluzia că adolescenţii din familii în care se discută des , pozitiv despre diversele aspecte ale vieţii , sunt şi devin mai optimişti . De asemenea , ele indică faptul că părinţii al căror control asupra adolescenţilor se diminuează pe măsură ce aceştia cresc şi capătă experienţe proprii din ce în ce mai numeroase procedează benefic , favorizand conturarea şi consolidarea stimei de sine a tinerilor , apariţia unui sentiment de siguranţă ce se întemeiază din ce în ce mai mult pe resurse personale . Stima de sine se conturează , conform literaturii de specialitate din 4 componente principale : - sentimentul de siguranţă - cunoaşterea de sine - sentimentul de apartenenţă - sentimentul de competenţă Sentimentul de încredere anticipează apariţia stimei de sine . Individul trebuie ca mai întai să simtă şi să trăiască realmente pentru ca să capete disponibilitatea de a înţelege că are motive de a-şi hrăni stima de sine . Cunoaşterea de sine , sentimentul de apartenenţă şi sentimentul de competenţă pot fi stimulate în fiecare stadiu de dezvoltare , în fiecare perioadă a vieţii , prin atitudini educative adecvate şi prin mijloace concrete. Aşadar , trebuie acordată o importanţă cu totul specială securităţii şi încrederii . Totuşi , este dificil să izolezi stima de sine ca aspect esenţial şi pur al individului . Adesea , stima de sine este percepută ca o dezvolta-re psihodinamică , alteori este percepută ca fiind un comportament , nu în ultimul rand , ea poate fi privită şi ca o stare psihologică . Tocmai din cauza acestor dimensiuni variate stima de sine este dificil de definit . Iată , de exmplu , conform dr. Nathhniel Branden , psiholog umanist , stima de sine este ,, capacitatea de a înfrunta dificultăţile fundamentale ale vieţii , fără a pierde speranţa ,, . Pe de altă parte , apar şi confuzii în per-ceperea stimei de sine . Se vorbeşte din ce în ce mai des despre motivaţie , iar tendinţa este generată de audienţa pe care au căpătat-o în ultima perioadă , mai peste tot în lume , practicile de inspiraţie nord-americană de self-help. Din această perspectivă self- esteem se dezvoltă ca o activitate terapeutică ce încurajează creşterea stimei personale . Americanii spun , de exemplu , că o stimă de sine crescută este foarte importantă în obţinerea unor rezultate şcolare excelente . Aşadar , potrivit lor , pentru început , ar fi necesară ca să spunem aşa - încredere nefundamentată pe experienţa care ar conduce la experienţă , ş finalitate , la o încredere consolidată. În S.U.A. au existat şcoli în care , pe langă disciplinele obişnuite de studiu , în prima clasă de şcoală , s-au predat şi pănă la 3 ore pe săptamană de self-esteem. Aşa pană ce s-a constatat că doar cel mult 12% dintre elevii respectivi au reuşit să înveţe să citească . Ca urmare , programul de self-esteem a fost stopat . Revista ,,Dăscălimea Română”, Nr.4, Slobozia, iulie 2016 49 Este clar însă că o stimă de sine crescută favorizează dezvoltarea potenţialului uman. Fiecare dintre noi şi este normal să se întample astfel -se străduieşte să-şi materializeze aspiraţiile , să se dezvolte , să progreseze. Cand stima de sine este ridicată , individul nu încetează să creadă că merită să reuşească şi nu precu-peţeşte nici un efort înspre atingerea scopului său . Este vorba despre o atitudine care atrage succesul , care con-firmă încrederea. Cand stima de sine este scăzută , persona riscă să-şi abandoneze proiectele din cauza lipsei de tenacitate , fiindcă ea nu posedă suficientă forţă pentru a atinge reuşita. Iar lipsa de perseverenţă este adesea res-ponsabilă de eşecuri şi duce la lipsă de încredere. O astfel de persoană se mulţumeşte cu puţin , nu se străduieşte nu-şi face planuri : trăieşte de azi , pe maine , cum s-ar spune . Stima de sine nu nu este , aşadar o acţiune de de- finitivare de self -esteem , nici egoism sau narcisism ce s-ar fi dezvoltat printr-o astfel de acţiune ci pur şi sim-plu este recunoaşterea sentimentului de încredere că eşti în stare . O stimă de sine pozitivă şi realistă dezvoltă capacitatea de a lua decizii responsabile şi abilitatea de a face faţă presiunii grupului . Imaginea de sine se dez-voltă în ontogeneză din experienţele pe care le are copilul şi din acţiunile pe care le realizează şi la care el parti-cipă. Astfel , succesele şi eşecurile din copilărie , precum şi reacţiile copilului faţă de ele definesc imaginea de sine pe care copilul o are . De asemenea , atitudinile părinţilor , profesorilor , colegilor şi prietenilor contribuie la conturarea imaginii de sine a copilului . Spre exemplu , copiii mici încep să-şi evalueze imaginea de sine pornind de la părerile şi reacţiile părinţilor şi educatorilor . Aprecierile sau criticile acestora sunt preluate şi interiorizate de către copil , ele ducand la formarea unei stime de sine ridicate sau scăzute .Stima de sine ridicată reflectă re-cunoaşterea valorii intriseci a copilului , autoaprecierea şi încrederea în forţele sale proprii. Eşecul părinţilor şi educatorilor în a face diferenţa între comportament duce la formarea unei stime de sine scăzute la copil. De regu-lă ,copiii care nu reuşesc să se simtă vinovaţi atunci cand aceştia le comunică în mod repetat acest eşec. Ei se învinovăţesc şi ajung să creadă că nu merită să fie iubiţi şi că nu s-au străduit suficient pentru a-i mulţumi . JOCUL DIDACTIC Prof. Danciu Angelica Şcoala Gimnazială Nr.8, Constanţa Cu toţii ne refugiem adeseori într-o lume imaginară pe care ne-o creăm plină de vise, de dorinţe ce se împlinesc, de reverie şi imaginaţie, este o lume paradisiacă unde restricţiile şi autocontrolul rigid lipsesc. În crearea lumii imaginare, omul transpune situaţia reală în imaginar. El preia selectiv realitatea după nevoi şi propriile posibilităţi. Omul face dovada că poate crea o astfel de lume, începând cu vârsta de 3 ani, fără să-l înveţe nimeni. De cele mai multe ori se ignoră faptul că omul este, prin structura sa biologică, o fiinţă autocinetică şi că dreptul la mişcare nu poate fi abolit de nici un fel de normă didactică. În activitatea didactică nu trebuie ignorat raportul dintre evoluţia randamentului intelectual şi starea fizică generală. Jocurile didactice oferă un cadru propice pentru învăţarea activă, participativă, stimulând iniţiativa si creativitatea elevului. Obiectivele instructiv- educative ale fiecărui obiect de studiu pot fi mai bine realizate prin utilizarea jocului. Acesta, prin natura sa, cuprinde o motivaţie intrinsecă de a mobiliza resursele psihice ale copiilor, de a asigura Revista ,,Dăscălimea Română”, Nr.4, Slobozia, iulie 2016 50 participarea lor creatoare, de a le capta interesul, de a-i angaja afectiv şi atitudinal. Elementele de joc precum descoperirea, ghicirea, simularea, întrecerea, surpriza, aşteptarea vor asigura mobilizarea efortului propriu în descoperirea unor soluţii, în rezolvarea unor probleme, stimulând puterea de investigaţii şi cointeresarea continuă. Jocul este foarte important, sub variatele sale forme, în dezvoltarea copilului, importanţe subliniate de numeroase teorii ale jocului din literatura pedagogică şi de locul acestuia în diferite sisteme de educaţie. Jocul are o valoare funcţională ce rezidă în faptul că el transpune simbolic copilul în rolurile adultului. De aici decurge importanţa îmbogăţirii impresiilor copiilor despre viaţa şi activitatea oamenilor dintr-o sferă largă, de domenii profesionale, accesibile înţelegerii lor. Copilul se joacă de-a ceea ce a văzut sau a auzit. Modelele de urmat pe care el le transpune în joc izvorăsc din realitatea apropiată, din viaţa şi activitatea adulţilor din preajma lui. Pe această cale îşi asimilează semnificaţia socială a rolurilor care îl aşteaptă în viaţă. Prin joc, copilul învaţă cu plăcere, devine interesat de activităţile ce se desfăşoară. Datorită conţinutului şi modului de desfăşurare, jocurile didactice sunt mijloace eficiente de activizare a întregului colectiv al clasei, dezvoltă spiritul de echipă, de întrajutorare, formează şi dezvoltă unele deprinderi elementare şi de muncă organizată. Jocurile didactice sunt un mijloc foarte important şi pentru realizarea sarcinilor educaţiei morale. Ele contribuie la dezvoltarea stăpânirii de sine, a autocontrolului, a spiritului de independenţă, a disciplinei conştiente, a spiritului colectiv şi a altor calităţi de voinţă şi de caracter. În joc copiii învaţă să se ajute unii pe alţii, să se bucure de succesele colegilor, să aprecieze nepărtinitor succesele altora. Aşadar, jocurile didactice exercită o influenţă pozitivă asupra întregii personalităţi a copilului. Ele pot însoţi fiecare obiect de învăţământ, fiecare lecţie luând şi forma unor întreceri, concursuri între toţi elevii, între rânduri de bănci, grupe de elevi. Din perspectiva didacticii clasice se impune respectarea principiului adaptării conţinuturilor la particularităţile de vârstă ale educabilului. Jocul devine mod principal de organizare a activităţilor pentru preşcolari. „A învăţa” nu reprezintă pentru el contrariul lui „a se juca”. Jocul este prezent în mediul instituţional al grădiniţei, dar continuă în toate mediile sociale în care se formează. Teoria şi metodica jocului este deosebit de importantă pentru cei care vor forma, indiferent de vârsta cărora se adresează, deoarece este un eficace mod de a înviora atmosfera pasivă din clasă. Este şi artă şi tehnică în a organiza şi desfăşura strategii de învăţare pe sistemul jocului. Metoda jocului ajută în elaborarea procedeelor de învăţare bazate pe joc, de proiectare eficientă, respectând normele didactice. După cum vă veţi da seama, în realitate a desfăşura un joc nu este „joacă” lipsită de importanţă şi seriozitate. Este, într-un fel, unica modalitate de predare adaptată gradului de maturitate psihică a școlarului. Nu trebuie supraevaluat rolul jocului în învăţare pentru alte categorii de elevi. Metoda poate fi folosită şi pentru clasele mai mari, însă nu va fi o metodă predominantă, ca la preșcolari și/sau micii școlari. Cercetările psihologice au pus în evidenţă numeroase elemente psihice care se formează cu ajutorul acestei forme de activitate. Copilul este considerat o personalitate în formare care gândeşte, acţionează şi aspiră spre perfecţiune. Omul face dovada că poate crea o astfel de lume, începând cu vârsta de 3 ani, fără să-l înveţe nimeni. În crearea lumii imaginare omul transpune situaţia reală în imaginar. El preia selectiv realitatea după nevoi şi propriile posibilităţi. Această capacitate este destul de dezvoltată la copilul ce depăşeşte vârsta de 3 ani. Fiecare copil îşi modelează realitatea în funcţie de propriul eu. Copilul îşi poate lua anumite elemente din realitate şi le investeşte cu anumite aspecte cunoscute de el. Jocul apelează şi la capacitatea omului de a lucra cu simboluri, semne ce sunt atribuite obiectelor, acţiunilor şi faptelor ce desemnează altceva decât sunt acestea în realitate. El operează cu reprezentări în care investeşte şi afectivitate şi raţiune, nu este un proces Revista ,,Dăscălimea Română”, Nr.4, Slobozia, iulie 2016 51 simplu de percepţie. De cele mai multe ori, prin joc are loc proiecţia individului în rol: copilul se joacă „dea doctorul”, „de-a familia”, „de-a vânzătorul”, imitând cele întâmplate în realitate sau ceea ce el ar fi dorit să se întâmple. Jocul are un rol terapeutic pentru copiii care nu au dezvoltat spiritul de iniţiativă şi curajul de a intra în competiţie. Prin joc el se eliberează de vechiul copil timid şi intră cu toate forţele în dinamismul jocului cu rol. Nu se mai teme atât de tare de cenzură deoarece personajul poate spune orice, iar reproşurile nu i se adresează lui personal. Prin joc se poate fortifica voinţa şi atenţia. Copilul poate deveni perseverent şi se poate concentra mai mult şi fără prea mult efort, stimulându-i creativitatea, poate respecta cu uşurinţă regulile impuse în cadrul jocului. Capacitatea omului de a acţiona în spirit creativ în diferite situaţii concrete de viaţă este definitorie pentru evoluţia personalităţii sale. Toate aceste elemente psihologice pun în evidenţă esenţa jocului, manifestat în conduita copilului, dar şi a omului, în general. În continuare voi prezenta jocul Ruta avionului pe care l-am pus în aplicare la clasa a IV-a, în timpul unei ore de geografie. TITLUL JOCULUI: ,,Ruta avionului” Scopul jocului: Verificarea cunoştinţelor geografice, consolidarea deprinderii de învăţare cu ajutorul hărţii, dezvoltarea capacităţii de orientare în spaţiu. Sarcini didactice: Orientarea la hartă; Recunoaşterea şi denumirea localităţilor peste care va zbura avionul. Materialul didactic necesar desfăşurării jocului: Harta administrativă a ţării; Bileţele pe care sunt notate denumirile a cel puţin două oraşe care reprezintă punctele de decolare şi, respectiv, de aterizare a avionului. Regulile jocului: Jocul se desfăşoară pe două echipe; Se formează perechi de elevi din reprezentanţii ambelor echipe; Prima pereche de elevi vine la tablă şi fiecare elev primeşte de la învăţător câte un bileţel; Desfăşurarea jocului: Reprezentantul echipei A desface bileţelul şi transmite colegului său ruta. Reprezentantul echipei B se duce la hartă, trasează imaginar o linie între cele două localităţi, studiază ruta şi apoi denumeşte cât mai multe oraşe peste care sau pe lângă care va zbura avionul. Ulterior se schimbă rolurile între reprezentanţii celor două echipe. La fel vor proceda şi ceilalţi membri ai celor două echipe. Evaluarea jocului: Se apreciază răspunsul fiecărui elev care respectă regula jocului şi se acordă câte un punct pentru fiecare denumire de oraş. Va fi declarată câştigătoare echipa care a totalizat cele mai multe puncte. Exemplificări pentru variante: Reprezentantul echipei A desface bileţelul şi transmite colegului său ruta. Reprezentantul echipei B se duce la hartă, trasează imaginar o linie între cele două localităţi, studiază ruta şi apoi denumeşte cât mai multe oraşe peste care sau pe lângă care va zbura avionul, formele de relief de pe ruta stabilită, resursele naturale ale solului şi subsolului, precum şi centre industriale existente. Ulterior se schimbă rolurile între reprezentanţii celor două echipe. La fel vor proceda şi ceilalţi membri ai celor două echipe. Evaluarea jocului: Se apreciază răspunsul fiecărui elev care respectă regula jocului şi se acordă câte un punct pentru fiecare denumire de oraş, formă de relief corectă, resurse natural găsite şi centre industriale existente. Revista ,,Dăscălimea Română”, Nr.4, Slobozia, iulie 2016 52 Va fi declarată câştigătoare echipa care a totalizat cele mai multe puncte. Se va căuta ca rutele stabilite de cadrul didactic pe bileţele să fie echilibrate, astfel încât fiecare echipaj să aibă şanse egale de câştig. Bibliografie: 1. Suport de curs, JOCUL DIDACTIC DE LA FORMAL LA NON FORMAL, ÎN ÎNVĂȚĂMÂNTUL PREUNIVERSITAR, AGCDR ,,Dăscălimea Română”- Program de formare continuă ,,Jocul didactic de la formal la nonformal în învățământul preuniversitar”; 2. Ludmila Preda, Mirela Paraschiv—Educaţia plastică în ciclul primar, Editura Didactica Nova, Craiova, 2007 3. Rafila Cotuna—Locul şi rolul jocului didactic în învăţare, Revista Învăţământul primar nr. 3-4, Editura Miniped, Bucureşti, 2009 4. Miron Ionescu, Ioan Radu—Didactica modernă, Editura Dacia, Cluj-Napoca, 2010 NOILE TEHNOLOGII ÎN EDUCAȚIA PREȘCOLARILOR Educatoare Dinu Viorica G.P.P. ,,Rostogol” Călărași Utilizarea calculatorului în educația preșcolarilor permite transmiterea și asimilarea noilor cunoștințe într-un mod atractiv pentru copii. Procesul de educație este mult mai eficient. Copiii învață jucându-se, sunt puși în situația de a găsi repede soluții și de a lua decizii pentru rezolvarea problemelor. Calculatorul este un mijloc de instruire care ține atenția copilului activă pe tot parcursul activității de învățare. Imaginația la vârsta preșcolară intră într-o nouă fază de dezvoltare, capătă noi aspecte. Formarea competențelor descrise prin programa școlară nu este posibilă doar prin utilizarea unor strategii clasice de predare-învățare-evaluare. Instruirea diferențiată individuală, pe nivel de vârstă, cu ajutorul soft-ului educațional, poate fi o alternativă de succes. Folosirea calculatorului în grădiniță constituie o modalitate de creștere a calității predării și învățării. Operarea pe calculator reprezintă o nouă strategie de lucru a educatoarei, prezintă importante valențe formative și informative, este un nou mod de instruire. Prin intermediul computerului se oferă copiilor justificări și ilustrări ale proceselor și conceptelor abstracte, ale fenomenelor neobservate sau greu observabile. Alături de mijloacele didactice clasice, calculatorul este un instrument didactic ce poate fi folosit în scopul eficientizării tuturor activităților din grădiniță. Interesul copiilor se menține pe tot parcursul activităților, folosind acest mijloc didactic. În învățământul preșcolar, jocul este principala formă de organizare a procesului instructiv- educativ, iar calculatorul, este pentru copil, un alt mod de a învăța jucându-se, este parte din spațiul socio-cultural al lui, care îl pun în situația de a găsi rapid soluții, de a se adapta la o lume în care informația circulă, îi influențează limbajul și comunicarea non-verbală și totul cu pași repezi. Învățarea asistată de calculator reprezintă o cale de instruire eficientă. Experiențele cognitive și de exprimare îi introduc pe copii în lumea oferită de programele multimedia trebuie Revista ,,Dăscălimea Română”, Nr.4, Slobozia, iulie 2016 53 să fie în concordanță cu mediul educațional din care provin ei. Prin aceste activități oferim copiilor șanse egale la educație, indiferent de mediul în care cresc și se dezvoltă. Prin utilizarea calculatorului procesul de predare-învățare-evaluare capătă noi dimensiuni și caracteristici, permite transmiterea de noi cunoștințe și sugerează semnificațiile acestora. Strategiile de predare-învățare folosite pot sprijini și stimula procesele învățării active. Cunoașterea este un drum ce se deschide pe măsură ce înaintăm. Procesul de învățare devine mai interesant și mai plăcut prin intermediul calculatorului. Imaginile viu colorate, însoțite de texte sugestive, permit dezvoltarea limbajului și a vocabularului celor mici. Bagajul de cunoștințe generale crește, pornind de la noțiuni simple, cum ar fi culorile și ajungând până la cunoșterea de poezii, cântece, precum și a unor proverbe și zicători. Noțiunile elementare, cum ar fi animale domestice și sălbatice, anotimpuri, etc., încep să aibă înțeles de la vârste fragede, dându-le astfel posibilitatea să le învețe mai ușor. Soft-urile sunt bine structurate, copilul poate alege orice etapă din cele prezentate cu ajutorul mouse-ului sau poate repeta anumite secvențe, pentru a ajunge să cunoscă și să înțeleagă toate noțiunile cuprinse în jocul respectiv. Soft-ul educațional realizat pentru copii poate fi educativ, distractiv și interactiv. De exemplu, folosind dorința copilului de a citi, este învitat într-o ,,Călătorie misterioasă la bibliotecă’’, unde are mai multe variante de joc. Preșcolarii își pot consolida cunoștințele, rezolvând sarcinile primite. Personajul îi cere copilului să analizeze imaginea de pe ecran, să compare forma și mărimea cărților prin alăturare vizuală și apoi să le așeze pe rând în rafturile bibliotecii. Imaginile individuale se prezintă pe rând și copilul trebuie să facă apel, fie la imaginea de ansamblu care i se prezintă când greșește, fie la cunoștințele dobândite anterior. Jocul se desfășoară interactiv, calculatorul îl sfătuiește pe cel ce se joacă, să se gândească bine și îl încurajează să încerce din nou, dacă a greșit. Răspunsurile corecte sunt răsplătite cu strigăte de bucurie, aplauze și laude, pentru că a așezat corect cărțile în rafturi. Programul are mai multe variante de joc: repară jucăria (trebuie asamblate piesele lipsă și apoi colorate după dorința copilului), matematică cu personaje din povești cunoscute, ghicitori, labirint, construcții (căsuța greierașului), ghicește indicii (personajul este ascuns și trebuie găsit dând clic pe fiecare cifră. După ce rezolvă toate sarcinile, copilul este lăudat, aplaudat și primește recompensă o medalie). În alte jocuri interactive, este recompensat cu o diplomă pe care își scrie numele sau cu lucrarea pe care a avut de asamblat o jucărie, un mijloc de transport, o colorează și are opțiunea de a le imprima. Unul dintre obiectivele importante ale învățământului preșcolar este pregătirea pentru școală, cu multele aspecte pe care le îmbracă: motivațional, intelectual, afectiv, fizic, completate și prin activități comune, complementare, individuale, în care este utilizat calculatorul, ca mijloc de învățământ integrat în acesta. Folosind tastele, copiii se familiarizează cu literele, încep să scrie cuvinte simple, numele și prenumele, învață mult mai ușor cifrele și rezolvă probleme simple de adunare și scădere cu 1-2 unități, într-un mod foarte plăcut pentru ei. Putem desfășura o activitate de educare a limbajului: ,,Iedul cu trei capre’’ de Octav Pancu Iași, repovestire, cu copiii din grupa mijlocie, în mod tradițional sau sub forma activității integrate. După activitatea de repovestire, cu ajutorul imaginilor, copiii sunt împărțiți în două grupe. Prima, va rezolva o fișă matematică, unde educatoare le citește copiilor o poezie care conține sarcina de lucru: ,,În căsuța fermecată/ Vrăjitoarea blestemată/ Ține cifrele ascunse,/ Tu să le afli de-ndată!/ Cinci sunt. Cum le găsești,/ Tu să le încercuiești!/ Colorează pătrățele/ Câte cifra de jos cere!’’. În timp ce copiii rezolvă fișa, ceilalți, la calculator, vor răspunde unor întrebări, pentru a verifica în ce măsură s-au familiarizat cu ideile și personajele din poveste. Lucrând astfel, activitatea este mai plăcută pentru copii, iar Revista ,,Dăscălimea Română”, Nr.4, Slobozia, iulie 2016 54 pentru educatoare, mult mai ușor de verificat rezultatele. După rezolvarea testului, copiii de la calculator vor rezolva fișa matematică, iar ceilalți, testul de la calculator. Metoda instruirii asistate de calculator oferă accesul comod și eficient la informațiile și cunoștințele cele mai noi, este o metodă nouă și eficientă de predare-învățare-evaluare a cunoștințelor și de formare permanentă. Unele reprezentări pot fi reproduse doar prin intermediul calculatorului, care oferă metode și tehnici privind grafica, animația, sunetu. De exemplu, evoluția unor fenomene fizice, chimice, biologice, etc., care se desfășoară dinamic, nu pot fi reprezentate sau studiate, decât folosind calculatorul. Jocurile de orientare de tip labirint îl ajută pe copil să folosească tastele de deplasare stânga- dreapta, sus-jos, să-și dezvolte viteza de reacție, coordonarea oculo-motorie, dar și spiritul de competiție, capacitatea de a acționa individual. Am observat o îmbunătățire a capacității de concentrare a atenției, creșterea stabilității în acțiune, chiar și la unii copii, care, în alte activități, au o slabă concentrare a atenției. Jocurile pe calculator îl pun pe copil în situația de a rezolva sarcini, care altfel ar părea inaccesibile, dar atmosfera plăcută de lucru, caracterul ludic al acțiunii, posibilitatea îndreptării greșelilor, ,,stimulentele’’ primite: încurajări, aplauze, imagini cadou, diplome de învingător, medalii, situarea în fruntea clasamentului, melodii, îi creează copilului emoții pozitive, bucuria că a rezolvat singur o sarcină și îl responsabilizează, trecând de la învățarea pasivă la cea activă, în care își însușește cunoștințe, acționând într-o strânsă relație de comunicare interactivă calculator- copil. Mișcarea imaginilor, culorile diferite, dialogul, spiritul de glumă și de joc, fac ca factorii stresanți, inhibatori să dispară, iar copilul să acționeze fără constrângeri. Prezentarea și organizarea conținuturilor, în situații de învățare asistate de calculator, trebuie să se facă în funcție de cerințe instructive, care facilitează și optimizează învățarea. În învățământul tradițional, cadrul didactic dispune de posibilități multiple pentru a verifica și stimula învățarea. Rostul unui program de învățare este de a formula sarcini, de a oferi scheme de abordare a informației, de a realiza feed-back-ul, dar și de a motiva copilul pentru continuarea instruirii. Materialele audio-vizuale pun la dispoziție resurse valoroase pentru sistemul de învățare. Instruirea asistată de calculator este folositoare dacă copilul este activ și motivat, el învață fiind implicat și provocat să se gândească la ceea ce i se prezintă. Calitatea interacțiunii cu copilul este o caracteristică de primă importanță a unui soft educațional; de ea depinde măsura în care se produce învățarea. Pedagogia modernă pune în prim plan copilul, cu trebuințele și nevoile lui de dezvoltare. Copiii vor să se descurce singuri și vor în același timp ca persoanele în care au încredere să-i orienteze și să-i ocrotească. Educatoarea dovedește competență, dar și dragoste pentru copii, atunci când le oferă posibilitatea de a avea inițiativă. Bibliografie: • Marin Manolescu, ,,Curriculum pentru învățământul primar și preșcolar. Teorie și practică”, Editura Credis, 2004 • Revista de pedagogie, nr.1-2, ,,Informatizarea invățământului’’, Institutul de Științe ale Educației, 1994 . Revista ,,Dăscălimea Română”, Nr.4, Slobozia, iulie 2016 55 CLASIC ŞI MODERN ÎN EDUCAŢIE Prof. Înv. Preşcolar Enică Elena Georgiana Grădiniţa Nr.1 Cătina, Jud. Buzău ,, Şcoala cea buna e aceea în care şcolarul învaţă pe profesor’’. ( Nicolae Iorga) Acţiunea definitorie a şcolii şi, desigur a educatorului, ramâne educaţia, considerată un proces destinat exclusiv omului şi care viyeaya disciplinarea acestuia, din perspectiva unui ideal de personalitate umană, propus şi dorit chiat de societate. Una din provocarile deja lansate în societatea contemporana este necesitatea regândirii scolii, a educatiei formale, alaturi de cea nonformala si informala, în variatele lor forme de articulare. Ca subsistem al macrosistemului de educatie, sistemul scolar, prin oferta sa educativă, contribuie la structurarea traiectelor de formare şi dezvoltare a personalităţii individului, preătindu- l pentru a fi un beneficiar pretenţios al educaţiei permanente. Dacă altădată metoda predominantă de desfăşurare a lectiei era expunerea, pentru că oferea posibilitatea profesorului să-şi etaleze bagajul de cunoştinţe, astăzi se pune accent pe metode modern, care să transforme profesorul în manager al ânvăţării, iar elevului să i se creeze cadrul unei manifestări proprii, pentru a-şi putea forma puncte de vedere personale. În paradigma tradiţionalistă, educatorul era cel care transmitea informaţii, mereu aceleaşi, având o poziţie ce se bazează pe autoritate.O autoritate ce nu putea fi contestată şi care domina elevul. Profesorul avea iniţiativă şi tot el decidea cantitatea de informaţii pe care trebuia să o ofere elevilor, fara a ţine cont de partucularităţile acestora.Instrucţia era aceeaşi pentru toţi şi aceleaşi informaţii erau solicitate tuturor elevilor. Din pacate şi astăzi regăsim mulţi profesori cu indoctrinări comuniste, care le refuza elevilor şansa de a devein parte egală a procesului educative, menţinându-i în aceeaşi stare de obedienţă. Dincolo de latura informativă a educaţiei, trebuie să se puna accent pe formative, astfel încât elevii să poată face faţă unor situaţii noi, care necesită nu numai cunoştinţe solide, ci şi aptitudini şi abilităţi. Lecţia de predare-învatare devine astfel "o aventura a cunoasterii" în care copilul participă activ, după puterile proprii, întâlnind probleme şi situaţii dificile, examinându-le şi descoperind soluţii plauzibile. Rolul profesorului consta mai mult în cel de stimulare şi dirijare, iar motivaţia activităţii reiese din paticiparea entuziastă a cadrului didactic. Elevul e implicat atât în procesul de predare, de învatare si de evaluare, iar disciplina devine autodisciplina a muncii si interesului, asigurata de satisfactia cooperarii. Conduita creativa a cadrului didactic este unul din factorii care asigura dezvoltarea potentialului creativ al elevilor. Predarea, ca proces creativ, presupune ca profesorul sa medieze între elev si lumea cel înconjoara. El trebuie nu numai sa organizeze spatiul si activitatea, ci si sa participe alaturi de elevi la elaborarea cunostintelor; sa serveasca drept model în legaturile interpersonale si sa încurajeze interactiunile cooperante dintre elevi Metodele de învatamânt reprezinta caile folosite în şcoală de catre profesor în a-i sprijini pe elevi să descopere viaţa, natura, lumea, lucrurile, stiinta. Calitatea pedagogica a metodei didactice presupune transformarea acesteia dintr-o cale de cunoastere propusa de profesor într-o cale de învatare realizata efectiv de prescolar, elev, student, în cadrul instruirii formale şi nonformale, cu deschideri spre educatia permanenta. Dezideratele de modernizare si de perfectionare a metodologiei didactice se înscriu pe directiile sporirii caracterului activ al metodelor de învăţământ, în aplicarea unor metode cu un pronunţat caracter formativ, în valorificarea noilor tehnologii instructinale (e-learning), în contaminarea şi suprapunerea Revista ,,Dăscălimea Română”, Nr.4, Slobozia, iulie 2016 56 problematizaţării asupra fiecarei metode şi tehnici de învăţare, reuşind astfel să se aduca o însemnată contribuţie la dezvoltarea întregului potenţial al elevului. Metodologia diversificata, îmbinarea dintre activităţile de cooperare, de învăţare în grup, cu activităţile de munca independentă, reprezintă o cerinţă primordială în educaţia postmodernistă. Specific metodelor interactive de grup este faptul că ele promoveaza interacţiunea dintre minţile participanţilor, dintre personalitaţile lor, ducând la o învatare mai activa şi cu rezultate evidente. Aceste metode interactive de grup se pot clasifica dupa functia lor didactica, în metode de predare-învatare interactiva - metoda predarii/învatarii reciproce (Reciprocal teaching - Palinscar); metoda Jigsaw (Mozaicul); citirea cuprinzatoare; cascada (Cascade); metoda învatarii pe grupe mici - STAD (Student Teams Achievement Division); metoda turnirurilor între echipe - TGT (Teams/Games/Tournaments); metoda schimbarii perechii (Share-Pair Circles); metoda piramidei; învatarea dramatizata. Metodele de fixare si sistematizare a cunostintelor si de verificare cuprind harta cognitiva sau harta conceptuala (Cognitive map, Conceptual map), matricele, lanturile cognitive, fishbone maps (scheletul de peste), diagrama cauzelor si a efectului, pânza de paianjan ( Spider map - Webs), tehnica florii de nufar (Lotus Blossom Technique), metoda R.A.I. , cartonasele luminoase. Cele mai cunoscute si mai folosite metode sunt cele de rezolvare de probleme prin stimularea creativitatii - brainstorming; starbursting (Explozia stelara); metoda Palariilor gânditoare (Thinking hats - Edward de Bono); caruselul; multi-voting; masa rotunda; interviul de grup; studiul de caz; incidentul critic; Phillips 6/6; tehnica 6/3/5; controversa creativa; fishbowl (tehnica acvariului); tehnica focus grup; patru colturi (Four corners); metoda Frisco; sinectica; buzz-groups; metoda Delphi. În concluzie, aş menţiona ca o evaluare a raportului dintre clasic şi modern în cadrul învăţământului nu trebuie pusă exclusiv în termeni antagonici, făra ane teme că în condiţiile actuale un recurs la tradiţie înseamnă o imitare sterilă a unui anumit tip de educaţie dintr-o anumită perioadă, e important să conştientizăm că o disponibilitate pentru a cunoaşte încăţământul tradiţional este benefică pentru educaţia contemporana. Nu trebuie să urmărim o anulare a dimeniunilor moderne din învăţămănt, dar nu e de dorit nici o complacere într-o autosuficienţă păgubitoare ce proclamă cu superbie superioritatea învăţământului modern faţa de cel clasic. Esenţial e să fim capabili de un dialog autentic ce ne obligă să despăşim o poziţie obtuză şi univalentă.În acest sens închei cu martiria lui Marrou: ,, Fecunditatea cunoaşterii istorice rezidă cu precădere din dialogul pe care îl instituie în noi între Acelaşi şi Celălalt.’’ Am devenit destul de diferiţi de părinţii noştri, pentru faptul ca educaţia care a fost a lor ne apare în mare măsură sub categoria Celuilalt: destule lucruri care se opun fie practicii, fie aspiraţiilor noastre, ne pot surprinde la ea în mod profitabil. Fecunditatea dialogului nu ne cere să renunţăm, pentru asta, la a rămâne noi înşine: ,, simplu instrument de cultură, el ne largeşte perspectiva, dezbărând omul modern de acea suficientă naivitate ce-l împiedică să-şi imagineze că a putut exista un alt mod de a fi decât al lui.’’ Revista ,,Dăscălimea Română”, Nr.4, Slobozia, iulie 2016 57 DEMERSUL DIDACTIC INTEGRAT LA CLASA PREGĂTITOARE Prof. Înv. Primar Florescu Laura Şcoala Gimnazială Nr. 8 Constanţa Predarea integrată este o strategie ce presupune schimbări nu numai în planul organizării conţinuturilor, ci şi în “ambianţa” predării şi învăţării. Punctul de pornire în domeniul proiectării şi implementării curriculumului îl constituie elevul şi experienţa sa. Cadrul didactic trebuie să construiască pentru fiecare elev un flexibil ”puzzle story” de design instrucţional în concordanţă cu stilurile de învăţare prezente în clasa sa şi cu propriul stil de predare. Astfel, sunt necesare transformări în demersul de concepere a traseului strategic prin raportare la tipul de învăţare promovat, la specificul organizării experienţelor de învăţare într-un context larg, global promovat de perspectivele noi de integrare curriculară. Programele permit o abordare didactică flexibilă, care lasă loc adaptării la particularităţile de vârstă şi individuale ale copiilor, din perspectiva opţiunilor metodologice ale fiecărui cadru didactic. Abordarea integrată ne permite să propunem teme şi subiecte interesante, dorite de elevi la această vârstă, organizând cunoaşterea ca un tot unitar, închegat. Elevul va învăţa, prin metode adecvate vârstei, ceea ce îi este necesar pentru dezvoltarea sa armonioasă la această etapă de vârstă şi pentru a face faţă cu succes cerinţelor şcolare. La acest nivel de vârstă, vom urmări sistematic realizarea de conexiuni între toate disciplinele prevăzute în schema orară a clasei, creând contexte semnificative de învăţare pentru viaţa reală. Această etapă de şcolaritate reprezintă un moment important pentru stimularea flexibilităţii gândirii, precum şi a creativităţii elevului. Este important să trezim interesul copilului pentru fiecare disciplină, punând accentul pe dezvoltarea încrederii în sine, pe spontaneitatea şi creativitatea răspunsurilor şi nu pe rigurozitatea ştiinţifică a acestora. Prin reluări succesive şi prin utilizarea materialului intuitiv, elevul ajunge să se corecteze singur, pe măsură ce noţiunile devin înţelese şi interiorizate. Valorificarea experienţelor elevilor fundamentează autenticitatea învăţării şi de aceea trebuie acordată o atenţie deosebită explorării intereselor şi exersării abilităţilor de învăţare, identificării experienţelor anterioare şi cunoaşterii aşteptărilor elevilor cu privire la activităţile care urmează a fi derulate. Trebuie să existe o raportare permanentă la ceea ce gândesc şi simt, precum şi la modul în care se comportă elevii. Rolul cadrului didactic este de a organiza şi de a oferi oportunităţi de joc şi învăţare care să-i permită elevului să-şi descopere şi să experimenteze propriile abilităţi şi atitudini, de a particulariza şi facilita transferul acestora în viaţa reală. În cadrul unei ore de Comunicare în limba română, din ultima săptămână a unităţii tematice “De la Pământ la Soare”, prin abordarea integrată a conţinuturilor vizate, am reuşit fixarea la elevii mei a unor cunoştinţe referitoare la Pământ, Soare şi Lună, noţiuni care în vechile programe erau cuprinse în predare la nivel de clasa a IV-a. Pe baza suportului oferit de povestea audio-video “Soarele şi Luna” (http://www.youtube.com/watch?v=YlxV8OBtKS8&feature=player_detailpage), coroborat cu observaţiile lor proprii din viaţa de zi cu zi, elevii au făcut predicţii despre mesajul poveştii pe parcursul audierii (după oprirea, de câteva ori, a derulării acesteia), au formulat enunţuri despre cele trei componente ale Universului pe baza unor cerinţe date, au apreciat ca adevărate sau false enunţuri scurte care au testat înţelegerea textului audiat, au participat la jocuri de tipul: „Să ne imaginăm”; „Ce s-ar întâmpla dacă …”, au redat prin desen personajele povestirii. La final, au Revista ,,Dăscălimea Română”, Nr.4, Slobozia, iulie 2016 58 realizat un puzzle intitulat “Universul”, începând de la decuparea pieselor şi până la integrarea lor într-o imagine finală. Pe parcursul întregului demers didactic, am creat elevilor, ca de obicei, un climat securizant, de nonetichetare, încurajator, acordându-le acestora, individual, feedback pozitiv, contribuind astfel la optimizarea imaginii de sine şi la dezvoltarea încrederii în sine. Astfel, conţinuturi prevăzute de programele disciplinelor Comunicare în limba română, Matematică şi explorarea mediului, Dezvoltare personală şi Arte vizuale şi abilităţi practice au fost integrate într- un tot unitar, facilitând fiecare însuşirea celuilalt. Pentru demersul didactic la care am făcut referire, competenţele specifice şi exemplele de activităţi de învăţare, precum şi conţinuturile se regăsesc în rândurile de mai jos: Competenţe specifice şi exemple de activităţi de învăţare CLR 1. Receptarea de mesaje orale în contexte de comunicare cunoscute 1.1. Identificarea semnificaţiei unui mesaj scurt, pe teme familiare, rostit clar şi rar - realizarea unui desen pentru a indica despre ce este vorba în mesaj - oferirea de răspunsuri la întrebarea: „Despre ce este vorba (în acest fragment de poveste)?” - aprecierea ca adevărate sau false a unor enunţuri scurte care testează înţelegerea textului audiat - formularea unor răspunsuri la întrebări despre conţinutul unui mesaj/ text scurt audiat - repovestirea unor secvenţe preferate dintr-un text audiat - audierea unor poveşti sau a unei descrieri şi manifestarea reacţiilor corespunzătoare 1.2. Identificarea unor informaţii variate dintr-un mesaj scurt, rostit clar şi rar - numirea personajului/ personajelor dintr-un fragment de poveste audiat - oferirea unor răspunsuri la cererea elementară de informaţii: „Cine? Ce? Unde? Cum?” - oferirea de replici afirmative/ negative la enunţuri scurte care vizează diverse informaţii din text - Exemplu: numele greşit al personajului, locul corect în care se petrece acţiunea - îndeplinirea unei instrucţiuni simple 2. Exprimarea de mesaje orale în diverse situaţii de comunicare 2.1. Pronunţarea clară a sunetelor şi a cuvintelor în enunţuri simple - participarea la activităţi de tipul „Tu eşti ecoul meu” (reproducerea unor mesaje formulate de adult sau copii) - repovestirea unor fragmente din poveşti audiate, cu reproducerea intonaţiei interpreţilor (cadrul didactic, actori etc.) 2.3. Participarea cu interes la dialoguri scurte, în situaţii de comunicare uzuală - dialoguri în diferite contexte, reale sau simulate, pe teme de interes - formularea de sarcini/ instrucţiuni adresate colegilor - jocuri de tipul: „Să ne imaginăm”; „Ce s-ar întâmpla dacă …” - povestirea unor experienţe trecute sau prezente - planificări, preziceri şi presupuneri realizate pe baza unor experienţe posibile sau a unora imaginare MEM 2. Evidenţierea caracteristicilor geometrice ale unor obiecte localizate în spaţiul înconjurător 2.2. Identificarea unor forme geometrice plane (pătrat, triunghi, dreptunghi, cerc) şi a unor corpuri geometrice (cub, cuboid, sferă) în obiecte manipulate de copii şi în mediul înconjurător - recunoaşterea Soarelui, a Lunii şi a Pământului folosind imagini sau modele; DP Revista ,,Dăscălimea Română”, Nr.4, Slobozia, iulie 2016 59 2. Exprimarea adecvată a emoţiilor în interacţiunea cu copii şi adulţi cunoscuţi 2.2. Identificarea regulilor de comunicare în activitatea şcolară - exerciţii de identificare a regulilor de comunicare în imagini: anunţarea răspunsului; aşteptarea rândului; completarea răspunsurilor colegilor după ce aceştia au încheiat; exprimarea opiniei personale; criticarea ideii, nu a colegului - exprimarea prin desen a regulilor de comunicare la şcoală şi afişarea acestora pentru a fi vizualizate de elevi – exemplu: vorbim pe rând, ascultăm activ, respectăm programul şcolar, ajutăm colegii când ne solicită sprijinul, adresăm întrebări etc. - jocuri de tipul „Continuă propoziţia”, „Continuă povestea” 2.3. Explorarea caracteristicilor fiinţelor şi obiectelor preferate şi a interacţiunii simple cu acestea - organizarea unor evenimente: „Ziua Pământului”, „Expoziţie de lucrări plastice dedicate prietenilor” 3.1. Descrierea unor fenomene/procese/ structuri repetitive simple din mediul apropiat, în scopul identificării unor regularităţi - observarea unor modificări apărute în viaţa omului, animalelor, plantelor, în funcţie de anotimp; AVAP 2. Realizarea de creaţii funcţionale şi/sau estetice folosind materiale şi tehnici elementare diverse 2.3. Realizarea de aplicaţii/compoziţii/obiecte/ construcţii simple, pe baza interesului direct - utilizarea unor tehnici simple de îndoire, pliere, înşirare, răsucire, lipire, rupere, tăiere, decupare după contur, modelaj, în funcţie de nevoile/opţiunile copiilor - confecţionarea de jocuri şi jucării simple – Exemplu: „Morişca”, „Bărcuţa”, „Cubul”, „Puzzle”, „Cărţi de joc”, „Loto cu imagini”. Conţinuturi CLR Propoziţia/ enunţul (fără teoretizări). Formularea de propoziţii cu suport intuitiv. Povestirea după imagini MEM Elemente intuitive privind: Pământul Prezenţa apei în natură sub diverse forme (precipitaţii, râuri, lacuri, mare etc.). Fenomene ale naturii: ploaie, ninsoare, vânt, fulger, tunet Universul Pământul, Soarele şi Luna: recunoaştere în modele simple DP Dezvoltare emoţională şi socială (domeniul de dezvoltare) - Comunicare şcolară eficientă: Reguli de comunicare în activitatea şcolară. Comunicarea cu colegii şi cadrele didactice - Interacţiuni simple cu fiinţe şi obiecte familiare: Fiinţe şi obiecte preferate. Caracteristicile acestora AVAP Confecţii şi jucării Bibliografie: Revista ,,Dăscălimea Română”, Nr.4, Slobozia, iulie 2016 60 MEC - ”Organizarea interdisciplinară a ofertelor de învățare pentru formarea competențelor cheie la școlarii din clasele I-IV” - program de formare continuă de tip ”blended learning” pentru cadrele didactice din învățământul primar - POSDRU/87/1.3/S/63113 (suportul cursului) MEC – Arte vizuale şi abilităţi practice - Programa şcolară pentru clasa pregătitoare, Bucureşti, 2013 MEC - Comunicare în limba română - Programa şcolară pentru clasa pregătitoare, Bucureşti, 2013 MEC – Dezvoltare personală - Programa şcolară pentru clasa pregătitoare, Bucureşti, 2013 MEC – Matematică și explorarea mediului - Programa şcolară pentru clasa pregătitoare, Bucureşti, 2013 ROLUL BASMULUI ÎN DEZVOLTAREA ARMONIOASA A PERSONALITĂȚII ELEVILOR DIN CICLUL PRIMAR Prof. Penciuc Gabriela Şcoala Gimnazială Siminicea, Județul Suceava Societatea contemporană, caracterizată printr-un ritm accelerat de evoluţie şi implicit prin adâncirea interdependenţelor dintre componentele sale, cu consecinţe dintre cele mai profunde asupra devenirii umane, impune în mod firesc prefigurarea unor măsuri şi adoptarea unor soluţii educative în concordanţă cu esenţa dezvoltării sale. Investiţia în formarea personalităţii umane, investiţia în educaţie, învăţământ şi cercetare pedagogică este de importanţă vitală pentru progresul oricărei naţiuni. A gândi la viitor înseamnă a manifesta preocupare faţă de prezentul educaţiei. Esenţa tuturor acestor reflecţii se regăseşte condensată în modelul de personalitate pe care societatea îl impune. Coordonatele acestuia sunt prefigurate în idealul educaţional care stipulează valorificarea şi desăvârşirea potenţialului uman în vederea formării unei personalităţi armonioase şi creatoare, capabilă să exercite roluri cu care societatea o va investi. Dobândirea armoniei interioare prin dezvoltarea şi integrarea diferitelor componente ale personalităţii, concomitent cu asigurarea unui echilibru social şi a unui schimb continuu de informaţii cu mediul extern caracterizează în esenţă acest ideal. Învăţătorul trebuie să-l ajute pe elev să-şi descopere vocaţia, acea dominantă a personalităţii care se manifestă prin înclinaţia acestuia spre realizarea anumitor lucruri, în direcţia cărora el simte că se realizează pe sine, are sentimentul propriei libertăţi şi a propriei afirmări. Prin intermediul valorilor culturale, educaţia stimulează din interior consolidarea structurii bio- psiho-sociale a personalităţii umane şi implicit a poziţiei sale în sistemul socio-economic din care face parte. Dezvoltarea rapidă a tehnicii şi a ştiinţei a generat aspectul despre care se vorbeşte din ce în ce mai des: „criza lecturii”. Copiii nu sunt obişnuiţi cu cărţile de lectură, tinerii le identifică ca pe instrumente ce îi izolează de restul grupului, iar adulţii nu mai au timp sau răbdare să citească. Cititul cărţilor este înlocuit cu televiziunea, calculatorul şi internetul, mijloace moderne de obţinere a informaţiilor sau de relaxare şi care presupun un efort intelectual mai mic. Revista ,,Dăscălimea Română”, Nr.4, Slobozia, iulie 2016 61 În această concurenţă inegală, şcolii îi revine sarcina cea mai grea: aceea de a apropia copilul de lumea cărţii şi implicit de lectură. Învăţătorul contribuie la întâlnirea decisivă dintre copii şi cărţi. Gustul pentru lectură nu-i un instinct, ci se formează, se cultivă şi se educă de la cea mai fragedă vârstă. La vârsta şcolară mică, copilul agreează textele narative cu acţiuni din lumea fantasticului, în care se poate întâmpla orice, cu răsturnări de situaţii şi în care, până la urmă binele învinge răul, indiferent de forma pe care o îmbracă. Acestea sunt basmele, opere care farmecă copilăria tuturor copiilor de pretutindeni şi care corespund visului şi imaginaţiei lor atât de bogate. Dezvoltarea accentuată a tehnologiei i-a adus însă o altă viaţă: aceea a feeriei de imagini. Basmele sunt din ce în ce mai mult vizualizate pe casete video, introduse în memoriile calculatoarelor, fapt ce privează imaginaţia copilului de efortul propriu şi de o mai intensă activare a gândirii, memoriei şi atenţiei. Un desen animat este mai atrăgător şi câştigă teren în defavoarea lecturii şi implicit a basmului.Aici intervine maiestria cadrului didactic în a canaliza energiile copilului spre munca desfăşurată cu cartea şi cu textul. Din acest punct de vedere, dascălul trebuie să îmbine într-o doză inefabilă ştiinţa şi intuiţia, experienţa şi spontaneitatea, trebuie să găsească mereu alte şi alte soluţii, născute din competenţă, din studiu, dar şi dintr-o inepuizabilă creativitate, pentru a păstra şi valorifica basmul, ca pe un instrument eficient de formare şi educare a copiilor. Pe plaiurile copilăriei, basmul se aşterne ca un spaţiu al fascinaţiei liniştite, captând energiile imaginaţiei copiilor, atât de bogate la această vârstă. Dornică de aspiraţii şi împliniri, copilăria îşi satisface cu adevărat impulsul în evenimentele imaginare ale basmului, prefaţând astfel destinul real al unei vieţi pline de bune şi rele. Copilul care a ascultat sau a citit un basm, nu se poate să nu fie sensibilizat de conţinutul informaţional şi emoţional al acestuia. Simţirea, gândirea şi câmpul de acţiune sunt decisiv modificate de valenţele basmului. Basmul are un rol important în formarea armonioasă şi creatoare a personalităţii elevilor din ciclul primar, prin dezvoltarea unor capacităţi şi competenţe necesare în diferitele arii curriculare. Într-o lume care se schimbă repede, din ce în ce mai repede, „a pregăti un tânăr pentru viaţa înseamnă a-l pregăti pentru viaţa de mâine” (Robert Dottrens). Principalele calităţi pe care trebuie să le formeze şcoala, pentru a-i pregăti pe elevi pentru viitor sunt: „să ştie să se conducă”, „să ştie să colaboreze”, „să ştie să se adapteze” şi „să ştie să înveţe”. Basmul contribuie la dezvoltarea gustului pentru lectură al elevilor, dar și la dezvoltarea integrală a personalităţii elevilor de vârstă şcolară mică, justificând această opţiune din perspectivă psihopedagogică astfel:  avem nevoie de copii care gândesc şi au capacitatea de a prelucra informaţia primită, nu doar de simpli receptori;  se impune trecerea de la o banală stocare a informaţiei la o prelucrare logică şi care să-şi afle aplicabilitatea în domenii cât mai diferite;  este necesară stimularea creativităţii, a imaginaţiei şi a gândiri flexibile pentru o structurare temeinică, sistemică a informaţiilor, a aptitudinilor şi a capacităţilor;  se impune necesitatea de a forma capacitatea elevilor de a transfera logic, de la o arie curriculară la alta, conţinuturile şi de a le restructura, eventual de a le ierarhiza în funcţie de trebuinţe, de necesităţi şi de contextele situaţionale. Se impune astfel aplicarea unor demersuri intradisciplinare şi interdisciplinare de valorificare a valenţelor basmului, considerat ca modalitate eficientă de formare şi dezvoltare a unor competenţe şi capacităţi: capacitatea de a comunica corect şi expresiv, capacitatea de Revista ,,Dăscălimea Română”, Nr.4, Slobozia, iulie 2016 62 rezolvare a unor probleme desprinse dintr-un context literar, capacitatea de selectare a culorilor unor fragmente literare şi sugerate apoi printr-un desen. Sunetele, cuvintele, cifrele, culorile şi notele muzicale vor fi reperele călătoriei prin lumea basmelor. Abordarea transdisciplinară a basmului îi va ajuta pe elevi să înţeleagă mai uşor legătura dintre cunoştinţe, după cum urmează: cifrele se aliniează cuminţi, în exerciţii şi probleme atractive cu conţinut din lumea basmului; basmele se lasă povestite şi desenate pe acordurile muzicale ale unor compozitori celebri : Enescu, Mozart, Vivaldi, Chopin; desenul şi muzica îl ajută pe copil să descopere frumuseţea şi importanţa basmului. Aceasta este menirea şcolii, a noastră, a tuturor dascălilor: aceea de a-i face pe copii să iubească cărţile, să le citească şi să le înţeleagă, pentru a descoperi acea lumină interioară care ne luminează mintea şi sufletul şi ne face mai înţelepţi, dar în acelaşi timp şi mai buni. Din acelaşi motiv Jorge Luis Borges, în lucrarea “Cărţile şi noaptea”, afirma: “Eu mi-am imaginat totdeauna Paradisul sub forma unei biblioteci. Alte persoane consideră că el ar fi o grădină, alţii şi-l pot închipui ca un palat; eu l-am imaginat întotdeauna ca o bibliotecă …” Basmul se aseamănă cu o fereastră îndreptată spre lumea largă. Cel ce o deschide are surpriza plăcută de a descoperi întâmplări neobişnuite, eroi fantastici, peisaje fără asemănare, toate acestea descrise cu vorbe meşteşugite de renumiţi autori, care le-au scris pentru a lumina mintea şi sufletul copiilor. Sursă de îmbogăţire spirituală şi de plăcere, basmul dispune de valenţe intelectuale, morale şi estetice sigure, cultivându-le elevilor imaginaţia, sensibilitatea, fantezia şi sentimentele alese. Lumea fascinantă şi mirifică a basmului a fermecat copilăria tuturor copiilor, pendularea armonioasă dintre real şi fantastic răspunzând visului şi imaginaţiei lor atât de bogate. La vârstele mici, întâlnirea cu basmul are o mare importanţă pentru evoluţia ulterioară a copilului. Basmul oferă celui ce-l parcurge prilejuri de unică reflecţie, de meditaţie, îndeamnă la introspecţie şi totodată angajează valori formativ-educative, deosebit de importante în formarea şi modelarea personalităţii şi comportamentului cititorului. Basmele sunt primele modele de viaţă şi de exprimare cu care copilul vine în contact. Citind basme copiii îşi îmbogăţesc cunoştinţele, experienţa de viaţă, dar şi experienţa literară, capacitatea de a gândi şi de a scrie frumos. Abordarea transdisciplinară a basmului dovedeşte că relaţionările şi transferul de cunoştinţe de la o disciplină la alta sunt posibile şi benefice. Printr-o asemenea strategie didactică, elevii sunt obişnuiţi cu o percepere complexă a realităţii, dobândind în acelaşi timp competenţe, abilităţi şi capacităţi din diferite arii curriculare: “Limbă şi comunicare”, “Matematică şi Ştiinţe ale naturii”, “Om şi societate” şi “Arte”. Având în vedere aceste considerente este necesar să se asigure atât predarea, cât şi valorificarea basmului într-o viziune modernă. Elevii vor fi iniţiaţi în tainele literaturii, ale comunicării, matematicii şi artelor prin intermediul unui univers cunoscut şi îndrăgit de ei: “lumea basmelor”. Competenţele şi capacităţile urmărite şi dezvoltate sunt multiple: gândire critică şi creativă, capacitate de inovaţie, flexibilitate şi noutate. În procesul instructiv-educativ, valorificarea valenţelor basmului contribuie la uşurarea efortului de învăţare a elevilor şi face activitatea didactică mai atrăgătoare şi implicit mai eficientă. Basmele pot fi folosite ca texte de învăţare şi evaluare a unor noţiuni sau totodată pentru îmbogăţirea conţinuturilor unor lecţii, la discipline din Revista ,,Dăscălimea Română”, Nr.4, Slobozia, iulie 2016 63 diferite arii curriculare. Unele basme se folosesc la desfăşurarea unor momente educative şi recreative: concursuri, sezători, momente artistice şi serbări şcolare. Prin bogăţia lingvistică şi frumuseţea poetică, basmele au o puternică rezonanţă în sufletul copiilor, cultivându-le capacitatea de a înţelege, de a preţui şi chiar de a crea frumosul cu ajutorul cuvintelor. Prin valorile etice cultivate, basmele reprezintă veritabile surse de dezvoltare a gândirii critice, a imaginației și a sensibilității . Basmele reprezintă o modalitate de formare şi educare eficientă, deoarece conţinutul lor este plin de înţelepciune, armonie şi muzicalitate. Bibliografie: 1. Ilica, Anton, Iovin, Ileana, 2001, Metodica învăţării limbii române în ciclul primar, Universitatea “Vasile Goldiş”, Arad 2. Nechita, Nicoleta, Alexandru, Virginia , Antonescu, Paula, 2001, Învăţarea între real şi imaginar, Editua Paralela 45, Piteşti 3. Nica, Elena, 2013, Literatură pentru copii, Editura Carminis, Piteşti 4. Popovici, Ştefan, 2001, Pedagogie alternativă. Imaginarul educaţional, Editura Polirom, I AUTOEVALUAREA – O TREAPTĂ SPRE PROGRES PENTRU ELEVI Prof. înv. primar Heroiu Iulia Şcoala Gimnazială „Grigore Moisil”, Năvodari, Constanţa Autoevaluarea este o formă de organizare şi apreciere reprezentând expresia unei motivaţii lăuntrice faţă de învăţare. Ea are efect formativ şi se raportează la diferite capacităţi ale elevului în funcţie de progresul realizat şi de dificultăţile pe care le are a depăşi. Elevul are nevoie să se autocunoască, fapt cu multiple implicaţii în plan motivaţional. El să aibă un program propriu de învăţare, să-şi autoaprecieze şi valoreze şi să-şi pună în valoare propriile atitidini. Sarcina cadrului didactic este de a pregăti elevii pentru autoevaluare, de a-i face să înţeleagă criteriile după care îşi apreciază propria activitate. Informaţiile obţinute în urma autoevaluării pot fi folosite pentru a le compara cu cele ale colegilor, pentru a le prezenta periodic părinţilor şi pentru a-şi completa portofoliul său . Modalităţi de autoevaluare la elevi: O modalitate de evaluare cu largi valenţe formative o constituie autoevaluarea elevilor. Autoevaluarea poate să pornească de la autoaprecierea verbală şi autonotarea supravegheată eventual de învăţător. Pentru perfecţionarea practicilor de evaluare, urmează o centrare pe obiective mult mai bine determinate. Trecerea de la evaluarea produsului la evaluarea procesului modifică înseşi funcţiile evaluării. Evaluarea procesului devine un moment central şi permite un demers circular sau în formă de spirală, prin care se asigură ameliorarea din interior a întregului sistem. În timp ce evaluarea tradiţională, menită a garanta obiectivitatea, este pusă în situaţia de exterioritate în raport cu ceea ce urmează a fi evaluat, demersul sistemic se bazează pe autoevaluare, ea însăşi asociată unei deschideri. La limită se poate ajunge la o evaluare fără judecare, fondată numai pe constatări. Altfel spus, obiectivul evaluării nu constă în a raporta o acţiune educativă la un ansamblu de valori, mai mult sau mai puţin absolute, în vederea unei condamnări sau aprobări, ci de a ajunge la o deschidere suficient de sistematică pentru a putea percepe legăturile între diferite elemente şi, în caz de necesitate, de a acţiona asupra unora dintre ele pentru a le modifica pe altele. Revista ,,Dăscălimea Română”, Nr.4, Slobozia, iulie 2016 64 Componentele autoevaluării: Elevul îşi va dezvolta abilităţile de autoevaluare în cazul în care profesorul va demonstra o atitudine binevoitoare faţă de el, încredere în forţele lui, dorinţa de a-l ajuta să înveţe pe toate căile posibile. Este important ca elevul să poată să-şi dea o caracteristică succintă, să-şi poată autoregla activitatea de instruire. Baza activităţii de autoevaluare include: dezvoltarea unei atitudini critice faţă de sine, activizarea proceselor de gândire, organizarea eficientă a activităţii mintale şi practice. Educarea nivelului realist de cerinţe a elevilor, a abilităţilor de autoevaluare necesită un nivel înalt al acestui proces, formarea căruia cere eforturi şi timp. Efectele implicării elevilor în autoevaluare:  Învăţătorul obţine confirmarea aprecierilor sale în opinia elevilor, referitoare la rezultatele constatate;  Elevul exercită rolul de subiect al acţiunii pedagogice, de participant la propria sa formare;  Permit elevilor să aprecieze rezultatele obţinute şi să înţeleagă eforturile necesare pentru atingerea obiectivelor stabilite;  Cultivă motivaţia interioară faţă de învăţătură şi atitudinea pozitivă, responsabilă, faţă de propria activitate. Accente privind autoevaluarea:  În învăţământul formativ este necesară substituţia notei în sensul tradiţional al ei cu mecanismul de autoevaluare;  Conţinutul autoevaluării elevului este determinat de caracterul şi formele de evaluare ale activităţii învăţătorului;  Nivelul format de autoevaluare a elevilor este diferit. Învăţătorul trebuie să observe etapele de trecere a elevilor de la orientarea pentru notă spre autoevaluare şi insistent să-i dirijeze în această direcţie;  Merită atenţie deosebită funcţia de proiectare a autoevaluării, care permite elevului sinestătător să determine conţinutul etapei ulterioare;  Formarea deprinderilor de autoevaluare cere o muncă insistentă din partea învăţătorului în educarea elevilor în scopul determinării nivelului realist al cerinţelor. Funcţiile autoevaluării:  de constatare (ce ştiu bine din conţinuturile învăţate şi ce ştiu mai puţin bine?)  de mobilizare (eu am reuşit să fac mult, dar la tema respectivă mai am rezerve…)  de proiectare (ca să nu am probleme în continuare, trebuie să repet următoarele…) Căi de formare şi de educare a spiritului de evaluare obiectivă:  Autocorectarea sau corectarea reciprocă. Este un prim exerciţiu pe calea dobândirii autonomiei în evaluare. Elevul este solicitat să-şi depisteze operativ unele erori, scăderi, în momentul realizării unor sarcini de învăţare. În acelaşi timp, pot exista cazuri de corectare a lucrărilor colegilor. Depistarea lacunelor proprii sau pe cele ale colegilor, chiar dacă nu sunt apreciate prin note, constituite un prim pas pe drumul conştientizării în mod independent a rezultatelor obţinute în procesul de învăţare.  Autonotarea controlată. În cadrul unei verificări, elevul este solicitat să-şi acorde o notă, care este negociată, apoi, cu învăţătorul sau împreună cu colegii. Învăţătorul are datoria să argumenteze şi să evidenţieze corectitudinea sau incorectitudinea aprecierilor propuse.  Notarea reciprocă. Elevii sunt puşi în situaţia de a se nota reciproc, fie la lucrări scrise, fie la răspunsurile orale. Aceste exerciţii nu trebuie neapărat să se concretizeze în notare efectivă. Revista ,,Dăscălimea Română”, Nr.4, Slobozia, iulie 2016 65  Metoda de apreciere obiectivă a personalităţii. Constă în antrenarea întregului colectiv al clasei, în vederea evidenţierii rezultatelor obţinute de elevi prin utilizarea a cât mai multe informaţii şi aprecieri – eventual, prin confruntare – în vederea formării unor reprezentări complete despre posibilităţile fiecărui elev în parte şi ale tuturor la un loc. Întrebări pe care elevii ar trebui să şi le pună:  Există un alt mod (metodă) de a rezolva această sarcină?  Am rezolvat sarcina suficient de bine?  Ce ar trebui să fac în pasul următor?  Ce produs, care mă reprezintă, ar trebui să-l valorific? Condiţii necesare pentru formarea deprinderilor autoevaluative la elevi:  Prezentarea obiectivelor pe care elevii trebuie să le atingă;  Încurajarea elevilor în a-şi pune întrebările de mai sus şi de a da răspunsul în scris;  Încurajarea evaluării în cadrul grupului;  Completarea, la sfârşitul unei sarcini importante, a unor propoziţii de genul: 1. Am învăţat… 2. Am fost surprins de faptul că… 3. Am descoperit că… 4. Am folosit metoda…deoarece… 5. În realizarea acestei sarcini am întâmpinat următoarele dificultăţi… Grilele de autoevaluare permit elevilor să-şi determine, în condiţii de autonomie, eficienţa activităţilor realizate. Valenţele formative ale activităţilor de autoevaluare pot fi sintetizate astfel:  ajută elevul să se implice în procesul evaluării şi în felul acesta să conştientizeze criteriile specifice de evaluare, ceea ce îl face să înţeleagă şi să aprecieze eforturile necesare pentru atingerea obiectivelor, să înţeleagă semnificaţia calificativelor acordate de învăţător;  încurajează elevul să-şi dezvolte procesele metacognitive, de autoreglare a proceselor de construire a propriilor cunoştinţe;  contribuie la formarea reflexivităţii asupra propriei activităţi, la conştientizarea conduitei şi a gradului de adaptare a acesteia la cerinţele învăţării şi activităţii şcolare;  devine disponibilitate în raport cu învăţarea, fiind privită ca un proces de autoreglare care accelerează învăţarea;  dezvoltă o atitudine critică faţă de sine, ajutând elevul să-şi dea seama singur de limitele sale, de poziţia pe care se situează în raport cu colegii săi;  dezvoltă capacitatea de identificare a propriilor progrese şi de ameliorare a performanţelor proprii. Prin noile metode de evaluare se urmăreşte diversificarea controlului activităţii şcolare având ca finalitate formarea unor competenţe şi capacităţi operaţionale în mai multe domenii. Evaluarea trebuie să stimuleze elevii pentru a-şi ameliora rezultatele, să evidenţieze progresul şi nu incapacitatea lor de a realiza anumite cerinţe şcolare. Finalitatea evaluării trebuie să ofere „o oglindă” a nivelului de pregătire a elevului de-a lungul unei perioade de şcolaritate. Bibliografie: 1. Cucoş, C-tin. Probleme de docimologie didactică, în Psihopedagogie pentru examenele de definitivare şi grade didactice, Iaşi, Editura Polirom, 1998. Revista ,,Dăscălimea Română”, Nr.4, Slobozia, iulie 2016 66 2. Radu, I. T. Evaluarea în procesul didactic, Bucureşti, Editura Didactică şi Pedagogică, 2000. 3. Stoica, Adrian. a). Metodologia elaborării testelor de progres şcolar, Colegiul Universitar Credis, 1999- 2000. b.) Metode şi instrumente de evaluare, Bucureşti, 2000. CONCURSUL JUDEȚEAN „CARNETUL DE SĂNĂTATE ÎN ALIMENTAȚIE”, EDIȚIA A II-A Prof. înv. Primar Ilciuc Lăcrămioara Școala Gimnazială „Jean Bart” Suceava CÂND? 19 aprilie altfel, de la ora 9, secțiunea probă practică. UNDE? La Școala Gimnazială „Jean Bart” Suceava. DE CE? Problematica alimentației e una de actualitate, iar învățarea unor comportamente alimentare sănătoase de către elevi e una de maximă necesitate. CINE? „Medici de gardă” specializați au fost surprinși la locul de muncă. Au făcut demonstrații de măiestrie în direct. Au venit tocmai de la Școala Gimnazială „Friedrich Schiller”, Târgu-Mureș, Școala Gimnazială Stroiești, Școala Gimnazială „Teodor Ștefanelli”, Cîmpulung Moldovenesc și, evident, de la Școala Gimnazială „Jean Bart” din Suceava - gazda. În proiect mai sunt implicate și școlile de la Salcea, Siminicea, Zaharești și din Vînători, Vrancea. CE S-A ÎNTÂMPLAT? Medicii de gardă – elevi ai școlilor menționate au făcut schimb de experiențe alimentare sănătoase, s-au informat despre vitamine și E-uri, au construit piramida alimentelor și au împărtășit emoții sănătoase. Țața Anemia și-a făcut apariția încercând să-i atragă pe copii, dar aceștia nici nu au băgat-o în seama. Au ales alimente sănătoase. CUM? Activitatea a avut documente în regulă. Carnetul de sănătate a fost elaborat de către elevii fiecărei școli participante. În el au fost înregistrate rezultatele sondajului privind alimentele consumate de elevi în pauze, timp de o săptămână, topul legumelor și fructelor preferate, plus alte conținuturi cât mai creativ prezentate. La proba practică, legumele și fructele „s-au prins” în adevărate țesături creative pe masa de lucru. Am avut-o pe Baba-Oarba de legume, pe Ananasul plimbăreț, Pinguinul vinețel, arici și corăbii din legume și fructe. „Legumele și fructele” la locul de muncă au încheiat fericite activitatea. Totul a fost stropit cu vitamina C (C de la creativitate). Așteptăm cu mare drag, participare indirectă la secțiunea creație literară. Revista ,,Dăscălimea Română”, Nr.4, Slobozia, iulie 2016 67 „JEAN BART” „STROIEȘTI” „TEODOR ȘTEFANELLI” „ FRIEDRICH SCHILLER” STIMULAREA IMAGINAȚIEI COPIILOR DIN CLASA PREGĂTITOARE Prof. Înv. Primar Ion Maria Manuela Școala Gimnazială “Profesor Nicolae Simache” Ploiești - Prahova Având în vedere că vârsta micii școlarități ne oferă adevărate izvoare de imaginație, iar dezinvoltura exprimării, specifică micuților de 6, 7 ani, ne încântă auzul, noi, învățătorii, putem așterne pe hârtie ideile elevilor noștri, creând adevărate povești. Pornind de la pictura unui fluturaș la AVAP, am invitat copiii să-și exprime gândurile și ideile pe rând, fiecare continuând povestea de unde a rămas antevorbitorul său. Am notat ideile și, iată povestea: Povestea fluturașului cu aripa ruptă Autor: Clasa Pregătitoare “Boboceii isteți” Revista ,,Dăscălimea Română”, Nr.4, Slobozia, iulie 2016 68 „A fost odată o clasă pregătitoare pe nume "Boboceii isteți". Și această clasă numeroasă locuia într-o școală mare cât un castel, împreună cu doamna lor. În fiecare zi boboceii învățau ceva nou. Și cum munceau ei și învățau de zor, timpul a trecut și iată că a venit luna martie. Boboceii așteptau cu nerăbdare să-și scalde fețele în razele soarelui, să alerge pe străzile cartierului, să strige cu bucurie "A venit primăvara!". Dar vântul sufla, ploaia lovea ferestrele clasei, Soarele posomorât se încuiase pesemne în camera lui... Ce să mai spunem? Nici vorbă de primăvară! Într-o zi înnorată de martie, boboceii au pictat cei mai frumoși fluturași din lume, iar doamna i-a lipit pe tablă, unul lângă altul. Boboceii i-au privit și s-au gândit că ar fi bine dacă ar prinde viață... Ziua s-a terminat, boboceii au plecat, clasa s-a încuiat. Cu fluturași cu tot. A doua zi, când isteții noștri au venit din nou la școală, ia fluturașii de unde nu mai sunt! - Unde este fluturașul meu cu aripile roz? întrebă o fetiță bobocică cu lacrimi în ochi. - Dar al meu unde este? Voiam să i-l duc surioare mele cadou! plângea un băiețel boboc. Doamna, mirată și ea, i-a întrebat pe bobocei: - Ce credeți că s-a întâmplat, copii? - Au zburat prin clasă! zise Teodora. - În căutarea Primăverii, s-o roage să vină și la noi! își dădu Luca cu părerea. - S-au strecurat afară, pe geam, au luat-o în toate direcțiile, căutând, propuse Ana. - În zborul lor au întâlnit alți fluturași care erau și ei în misiune. Tot pe Primăvară o căutau, spuse Ionuț. - Pe o bancă, într-un parc, fluturașii minunați au văzut un frățior de-al lor cu aripa ruptă, zise Maria P. - Ajutați-mă și pe mine, fluturașilor! Vă voi spune unde este Primăvara! - Bine, Aripă-Ruptă! Te vom salva! Și atunci s-au adunat toți fluturașii noștri, și-au unit forțele și au cusut aripa tovarășului lor, povestesc Matei și Paul. - Acum vă voi dezlega misterul Primăverii, fiindcă eu sunt regele fluturașilor, zise Aripă- Ruptă. Și le dezvălui fluturașilor că anotimpul lor preferat era într-o țară îndepărtată (Maria T), numită Austria (Luca). - Roag-o să vină și la noi! Tu ești rege și ai putere s-o convingi! (Anamaria). Zis și făcut! Aripă-Ruptă-Și-Cusută a zburat ca gândul în Austria și a convins-o pe Primăvară să vină și la noi. - Și cum ne dăm seama că e cu noi, copii? i-a întrebat doamna. - Au răsărit ghioceii! a zis Bogdan. - Și florile multicolore! (Alexandra). - Iarba e așa de verde! (Mara). - Și e cald și bine! (Alesia). - Pomii au înflorit! (Luca). Iar fluturașii, fericiți că au adus primăvara în clasa boboceilor isteți, s-au întors cuminți pe tablă, așteptând ca pictorii din clasa pregătitoare A să-i ia acasă, la mămica și la tăticul. Și iată cum vine primăvara și cum se nasc poveștile la noi în clasă!” Revista ,,Dăscălimea Română”, Nr.4, Slobozia, iulie 2016 69 RECOMPENSA ŞI PEDEAPSA ÎN MEDIUL ŞCOLAR Prof.Înv. Primar : Jurcă Margareta Școala Gimnazială „George Enescu” Năvodari, Jud. Constanţa Potrivit “teoriei facultăţii disciplinei mintale”, omul (copilul) este rău de la natură şi că munca forţată pentru realizarea unor sarcini intelectuale dificile constituie un exerciţiu util pentru întărirea facultăţii voinţei. Nereuşita copilului la învăţătură era socotită ca rezultând din încăpăţânare sau lene,şi, fiind deci un act imoral, cerea o pedepsire aspră. (punerea în genunchi,tichia nătângului…) În prezent se susţine o experienţă plăcută a elevului în şcoală, ba chiar renunţarea totală la „stimularea aversivă” (stimulare pe care copilul, dacă ar avea de ales, ar evita-o).Reacţia extremistă faţă de ea este bazată frecvent pe prejudecăţi: -tendinţa de a privi numai prin prisma “dicotomiei” pedeapsă-recompensă, fără a înţelege că sunt o mulţime de paşi identificabili în tranziţia de la cea mai pozitivă formă de recompensă, la cea mai severă formă de pedeapsă. -neputinţa de a face distincţie între sensul mai restrâns al termenului „pedeapsă“ în psihologie, ca opus al termenului recompensă, şi sensul său mai general, de penalizare pentru infracţiuni cu caracter moral (dojană, mustrare,pedeapsă disciplinară..). În plan comportamental, elevul dezvoltă strategii de evadare sau de evitare a pedepsei, încercând să se sustragă controlului aversiv.(neatenţie la ore, reverie, oboseală mintală, inactivitate, pasivitate, obrăznicie, violenţe verbale, chiul…) S-a dovedit mult mai eficientă modelarea comportamentului elevilor prin intermediul întăririlor pozitive, sistemul şcolar oferind multe astfel de mijloace de întărire pozitivă sau recompensare: note, diplome, premii, laude, prietenia profesorului. Tipologii de pedepse şi recompense în mediul şcolar a)Recompense Recompense: externe ; interne Printre cele mai accesibile recompense sunt premiile. Un premiu considerat de elev „ieftin”, va produce dezamăgire şi va anula diferenţele dintre performanţă şi mediocritate, iar apelul de superlative creează elevului un sentiment de confort şi de „ameţeală” care va bloca până la urmă performanţa. Acordarea de premii trebuie orientată de învăţător în vederea obţinerii unor comportamente dezirabile : muncă, spirit de colaborare, răspunsuri rapide, ş.a. Pentru creşterea efectelor sale, premierea nu va viza numai cea mai bună lucrare / sarcină îndeplinită, ci se va afla la îndemâna tuturor elevilor care se străduiesc. (se va premia efortul, în cazul unor elevi mai puţin dotaţi, şi nu rezultatul obţinut) b) Pedepse Folosirea pedepsei produce reacţii emoţionale negative, cu efecte pe termen lung : anxietate, frustrare, deteriorarea relaţiilor învăţător-elev. Dintre pedepsele uzuale, un tip eficient este reprezentat de ţinerea elevilor după program, situaţie pe care R. Peters (1966) o consideră ca având „condiţii…aproape ideale pentru a obţine o situaţie educaţională cu valenţe pozitive.” O pedeapsă suficient de aspră pentru determinarea elevilor la adoptarea comportamentelor dezirabile este limitarea unor privilegii: renunţarea pe un timp delimitat la procedee didactice Revista ,,Dăscălimea Română”, Nr.4, Slobozia, iulie 2016 70 îndrăgite de elevi (experienţe de laborator, mijloace audio-video, amânarea excursiei proiectate etc.),suprimarea pauzelor dintre orele de curs, interzicerea timpului de joacă,anularea posibilităţii de a sta pe locul preferat în sala de clasă etc. MODELE DE BUNE PRACTICI - METODE DIDACTICE APLICATE ÎN EVALUAREA SUMATIVĂ PE GRUPE DE LUCRU LA GEOGRAFIA UMANĂ Manole Andreea Liceul Teoretic “George Călinescu”, Constanța Metoda lucrului în grup favorizează cooperarea, punându-l pe elev în prezența unor puncte de vedere diferite și obligându-l să-și organizeze propriile argumente pentru a evita contradicțiile inerente ce pot apărea în relațiile sale cu ceilalți. Competiția generează și întreține tendința de funcționare a unui climat stimulativ în cadrul colectivului. Această metodă stimulează controlul reciproc dintre elevi și spiritul de inițiativa. Fiecare membru al grupului își expune liber părerea, câștigând siguranța de sine. Fiecare are posibilitatea să se transpună în situația celorlalți și să se compare cu ei. Rolul pe care îl are profesorul într-o astfel de structură de cooperare este foarte important. În timp ce elevii lucrează, profesorul se deplasează de la un grup la altul monitorizând interactiunile, punând întrebari și răspunzând la întrebari și reorientând atenția elevilor. Acesta este un moment potrivit și pentru a realiza o fișă de observare a modului în care fiecare elev se descurcă în activitatea de grup. După ce activitatea s-a terminat, profesorul evaluează performanțele fiecărui elev și elevii îți evaluează propriile contribuții, precum și pe cele ale membrilor grupului. Exemplul de lucru pe echipe pe care îl vom prezenta în continuare se referă la evaluarea ulterioară parcurgerii capitolului GEOGRAFIA AȘEZĂRILOR UMANE la clasa a X-a. În cadrul acestei evaluări grupele de elevi vor rezolva fișe de lucru în cadrul cărora se pune accent pe metoda modelării și pe importanța utilizării următoarele modele grafice: diagramele spațiale pentru fondul calitativ legat de densitatea așezărilor și mărimea teritorială a aglomerațiilor urbane, diagramele spațiale cu cercuri proporționale legate de mărimea demografică a metropolelor, reprezentarea spațial-geografică mixtă calitativ-cantitativă, planul orașului în varianta contur. Clasa se poate împărți în cinci-șase grupe, fiecare grupă având cel mult 5 elevi în componență, fiecare grup având de rezolvat același tip de itemi, dar în variante diferite. La începutul activității li se va explica elevilor, în mod clar, sarcina de lucru, modul de lucru în grup și felul în care vor fi evaluați. Primul item de rezolvat din fișa de lucru oferă elevilor un fragment de hartă-contur, ce are reprezentat (prin cercuri de diferite mărimi) metropolele ce alcătuiesc megalopolisul Boswash. Se cere să fie recunoscut nominal acest megalopolis, să se numescă trei dintre metropolele ce îl alcătuiesc, iar fragmentul de hartă să fie plasat corect pe o altă hartă-contur, a planiglobului ce are hașurate arealele ocupate de megalopolisurile lumii. Următorul item prezintă cartoschema orașului Copenhaga pe baza căreia se cere identificarea tipului morfostructural din care face parte, precum și identificarea unor avantaje și dezavantaje al modului de dispunere al rețelei stradale. Revista ,,Dăscălimea Română”, Nr.4, Slobozia, iulie 2016 71 Al treilea item prezintă cartoschemele celor trei tipuri principale de așezări rurale, cerându-se asocierea fiecăruia cu forma de relief în care se întâlnește precum și cutipul de activitate economică predominant. Itemul al patrulea cere să se identifice cartoschemele a două aglomerări urbane: conurbația Randstadt-Holland și aglomerația urbană Moscova, cu precizarea a două caracteristici principale ale fiecăreia. Ultimul item de lucru, face referire la cunoșterea orizontului local apropiat și prezintă planul orașului Constanța în variantă contur și cere: recunoașterea tipului morfostructural în care se încadrează, recunoașterea nominală a unor bulevarde și cartiere principale ale orașului, precum și plasarea cartierelor rezidențiale ale elevilor din cadrul echipei de lucru. Prin rezolvarea acestor sarcini de lucru se urmăresc competențe specifice geografiei și anume: analiza elemetelor și proceselor, raportarea corectă în spațiu prin: utilizarea dimensiunii spațiale (la diferite scări), localizare, integrare taxonomică și ierarhizare, precum și înțelegerea realității obiective prin analiza elementelor, a sistemelor spațiale, a structurilor, a succesiunilor, a interdependențelor și a cauzalităților. La finalul activității se acordă punctajul total, în funcție de gradul de realizare al sarcinilor de lucru, de respectarea timpului de lucru acordat rezolvării, precum și de gradul de implicare al fiecărui membru al echipei. Punctajul echipei va putea constitui nota fiecărui membru în parte. În concluzie, lucrul pe echipe este o modalitate de evaluare interesantă și eficientă prin care profesorul are posibilitatea de a urmări întreaga clasă din perspective diferite. SUSȚINE ADOLESCENȚA! Prof. Mastacan Paraschiva ,,Adolescența este vârsta marilor contradicții, acum se dezvoltă conștiința de sine, adolescentul dorește să-și impună opiniile, dar nu întotdeauna are success, pentru că argumentele abia sunt în curs de formare. Aici se manifestă cu cea mai mare intensitate contradicția dintre generații care sub nicio formă nu trebuie transformată în conflict. În această etapă orientarea expresă este spre găsirea identității de sine. Treptat se temperează trebuințele de independență. Adolescentul și adultul, copilul și părintele operează în aprecierea celuilalt cu criterii valorice și fundamentate pe principii. Ultima etapă a acestei perioade este post adolescența (18-20 sau 24- 25 ani), etapă în care se consolidează toate achizițiile fizice și psihice. Este o perioadă marcată de prelungirea adaptării și de maturizarea personalității", spune psihologul Aurelian Danu. Aceasta fiind realitatea, este bine să acceptăm ca adolescența și tinerețea sunt perioadele în care se structurează și se dezvoltă structura de personalitate. Ce nu este bine să facem ca părinți și cadre didactice- este să nu ne ,,oglindim" propria personalitate - cu tot ce are bun sau rău în ea - în formarea personalității viitorului adult, care astăzi încă este copilul/elevul nostru. El este cel care se pregătește în jurul vârstei de 17-18 ani să dorească să plece cu prietenii în vacanțe sau drumeții. El este cel care ,,învață" cu cine este bine să aibă o relație sau nu. El este cel care își formează ,,reflexele" în a găsi persoana potrivită cu care vrea să își întemeieze o familie. Revista ,,Dăscălimea Română”, Nr.4, Slobozia, iulie 2016 72 Lipsa comunicării dintre părinți și copii combinată cu influența anturajului fac posibilă apariția unui comportament catalogat drept teribilism adolescentin. Aceste mecanisme generează crearea unor modele și idealuri false care ulterior vor crea personalități deformate. Să reținem că, există o probabilitate foarte mare ca un adolescent care își neglijează formarea stand sute de ore pe calculator, jucând nu știu ce joc împreună cu ,,prietenii" săi online să-și dorească să devină personajul artificial al acelui joc. Să reținem că, nu este exclus ca într-o societate în care idealul, feminin, este 60-90-60 să observăm că adolescentele noastre se ,,înfometează" dorind să ajungă o <<Barbie>> a acestor ani sau o divă care pe un post comercial nu promovează decât aceste false valori. DE CE SE ÎNTÂMPĂ TOATE ACESTEA? Pentru că noi nu avem timp să discutăm despre aceste modele cu copiii nostri. Toate acestea au și cauze: fie dorința preadolescentului/adolescentului de a ,,ieși în evidență", fie adoptarea ,,agresivității" ca formă de existență în detrimentul prieteniei sau principiilor, fie dorința de a nu fi etichetat ca ,,tocilar", ,,infantil" sau ,,anormal" de către grupul clasei sau de catre anturajul său". Toate aceste comportamente - mai mult sau mai puțin deviante – acționează asupra dezvoltării a ceea ce psihologii denumesc nivelul autonomiei morale sau al interiorizării și acceptării personale a principiilor morale. Abordez acest subiec, deoarece după ce a trecut de 12 ani, copilul intră în adoslescență și își dorește cu ardoare să se poarte ca prietenii lui mai mari, crezând că așa va fi apreciat. Această dorință se dezvolta dupa 13 ani, la tinerețe sau uneori niciodată. Acest nivel al acceptării normelor cunoaște mai multe subniveluri și particularități ale moralității desprinzându-se în acest sens: moralitatea contractuală, caracterizată prin acceptarea democratică a legii și a înțelegerii standardelor morale ca rezultat al unei decizii mutuale; legile nu sunt intangibile și pot fi schimbate pe considerente raționale și moralitatea principiilor individuale de conduită; se cristalizează propriul sistem de valori prin semnificațiile personale acordate conceptelor de justiție, reciprocitate, egalitate, demnitate; judecarea de sine este percepută ca a fi mai puternică decât cea care vine din exterior. Ce avem de făcut? Care este soluția ideală în a combate conflictul generațional? În primul rând este bine să comunicam deschis cu copilul și să-l convingem că îi suntem cel mai bun prieten. Convinge-l pe acest tânăr că ai toată deschiderea ca prieten, nu ca părinte/dascăl, să îl asculți, să îl înțelegi, că poate găsi acasă soluțiile cele mai bune la problemele sale. Simultan, tu părinte, implică-te în viața lui, în stilul său de viață și corectează acele mici ,,greșeli" sau ,,derapaje" împreună cu el implicându-te direct cu experiența și maturitatea ta. Demonstrează,astfel, că ești un aliat, nu un ,,dușman". Un alt efort pe care este bine să îl faci este acela de a lucra cu tine însuți ca părinte în a te adapta la noile reguli ale societății, la noile provocări impuse de un proces educațional ,,bombardat" de informație, nu întotdeauna de calitate. Acest mecanism te va ajuta pe tine, ca părinte, să înțelegi argumentele copilului tău, să înțelegi trăirile, frustrările și neîmplinirile sale. Așa vei învăța tu ca părinte cum îl poti ajuta în lupta pe care copilul tău o duce în devenirea sa, în lupta pe care o duce în a atinge performanța în ceea ce face. CUM FACI? Există foarte multe instrumente pe care le ai deja la îndemână. Nu te oprește nimeni ca părinte să organizezi o mică petrecere cu prietenii copilului tău, așa cum ei și-o doresc. Nu cum vrei TU! Revista ,,Dăscălimea Română”, Nr.4, Slobozia, iulie 2016 73 Astfel, vei putea vedea care sunt valorile, principiile și regulile sale. Așa vei putea să corectezi ceea ce poate nu este în ordine. Sau o ieșire în aer liber..... Învață ca părinte să cunoști dorințele, pasiunile, anturajul copilului tău, fără să critici și mai ales fără să judeci. Apoi, transmite și școlii/ cadrelor didactice. Rolul tău nu este de a avea un comportament de acuzator, ci de a oferi soluții. Ca să dăm un exemplu, poate am uitat că vremurile s-au schimbat și că, și noi, la vârsta lor abia ne convingeam proprii părinți că nu este nimic greșit în a merge la ,,balul bobocilor" sau la discotecă – așa cum era sinonimul cluburilor de astăzi. Da, și ei au nevoie de aceste lucruri așa cum ai avut și tu nevoie de ele. Tu trebuie doar să îl înveți și să te asiguri că este conștient de ce trebuie să facă acolo. Nu este bine să,,problematizezi" nici măcar ce gusturi muzicale are. Nici părinții tăi nu te-au răstignit când ascultai la magnetofon- AC/DC sau Led Zeppelin. Cu timpul ți-a trecut... La fel o să-i treacă si lui... Toate se întâmplă la timpul lor! Important este să nu îi ,,furi" peadolescența/adolescența, măiestria fiind în a utiliza toate dorințele sale, visurile sale, pasiunile sale în a-i oferi garanția unei împliniri personale, în a dezvolta un tânăr cu valori și principii sănătoase, un tânăr capabil de performanță. Atunci când ne vom împăca cu toate astea, vom putea spune că ne cunoaștem cu adevărat copiii, ce simt și cum gândesc ei realitatea în care încearcă să înoate zi de zi, și mai ales, vom putea înțelege când spun: "Asta e generația mea. Sunt mandru de ea!". FORMAREA LA ELEVI A CONCEPȚIEI ȘTIINȚIFICE DESPRE SPAȚIUL GEOGRAFIC ȘI A ÎNȚELEGERII UNOP PROCESE ȘI FENOMENE DIN NATURĂ ȘI SOCIETATE Prof. Înv. Primar Mocanu Viorica Şcoala Gimnazială “Grigore Moisil”- Năvodari, Jud.Constanţa În învățământul modern, accentul urmează a se muta de pe informativ pe formativ, școala trebuind să se apropie mai mult de viață, iar teoria să se verifice tot mai mult prin practică. Indiferent de forma pe care o îmbracă metoda de lucru, bazată pe mijloace audio-vizuale, învățarea problematizată, învățarea prin descoperire, accentul nu cade pe cantitatea cunoștințelor însușite , ca în învățământul tradițional, ci pe activitatea elevului, ca făuritor al propriei sale personalități. Elevul nu trebuie să mai primească permanent raționamente gata elaborate de învățător ci trebuie să se desprindă treptat cu munca intelectuală de selecționare și sistematizare a cunoștințeler, să-și dezvolte aptitudini intelectuale, flexibilitate, originalitate, independență în gândire și creativitate în vederea adaptării rapide și eficiente la orice situație nouă. Rolul învățătorului este acela de a găsi metodele și mijloacele eficiente și cu randament mai mare în însușirea noțiunilor și cunoștințelor și formării gândirii creatoare a elevilor. În activitatea pe care am desfășurat- o la catedră, o preocupare constantă, atât în munca la clasă cât și în afara ei, a constituit- o formarea la elevi a concepției științifice despre spațiul geografic, dobândirea acelor cunoștințe care să- i poată conduce la înțelegerea unor procece și fenomene din natură și societate, care sunt în continuă dezvoltare și transformare, și pătrunderea în legăturile lor interne sesizând interdependența dintre ele. Acest obiectiv important l–am realizat și în cadrul lecțiilor predate în cadrul disciplinei Geografie, care prin conținutul său își aduce o contribuție deosebită la educația intelectuală a elevilor. Revista ,,Dăscălimea Română”, Nr.4, Slobozia, iulie 2016 74 Prin însușirea unor noțiuni geografice noi elevii își formează o concepție științifică despre lume și în același timp deprinderi intelectuale de muncă. Experiența la catedră mi-a dovedit că, mai ales în cadrul acestei discipline, se impune utilizarea unor metode și procedee preponderent active, mijloace și materiale de mare eficiență. În același timp trebuie să se utilizeze jocul și elementele de joc, care să imprime un caracter dinamic. Metoda de lucru cu harta, conversația, lucrul prin descoperire, jocurile geografice, excursiile, drumețiile, modelarea sunt numai o parte din metodele și procedeele activ-participative și practic- aplicative folosite în vederea optimizării procesului de predare-învățare a geografiei. Ținând cont de cerințele impuse de modernizarea învățământului, m-am preocupat de pregătirea și desfășurarea unor lecții care să antreneze în mod activ elevii. Pornind de la această idee, studierea noțiunilor științifice despre mediul geografic, am pus accent pe activitățile de observare directă a naturii, la locul de existență și manifestarea vieții, unde caracterele sale sunt nealterate. În predarea noțiunilor geografice am pornit de la studierea și analiza unor obiecte și fenomene din orizontul local. Excursiile de studiu, drumețiile mi-au oferit un bun prilejde a forma la elevi spiritul de echipă, curajul, inițiativa. Îndrumându-l pe elev să observe natura, să interpreteze științific fenomenele, să coreleze interacțiunea dintre relief- climă-vegetație-faună, îi învățăm pe elevi să cunoască natura, să o prețuiască și să înțeleagă că mediul este ca un ceas cu mai multe rotițe (aer, râuri, lacuri, mări, păduri) și că atunci când o ,,rotiță” se deteriorează, ,,ceasornicul” nu mai funcționează. În realizarea lecțiilor țin cont de particularitățile de vârstă și individuale ale elevilor , de nivelul de instruire, de preocupările socio- profesionale ale familiei din care aceșștia provin. Permanent am căutat să îmbin tradiționalul cu modernul astfel încât să- l introduc pe elev în climatul activității de cercetare științifică, deoarece a instrui și a educa în școală nu presupune să- i dăm elevului adevărul nostru ci să-i dezvoltăm propria- i gândire. Prin folosirea unor metode variate în orele de geografie, am făcut apel la experiența personală a elevului pentru a-l pune în situația de a-și completa cunoștințele cu noi noțiuni, principala activitate fiind ÎNVĂȚAREA. Învățarea este o activitate ce solicită efortul voluntar pentru punerea în acțiune a disponibilităților interne ale psihicului; efortul este mai ușor declanșat și susținut mai eficient cât se folosesc metode adecvate, când între ele și învățare se întind punți de legătură. ROLUL EDUCATORULUI ÎN FORMAREA CAPACITĂŢII DE COMUNICARE Prof. Muşat Elena Liceul De Artă “Ionel Perlea”, Slobozia- Ialomiţa “A comunica” înseamnă a fi împreună cu cineva, a împărtăşi, a fi în comunicare de gând, de simţire, de acţiune. Această perspectivă de definire a comunicării admite o axiomă: comportamentului uman, în ansamblul său, îi este intrinsecă dimensiunea informaţională, comunicarea. A comunica, în cazul educatorului, al învăţătorului sau profesorului înseamnă cu Revista ,,Dăscălimea Română”, Nr.4, Slobozia, iulie 2016 75 mult mai mult decât a stăpâni cuvântul; omul şcolii este obligat să acţioneze ca un profesionist al comunicării. Calitatea interacţiunii didactice (educator-educabil) este tot mai adesea pusă în legătură cu calitatea actelor de comunicare în virtutea identificării funcţiilor multiple ce revin comunicării ca mijloc al relaţionării umane. La nivelul oricărei organizaţii al cărei obiect de activitate depinde de calitatea relaţiilor interpersonale, este nevoie de o profesionalizare a capacităţilor comunicative ale membrilor grupului organizaţional. Altfel spus, eficienţa activităţii, reflectată în performanţele organizaţiei, depinde într-o proporţie extrem de semnificativă de modul în care membrii grupului ştiu să comunice. Faptul acesta poate părea paradoxal, ştiut fiind că noi comunicăm tot timpul, oricând şi oriunde mai mult sau mai puţin conştient, vorbind sau tăcând. Într-o apreciere apoteotică, unii autori susţin chiar că “noi nu putem să nu comunicăm.” (Paul Watzlawick) Şi totuşi, iată, deşi comunicăm în orice împrejurare, putem să o facem cu mai multă sau mai puţină pricepere. Cu toţii suntem conştienţi de acest fapt şi suntem, de asemenea, capabili să recunoaştem uneori că avem dificultăţi în comunicare. Recunoaştem, în acest fel, importanţa pe care o atribuim proceselor de comunicare. În cadrul procesului de învăţământ, valoarea actelor comunicative este amplificată de diversitatea funcţiilor lor pe niveluri funcţionale. În principal, aceste funcţii se diferenţiează datorită conţinutului distinct al celor două tipuri de mesaje: a) cu caracter şcolar (ansamblul cunoştinţelor transmise şi receptate în contextual şcolar); b) cu caracter interpersonal (ansamblul stărilor afective şi al atitudinilor transmise şi recepţionate în contextul şcolar, diferenţiate şi ele în mesaje cu caracter interpersonal, ce îndeplinesc funcţii şcolare şi mesaje cu caracter interpersonal, ce nu îndeplinesc funcţii şcolare). Diferenţierea este necesară mai ales pentru diferenţierea importanţei mesajelor care provin din registrul emoţional pe care, de obicei, partenerii unei relaţii de comunicare nu le conştientizează într-o măsură suficientă, deşi ele sunt prezente continuu în contextul şcolar: Schimb de cunoştinţe ---------------------------------- ------------------------------- EDUCATOR Schimb de mesaje cu EDUCABIL Caracter interpersonal ------------------------------ Reprezentarea de mai sus atrage în mod expres atenţia asupra înţelesului corect şi complet al unei relaţii de comunicare. Aceasta – contrar unor percepţii şi practici limitative – nu înseamnă o simplă transmisie de mesaje de la emiţător la receptor (E – R), ci presupune o relaţie de schimb de semnificaţii (E – R) care aduce şi receptorul în postura de emitent activ. În detaliu, văzută sub aspect psihorelaţional, interacţiunea didactică se produce prin parcurgerea următoarelor ipostaze: * Stabilirea contactului interpersonal, când partenerii iau act unii de prezenţa celorlalţi şi adoptă o atitudine mai mult sau mai puţin favorabilă comunicării. * Realizarea schimbului interpersonal care constă, în esenţă, în împărţirea stărilor şi a atitudinilor de către parteneri, ceea ce face, de asemenea, obiectul expres al activităţilor şcolare (cum altfel s-ar putea face mai bine educaţie?!), dar care nu se regăseşte între finalităţilor explicite ale şcolii. Revista ,,Dăscălimea Română”, Nr.4, Slobozia, iulie 2016 76 Se înţelege, intensitatea implicării partenerilor în cele trei secvenţe ale procesului de comunicare, ca şi conştientizare a rolurilor fiecărui interlocutor în satisfacerea celor trei funcţiuni distincte, vor contribui semnificativ la calitatea comunicării didactice în ansamblu ei şi, prin aceasta, la calitatea proceselor instructiv-educative. Având în vedere însă că, în calitatea lui de adult şi de specialist, educatorul este cel care deţine toate pârghiile conducerii şi dirijării acestor procese, vom acorda o atenţie deosebită abilităţi cu care el poate manipula strategic cele trei tipuri de variabile. În acest fel, pentru fiecare ipostază a interacţiunii didactice, pot fi identificate competenţe revelatorii pentru măiestria educatorului. 1. Competenţele în domeniul stabilirii unor contacte interpersonale favorabile realizării ulterioare a schimbului de cunoştinţe şi a schimbului interpersonal, pot fi puse în evidenţă, de exemplu, prin preocuparea pentru: * Instituirea unui climat psiho - social relaxant, destins. * Folosirea farmecului personal şi/sau a unor strategii exprese de stimulare a coeficientului cognitiv. * Interesul (ne)disimulat de captare şi menţinere a stării de atenţie a elevilor. * Folosirea unor secvenţe din economia de timp a orei pentru refacerea „legăturilor”. * Dezvoltarea unor strategii explicite „de contact”. Educatorul, bun facilitator al contactului interpersonal, este „recompensat” de către elevi prin aprecieri de genul: este „plăcut”, „cald”, „simpatic”, „glumeţ”, „binevoitor”, „de gaşcă”. Mai târziu, pe treptele înalte ale şcolarizării, când se maturizează criteriile perceperii rolurilor sociale, ei recurg şi la aprecieri de tipul: „interactiv”, „spiritual”, „cult”, „seducător” (nu neapărat din punct de vedere fizic!). La polul opus acestui tip de educator îl regăsim pe cel care: * Introduce în raporturile cu elevii un climat psihosocial încordat, tensionat, inhibitiv. * Păstrează în relaţiile cu ei o distanţă (socială) autoimpusă. * Centrat pe sarcinile şcolare, dezinteresat de relaţiile cu elevii. Sub aspectul trăsăturilor de personalitate afişează caracteristici de genul: riguros, rigid, hipernormativ, distant, rece, autocrat, cenzurator, sancţionar, nepermisiv… 2. Competenţele în domeniul realizării schimbului informaţional se verifică în capacitatea educatorului de a urmări până la capăt circulaţia cunoştinţelor. Cu alte cuvinte, aceasta înseamnă o preocupare specială pentru modul în care se produce receptarea cunoştinţelor şi pentru măsura în care elevii adoptă o atitudine activă faţă de cunoştinţe. Atitudinile active ale elevilor se recunosc, la rândul lor, în capacitatea de prelucrare a cunoştinţelor după criterii personale, în capacitatea de utilizare a acestora şi nu în ultimul rând, în capacitatea de asumare a rolului de emitent activ. Educatorul care deţine tehnica facilitării şi realizării schimbului informaţional se manifestă, sub aspect comportamental, în felul următor: * Se preocupă în mod expres de calitatea actului de emitere prin prelucrarea superioară a cunoştinţelor după criterii logice, didactice şi psihologice în scopul accesibilizării lor. * Verifică modul în care au fost receptate cunoştinţele: cât de bine au fost înţelese; cât de bine sunt utilizate. * Stimulează atitudinile interogative şi este interesat să observe: cât de des pun elevii întrebări; ce întreabă; în ce scop întreabă. * Foloseşte orice oportunităţi de feed-back pentru a se asigura că elevii stăpânesc corect şi complet înţelesurile pe care le-a difuzat. Revista ,,Dăscălimea Română”, Nr.4, Slobozia, iulie 2016 77 La polul opus, se situează educatorul centrat pe sine şi pe actul emisiei, indiferent de mesajele receptate. El conştientizează mai puţin faptul că performanţele în învăţare ale elevilor depind doar într-o anumită proporţie de calitatea emiterii mesajelor şi, într-o destul de bună măsură, de calitatea schimbului de cunoştinţe şi de încă alţi factori. Între aceşti alţi factori, cei emoţionali sunt responsabili de gradul de satisfacţie pe care îl trăiesc cei doi parteneri, fiecare în parte, dar şi împreună. 3. Competenţele educatorului în domeniul schimbului interpersonal desemnează, de aceea, abilitatea cu care facilitează procesul împărtăşirii emoţiilor, trăirilor şi atitudinilor generate de interacţiunea educaţională. În esenţă, realizarea schimbului interpersonal este facilitată atunci când: * Actul emiterii este încărcat sub raport afectiv-emoţional şi atitudinal ceea ce înseamnă că, pe lângă cunoştinţe, educatorul transmite şi părerile/aprecierile/evaluările proprii asupra cunoştinţelor. * Educatorul conştientizează reacţiile afectiv-emoţionale şi atitudinale ale elevilor faţă de cunoştinţele receptate, le anticipează şi acţionează în favoarea aşteptărilor lor. * Există o preocupare expresă pentru calitatea interacţiunii. * Partenerii se receptează reciproc într-un mod favorabil, se simpatizează, se respectă. Ideea avantajului ce decurge pe seama acestei reciprocităţi este surprinsă popular în expresia „restul e o cale cu dus-întors”. Într-o asemenea apreciere se regăsesc concretizate toate cele trei tipuri de competenţe (a contactului interpersonal) pe care orice educator poate încerca să şi le cunoască, să le dezvolte şi să le afirme. Sugerăm, în acest scop, apelul la o fişă de autoapreciere a capacităţilor comunicative ale educatorului, foarte la îndemână şi realizabilă cu ajutorul indicatorilor comportamentali de genul celor prezenţi anterior. Voi prezenta în continuare, trei posibile metode de autoapreciere a capacităţii comunicative ale educatorului. Dobândirea obiectivităţii necesare realizării unei astfel de autoevaluări este posibilă atunci când: * Educatorul devine capabil de a conştientiza intensitatea implicării sale în cele trei secvenţe ale comunicării: emisia, recepţia, relaţia de comunicare însăşi (interacţiunea). * Educatorul are capacitatea de a se elibera de anumite mentalităţi privind interacţiunea didactică (de exemplu, de a se poziţiona în centrul ei), şi mai ales de a se elibera de o imagine de sine încărcată de subiectivism. Această sarcină este deosebit de grea pentru că îl obligă pe adult de a constata că procesul cunoaşterii de sine nu s-a încheiat. Odată asumat acest adevăr, el dobândeşte o instrumentaţie suplimentară necesară în procesul identificării unor particularităţi ale stilului educativ pe care îl practică şi care influenţează atât gradele de performanţă ale grupului şcolar, cât şi gradele de satisfacţie ale membrilor grupului. În speţă, cele două tipuri de rezultate sunt în legătură directă cu: * Măsura în care educatorul se centrează în activitatea sa pe sarcinile şcolare, atribuind un loc secund calităţii relaţiilor cu elevii. * Măsura în care educatorul se centrează prioritar pe calitatea relaţiilor cu elevii şi atribuie un loc secundar sarcinilor şcolare. De bună seamă, nici una dintre alternative nu are exclusiv consecinţe negative, dar contribuie esenţial la acumularea succeselor, fie în cea a calităţii rezultatelor şcolare, fie în cea a calităţii relaţiilor cu elevii, în funcţie de direcţia în care educatorul îşi valorifică abilităţile comunicative. Revista ,,Dăscălimea Română”, Nr.4, Slobozia, iulie 2016 78 Instrumentul pe care îl oferim de această dată are chiar menirea de a facilita procesul conştientizării zonelor în care sunt distribuite uzual eforturile strategice care au legătură cu calitatea actelor de comunicare şi, prin ele, cu calitatea procesului didactic. Bibliografie: 1. Ezechil, Liliana, Comunicarea educaţională în context şcolar, E.D.P., Bucureşti, 2002; 2. Joiţa, Elena, Managementul şcolar, Editura „Gheorghe Cârţu Alexandru”, Craiova, 1995 MODALITĂŢI DE PROMOVARE A IMAGINII ŞCOLII Prof. Înv. Primar Muscoi Georgeta Şcoala Gimnazială ,,Grigore Moisil“ Năvodari - Constanța Promovarea imaginii școlii trebuie să țină cont de calitatea actului educațional, de investigațiile făcute ȋn asigurarea unor bune condiții de desfășurare a activității, de calitatea profesorilor care susțin educația. Evaluarea calității o fac consumatorii, după realizarea prestațiilor educaționale. Ei cumpără actul educaţional ȋnainte de a-i percepe valoarea. Desigur, se iau ȋn considerare și informațiile existente până la aceea dată despre o anumită unitate școlară, ȋnsă adevărata valoare se stabiliște la sfârșitul școlarizării, ȋn funcție de performanțele de care sunt capabili absolvenții școlii respective. Promovarea imaginii școlii implică o activitate umană sau un sistem de activități orientate spre satisfacerea cerințelor consumatorilor actuali și potențiali. Ȋntr-o școală, promovarea modelelor de bune practici aduce un plus de notorietate unității respective. Cadrele didactice vor fi mult mai stimulate și mai receptive ȋn adoptarea unor metode și procedee didactice noi, de actualitate, axate pe nevoile actuale ale elevilor. În această lume în permanentă schimbare, aflată sub presiunea competiţiilor de orice fel, părinţii, cadrele didactice, comunitatea locală se străduiesc împreună să încurajeze sistemele de îmbunătăţire a educaţiei, pentru a-i ajuta pe copii să se dezvolte. Colaborarea dintre familie şi şcoală este un factor esenţial în procesul de educare a şcolarilor. Numai împreună reuşesc să dea societăţii un cetăţean pregătit, gata să înfrunte problemele inerente ce apar, capabil să relaţioneze, să se integreze în colectivitate, să facă faţă cerinţelor acesteia. Familiile, în societatea modernă, se confruntă cu solicitări ridicate, cu o competiţie crescută pentru obţinerea atenţiei copiilor şi, uneori, din dorinţa de a le oferi siguranţă economică, petrec mai puţin timp cu cei mici. Dacă mai există şi lipsă de comunicare între şcoală şi familie, situaţia devine mai complicată. De aceea, şcolile încearcă să vină în întâmpinarea părinţilor prin organizarea unor activităţi comune, un rol important avându-l lectoratele deoarece, prin intermediul acestora, cadrele didactice îi pot îndruma pe părinţi, îi pot face să înţeleagă rolul pe care îl are parteneriatul şcoală-familie în procesul de instruire a copiilor. O importanță majoră o au și factorii de mediu. Starea socială sau nevoile speciale ale copiilor pot determina apetitul sau dezinteresul față de educație. Școala oferă servicii și copiilor cu cerințe educative speciale, de aceea se obligă să asigure și servicii de specialitate: recuperare, terapie Revista ,,Dăscălimea Română”, Nr.4, Slobozia, iulie 2016 79 educațională, consiliere școlară, asistență medicală şi socială. Așadar, ȋn campaniile de promovare a imaginii școlii trebuie să fie incluse și dovezile unor reușite integrări sociale ale copiilor cu CES. Ȋn calitate de ofertante, școlile trebuie să țină relații strânse cu publicul, cu exponenții colectivității umane și consumatorii potențiali. Organismele publice, organizațiile neguvernamentale, mediile de informare ȋn masă reprezintă un partener privilegiat al serviciilor educaționale. Un prim demers al activităților de promovare constă ȋn cunoașterea cerințelor consumatorilor. Investigarea cererii de educație necesită evaluarea structurii și dimensiunilor ei, a reprezentării spațiale și a eșalonării ȋn timp, a sesizării unor tendințe ȋnregistrate. Investigarea potențialilor consumatori de educație presupune cunoașterea imaginilor pe care le au ei despre valorile și serviciile educaționale, despre raportul educație-cultură-civilizație. Omul educat este și cult, având o capacitate deosebită de a obține recunoașterea socială a valorii sale, el ȋși pune cunoștințele și calitățile personale ȋn serviciul unei bune adaptări la viața socială. Ȋn literatura de specialitate pot fi identificate cinci principii ale campaniilor de succes privind promovarea imaginii școlii: 1. Identificarea nevoilor, a intereselor, a obiectivelor și posibilităților publicului prioritar; 2. Planificarea și exectuarea campaniei ȋntr-un mod sistematic; 3. Monitorizarea și evaluarea continuă pentru a vedea ce funcționează și unde trebuie făcute eforturi suplimentare; 4. Luarea ȋn considerare a rolurilor complementare ale comunicării interpersonale cu mass-media; 5. Selecția unor media potrivite pentru fiecare public prioritar. Campaniile sunt eforturi coordonate, ample și orientate spre atingerea unui anumit obiectiv sau a unui set de obiective corelate, care vor permite organizației să atingă, ȋn viitor, un scop pe termen lung. Sunt construite și elaborate pentru a aborda o temă, pentru a rezolva o problemă sau pentru a corecta sau ȋmbunătăți o situație. Realizarea strategiei de piață a politicii de marketing educațional necesită un complex de activități concentrate ȋn jurul elementelor de bază: produsul sau serviciul, prețul, distribuția și promovarea. Adică combinarea elementelor care compun politica de promovare. Succesul sau insuccesul unei campanii de promovare a imaginii școlii depinde ȋn mare măsură de creativitatea temei. Trebuie să se răspundă la ȋntrebarea: ,,Care este cea mai potrivită modalitate pentru a atrage atenția publicului?”. Prin creativitate, adică prin folosirea de cuvinte și simboluri ȋntr-o abordare originală pentru fiecare public, se obțin efectele dorite. Un rol important ȋl au și târgurile educaționale organizate de instituțiile de ȋnvățământ, precum ,,Ziua porților deschise”. Organizarea judicioasă a acestora poate să se soldeze cu succes ȋn ceea ce privește ȋnscrierea mai multor elevi la o formă sau alta de educație. Târgul educațional trebuie să ofere celor interesați multe informații dintr-un domeniu sau altul, prin panouri, fotografii, grafice, pliante, ghiduri etc. Târgul educaţional este un cadru propice al difuzării directe a produsului educaţional, un spațiu potrivit pentru comunicare ȋntre instituția de ȋnvățământ și viitorii elevi. Pe lângă organizarea unui eveniment special, promovarea se mai poate face și cu prilejul unor sărbători, a unor manifestări cultural-artistice, aniversări etc. Ȋn acest caz, se tipăresc programe, pliante, ghiduri, ȋn care se poate explica oferta educațională. Ȋnainte de a planifica o campanie de promovare a imaginii școlii trebuie să ai o descriere clară a publicului. Ȋn consecință, trebuie selectată media potrivită pentru transmiterea unui anumit mesaj. Revista ,,Dăscălimea Română”, Nr.4, Slobozia, iulie 2016 80 Mediatizarea acestor activități cu participarea unor personalități din viața științifică, culturală, politică, sportivă, completează imaginea școlii ȋn perceperea părinților și elevilor. O atenție deosebită trebuie acordată și strategiilor de colaborare și comunicare cu familiile elevilor. Copiii ai căror părinți se implică și țin o strânsă colaborare cu școala obțin performanțe superioare. Când părinții colaborează cu profesorii se obțin efecte pozitive legate de atitudinile elevilor privind școala, temele, realizările și aspirațiile școlare. Un alt mijloc de a face marketing este contactul direct cu viitori elevi. Este vorba de contactarea copiilor din grădinițe, prin participarea la activitățile metodice, prin realizarea unor proiecte școală-grădiniță, prin vizitarea școlii cu diferite ocazii. Studiile arată că educatorii buni dintr-o școală au de regulă și flerul marketingului, pentru că ei fac marketing ȋn orice moment al muncii lor. Ca buni educatori, vor identifica și anticipa nevoile elevilor și vor satisface aceste nevoi ȋntr-o manieră ,,profitabilă“. La stabilirea valorii, ȋn cazul marketingului, educația trebuie să țină cont de calitatea actului educaţional, de investigațiile făcute ȋn asigurarea unor bune condiții de desfășurare a activității, de calitatea profesorilor care susțin educația. Ȋn concluzie, promovarea marketingului ȋn domeniul educației necesită din partea managerului dăruire, perseverență, consecvență, dragoste pentru elevi. Ȋn calitate de ofertante, școlile trebuie să producă și să ofere pieței ceea ce se cere efectiv, să-și orienteze activitatea ȋn funcție de așteptările consumatorilor. Bibliografie: • Baban, A. (coordonator), Consiliere educațională. Ghid metodologic pentru orele de dirigenție și consiliere, Editura PSINET, Cluj-Napoca, 2003; • Demetrescu, M. C. (coordonator), Marketing intern și internațional, Editura Politică, București, 1976; • Nicola, I., Tratat de pedagogie școlară, Editura Aramis, București, 2003 NATURA ÎNCHINĂ ÎN CUPE DE LALELE Prof. Înv.Primar Naraevschi Mihaela Școala Gimnazială „Aurel Vlaicu” Am doar 18 ani ... suntem în 1983 şi se spune despre visători că au o lume a lor. Visul meu este să fiu învăţătoare la şcoala unde am descoperit, încă de la 6 ani, că dragostea pentru copii se dăruieşte într-o pâlpâire caldă, nepieritoare, culcuşită în noianul amintirilor. Fost-a anul în care m-am plecat, poate pentru întâia dată, în faţa misterelor Creaţiei. Domnul Mircea Ceauşu, tehnician horticol la Direcţia Administrării Domeniului Public din Feteşti, a plantat în curtea şcolii, cu sprijinul doamnei inginer Elena Tudorache de la Staţiunea Silvică Bărăganu (Jegălia), un arbore de lalele (Liriodendron Tulipifera), plantă tropicală ornamentală care a rămas, până azi, singurul exemplar din judeţ. Îi ascult foşnetul frunzelor mari, de 7-12 cm, în formă de liră şi aflu povestea lui. Există în el un limbaj universal care străbate şi depăşeşte toate diferenţele dintre oameni. Acest limbaj respiră dragoste, echilibru, puritate şi credinţă. Originar din America de Nord, a fost introdus în Europa Revista ,,Dăscălimea Română”, Nr.4, Slobozia, iulie 2016 81 în anul 1 663, fiind răspândit în majoritatea parcurilor din zonele sudice. Această specie endemică, o relicvă a istoriei botanice, care are o longevitate de 500 de ani, a fost adus în România, în anul 1 880, de Anna Margarette Madesprach, de la Paris. În prezent, în toată Europa, există câteva zeci de exemplare, declarate monumente ale naturii. Arborelele cu lalele este copacul oficial al statelor americane Kentuki, Tennesse şi Indiana. Mă apropii şi azi de el şi trag perdeaua ochilor pentru ca frumoasa amintire a tinereţii să-mi umple din nou fantasma sufletului. Nu se poate să rămâi indiferent la atâta maiestate naturală. Îl văd rezistând condiţiilor de mediu, crescând rapid şi continuu. Nu ai învăţat lecţia smereniei în faţa naturii, fără să te întrebi ce simte şi la ce visează o asemenea fiinţă care poate ajunge, în regiunile de origine, în văile Munţilor Aleghani, la 60 de metri înălţime, cu diametrul coroanei atingând 4 metri, iar cel al trunchiului, 1 metru. Gândurile mele zăbovesc mai apoi şi îşi fac un culcuş în florile terminale, hermafrodite, de 4-8 cm, adevărate bijuterii naturale. Când ai parte, în lunile mai-iunie, de simfonia galben-verzuie a lalelelor, nu se poate să nu te gândeşti la legăturile secrete care se nasc între oameni şi plantele cu care împărţim lumea. E o parte inefabilă, de mister şi acolo cred că îl poţi descoperi pe Creator. Mulţi ar dori să ştie tainele parfumului suav, uşor astringent. În blânda lui mângâiere se simt glasurile generaţiilor de copii, vacanţele lungi în care îi căuta prin curtea şcolii, clinchetul vesel al clopoţelului, literele şi cifrele ce se perindau prin caiete. Din fericire, şi-a păstrat o latură de mimetism, bobocii putând fi mult mai greu de reperat prin frunziş, din cauza culorii asemănătoare cu a frunzelor mai tinere, ceea ce îl ajută până la o deschidere masivă a florilor. El ne aparţine, sub povara atâtor ani, suportând şi frigul extrem, dar şi căldura excesivă. E pentru noi moment de bucurie care ne hrăneşte privirea din clasele tăcute sau gălăgioase. Suferă la îngheţurile târzii, iar chiciura i-a adus tristeţe uneori, rupându-i ramurile. Găzduit de aproape trei decenii de unghiul pereţilor exteriori ai şcolii care l-au protejat când era crud de razele arzătoare ale soarelui, ascuns într-o locaţie luminată, ferită de curenţi, se înalţă trimfător până la etajul al doilea, închinând cupele sale acestei primăveri şi celor care vor mai veni. Privirea mea înmărmurită şi copleşită riscă uneori să-l facă să freamăte, respiraţia mea se odihneşte uneori în poala lui, gândul meu târziu se îmbracă în vibraţiile lui. Îl cunosc şi îmi recunoaşte paşii. În 23 decembrie 2 002, Comisia pentru ocrotirea monumentelor naturii din cadrul Academiei Române a acordat statutul de monument al naturii acestui exemplar. De ce oamenii nu pot fi fericiţi cu astfel de iubiri? Sau sunt , dar ei nu ştiu. Iubirea pentru acest copac nu ar face, în schimb, pe nimeni mai sărac. Sursa: http://www.gradinamea.ro/Tulipan_sau_Copacul_cu_lalele_6789_542_1.html MODELE DE BUNE PRACTICI - METODE DIDACTICE APLICATE ÎN EVALUAREA SUMATIVĂ PE GRUPE DE LUCRU LA GEOGRAFIA FIZICĂ Necula Liliana Liceul Teoretic “Traian“, Constanța Activitatea pe echipe este o metodă modernă, care activizează şi dinamizează colectivul de elevi, îi regrupează, anulând monotona ordine din bănci, îi solicită să colaboreze şi să dezbată idei, Revista ,,Dăscălimea Română”, Nr.4, Slobozia, iulie 2016 82 probleme, sarcini de lucru. Poate fi aplicata în oricare moment al lecţiei, în funcţie de scopurile urmărite de profesor sub forma jocului didactic. Distractiv şi instructiv în egală măsură, jocul didactic le permite elevilor să se cunoască mai bine, să-şi descopere calităţi de raportor, de coordonator, de timer, de coechipier etc., să-şi dezvolte spiritul de competiţie şi de colegialitate (concurenţă / colaborare). Pentru realizarea acestor activităţi profesorul trebuie să elaboreze strategii de cercetare ştiinţifică şcolară realizând circuite de tipul „vreau-pot-analizez-realizez-câştig” şi să asigure un climat ce încurajează comportamentul grupului de lucru şi stimulează elevii spre activitatea de cercetare. Randamentul activităţii de cercetare şcolară este în funcţie directă de gradul de organizare a cercetării propriu zise în cadrul activitatii pe echipe: precizarea clară a scopurilor, domeniului şi problemei de cercetare propuse; organizarea echipelor; crearea unui climat de încurajare a concurenţei intrapersonale şi interpersonale; stabilirea unor criterii de apreciere şi analiză a activităţii grupului; evaluarea parţială (curentă) şi sumativă (finală) a activităţii de cercetare asupra temei date. Exemplul de lucru pe echipe pe care îl vom prezenta în continuare se referă la evaluarea ulterioară parcurgerii capitolului HIDROSFERA la clasa a IX-a. În cadrul acestei evaluări grupele de elevi vor rezolva fișe de lucru în cadrul cărora sunt folosite următoarele metode didactice: citirea și interpretarea profilului geografic, citirea și interpretarea graficelor, completarea unei matrice de tip sudoku, identificarea pe harta-contur, precum și uitlizarea instrumentelor TIC cum ar fi unele soft-uri informatice Google. Clasa se poate împărți în cinci-șase grupe, fiecare grupă având cel mult 5 elevi în componență, fiecare grup având de rezolvat același tip de itemi, dar în variante diferite. La începutul activității li se va explica elevilor, în mod clar, sarcina de lucru, modul de lucru în grup și felul în care vor fi evaluați. PROFILUL GEOGRAFIC: Profilul geografic reprezintă conturul care rezultă din secționarea unui obiect printr-un plan cu o poziție dată și reprezentarea la scară a conturului respectiv. Se poate folosi profilul longitudinal topografic realizat de-a lungul unei paralele principale, spre exemplu Cercul Polar de Nord. Pe acest profil se plasează elementele ce vor trebui identificate constând în: lacuri, fluvii, oceane, mări, precum și elemente ajutătoare care să ajute elevul să se orienteze în spațiu, precum nume de oceane, mări, lanțuri montane. Pentru a ușura sarcina, acest profil se poate asocia cu planiglobul în variantă contur având trasate fluviile și lacurile. Profilul se realizează ușor, utilizând soft-ul google: Elevation Profile In Google Maps. ANALIZA GRAFICELOR: De pe profil, se nominalizaza un fluviu principal, spre exemplu Obi, pentru care se cere interpretarea hidrograful debitelor dat, precum și identificarea cauzelor care determină debitelor maxime sau minime. PROBLEMATIZAREA: Metoda problematizării constă în crearea unei situații cnflictuale între ceea ce se știe (poate rezolva) și ceea ce nu se știe (trebuie să rezolve) elevul. Spre exemplu: care sunt cauzele înmlăștinirii cursului inferior al fluviului Obi la începutul sezonului cald. MATRICEA DE TIP SUDOKU: Matricea de tip Sudoku urmărește gruparea atât pe orizontală cât și pe verticală a categoriilor alese. În acest caz sunt grupate tipuri genetice diferite de lacuri, din continente diferite, precum și Revista ,,Dăscălimea Română”, Nr.4, Slobozia, iulie 2016 83 fluvii amenajate hidroenergetic. Pentru a facilita rezolvarea se oferă într-o casetă, separate, elementele care completează matricea acestea urmând să fie plasate în casetele potrivite. Elevul are astfel posibilitatea de eliminare treptată a elementelor deja plasate. IDENTIFICAREA PE HARTA-CONTUR: Ajută foarte mult la formarea deprinderilor de orientare pe hartă, la cunoașterea unor probleme din geografie. Un exemplu poate fi identificarea pe harta-contur a tipurilor de curenți din diferite părți ale oceanelor și poate urmări exercițiul cauză-efect, punându-i în legătură cu influențele climatice pe care le determină asupra țărmurilor aflate în oponență la aceeași latitudine. Rezolvarea acestor sarcini de lucru urmărește competențe variate pe care elevii le vor rezolva prin colaborare, scopul final fiind nu doar evaluarea în sine ci și învățarea prin colaborare. La finalul activității se acordă punctajul total, în funcție de gradul de realizare al sarcinilor de lucru, de respectarea timpului de lucru acordat rezolvării, precum și de gradul de implicare al fiecărui membru al echipei. Punctajul echipei va putea constitui nota fiecărui membru în parte. În concluzie, tipul de evaluare al clasei de elevi prezentat mai sus, se poate dovedi, în funcție de creativitatea fiecăruia, un model interesant și eficient. EDUCAŢIA TIMPURIE Prof. Nicolescu Gabriela Gianina Grădiniţa Cu Program Prelungit „Muguraşii” Rîmnicu Sărat Educaţia este o activitate socială complexă care se realizează printr-un lanţ nesfârşit de acţiuni exercitate în mod conştient, sistematic şi organizat, în fiecare moment un subiect – individual sau colectiv – acţionând asupra unui obiect - individual sau colectiv -, în vederea transformării acestuia din urmă într-o personalitate activă şi creatoare, corespunzătoare atât condiţiilor istorico-sociale prezente şi de perspectivă, cât şi potenţialului său biopsihic individual (Nicola, I., 2001, p. 22). Educația, conform Lexiconului pedagogic ( 2006) apare ca fenomen social ce se manifestă încă de la apariția omenirii, căpătând diferite forme, în funcție de evoluțiile societății.( Mircea, Ș., 2006, p. 99). Același autor afirmă că, în concepția lui Durkheim, „educația este acțiunea exercitată de către generațiile adulte asupra celor ce nu sunt coapte pentru viața socială” .( Mircea, Ș., 2006, p. 99) Studiile din ultímele decenii precizează că educația trebuie să se realizeze de la naștere, oferind o nouă axa de abordare, modernă, acestei perioade, deoarece trebuie să existe o schimbare în societate, a cărei eforturi trebuie să fie atât pe plan social, cât și pe plan educațional și social pentru a duce la evoluția ulterioară a individului Educaţia timpurie desemnează ansamblul obiectivelor, conţinuturilor şi modalităţilor de realizare a dezvoltării personalităţii copiilor în intervalul de vârstă 0- 6/7 ani. Importanţa şi semnificaţia specială a educaţiei timpurii decurg din concluziile cercetărilor de psihologie genetică şi a vârstelor, care atestă faptul că, în mare măsură, bazele personalităţii se pun în această perioadă de vârstă. Conceptul de educaţie timpurie pune în evidenţă faptul că, în modalităţi specifice, educaţia trebuie să se realizeze pe întregul interval al vârstei de 0 - 6/7 ani, în raport cu caracteristicile şi nevoile specifice ale copilului. ( Păun, E., 2002, p.170 ) Revista ,,Dăscălimea Română”, Nr.4, Slobozia, iulie 2016 84 Conceptul de educație timpurie a fost introdus în politicile educaționale a unor tări, asimilând și abordări economice, elemente de creștere a calității, de echitate și egalitate, de respectare a drepturilor copilului, acordându-se o mai mare atenție, raportate la condițiile statelor aplicante. Educația timpurie este definită în Curriculum pentru educația timpurie a copiilor de la 3 la 6/7 ani, ca fiind perioada cuprinsă între nașterea copilului, până la finalizarea grădiniței, dar ea cuprinde și serviciile integrate de sănătate și nutriție, în cadrul cărora părintele este partener și persoană activă participantă a acestui proces, pe parcursul căruia copilul participă la activități de învățare raportate individualității sale. ( MECT, 2008, p.4 ). Educația timpurie este aceea ce permite „asigurarea îngrijirii, dezvoltării și educației optimale a copilului, prin sprijin direct și indirect dat adulților, familiilor, comunităților și întregii societăți pentru a percepe copilăria mică ca un stadiu esențial în devenirea umană și socială a indivizilor” . (Vrăsmaș, E., 2009, p.13). Conceptul de educaţie timpurie este utilizat în două sensuri:  Primul sens se referă la începerea educaţiei cât mai devreme, şi acesta este în genere legat fie de înţelegerea şi pregătirea pentru exercitarea de către părinţi şi persoanele care îngrijesc copilul mic, a unui rol cât mai adecvat în educaţia lui, fie de intrarea mai devreme în grădiniţă a copiilor (încă de la 2 ani).  Al doilea sens, mult mai complex şi bogat, exprimă faptul că educaţia copilului mic este un domeniu prioritar şi necesar de a fi abordat într-o viziune multidisciplinară. Pentru această înţelegere se utilizează termeni / concepte precum: îngrijire, dezvoltare, nutriţie, sănătate, stimulare, achiziţii fundamentale, îngrijirea copilului mic în copilărie, educaţie şi îngrijire pentru dezvoltare, îngrijire pentru dezvoltare. (Vrăsmaş, E., 2014, p.12) Vârsta timpurie este prezentată ca perioada „ în care se pun bazele dezvoltării ulterioare a copiilor. În acest context, o educaţie şi o îngrijire timpurie de calitate asigură indivizilor succesul integrării sociale şi personale ulterioare şi le creşte şansele de angajare în viitor”. (Scrisoarea Metodică pentru învăţământul preşcolar, 2014-2015 , p.1 ). Integrându-se în programul grădiniţei sau creşei, copilul intră în relaţie cu ceilaţi copii şi adulţi, alţii decât membrii familiei, se joacă, comunică, învaţă să ajute, îşi formează deprinderi de ordine şi disciplină, devenind o persoană cu trăsături de personalitate care va permite clădirea unor noi comportamente pentru a găsi soluţii la situaţiile cu care va intra în contact. Educaţia timpurie este asigurată de societate nu doar prin unităţile de învăţământ preşcolar ci şi prin includerea copiilor în centre de plasament, căsuţe de tip familial, ce aparţin consiliilor locale sau ONG-urilor, care sprijină în special copiii aflaţi în situaţii de risc, dar şi familiile acestora. În acelaşi timp nu trebuie neglijată educaţia copilului în familie. Relaţia dintre creşă, grădiniţă şi familie este esenţială pentru calitatea educaţiei timpurii. Cercetările realizate în ultimii 20 de ani au adus în prim-plan faptul că investind în educația timpurie se obţin avantaje economice pentru societate și nu numai, precum și în formarea individului pentru a face față problematicii variate a societății din care el va fi parte integrantă, la maturitate. Bibliografie: Mircea, Ș., 2006, Lexiconului pedagogic, Editura Aramis, Bucureşti Păun, E., 2002, Educaţia preşcolară în România, Editura Polirom, Bucureşti Vrăsmaş, E., 2014, Educaţie timpurie, Editura Arlequin, 2014 Revista ,,Dăscălimea Română”, Nr.4, Slobozia, iulie 2016 85 MOTIVAȚIA ȘCOLARĂ. EȘECUL ȘCOLAR -STUDIU- Prof. Nuță Olimpia-Ludmila Liceul de Arte „ Marin Sorescu”, Craiova, Dolj Noul ritm de viaţă care solicită omul într-o măsură mai intensă, din punct de vedere social, cultural şi profesional se răsfrânge şi asupra elevului. Ca urmare, elevul participă activ la viaţa socială, ştiinţifică, artistică, sportivă mult în afara cadrului şcolii. La toate acestea, adăugând şi solicitările diferitelor mijloace de informaţie – presa, radioul, televiziunea, internetul – se conturează imaginea complexă a condiţiilor sociale care acţionează în procesul de pregătire a tinerilor. Toate aceste condiţii externe influenţează elevii orientându-i în însăşi atitudinea lor faţă de învăţare, care, la cei mai mulţi dintre ei, este activă şi conştientă, corespunzând cerinţelor mereu crescânde ale societăţii. Motivaţia, în general, este un concept care exprimă faptul că la baza comportamentului uman, fie el executiv sau cognitiv, se află întotdeauna un ansamblu de mobiluri sau de stimuli înnăscuţi sau dobândiţi, conştienţi sau neconştienţi, interni sau externi, atracţii, trebuinţe, afecte, interese, intenţii, idealuri, care determină şi susţin energetic realizarea anumitor fapte, acţiuni, atitudini. Potrivit Dicţionarului Explicativ al Limbii Române, motivaţia este definită ca fiind „totalitatea mobilurilor, conştiente sau inconştiente, care determină o persoană să efectueze o anumită acţiune sau să tindă spre un anumit scop” În Dicţionarul de pedagogie, motivaţia şcolară este definită ca: „totalitate a trebuinţelor, intereselor, idealurilor şi mobilurilor care incită ,,susţin energetic şi direcţionează desfăşurarea activităţii de învăţare. Motivaţia furnizează energia necesară funcţionării şi menţinerii activităţii de învăţare, conferă sens, coerenţă şi direcţie actelor ei, explică de ce se produce ea.” Eşecul şcolar este „lipsa de randament în activitatea de instruire şi educaţie, reprezintă alternativa negativă a aprecierii date rezultatelor muncii celor care învaţă. Cauzele pot fi multiple: lipsa motivaţiei, orientare şcolară greşită, tulburări fizice şi afective, metode pedagogice neadecvate personalităţii elevului, insuficienţa intelectuală a şcolarului, lipsa unui climat minim de echilibru în familie etc.” Cercetările experimentale efectuate în domeniul motivaţiei au dovedit că motivaţia activităţii, începând chiar din perioada preşcolară, are un caracter social, ceea ce înseamnă că însăşi geneza motivelor superioare este de natură socială. Datorită dezvoltării intelectuale şi a structurării personalităţii, sistemul de valori şi sistemele de referinţă se completează cu elemente şi relaţii noi, care în urma conceptualizării lor devin factori operaţionali. Am ales această temă pentru a descoperi modalităţi de a motiva elevul în procesul de predare – învăţare – evaluare, de a evita eşecul şcolar, fenomen ce se întâlneşte din ce în ce mai des în procesul de învăţământ. Şcoala contemporană caută soluţii, compară şi analizează rezultatele obţinute din evaluări naţionale pentru a găsi măsuri optime de remediere a fenomenelor de absenteism, rezultate scăzute sau chiar abandon şcolar. Acestea sunt rezultate a unor eşecuri, fie în interacţiunea şcoală-elev, fie în mediul social din care provine elevul. Revista ,,Dăscălimea Română”, Nr.4, Slobozia, iulie 2016 86 Mi-am propus mai multe ipoteze: dacă voi lua în considerare factorii individuali ai elevului, atunci voi putea obţine motivaţia de învăţare a acestuia; dacă voi alterna metodele tradiţionale cu cele moderne, voi obţine performanţa şcolară dorită; dacă voi remedia greşelile, prin măsuri de ameliorare, voi evita eventualele erori sau chiar eşecul. În stabilirea eşantionului de subiecţi, am plecat de la premisa că, spre deosebire de copilul mic, la care predomină prelucrarea şi însuşirea automată a cunoştințelor, adolescentul asimilează noile informaţii numai dacă îşi însuşeşte o nevoie fundamentală. Lotul experimental a fost alcătuit din 24 de elevi, 14 fete și 10 băieți, clasa a X-a. Am plecat de la premisa că o activitate didactică nemotivantă elimină nevoia de a şti, de a înţelege a elevului, ducând la manifestarea unui comportament deviant, şi anume absenteismul şcolar, în timp ce o activitate didactică puternic motivantă stârneşte interesul elevului pentru activitatea de învăţare, având efecte pozitive în plan cognitiv şi comportamental. Pentru a verifica prima ipoteză de lucru m-am gândit să aplic un chestionar de identificare a preferințelor de învățare. Am observat că predomină stilul de învățare vizual, lucru ce este normal, constatat și de psihologi. Apoi am elaborat un chestionar pentru profesori cu o serie de întrebări privind folosirea metodelor active. Rezultatele au fost edificatoare. Folosirea metodelor tradiționale, neatractive pentru elevi, duce la lipsa de interes a acestora pentru obiectul predat sau pentru profesorul care predă obiectul respectiv. Se impune o democratizare în stilul de predare, cerință a generațiilor de astăzi. În această etapă am asistat la o oră de matematică, în cadrul căreia, colega mea a folosit metode moderne de predare. După oră le-am dat elevilor un chestionar. Rezultatul chestionarului a dovedit ceea ce era de așteptat. Elevii au avut o mai mare deschidere față de matematică, au fost mai optimiști și mai încrezători în forțele proprii, fiind eliminat factorul stresant : profesorul. De asemenea au fost surprinzătoare rezultatele evaluării curente, dovedind că fiecare are un stil diferit de învățare. Prin folosirea unor metode active sau interactive, elevul este antrenat în procesul de predare – învățare – evaluare mai mult decât prin folosirea metodelor tradiționale. De asemenea mijloacele de învățământ trebuie să fie adaptate la nevoia de cunoaștere a elevului. Astfel, motivația de învățare este realizată în proporție mai mare. Eșecul școlar este aproape exclus. Această activitate îi revine exclusiv cadrului didactic. Relația dintre elev și dascăl trebuie să fie într-o continuă interdependență. Astfel se evită situațiile neprevăzute. Se impune să amintesc rolul evaluării în procesul de învăţământ. Strâns legată de modul în care profesorul foloseşte în mod creativ metode şi mijloace de învăţare optime activităţii sale, evaluarea trebuie să fie preocuparea permanentă a cadrului didactic. Aceasta ne permite găsirea greșelilor, a dificultăților de învățare pe care le putem îndrepta sau elimina la momentul potrivit. Am discutat cu colega mea ce fel de măsuri ameliorative se pot lua pentru ca elevii să fie motivați să vină la ore și să participe activ. Pentru crearea motivaţiei este necesar să se prezinte elevilor scopul învăţării, domeniile de aplicare a cunoştinţelor, să fie apreciaţi pozitiv şi încurajaţi să-şi realizeze scopurile vieţii, să li se arate progresele făcute, să li se trezească curiozitatea pentru ceea ce trebuie să înveţe, precizându-se sarcinile învăţării individuale în raport cu ritmul de muncă al fiecăruia şi să folosim metode activ- participative. Exigenţa ridicată, recompensele şi activităţile extraşcolare sporesc motivaţia. Din experienţa predării în şcoală ştim că a fi motivat înseamnă a acţiona, a tinde spre ceva, a face ceva. Un elev care nu simte nici un impuls sau nici o nevoie de a acţiona este caracterizat ca un elev nemotivat, în timp ce un elev care este activat sau energizat de a acţiona spre un obiectiv este considerat un elev motivat. Revista ,,Dăscălimea Română”, Nr.4, Slobozia, iulie 2016 87 Depinde de noi ca dascăli să aplicăm astfel de strategii. Acest efort va duce la creşterea performanţei noastre profesionale şi la obţinerea unor succese deosebite cu elevii pe care îi formăm. Bibliografie: DEX, Academia Română, Univers Enciclopedic, Bucureşti, 1998 Dicţionar de pedagogie, E.D.P., Bucureşti, 1979 Elena Joiţa, Curs de pedagogie şcolară, Reprografia Universităţii din Craiova, 2001 STRATEGII DE VALORIFICARE A VALENŢELOR TEXTULUI LIRIC ÎN ÎNVĂŢĂMÂNTUL PRIMAR Prof. Penciuc Simona Şcoala Gimnazială Siminicea, Județul Suceava Literatura pentru copii are un rol important în formarea competenţelor, capacităţilor şi abilităţilor necesare pentru dezvoltarea integrală a personalităţii elevilor din ciclul primar. Fundamentale pentru viața unei societăți, limba și cultura contribuie în egală măsură la modelarea vieții sociale, la afirmarea individului în plan profesional și social, la creșterea capacității de adaptare și la îmbogățirea universului său afectiv,, motivațional și atitudinal. Literatura pentru copii se aseamănă cu o fereastră îndreptată spre lumea largă. Cel ce o deschide are surpriza plăcută de a descoperi întâmplări neobişnuite, eroi fantastici, peisaje fără asemănare, toate acestea descrise cu vorbe meşteşugite de renumiţi autori, care le-au scris pentru a lumina mintea şi sufletul copiilor. Sursă de îmbogăţire spirituală şi estetică, literatura pentru copii dispune de valenţe intelectuale, morale şi estetice sigure, cultivându-le elevilor imaginaţia, sensibilitatea, fantezia şi sentimentele alese. Citind, copiii îşi îmbogăţesc cunoştinţele, experienţa de viaţă, dar şi experienţa literară, capacitatea de a gândi şi de a scrie frumos. Textul liric este opera literară în versuri sau în proză în care autorul îşi exprimă în mod direct sentimente, gânduri și idei. Modul de expunere artistică specific operei lirice este descrierea. Particularităţile textelor lirice sunt următoarele: sunt lipsite de subiect-acţiune şi de personaje şi redau sentimentele şi gândurile autorului, prin intermediul imaginilor artistice şi a figurilor de stil. Textele lirice trebuie nu doar înţelese, ci mai ales, trăite, deoarece, sentimentele nu se povestesc, nu se repetă, ci se trăiesc. A declanşa sentimente prin intermediul unui text liric înseamnă, mai întâi, a înţelege semnificaţiile artistice folosite de autor. Receptarea propriu-zisă a textului liric constituie, în esenţă, un proces de recreare a poeziei. Se porneşte de la un cuvânt, de la combinaţii de cuvinte sau de la limbajul poeziei, și apoi, prin urmărirea succesiunii imaginilor, a detaliilor semnificative, se descoperă gradarea sentimentelor, mesajul poeziei. Pentru familiarizarea elevilor cu textele lirice, se pot da sarcini precum: memorizarea poeziei, comentarea/explicarea orală sau scrisă a unor sintagme poetice; alcătuirea unor compuneri având ca punct de plecare textul liric respectiv, compuneri care să aibă ca punct de referinţă anumite particularităţi de limbaj ale textului receptat( cuvinte şi expresii artistice selectate), selectarea din text a expresiilor care sugerează anumite stări sufleteşti, imagini auditive, vizuale, de mişcare etc. Revista ,,Dăscălimea Română”, Nr.4, Slobozia, iulie 2016 88 Textul liric implică pentru elevii de vârstă şcolară mică, într-o primă etapă, o activitate de receptare şi decodare a mesajului poeziei. Etapa de analiză şi de interpretare a textului presupune din partea cadrului didactic deschiderea către un astfel de text şi disponibilitatea în a-i dirija pe elevi către identificarea şi interpretarea elementelor cheie ale textului, către corelarea diferitelor procedee artistice valorificate de către autor cu planul sentimentelor, al gândurilor şi al emoţiilor acestuia. Această etapă constă în valorificarea elementelor într-un demers de la simplu către complex, de la concret către abstract, de la formă către conţinut sau semnificaţie, de la mesajul decodat către explicarea sentimentelor şi a gândurilor autorului. Textele lirice care fac apel la resorturile afective ale personalităţii elevilor sunt poeziile încadrate în lirica peisagistică, pastelurile. Pastelul este o creaţie în versuri a genului liric, o poezie descriptivă, cu fond liric în care se evocă un peisaj. Pastelurile sunt poezii care au la bază sentimentul de admiraţie faţă de natură, asociat cu alte sentimente nobile, umane: admiraţia pentru frumos, dragostea faţă de viaţă, speranţa de mai bine. Uneori, anumite peisaje surprinse în anotimpuri diferite stârnesc în sufletul poetului şi sentimente de tristeţe, singurătate, monotonie şi plictiseală. Unul dintre anotimpurile cele mai elogiate în pasteluri este primăvara, anotimpul renaşterii, al reînvierii, al începuturilor de noi cicluri de viaţă, declanşând bucurie, speranţă şi optimism. Unul dintre textele lirice care ar putea fi studiat la clasa a III-a este pastelul „Oaspeţii primăverii”, de Vasile Alecsandri. Secvenţe ale scenariului didactic:  Discuţie referitoare la poetul Vasile Alecsandri şi la volumul „Pasteluri”.  Lectură selectivă (pe strofe) din câteva pasteluri reprezentative scrise de Vasile Alecsandri.  Citirea expresivă/recitarea poeziei „Oaspeţii primăverii”, de Vasile Alecsandri.  Discuţii cu caracter general despre conţinutul poeziei.  Lectura activă a textului.  Se cere elevilor să identifice expresiile artistice prezentate în poezie.Se insistă asupra recunoaşterii acestora, precizării înţelesului lor şi folosirii în cotexte noi. Activitate pe grupe. Cerinţă: Identificaţi imaginile artistice ilustrate în poezia „Oaspeţii primăverii”, de Vasile Alecsandri  Grupa I- Identificaţi imaginile artistice vizuale din text.(Exemple: „pe cer albastru”, „în zarea îndepărtată”, „la răsărit, sub soare un negru punc s-arată”, „copilaşii veseli, cu pieptul dezgolit”.)  Grupa a II-a- Identificaţi imaginile artistice de mişcare din text.(Exemple: „vine, se înalţă”, „zboară”, „se coboară”, „repede ca gândul”, „aleargă”, „sar în cale-i”, „nagâţii se- nvârtesc”.)  Grupa a III-a- Identificaţi imaginile artistice auditive din text. (Exemple: „Bine-ai venit”, „O lungă ciripire” Activitate frontală – Identificaţi tablourile poeziei./Identificaţi mesajul textului. Se evidenţiază împreună cu elevii tablourile pastelului şi imaginea de ansamblu sugerată de titlul poeziei, respectiv, întoarcerea păsărilor călătoare. Se explică elevilor că, în această poezie, poetul a vrut să surprindă bucuria şi veselia naturii la sosirea primăverii. Activitate frontală- Metoda RAI- Răspunde. Aruncă. Interoghează. (Exemple: Care sunt elementele din poezie care sugerează sosirea primăverii?/ Ce sentimente trezeşte poezia? Cine a trăit primul aceste sentimente? etc.) Metoda cadranelor asigură realizarea unei lecturi conştiente a textului şi realizarea unui act de reflecţie personală în legătură cu conţinutul acestuia. Prin această metodă se asigură sistematizarea şi consolidarea cunoştinţelor dobândite în urma receptării textului literar. Revista ,,Dăscălimea Română”, Nr.4, Slobozia, iulie 2016 89 Activitate pe grupe: Cadrane - „Oaspeţii primăverii”, de Vasile Alecsandri: I . Notaţi cinci expresii frumoase din text. II. Creaţi un scurt text în care să prezentaţi frumuseţea anotimpului primavera. III. Mesajul poeziei. IV. Realizaţi un desen pornind de la conţinutul poeziei. Cvintetul este un instrument rapid şi eficient de reflecţie şi de rezumare a conceptelor şi a informaţiilor. Prin această metodă se sintetizează cunoştinţele şi informaţiile despre subiect şi se exprimă gânduri, idei şi sentimente personale asupra temei prin intermediul cuvântului. Metoda este importantă deoarece dezvoltă gândirea creativă, imaginaţia, capacitatea de înţelegere şi de esenţializare a conţinutului receptat. Activitate individuală: Cvintetul – Oaspeţii primăverii- Structură: 1. primul vers – un singur cuvânt care descrie subiectul (substantiv); 2. al doilea vers – două cuvinte care descriu subiectul (adjective); 3. al treilea vers – trei cuvinte care exprimă acţiuni (verbe); 4. al patrulea vers – patru cuvinte care exprimă sentimente faţă de subiect (construcţie); 5. al cincilea vers –un cuvânt care exprimă esenţa subiectului. Limbajul artistic dă expresie unor stări de mare tensiune sufletească, face apel la sensurile figurate ale cuvintelor, la diferitele figuri de stil, la procedee artistice variate pe care elevii ciclului primar doresc să le descopere şi pe care le folosesc, ulterior, în exprimarea proprie. La vârstele mici, întâlnirea cu textul liric are o mare importanţă pentru evoluţia ulterioară a elevilor, deoarece oferă celor ce îl parcurg prilejuri de unică reflecţie, de meditaţie, îndeamnă la introspecţie şi, în același timp, angajează valori formativ-educative deosebit de importante în formarea şi modelarea personalităţii şi comportamentului lor. Bibliografie: 1. Chereja, Florica, 2004, Dezvoltarea gândirii critice în învăţământul primar, Editura Centrul Educaţia 2000+, Bucureşti, 2. Mitu, Florica, 2006, Metodica predării – învăţării integrate a limbii şi literaturii române în învăţământul primar, Editura Humanitas Educaţional, Bucureşti 3. Peneş, Marcela, 2004, Lectură – literatură pentru copii, Editura Ana, Bucureşti SOFTUL EDUCAŢIONAL - MIJLOC EFICIENT ÎN REALIZAREA UNEI „ALTFEL” DE PREDĂRI Petrea Alina- Prof. Înv. Preşcolar Grădiniţa Goleşti, Vrancea Metodele învăţământului tradiţional nu pot face faţă avalanşei de cunoştinţe şi acestei dispersii accentuate a calificărilor, meseriilor şi domeniilor de activitate, care devin tot mai specializate şi mai interconectate. Astfel, în sprijinul educaţiei intervin noile tehnologii ale societăţii informaţionale. Revista ,,Dăscălimea Română”, Nr.4, Slobozia, iulie 2016 90 Introducerea tehnologiei informaţiei în toate domeniile de activitate a influenţat şi sistemul de învăţământ. Utilizarea calculatorului în procesul de predare – învăţare – evaluare reprezintă o metodă modernă de activitate didactică, interactivă şi dirijată. Oricât ar părea de curios, calculatorul, acest „superman” capabil să execute o multitudine de operaţii instantaneu, nu poate înlocui învăţătorul de la clasă, dar poate să-l ajute. Nu pledez pentru renunţarea la metodele învăţământului tradiţional, mai ales în primii ani de şcoală, când influenţa personală a educatorului rămâne determinantă, totuşi utilizarea tehnologiilor moderne, a softurilor educaţionale reprezintă o necesitate a procesului educativ la particularităţile individuale ale fiecărui elev. Informatizarea învăţământului reprezintă o realitate a zilei de astăzi. La orice disciplină se pot folosi softuri educaţionale, făcând posibilă o altfel de înţelegere a fenomenelor şi a cunoştinţelor. Prin utilizarea calculatorului şi a softurilor educaţionale, copiiii sunt mult mai atraşi de studiu, îşi măresc interesul pentru şcoală, le creşte responsabilitatea, motivaţia învăţării, îşi lărgesc sfera de cunoaştere. În urma folosirii softurilor educationale, am constatat următoarele:  atunci când lucrează cu calculatorul, interesul şi implicarea copilului este neîntreruptă;  prin conţinutul oferit de soft se stimulează fantezia, inventivitatea, rapiditatea luării deciziilor, reflexele;  gândirea copiilor câştigă în profunzime şi rapiditate;  copilul învaţă în ritm propriu, fără emoţii şi perturbări ale comportamentului;  rezultatele şi progresele obţinute beneficiază de o apreciere obiectivă;  se stimulează creativitatea, competitivitatea, dar şi lucrul în echipă;  stimulează comunicarea, cu condiţia să fie corect utilizat.  se optimizează randamentul predării;  îl ajută pe dascăl să realizeze activitatea de învăţare sau de exersare, permiţând fiecărui elev să lucreze în ritm propriu şi să aibă mereu aprecierea corectitudinii răspunsului dat;  softurile sprijină şi facilitează activităţile de învăţare;  procesul de învăţare devine dinamic, intuitiv şi participativ;  creşte calitatea actului pedagogic;  substituie materiale şi instrumente didactice scumpe sau greu de procurat. În concluzie, nu trebuie să ne mai întrebăm dacă instruirea se îmbunătăţeşte prin utilizarea calculatorului în învăţare, ci cum pot fi utilizate mai bine calităţile unice ale acestuia: interactivitatea, precizia, capacitatea de a oferi reprezentări multiple şi dinamice ale fenomenelor şi, mai ales, faptul că pot interacţiona cu fiecare elev în parte. Bibliografie: Curs P.O.S.D.R.U. -“Competenţe-cheie prin jocuri virtuale la grădiniţă – resurse didactice pentru punerea bazelor formării competenţelor cheie la preşcolari”, Proiect MEC, iunie 2013 Campbell B., 1994, The Multiple Intelligences Handbook: Lesson Plans And More, Campbell and Associates Inc., Stanwood Revista ,,Dăscălimea Română”, Nr.4, Slobozia, iulie 2016 91 ACTIVITĂŢI, ACTIVITĂŢI, ACTIVITĂŢI…! Prof. Pîrvu Iolanda- Aura Şcoala Gimnazială “I.H.Rădulescu”,Urziceni-Ialomiţa Motto : “Un copil poate să înveţe oricând un adult trei lucruri: cum să fie mulţumit fără motiv, cum să nu stai locului niciodată şi cum să ceară cu insistenţă ceea ce îşi doreşte.” (Paulo Coelho) De câte ori nu visăm la copilărie, la universul plin de miracole, de joc, de veselie, scăldat de lumină şi mirare. Copilăria este o lume de poveste, duioasă şi nebună. Este vârsta în care totul e posibil iar intensitatea momentelor este maximă. Copilăria este un tărâm feeric, în care trăim deplin şi înţelegem tainele existenţei mult mai uşor. Copilăria este un tărâm magic. Nu ştim când şi unde începe şi nu ştim când şi unde se termină. Ne trezim doar că numai suntem copii, că am ieşit din copilărie, uneori fără să o fi trăit pe deplin... Copilăria este o lume fermecată, duioasă, dulce, lină, în care orice se poate întâmpla. Orice! Este vârsta la care suntem cel mai aproape de Dumezeu şi de toate tainele existenţei. Ne putem întâlni oricând cu balaurul cu şapte capete, cu zgripţuroaica cea haină, putem fi vrăjitori, eroi din filme sau benzi desenate, putem vizita orice loc din lume cu ochii minţii şi să credem cu tărie că am fost acolo cu adevărat... Copilăria este singurul moment al vieţii în care trăim totul la maximă intensitate. În care plângem şi râdem în aceeaşi zi, în care ne supărăm şi iertăm după câteva momente, în care suntem singuri şi totodată cu toată lumea. Varietatea foclorului nostru dezvăluie copilului, în mod treptat, frumuseţile artei populare, în al cărei conţinut sunt înmănunchiate sentimentele poporului nostru. Numai educându-i de mici pe copiii noştri, prin diverse activităţi desfăşurate în familie şi în unităţile de învăţământ, să îndrăgească limba pe care o vorbesc şi obiceiurile ţării în care s-au născut, ne putem asigura că tradiţiile vor avea continuitate în generaţiile următoare. Şi noi, elevii clasei a II-a Step by Step, de la Şc. Gimnazială “I.H.Rădulescu” îndrumaţi de noi, învăţătoarele, am prezentat o şezătoare populară - una din cele mai frumoase tradiţii româneşti – atât în clasa noastră, cât şi-n incinta Primăriei Urziceni. Cântece, glume, dansuri, obiceiuri de Crăciun, îndeletnicirile meşteşugăreşti, decor ţărănesc ori beteală, globuleţe, brăduţi, oameni de zăpadă, ghirlande, felicitări, toate confecţionate de copii, covrigi şi fructe au făcut deliciul oaspeţilor noştri. În luna ianuarie s-au împlinit 166 de ani de la naşterea lui Mihai Eminescu, poetul nepereche al romantismului românesc şi-am sărbătorit Ziua Culturii noastre Naționale. Cred că din rândurile pe care ni le-a lăsat Mihai Eminescu avem în primul rând imaginea unui român autentic care și-a iubit țara şi neamul, care a scris și s-a luptat ca să o facă mai bună, mai dreaptă și mai frumoasă. Prin întreaga sa operă literară și activitate publicistică, Eminescu s-a identificat cu valorile noastre naționale și de aceea îl privim astăzi ca fiind sinteza românismului în forma ei pură. Elevii noştri au desfășurat pe 15 ianuarie 2016 activitatea extracurriculară ”Prieteni cu Eminescu”. Aceştia au făcut cunoștință cu opera marelui poet și au aflat mai multe informații, decât cele cunoscute, despre viața şi activitatea poetului. S-au vizionat filmuleţe de prezentare, s-au recitat poezii şi interpretat cântece pe versurile Revista ,,Dăscălimea Română”, Nr.4, Slobozia, iulie 2016 92 lui Eminescu. Activitatea a continuat cu realizarea unei expoziții de desene, având ca temă versuri din opera ”Luceafărului poeziei româneşti” : ”Somnoroase păsărele”, ”Ce te legeni…” etc. Punctul culminant al acestei activităţi dedicate poetului, a fost atunci când elevii noştri şi-au prezentat primele lor creaţii literare dedicate poetului şi nu numai, versuri care se vor regăsi în volumul IX de poezii ”Simfonia cuvintelor”, prima lor cărticică adevărată. Barbu Ştefănescu Delavrancea numea ziua de 24 Ianuarie “sărbătorirea iubirii de Patrie şi a puterii de a crea o Patrie”, aşa că şi noi, şcolarii de la clasa a II-a Step by Step, îmbrăcaţi în costume populare, am sărbătorit această zi sfântă ca o mulţumire adusă lui Dumnezeu pentru împlinirea acestui act măreţ din istoria poporului român. Am marcat acest eveniment prin câteva prezentări Power-Point despre Unire, prin prezentarea unor legende istorice legate de domnitorul Alexandru Ioan Cuza şi înţeleptul Moş Ion Roată. Aceste povestiri, puse şi în versuri, au fost interpretate de micii actori ai clasei, îndrumaţi de noi, învăţătoarele. În cadrul atelierului de creaţie plastică, şcolarii au pictat costume naţionale cu motive populare, îmbrăcând linguri din lemn cu ele, ce-au reprezentat figuri de români şi româncuţe, apoi au realizat steguleţe mici pentru pus în piept ori steaguri mai mari pentru pavoazarea sălii de clasă. În perioada 20-24 mai s-au desfăşurat la Urziceni „Zilele Oraşului”, legate de ani de zile de ziua Sfinţilor Împăraţi Constantin şi Elena, patronii spirituali ai municipiului. Copiii, ca de fiecare dată, au deschis seria evenimentelor şi au participat la majoritatea competiţiilor culturale, artistice şi sportive, cum ar fi concursuri cu role, cu biciclete, la tenis de masă, de câmp, handbal, baschet, tenis de masă, fotbal, toate organizate sub titlul „Cupa Municipiului Urziceni”. Programul manifestărilor a fost completat în aceste zile cu spectacole, lansări de carte, expoziţii de pictură, spectacole de teatru concursuri de „Miss”, de frumuseţe Canină şi cu tradiţionalele spectacole în aer liber, găzduite de parcul ,,Tineretului’’. Avem cea mai importantă datorie din lume, aceea de a forma personalităţi, de a modela caractere şi de a crea condiţii pentru dezvoltarea armonioasă a copilului. Pentru a avea o imagine cât mai completă asupra educaţiei unui copil, este necesar să privim atât spre ceea ce se întâmplă în şcoală, căt şi dincolo de orele de la clasă. Este important să acordăm o atenţie egală atât nouă, dascălilor, dar şi părinţilor apoi, împreună, să depistăm aptitudinile, înclunaţiile, talentele, preferinţele elevului şi să-l orientăm spre acel tip de activitate care-i va pune cel mai bine în lumină acea latură a personalităţii sale, care-l va ajuta în viitor să devină un bun sportiv, un bun actor, un bun pictor. Dacă vom forma o echipă împeună cu părinţii, atunci rezultatele nu se vor lăsa mult timp aşteptate. Şi noi, elevii clasei a II-a Step by Step, am dorit să sărbătorim Zilele oraşului Urziceni îmbrăcaţi în costumul traditional românesc, dansând hore, acesta fiind şi-un minunat prilej de-a petrece şi a ne aminti diverse istorioare spuse la “gura sobei” de bunicii noştri. Hora nu era doar un prilej de a dansa sau de a învăţa paşii de dans, era şi locul de întâlnire, de socializare (aşa cum spunem noi astăzi) al comunităţii. Purtând cu mândrie hainele populare primite de la bunici ori împrumutate, pe 21 Mai ne-am deplasat la Monumentul Eroilor, unde, personalităţi ale oraşului au adus elogii eroilor căzuţi în război, am depus flori şi-am mers să ne rugăm pentru sufletele căzute la Catedrala Sfinţii Împăraţi Constantin şi Elena. Sâmbătă, 22 mai, copiii noştri au participat la concursul de desene pe asfalt, apoi au participat la „Carnavalul florilor de mai”, mergând în paşi de marş, cu costume sugestive, flori şi baloane spre Parcul Tineretului. 8 dintre elevii noştri fac parte din echipajul de Dans modern, de la Clubul Revista ,,Dăscălimea Română”, Nr.4, Slobozia, iulie 2016 93 elevilor, aceştia încântându-ne cu talentul şi eleganţa paşilor, mişcărilor. Reuşitele lor sunt cunoscute la nivel national, pentru premiile I şi II obţinute la diferite Festivaluri şi Concursuri din ţară. Misiunea juriului, format din specialiști în dans modern şi folclor, a fost dificilă atunci când au premiat pe cei care au avut cea mai frumoasă prezență scenic şi pe cei mai talentaţi. Ca în fiecare an, interpreți de renume și ansambluri cunoscute de muzică populară ori interpreţi de muzică uşoară i-au încântat pe spectatorii oraşului. Ziua Copilului este un prilej de a sărbători copilăria, de a oferi sprijin copiilor, de a inspira comunitatea şi familia noastră, de a aprecia şi iubi copiii şi, de ce nu, de a-i pregăti pentru un viitor sănătos, fericit şi plin de succese. De 1 Iunie am sărbătorit împreună cu elevii noştri Ziua Copilului, într-o zi magică, plină de surprize, premii, jocuri şi multă distracţie, confecţionând căsuţe pentru păsărele, participând la concursuri de desene pe asfalt, baloane şi personaje de poveste. Alternativele educaţionale sunt cele care doresc să ofere copilului posibilitatea de a-şi dezvolta liber gândirea imaginativă, punând accentul pe afectivitate şi voinţă. Marţi, 5 iulie 2016, a avut loc lansarea vol. IX de creaţii literare, „Simfonia cuvintelor”, la fel şi vol cu nr. VII din culegerea de probleme “Univers Matematic”, ambele avându-i ca autori pe elevii clasei a II-a Step by Step, de la Şcoala Gimnazială „I.H.Rădulescu” Urziceni, Ialomiţa. Evenimentul s-a desfăşurat la Protopopiatul din oraş. La activitate au participat poetul Vasile Groza, tatăl cântăreţei Loredana Groza, poeta Raluca Tudor, ambii din Bucureşti, d-nul primar al oraşului Urziceni, Liviu Cazan, d- nul Alexandru Buleandră, directorul Bibliotecii Municipale „C-tin Ţoiu”, din Urziceni, d-nul Nicu Petrache, directorul Casei de Cultură a Sindicatelor, din Urziceni, preoţi, reprezentanţii Protopopiatului din Urziceni, prof. Popescu Florin-Gheorghe, directorul Şcolii Gimnaziale „I.H.Rădulescu” Urziceni, Anca-Elena Călin, editorul general al Editurii „Anca”, în frunte cu organizatorul principal, poetul, prozatorul, publicistul, preşedintele fondator al Societăţii Culturale „Apollon”, din Urziceni, diplomat (ambasador UNESCO la Bruxelles), noi, prof. Pîrvu Iolanda-Aura şi prof. Bălănică Gabriela, cadrele didactice ale clasei a II-a Step by Step, elevii noştri, care n-au plecat încă în vacanţă, însoţiţi de părinţi ori bunici. Mulţumim pe această cale oamenilor inimoşi care ne-au ajutat la publicarea celor două volume, cea de creaţii literare, „Simfonia cuvintelor”, la fel şi culegerea de probleme, “Univers Matematic”! Ce-am reuşit iarăşi să facem? Am potivit cuvintele pentru a da naştere celui de-al IX-lea volum de „Simfonii”, apoi ne-am prins urechile în „Universul” de exerciţii şi probleme... Oare le vom găsi rezolvarea? Aşteptăm soluţii după această vară fierbinte! Mult succes, copii! ARHITECȚII EDUCAȚIEI Prof.Pop Mirela-Emilia Școala Gimnazială Băsești - Maramureș ”În sistemele organice, în condițiile potrivite, viața e inevitabilă, se întâmplă negreșit. Dacă iei o zonă, o școală, un cartier, schimbi condițiile, dai oamenilor un alt sentiment al potențialității, alte Revista ,,Dăscălimea Română”, Nr.4, Slobozia, iulie 2016 94 așteptări, o gamă mai largă de posibilități hrănești relația dintre profesori și elevi, le oferi oamenilor libertatea de a fi creativi și de a inova în ceea ce fac, atunci școlile care erau odată moarte se trezesc la viață.” (Sir Ken robinson) Sir Ken Robinson este un reputat lider internațional în domeniul dezvoltării creativității, inovației și resurselor umane. A colaborat cu guverne din Europa, Asia și Statele Unite, cu multe dintre companiile listate în top Fortune 500 și cu organizații culturale din întreaga lume. În anul 1998 a condus o comisie națională pe probleme privind educația, creativitatea și economia, de pe lângă Guvernul Marii Britanii. Raportul rezultat, ”All Our future: Creativity, Culture and Education”(cunoscut și sub numele de Raportul Robinson), a fost publicat în anul 1999, bucurându-se de o primire elogioasă. De asemenea, a avut un rol primordial în crearea unei strategii pentru dezvoltarea creativă și economică, ca parte a procesului de pace din Irlanda de Nord, lucrând cu Ministerele Educației, culturii și cel al Pregătirii Profesionale. Sir Ken Robinson a fost unul din cei patru consilieri internaționali care au ajutat guvernul din Singapore să facă din strategia sa epicentrul creativ al Asiei de Sud-Est. Timp de doisprezece ani, a fost profesor pe probleme de educație la Universitatea Warwick din Anglia, iar în prezent este profesor emerit. A primit diplome de onoare din partea mai multor universități și colegii, precum Open University, Central School of Speech and Drama, Birmingham University, Rhode Island School of Design și Liverpool Institute for Performing Arts. I s-a decernat Premiul Atena pentru servicii aduse artelor și educației, de către Rhode Island School of Design; Medalia Peabody pentru contribuții în domeniul artelor și culturii în Statele Unite și Medalia ”Benjamin Franklin” pentru remarcabila contribuție adusă relațiilor culturale dintre Marea Britanie și Statele Unite ale Americii. În anul 2003, a fost înnobilat de către Regina Elisabeta a II-a pentru seviciile aduse artelor. Conferențiază în întreaga lume pe tema provocărilor creative cu care se confruntă mediul de afaceri și educația în noua economie globală. Renumitele sale discursuri susținute al conferința anuală TED (2006 și 2010) continuă să fie urmărite de milioane de oameni din întreaga lume. 12744 este numărul de ore petrecute în băncile școlii din clasa I până în clasa aXII-a. 5 zile pe săptămână, 6 ore pe zi, 177 de zile școlare pe an. Școala contemporană este școala în care elevii devin capabili să își asume responsabilitatea dobândirii competențelor, iar profesorul este un organizator al experiențelor de învățare ale fiecăruia, combătând algoritmii de uniformizare a condițiilor de învățare și dezvoltare. 23-25 mai 2016, prima ediție a conferinței „Arhitecții educației” organizată de Fundația Noi Orizonturi la Cluj-Napoca, 14 speakeri, 9 ateliere, 3 zile de eveniment, peste 100 de partcipanți, printre cei 100 de participanți m-am numărat și eu. Prima zi a fost dedicată celor 9 ateliere ținute de specialiști în educație altfel. Următoarele două zile: un master class, susținut de psihologul american și speakerul TED Dr. Kent Hoffman. Kent Hoffman aobínut doctoratul în 1975 la Calremont Graduate School of Theology (S.U.A.), având ca focus interfața dintre criza psihologică și dificultățile din cadrul relației. Acesta a rămas punctul central de interes în întreaga lui carieră profesională. După terminarea doctoratului, prof. Hoffman a lucrat cu pacienți psihiatrici în penitenciare, persoane care sufereau de cancer terminal, suparviețuitoare ale abuzului sexual, persoane fără adăpost care locuiau pe străzile din Los Angeles. Kent Hoffman a obținut și certificarea post-doctorală în terapie psihanalitică de la Masterson Institute din Ney York, și de atunci a început să se centreze pe crearea unei metodologii care să susțină dezvoltarea emoțională sănătoasă a beeblușilor și a copiilor mici. Revista ,,Dăscălimea Română”, Nr.4, Slobozia, iulie 2016 95 Împreună cu Glenn Cooper și Bert Powell a creat programul Circle of Security(cercul Securității), program care în prezent a ajuns cunoscut și predat părinților din toată lumea. Prof. Hofmann a fost consultant clinic pentru intervenții bazate pe teoria atașamentului la Universitatea din Virginia, Universitatea din Maryland, universitatea Tulane și Institutul de Tehnologie Queensland. Kent Hoffman și colegii lui, co-fondatori ai progarmului Circle of Security, au primit distincția guvernatorului din statul Washington pentru Prevenirea Abuzului Copiilor și pentru munca lor în proiectul Circle of Security. Cristina Covali (Psihoterapeut & Life Coach, Fondator Fundaţia Umanitară MONDO HUMANAE) a prezentat participanţilor metoda Feuerstein, ce ajută dezvoltarea flexibilităţii gândirii. Prof. Univ. Dr. Gabriel Bădescu (Director de departament Studiul tranziţiilor democratice în Estul Europei), Daniela Angi şi Petruta Teampău (Cercetători la Centrul pentru Studiul Democrației din cadrul Facultății de Științe Politice, Administrative și ale Comunicării, Universitatea Babes- Bolyai, Cluj-Napoca) au adus în discuție calitatea educației și problema inegalității de șanse. Ramona Diac (Profesor de Istorie în organizația Teach for Romania) a vorbit despre educaţia văzută ca oportunitate de a creşte oameni, despre includerea valorilor în universul şcolii, în atelierul „Dezvoltarea gândirii critice prin joc, rutină şi reflecţie”. Octavia Borș (Board Member, Coaliția pentru Educație) a prezentat efectele pe care mentalitatea rigidă le are asupra rezultatelor elevilor şi i-a provocat pe participanţi să identifice soluții pentru dezvoltarea unei mentalităţi flexibile privind inteligența și învățarea: o mentalitate axată pe cum învăţăm. Georgiana Mincu (Senior Program Officer, Romanian-American Foundation) ne-a provocat să schimbăm macazul: să ne concentrăm pe ce merge bine în educaţia din Romania şi să vedem cum putem duce mai departe aceste lucruri frumoase. Pentru că: "lucrurile cărora le dăm atenţie se vor amplifica". Sînziana Spistyak ne-a împărtăşit din experienţa ei ca profesor Teach For Romania. Participanţii la acest atelier au putut descoperi o nouă viziune asupra modului în care transmitem şi lucrăm cu valorile la clasă, care sunt mijloacele prin care trasăm direcţia elevilor şi cum îi implicăm pe cei mici în traseul lor educaţional. Ruxandra Mercea (Director Executiv, Transylvania College) ne-a propus să căutăm acel „Leader in Me” şi să le lăsăm şi copiilor această oportunitate de a-şi descoperi liderul din ei. Cum? O metodă ar fi un grad mai mare de responsabilizare. Ştiaţi că 68% din munca realizată într-o şcoală poate fi responsabilitatea elevilor? Cum ar fi ţinerea prezenţei, ajutor în realizarea de materiale didactice sau chiar mentorat. Maria Butyka (Coordonator departamentul de cercetare și inovatie) și Laura Borbe (Specialist educațional), ambele din echipa Fundaţiei Noi Orizonturi, au susţinut un atelier dedicat activităţii de „debrief”. Când este vorba de experienţe de învăţare pe care copiii le trăiesc, nu trebuie să uităm de întrebările: „Ce?”, „Cum?”, „De ce?” Maria Kovacs (Manager Proiect) şi Cătălina Rentea (Asistent Manager Proiect) sunt parte din cel mai nou proiect al Fundaţiei Noi Orizonturi: „Şcoli conectate la comunitate”. Ce este aceea o şcoală comunitară? Este partener al părinţilor, al autorităţilor locale şi al cetăţenilor, care urmăreşte să răspundă provocărilor venite din comunitate şi ajută la dezvoltarea acesteia. Eu am participat la atelierele „Dezvoltarea gândirii critice prin joc, rutină şi reflecţie” și : „Şcoli conectate la comunitate”. Revista ,,Dăscălimea Română”, Nr.4, Slobozia, iulie 2016 96 Zilele de 24 şi 25 mai au fost pline de emoţie şi au venit cu un munte de răspunsuri oferite de Dr. Kent Hoffman. Am aflat şi ce înseamnă „Circle of Security” / „Cercul Siguranţei”, model construit pe baza cercetărilor realizate în ultimii 50 de ani în ce priveşte relaţiile de ataşament dintre adulţi şi copii. Dacă ar fi să îl citez aș da doar două citate: ”Singurul lucru valoros cu care m-am ales în urma școlii l-am învățat în cinci secunde FIECARE PERSOANĂ PE CARE O VEI ÎNTÂLNI VREODATĂ ARE O INFINITĂ VALOARE” și a fost scris pe tablă de către unul din profesorii pe care îi admira. ”Nu vreau să vă fac să vă simțiți și mai împovărați dar adevărul este că sunteți foarte importanți pentru copiii cărora le predați”, le spune Kent Hoffman profesorilor prezenți. Punctăm aici doar câteva dintre ideile discutate: ● Sănătatea emoţională include întotdeauna sentimentul de siguranţă, iar siguranţa include întotdeauna un sentiment de bine. Siguranţa reprezintă încrederea că lucrurile bune vor veni întotdeauna după cele rele. Copiii au nevoie să simtă acest lucru, pentru a avea o dezvoltare emoţională sănătoasă. ● Siguranţa este văzută de copil drept încrederea că o persoană îl va linişti şi îl va dezmierda atunci când este nevoie, ca răspuns pentru ceea ce este acel copil şi nu ca o recompensă pentru că a făcut ceva anume. ● La baza Cercului Siguranţei stau „mâinile” - simbolul pentru părinţii buni, prezenţi şi puternici, ce răspund nevoilor copiilor. Mâinile sunt acolo, dar fără a-l ţine pe copil, atunci când copilul are nevoie să exloreze şi să fie autonom. Mâinile sunt tot acolo pentru a-l susţine pe copil, atunci când se simte vulnerabil şi are nevoie de alinare. ● Un ataşament dezorganizat îşi face apariţia când părinţii sau cei care au grijă de copii se transformă din Puternici, Blânzi şi Dedicaţi în Slabi, Meschini şi Absenţi. Copilul nu mai înţelege ce se întâmplă - aceleaşi mâini la care ar trebui să se întoarcă pentru alinare sunt aceleaşi mâini care îl rănesc – şi astfel apare ataşamentul nesănătos între adult-copil. ● Atunci când copiii cresc alături de părinţi / îngrijitori Puternici, Blânzi şi Dedicaţi se simt în siguranţă şi cunosc starea de bine. Acest eveniment a fost organizat în cadrul proiectului "Profesori motivaţi, tineri pregătiţi pentru viaţă!" - Proiect co-finanţat printr-un grant din partea Elveţiei prin intermediul Contribuţiei Elveţiene pentru Uniunea Europeană extinsă. Bibliografie: 1.www.noi-orizonturi.ro 2.www.sapte-seri.ro 3.Sir Ken Robinson, O lume ieșită din minți:revoluția creativă a educației, Editura Publica, 2011 Revista ,,Dăscălimea Română”, Nr.4, Slobozia, iulie 2016 97 DEZVOLTAREA CREATIVITĂȚII PREȘCOLARILOR PRIN ACTIVITĂȚILE ARTISTICO-PLASTICE Prof. Popescu Elena G.P.P. ,,Rostogol’’ Călărași Preşcolaritatea este apreciată tot mai mult ca vârsta ce cuprinde cea mai importantă experienţă educaţională din viaţa unei persoane. Pe parcursul ei înregistrăm ritmurile cele mai pregnante în dezvoltarea individualităţii umane şi unele din cele mai semnificative achiziţii cu ecouri evidente pentru etapele ulterioare ale dezvoltării sale. La această vârstă, creaţia, chiar dacă nu are valoare pentru „omenire”, este extrem de importantă pentru „devenirea umană” a copilului. Omul adult nu poate ajunge la forme superioare de expresie a creativităţii, dacă pe treptele timpurii ale evoluţiei sale nu s-a dezvoltat potenţialul creativ, nu a fost încurajat să aibă manifestări independente şi originale în răspunsuri şi soluţii la problemele ivite în copilărie şi tinereţe. Profilul psihologic al vârstei preşcolare cuprinde multiple premise favorizante pentru cultivarea şi stimularea potenţialului creativ. Avem în vedere dinamismul, impetuozitatea şi expresivitatea proprie acestei vârste, acel freamăt permanent sau acea vibraţie şi efervescenţă lăuntrică ce conferă copiilor note specifice de dinamism creativ, disponibilităţi de exteriorizare spontană şi autoexpresie însufleţită, analoage oricărui elan creator. Receptivitatea şi curiozitatea copilului, bogăţia imaginaţiei, tendinţa sa spontană către nou, pasiunea pentru fabulaţie, dorinţa lui de a realiza ceva constructiv, atmosfera sau climatul psihosocial în care îşi desfăşoară activitatea copilului pot fi „alimentate” şi puse adecvat în valoare prin solicitări şi antrenamente corespunzătoare care astfel pot oferi multiple elemente pozitive în stimularea şi cultivarea potenţialului creativ propriu vârstei preşcolare. La vârsta preşcolară copilul are tendinţa de a exprima în lucrările lui, bazându-se pe experienţa personală. De aceea este bine să se acorde copilului libertatea de idei, de a găsi mijloace şi forme de prezentare a propriilor impresii despre lume, în care să se reflecte emoţiile şi sentimentele trăite. Activităţile artistico-plastice constituie un mijloc de dinamizare şi exprimare a vieţii copilului. Motivaţia copilului pentru activităţile artistico-plastice este nevoia de exprimare a propriilor trăiri, nevoia de a reda imaginea într-un mod artistic sau plăcerea ce a povesti în imagini. Reprezentările plastice ale copilului evoluează treptat spre o redare cât mai realistă, alteori intervine imaginaţia creatoare şi trece spre fabulaţie, spre ireal. Copiii de vârstă preşcolară creează cu migală şi pricepere, sub îndrumarea atentă a educatoarei, lucrări practice deosebite, originale, dar mai ales interesante prin multitudinea materialelor utilizate şi a tehnicilor de lucru folosite. Hârtia mototolită, rulată, tăiată sau pliată, resturile colorate, seminţele de dovleac, de măr, de fasole pot să se transforme în flori multicolore. Hârtia glasată ia forma unor materiale, materialele din natură iau forme nebănuite, alcătuind adevărate tablouri de toamnă, iarnă, primăvară sau vară, toate aceste materiale pot alcătui adevărate colaje tematice care împodobesc adesea spaţiul mirific al grădiniţei. Diferitele tipuri de activităţi practice şi plastice sunt deosebit de îndrăgite, de atrăgătoare pentru copii. Prin intermediul lor, preşcolarii intră în contact cu unele forme simple de muncă fizică şi intelectuală, permiţând atât dezvoltarea capacităţilor fizice ale copiilor, cât şi a celor intelectuale. De asemenea, se asigură familiarizarea copiilor cu unele elemente simple ale activităţii de producţie, precum şi formarea unor deprinderi practice de muncă. Copiii au posibilitatea aici să aplice în practică anumite cunoştinţe însuşite în alte activităţi, ajutându-i să şi le consolideze şi aprofundeze. Prin desfăşurarea activităţilor practice şi plastice putem educa şi Revista ,,Dăscălimea Română”, Nr.4, Slobozia, iulie 2016 98 dezvolta multe procese psihice (percepţii, reprezentări, spirit de observaţie, atenţia, memoria, gândirea, imaginaţia) şi se pun bazele unor însuşiri de personalitate: spiritul de iniţiativă, încrederea în posibilităţile proprii, dorinţa de a lucra în colectiv, creativitatea. Cheia succesului în realizarea de către copii a unor lucrări reuşite o constituie şi comportamentul educatoarei care trebuie să se bazeze pe dragoste faţă de copil, apropiere de el, încurajarea şi valorizarea acestuia. Pentru vârsta preşcolară, există numeroase şi variate activităţi plastice şi practice, ţinând cont de particularităţile de dezvoltare specifice fiecărui nivel de vârstă, precum şi de gradarea dificultăţii sarcinilor care duc la concretizarea temelor propuse. La vârsta preşcolară, tehnicile care se pot folosi în activităţile artistico-plastice şi în activităţile practice sunt: ∗ tehnica firului de aţă; ∗ tehnica ştampilării; ∗ tehnica culorilor umede; ∗ tehnica petei de cerneală; ∗ tehnica dactilopicturii; ∗ tehnica desenului cu lumânarea; ∗ desenul cu pic, cu cretă, cu tempera, cu acuarela; ∗ tehnica modelajului; ∗ tehnica colajului etc. Prin folosirea diversificată a tehnicilor de lucru, copiii îşi dezvoltă capacitatea de expunere artistico-plastică, având posibilitatea de a comunica prin mijloace diverse propriile idei, trăiri, sentimente. Este important să dezvoltăm la copii dorinţa de a realiza ceva inedit, iar acest lucru îl putem realiza având ca linie directoare diversitatea. Familiarizarea copiilor cu unele tehnici noi de lucru le măreşte curiozitatea şi imprimă activităţilor artistico-plastice un caracter atractiv şi creativ. Cunoaşterea limbajului şi tehnicilor de lucru de către copii duce la dezvoltarea creativităţii în realizarea ideilor în forme artistice variate. Folosirea tehnicilor de lucru nu trebuie să fie un scop în sine, ci o modalitate de realizare a unor subiecte în concordanţă cu temperamentul şi sensibilitatea fiecărui copil. Cunoaşterea şi folosirea de către copii a acestor tehnici plastice le creează un start mai bun sau egal în activitatea plastică, căci în orice grupă există copii care se descurcă mai greu când sunt puşi în faţa unor instrumente şi materiale pe care le văd pentru prima dată. Materialele şi instrumentele de lucru sunt indispensabil legate de tehnicile de lucru. Prin tehnicile plastice copiii constrâng materialele folosite să configureze altceva decât sunt ele, fără să-şi piardă propria structură. Mâna copilului, acţionând asupra acestor materiale, le conferă calităţi plastice noi. În ceea ce priveşte evaluarea, activităţile artistico-plastice şi practice implică o analiză complexă, deoarece se referă atât la produsul muncii copiilor, cât şi la cunoştinţele despre materiale şi caracteristicile acestora, precum şi la utilizarea tehnicilor de lucru specifice vârstei în scopul prelucrării acestora şi realizării unor produse simple, dar şi la o analiză a comportamentului şi atitudinii copiilor faţă de creaţiile lor. Revista ,,Dăscălimea Română”, Nr.4, Slobozia, iulie 2016 99 PRIETENI CU NATURA! Prof. Bucur Vanda Mădălina Liceul de Arte „Ionel Perlea”, Slobozia - Ialomiţa „Omul este firul care ţese drama vieţii şi ceea ce-i face pământului îşi face lui însuşi.” (Sieux Seattle). Omenirea se află în plin proces de transformare şi dezvoltare la toate nivelurile: economic, social-politic şi cultural, iar mediul înconjurător aşa cum ni se prezintă astăzi, poate influenţa evoluţia societăţii umane. Degradarea continuă a mediului se petrece sub ochii noştri şi se datorează intervenţiei omului în natură. O problemă de stringentă actualitate este formarea şi educarea elevilor în sprijinul unor responsabilităţi umane ce vizează protecţia mediului înconjurător. Absenţa sau ignoranţa măsurilor necesare de apărare a mediului poate declanşa o criză ecologică cu consecinţe catastrofale pentru omenire. De aceea este necesară formarea conştiinţei şi conduitei ecologice. Această educaţie ecologică se face începând cu primii ani de viaţă, în familie, în grădiniţă şi, apoi, la şcoală. Ea îşi propune să-l conducă pe elev spre formarea unui punct de vedere mai obiectiv asupra realităţii, să-l incite la participare, să devină conştient de viitor, de faptul că viaţa generaţiilor viitoare, calitatea ei, depinde în mare măsură şi de opţiunile sale. Este absolut necesar ca elevii să înţeleagă cel mai mare adevăr din spaţiul viului şi anume că plantele şi animalele se nasc, trăiesc şi mor, lăsând seminţe sau pui pentru generaţia următoare şi, ca orice fiinţă şi ele au dreptul să trăiască. Prin educaţia ecologică realizată în conformitate cu particularităţile de vârstă, se oferă elevilor posibilitatea să înţeleagă unele aspecte ce ridică deja semne de întrebare în mintea lor. Este necesar ca prin diferitele discipline incluse în procesul de învăţământ să convingem pe fiecare elev de necesitatea apărării mediului înconjurător împotriva poluării şi să le formăm o conduită ecologică modernă. Acest lucru se poate realiza, îndeosebi, în cadrul lecţiilor de ştiinţe, menite să înlesnească înţelegerea organismelor vegetale şi animale, a proceselor esenţiale de întreţinere a vieţii, a legăturilor indisolubile între plante – animale – mediu, al celor de geografie, educaţie civică, limba română etc. O modalitate deosebit de eficientă în acest scop poate fi introducerea ca disciplină opţională „Natura, prietena mea” sau „Natura în ochi de copil”. Aici elevii pot fi antrenaţi în diverse acţiuni: excursii, acţiuni practice de îngrijire a pomilor, a parcului din faţa şcolii, plantări de pomi şi flori, hrănirea păsărilor pe timpul iernii. Prin aceste activităţi se poate impregna elevilor concepţia că omul nu are dreptul să distrugă o specie animală sau vegetală, fără o motivaţie serioasă, invocând pretextul că acestea nu folosesc la nimic. Nu avem dreptul de a distruge ceva ce nu am creat. Orice activitate ce se desfăşoară în afara sălii de clasă înseamnă activitate în contact cu mediul înconjurător. Aşa cum îi învăţăm pe copii să vorbească, să se poarte în familie, şcoală, societate şi să respecte normele de igienă, tot aşa trebuie să-i învăţăm să se poarte cu mediul în care trăim. Se poate realiza acest lucru în cadrul cercurilor pe discipline (ştiinţe, geografie), excursii şi vizite, acţiuni de igienizarea şcolii, parcurilor, crearea unui „colţ viu” în clasă, acţiuni de colectare a materialelor refolosibile, serbări cu ocazia „Zilei Pământului”, desene, elaborarea unor reviste. Revista ,,Dăscălimea Română”, Nr.4, Slobozia, iulie 2016 100 Prezenţa şi mişcarea copiilor într-un mediu înconjurător curat, ordonat şi cu permanentă grijă pentru buna lor relaţie cu vieţuitoarele din jur este de mare folos educaţiei ecologice. Dacă vom avea grijă de planeta Pământ, care este casa noastră, a tuturor, atunci copiii noştri vor mai zburda prin iarba fragedă, păsările se vor mai înălţa spre cerul senin, peştii vor mai înota în apele limpezi şi…VOR MAI CREŞTE FRUNZE VERZI! CÂTEVA SFATURI PENTRU CONCURSURILE ŞCOLARE Prof. învăţământ primar Prundea Eugen, Şcoala Gimnazială Siriu, jud. Buzău De ani buni au apărut în peisajul învăţământului românesc diferite concursuri şcolare pe discipline sau de cultură generală. De multe ori obţinem cu elevii rezultate sub aşteptări şi ne întrebăm care este cauza. Având o experienţă destul de vastă în organizarea şi participarea la astfel de concursuri cu elevii, voi prezenta mai jos cateva sfaturi utile in organizarea şi desfasurarea unor astfel de intreceri. 1. Selectaţi pentru concurs cel puţin elevi de nivel mediu, întrucât dificultatea cerinţelor porneşte de la nivelul inferior mediu. Nu refuzaţi însă nici elevii mai slabi dacă aceştia doresc să participe. 2. Familiarizaţi elevii cu subiectele tipice acelui concurs. Se găsesc pe piaţă culegeri cu subiectele date la ediţiile anterioare. Sau procuraţi broşurile de la ediţiile anterioare. Unele din aceste subiecte se găsesc şi pe site-ul concursului respectiv. 3. Pregătiţi psihologic concursul! Aceasta presupune o supramotivare sau o submotivare a elevilor în funcţie de dificultatea subiectelor şi de nivelul la care le percep ei. 4. Simulaţi concursul de mai multe ori, ca şi cum se va desfăşura în condiţii normale (timpul, asistenţa, completarea fişelor etc.). Se pot folosi subiecte date la ediţiile anterioare dar încă nerezolvate cu elevii. 5. Câştigaţi experienţă cu elevii pentru acel tip de concurs, participând în fiecare an la acea competiţie. 6. Creaţi subiecte pentru acel tip de concurs şi trimiteţi- le organizatorului. Rezolvaţi-le şi cu elevii. Dacă unele dintre aceste subiecte vor fi selectate pentru concurs elevii dvs. vor avea un atu în plus faţă de ceilalţi competitori. 7. Stimulaţi elevii să creeze subiecte tipice acelui concurs şi apoi rezolvaţi-le cu întreaga clasă. Dacă se vor da şi subiecte asemănătoare acestora la concurs? 8. Familiarizaţi elevii cu completarea fişelor de concurs! Pentru ca în timpul concursului aceasta acţiune să nu mai fie o problemă şi să nu mai consume timp. 9. Învăţaţi elevii cum să-şi apropie rezultatul eliminând din răspunsurile posibile, în cazul în care nu pot afla rezultatul corect. De regulă subiectele au câte 4-5 răspunsuri date. În cazul unora se poate elimina logic din acestea. Daca după eliminare rămâne un singur răspuns acela va fi rezultatul. Dacă rămân două se poate încerca şansa alegându-se la întâmplare unul dintre ele. Acest demers se poate face pentru maxim 2-3 subiecte întrucât există şi riscul de a se alege greşit şi de a se scădea din punctaj implicit. 10. Învăţaţi elevii să-şi gestioneze timpul corect sărind iniţial peste subiectele care li se par greoaie, revenind asupra lor după parcurgerea tuturor. Insistând asupra unui subiect pe care nu îl pot rezolva se pierde timp foarte preţios. 11. Faceţi-le cunoscut regulamentul concursului (timpul concursului, modul de punctare, bonusuri, penalizări etc.). Cunoscându-l elevii îşi pot mări punctajul. Sau cel puţin nu şi-l vor scădea în cazul în care unii asistenţi Revista ,,Dăscălimea Română”, Nr.4, Slobozia, iulie 2016 101 necunoscători ai regulamentului le vor solicita să completeze şi răspunsurile la subiectele nerezolvate, caz în care la unele concursuri se scade din punctaj. 12. Solicitaţi-le să se prezinte la concurs cu materiale ajutătoare dintre cele permise: creion, riglă, echer, compas, radieră, calendar etc.. Acestea pot conta foarte mult, atât în rezolvarea cerinţelor cât şi în raţionalizarea timpului. 13. Participaţi cu cât mai mulţi elevi! În cazul în care unul se va simţi rău (din cauza deplasării sau a emoţiilor), unul se va grăbi, altul va înţelege greşit o cerinţă etc. să aveţi pe cine conta. 14. Faceţi pregătire cu întreaga clasă, inclusiv cu cei care nu participă. Aceştia vor câştiga experienţă utilă pentru ediţiile următoare la care poate că vor participa. Pe de altă parte este util a nu se face discriminare, mai ales că unii elevi nu participă din motive financiare. 55 15. Exersaţi acelaşi concurs şi cu elevii care nu au participat, în afara premiilor oferite, multiplicând fişele, după încheierea concursului oficial. Motivul este acelaşi de mai sus. 16. Evidenţiaţi elevii care au obţinut rezultate! În presă, pe site-uri, la panouri etc.. Este un motiv de încurajare şi de participare la alte ediţii. 17. Rezolvaţi subiectele cu toată clasa după concurs. Insistaţi asupra ceea ce s-a greşit şi a cauzelor care au produs aceste greşeli. Analizaţi şi individual lucrările elevilor. 18. Susţineţi o activitate de analiză a rezultatelor concursului(a punctajelor), a modului în care s-a desfăşurat, a modului în care l-au abordat. Comparaţi-le punctajul obţinut cu cel al celorlalţi elevi competitori din şcoală, din judeţ, din ţară – mai ales dacă au obţinut rezultate bune dar fără premii. Se poate verifica dacă s-a obţinut o medie bună a clasei, numărul elevilor peste un anumit punctaj, nivelul punctajului obţinut de ultimul elev comparativ cu celelalte şcoli etc. Încercaţi să găsiţi punctaje sau medii ale acestora care se situează pe locuri fruntaşe comparativ cu alte şcoli. 19. Acordaţi-le diplome de participare şi elevilor care nu au fost premiaţi. 20. Oferiţi-le premii suplimentare, mai ales dacă au obţinut punctaje mari şi s-au străduit. Vă doresc succes! JOCURI DIDACTICE CARE STIMULEAZĂ CREATIVITATEA ELEVILOR Prof. Înv. Primar Radu Cristina Şcoala Gimnazială „Nicolae Titulescu” Călăraşi Jocul:,,Fabrica de poveşti ’’ Obiective: dezvoltarea flexibilitǎţii gândirii,a imaginaţiei creatoare, îmbogǎţirea şi activarea vocabularului. Sarcina didacticǎ: crearea unei poveşti pornind de la cuvinte date. Desfǎşurarea jocului: Animatorul pregǎteşte o pǎlǎrie conţinând bucǎţele de hârtie pe care este scris câte un cuvânt ( legat, mai mult sau mai puţin, de subiectul respectiv ). Unul dintre participanţi extrage un cuvânt la întâmplare şi începe fraza cu,,a fost odatǎ... ’’ şi utilizeazǎ cuvântul extras. Pe rând, fiecare dintre participanţi extrage un cuvânt şi completeazǎ povestea cu ajutorul câtorva fraze, folosind şi cuvântul extras. Ultimul participant încheie povestea cu ,, Morala ’’ urmatǎ de o formulǎ care sǎ conţinǎ ultimul cuvânt extras din pǎlǎrie. Jocul secretelor Secretele pot determina crearea unor descrieri sau întâmplǎri care ar putea constitui dezvǎluirea acelui secret. Copiii sunt întotdeauna fascinaţi de secrete şi cautǎ sǎ le explice în felul lor, folosindu-şi imaginaţia. Revista ,,Dăscălimea Română”, Nr.4, Slobozia, iulie 2016 102 Exemple:  ,,Eu mǎ uit la o emisiune secretǎ la televizor. Nimeni nu ştie de ea în afarǎ de mine ’’. Care ar fi acea emisiune? Descrieţi-o !  ,,Eu am o maşinuţǎ secretǎ pe care numai eu ştiu sǎ o conduc. Oare cum aratǎ aceastǎ maşinuţǎ?”.  ,,Pisicuţa mea are un secret, pe care nu l-a spus nimǎnui. Oare care ar fi acest secret ? ’’  Realizaţi o compunere cu titlul „Secrete”pornind de la urmǎtoarea introducere: ,,În faţa casei vǎd un câine şi o pisicǎ. Se privesc unul pe celǎlalt şi par mulţumiţi. Ca prin minune îi aud zicând: ,,- Îţi voi spune secretul meu dacǎ şi tu mi-l spui pe al tǎu!” Jocul: Protagonistul sunt eu ! Obiective: dezvoltarea originalitǎţii şi a imaginaţiei creatoare, stimularea activitǎţii de cunoaştere şi autocunoaştere, dezvolatrea capacitǎţii de analizǎ şi sintezǎ. Sarcina didacticǎ: actualizarea conţinuturilor unor bucǎţi literare. Desfǎşurarea jocului: Elevii vor fi îndrumaţi sǎ creeze poveşti despre copiii de azi, despre ei inşişi, pornind de la o poveste aleasǎ de invǎţǎtor. Se va alege o întâmplare dintr-o poveste şi li se va spune copiilor sǎ povesteascǎ întâmplǎri asemǎnǎtoare cu cea aleasǎ, dar inspiratǎ din zilele noastre. Li se cere copiilor sǎ pǎstreze conflictul, atitudinea faţǎ de muncǎ şi oameni, situaţiile comice şi spiritul critic. Va câştiga elevul care va gǎsi cele mai întâmplǎrile din viaţa sa care sǎ se asemene cel mai mult cu întâmplarea din povestea relatatǎ. Jocul: Povestiri din cuvinte fantastice Este binecunoscutǎ plǎcerea copiilor de a decupa imagini din ziare, cǎrţi, reviste etc. Le place sǎ taie cuvintele, sǎ le dividǎ, apoi sǎ le recuneascǎ dupǎ criterii cu totul fantaziste. Ana şi Mircea Petean au numit ,, foarţisme” cuvintele create de copii prin mixajul culorilor: maro+galben =galbastru frez+oranj=franj Bestiarul fantezist populat de jivine de carton devine extraordinar prin împerecherea noţiunilor: gǎinǎ+inorog= gǎinoirog cǎmilǎ+mistreţ = cǎmilostreţ Aceastǎ plǎcere a copiilor de a inventa cuvintele a condus la realizarea unui joc care sǎ stimuleze crearea unor cuvinte noi, care sǎ facǎ cuvintele productive în sens fantastic: Obiective: dezvoltarea imaginaţiei creative, stimularea anticonformismului, explorarea posibilitǎţii cuvintelor ( copiii le conferǎ semnificaţii şi le supun flexiunii inedite ). Sarcina didacticǎ: compunerea unor poveşti cu cuvintele nou formate. Desfǎşurarea jocului: Învǎţǎtorul scrie pe tablǎ câteva exemple de cuvinte compuse, numindu-le cuvinte fantastice (struţocǎmilǎ, pisicâine ) sau cuvinte obţinute prin adǎugarea unui prefix neaşteptat ( triochi, trimbrelǎ, maxicuverturǎ, microhipopotam, antimbrelǎ). Le cere elevilor sǎ creeze astfel de cuvinte fantastice şi sǎ gǎseascǎ anumite utilizǎri ale obiectelor sau fiinţelor fantastice obţinute. Pentru a le uşura sarcina învǎţǎtorul le va cere elevilor sǎ creeze mai întâi un cuvânt fantastic cu ajutorul unui prefix dat şi sǎ alcǎtuiascǎ apoi o poveste cu acest cuvânt. Apoi le va spune sǎ-şi aleagǎ singuri prefixul cu ajutorul cǎruia vor forma un cuvânt care va sta la baza poveştii. De asemenea, învǎţǎtorul poate scrie pe tablǎ douǎ liste: prima cu prefixe şi a doua cu cuvinte. Le va cere elevilor sǎ combine câte un prefix şi câte un substantiv prin tragere la sorţi. Revista ,,Dăscălimea Română”, Nr.4, Slobozia, iulie 2016 103 Va câştiga elevul care va crea cea mai interesantǎ poveste cu ajutorul cuvântului nou format. Dascǎlul poate complica jocul, îndemnându-i pe elevi sǎ introducǎ în poveste mai multe cuvinte fantastice care vor conduce la mai multe pretexte pentru o naraţiune din ce în ce mai complexǎ. Greşind poveştile Copiilor le place sǎ asculte aceeaşi poveste de mai multe ori. Ei au nevoie de ordine şi siguranţǎ, de aceea, la început, nu acceptǎ nici o modificare a poveştii, comportându-se ca nişte conservatori. Jocul “Greşind poveştile”s-ar putea sǎ-i irite pe copii, pentru cǎ povestea se va modifica, se va înnoi. De exemplu, ascultând de mai multe ori povestea ,,Scufiţa Roşie”, copiii sunt pregǎtiţi pentru apariţia lupului, dar apariţia unor evenimente noi îi nelinişteşte. La un moment dat, poate când ,,Scufiţa Roşie” nu le mai spune nimic, un nou punct de vedere introdus textual în poveste le va trezi din nou interesul pentru povestire însǎşi, o va face sǎ trǎiascǎ pe un alt plan. Copiii cu adevǎrat inventivi vor crea evenimente în care personajele sǎ înfrunte fǎrǎ fricǎ libertatea, sǎ-şi asume responsabilitǎţi riscante, vor nǎscoci întâmplǎri care vor modifica caracterele personajelor. Exemplul : - A fost odatǎ o fetiţǎ care se numea Scufiţa Galbenǎ. - Nu, Roşie ! - Ah, da, Roşie. Aşadar, tatǎl ei o cheamă într-o dimineaţǎ şi-i spune….. - Ba nu, nu tatǎl ei, era mama ei. - Aşa este. O cheamǎ şi-i spune: du-te la lup sǎ-i duci… Merceologie fantastică Gianni Rodari în cartea sa ,,Cǎlǎtoriile lui Giovannino’’ dǎ viaţǎ unui personaj care viziteazǎ, pe rând, ţara oamenilor de zahǎr, planeta de ciocolatǎ, oamenii de sǎpun, oamenii de gheaţǎ, oamenii de gumǎ, oamenii-nori, planeta melancolicǎ, planeta-copil, oamenii de hârtie (de dictando şi de aritmeticǎ), oamenii de tutun, ţara fǎrǎ somn, oamenii de vânt, ţara lui ,,Ba ’’ (unde oamenii nu ştiu sǎ spunǎ ,,nu’’ sau ,,da” ) ţara fǎrǎ greşealǎ etc. În acest tip de povestiri fantezia copilului oscileazǎ între real şi imaginar, acesta încercând sǎ remodeleze realul, sǎ-şi imagineze situaţii imposibile sau absurde. El înstrǎineazǎ lucrurile de lumea banalului pentru a le oferi o altǎ semnificaţie sau o altǎ întrebuinţare. În viziunea lor sticla nu se foloseşte numai la ferestre, iar zahǎrul, alb-argintiu, nu e numai pentru dulciuri. Fiecare materie va aduce semnificaţii noi poveştilor. Un om din sticlǎ va avea alte aventuri faţǎ de un om de fum, de marmurǎ, de paie, de plastic, de zahǎr. Planeta de ciocolatǎ va avea cu totul alte însuşiri faţǎ de ţara lui ,,Ba’’. Dacǎ i se dǎ copilului posibilitatea de a inventa ţǎri şi oameni, atunci analiza merceologicǎ se va împleti cu cea fantasticǎ într-un mod surprinzǎtor. Pe mǎsurǎ ce însǎileazǎ povestea, copiii vor exclama de uimire sau vor asista la întâmplǎri nemaiîntâlnite. Ei nu se lasǎ de nimeni convinşi cǎ din sticlǎ e mai bine sa faci doar ferestre, iar din ciocolatǎ, ouă de Paşte, în loc de poveşti. Dacǎ o astfel de povestire are ca punct de pornire omuleţi din diferite materiale ( din zahǎr, ciocolatǎ, sticlǎ etc ) şi elevilor li se va da posibilitatea sǎ-i ţinǎ în mânǎ , sǎ-i pipǎie, atunci fantezia va curge mai lesne şi realul va fi remodelat. „Joc în romb” Scopul: activizarea vocabularului, dezvoltarea atenţiei, familiarizarea elevilor cu componenţa grafică şi sonoră a cuvintelor. Revista ,,Dăscălimea Română”, Nr.4, Slobozia, iulie 2016 104 Sarcina didactică: cere elevilor să găsească şi să aşeze într-o anumită ordine cuvinte formate din anumite silabe iniţiale sau finale. Desfăşurare: Jocul poate fi jucat de mai mulţi elevi. Primul dintre jucători scrie în colţul de sus al unui romb, un cuvânt format din două silabe. Jucătorul următor scrie un cuvânt nou format tot din două silabe, folosind în cuvântul nou prima sau a doua silabă din cuvântul scris de primul jucător. Când foloseşte prima silabă, cuvântul cel nou se formează în stânga; când foloseşte a doua silabă cuvântul cel nou se formează în dreapta. Tehnica acestui joc este următoarea: prima silabă a cuvântului scris la început, devine silaba ultimă a noului cuvânt format în stânga şi aşa mai departe până la completarea jumătăţii de sus a rombului. De la jumătatea rombului în sus, jucătorii folosesc la formarea de noi cuvinte, ultima silabă a cuvântului din stânga şi prima silabă a cuvântului din dreapta, urmând astfel până la sfârşitul jocului, care trebuie să se încheie printr-un cuvânt cu sens format din ultima silabă a cuvântului din stânga şi prima silabă a cuvântului din dreapta. E de dorit ca, pe cât este cu putinţă, cuvintele să se repete cât mai puţin sau să nu se repete deloc. Cine face primul romb, acela a câştigat. Jocul poate fi jucat şi pe tablă. Fiecare elev trece şi completează silaba următoare. CADRUL DIDACTIC – UN PROFESIONIST ÎN SISTEMUL DE ÎNVĂŢĂMÂNT Prof. Răduţă Georgeta CJRAE Ialomiţa MOTO: „Oricare specialist care a devenit sau va deveni cadru didactic, trebuie să studieze în mod aprofundat teoria instrucţiei şi educaţiei sau cu alte cuvinte să studieze PEDAGOGIA” Jean Piaget Personalitatea cadrului didactic presupune o serie întreagă de calităti, determinate de specificul şi complexitatea activităţii pe care o desfăşoară. Acestea sunt: calităţi şi atitudini, aptitudinile pedagogice, buna pregătire de specialitate. Calitătile şi atitudinile cadrului didactic sunt: a. umanismul în general, şi dragostea de copii, în special; b. empatia, modul în care înţelege nevoile educabililor; b. calitati atitudinale de natură caracterial-morală: corectitudinea, modestia, fermitatea, răbdarea, optimismul, stăpănirea de sine c.conştiinţa responsabilităţii si a misiunii sale : in mâinile sale se află, într-un fel, nu numai viitorul copilului, ci şi al naţiunii al cărei membru este Aptitudini pedagogice necesare cadrului didactic sunt: a. Aptitudini didactice- referitoare la activitatea de instruire b. Aptitudini psiho-educative- privitoare la activitatea de modelare a personalitatii umane Revista ,,Dăscălimea Română”, Nr.4, Slobozia, iulie 2016 105 Fiecare din aceste categorii enumerate mai sus include apoi aptitudini legate de realizarea unei sarcini concrete : aptitudini metodice, aptitudini de evaluare şi aptitudini educative in domeniul educatiei morale, estetice, de mediu, de sănătate. Aptitudinile pedagogice sunt însuşiri ale personalităţii fiecărui cadru didactic concretizate prin : - Aptitudini ce asigură calitatea gândirii – capacitatea de analiză şi sinteză, flexibilitatea, originalitatea ; - Aptitudini ce asigură calitatea limbajului- capacitatea de a folosi în mod adecvat acest instrument de comunicare este prezentă în toate aptitudinile pedagogice: inteligibilitatea, claritatea exprimării, plasticitatea, expresivitatea limbajului, fluenţa vorbirii ; - Aptitudini ce garantează calitatea atenţiei-concentrarea, intensitatea, distributivitatea, comutativitatea ; - Aptitudini ce determină calitatea memoriei- rapiditatea memoriei, trăinicia păstrarii şi promtitudinea recunoaşterii, a reproducerii. - Aptitudinea de a cunoaşte şi înţelege psihicul celui supus acţiunii educative,de a comunica cu elevii -capacitatea intuitivă, pătrunderea şi sesizarea rapidă a particularităţilor psihice individuale. Contactul permanent cu elevii, compensat cu o pregatire continuă, dezvoltă şi perfecţionează această aptitudine ; - Aptitudinea empatică- ii ofera profesorului posibilitatea de a privi toate influentele prin prisma celor carora li se adreseaza si de a prevedea, nu numai eventualele dificultăţi, dar şi posibilile rezultate ; - Aptitudini organizatorice- se manifestă în întrega activitate desfaşurată de profesor : planificarea propriei munci, pregatirea şi desfaşurarea lecţtiilor, îndrumarea activităţii colectivului de elevi ; - Spiritul de observaţie- capacitatea ce permite sesizarea celor mai fine nuanţe şi manifestări ale actiunii elevilor. Cu ajutorul ei profesorul poate surprinde şi intui, starea de spirit şi intentiile elevilor, dupa comportamentul acestora; - Măiestria psihopedagogică reprezintă capacitatea complexă personală şi specifică a profesorului de a concepe, organiza, proiecta şi conduce cu competenţă şi prestigiu, spirit creativ şi eficienţă sporită procesul de învăţământ, procesul de educare şi de instruire a elevilor. Măiestria psihopedagogică este rezultat atât al pregătirii cât şi al experienţei didactice îndelungate, bazată pe interacţiunea tututor calităţilor personalităţii profesorului şi, într-o măsură importantă, pregătirea psihopedagogică. -Tactul pedagogic- capacitatea de a gasi, la momentul oportun, forma cea mai adecvata de atitudine si tratare a elevilor ; se poate aprecia ca tactul este capacitatea profesorului de a-si mentine si consolida starile psihice pozitive si de a le domina si inhiba pe cele negative, oferind astfel raspunsuri si solutii sigure tuturor solicitarilor procesului instructiv-educativ. Un cadru didactic este format și își desfășoară activitatea într-un sistem bine conturat. Profesionalismul său va fi astfel strâns legat de cel al sistemului din care face parte. De multe ori vocația didactică nu face decât să devieze discuția de la punctele slabe și cele tari ale acestei structuri care îi pune laolaltă pe copii, părinți, profesori. Dificil sau chiar imposibil de definit și cuantificat, vocația trebuie înlocuită în aprecierea activității profesorilor cu o grilă obiectivă și clară de competențe și aptitudini, dar mai ales de rezultate concrete obținute cu elevii. În această apreciere ar trebui să se ţină cont și de părerea celor către care se îndreaptă întregul efort al sistemului național de învățământ: elevii și părinții acestora. Una dintre dimensiunile importante ale Reformei învăţământului actual, o constituie profesionalizarea carierei didactice, fapt care implică o redefinire a competenţelor profesorului, indiferent de disciplina pe care o predă. Revista ,,Dăscălimea Română”, Nr.4, Slobozia, iulie 2016 106 COMPETENŢELE LUCRĂTORULUI CU COPII VULNERABILI Profesor Stancu Georgiana Silvia Școala Gimnazială Nr 1 Florești, Giurgiu Copilul vulnerabil este o persoană lipsită de capacitatea de a se proteja de una singură, care suferă din cauza fragilității sale emoționale, căpătate în urma expunerii la diverși factori. Vulnerabilitatea se instalează în urma tratamentului oferit de părinți, dar și a influenței mediului în care crește. Un copil vulnerabil devine fragil în urma acțiunii mai multor factori. Se crede că un astfel de copil provine din familii destrămate, în urma divorțului ori a decesului unuia dintre părinți, din familii în care unul sau ambii părinți sunt plecați la muncă în străinătate ori din familii cu părinți sufocanți ori distanți afectiv. În același timp, un copil vulnerabil este un copil defavorizat, dintr-o familie săracă, un copil orfan, abandonat sau supus unor abuzuri emoționale ori fizice. Din categoria copiilor vulnerabili fac parte și copiii cu diferite boli ori dizabilități. Un copil vulnerabil poate dezvolta această structură fragilă în orice etapă a dezvoltării sale, efectele influenței factorilor declanșatori fiind mult mai periculoase și durabile cu cât vulnerabilitatea se instalează la o vârstă mai fragedă. Un copil vulnerabil este o persoană care are dificultăți de integrare în societate, rezultate mai slabe la învățătură și care riscă să adopte comportamente deviante, care se traduc prin delincvente și dependențe variate (alcoolism, toxicomanie etc.). Copilul vulnerabil se folosește de toate acestea în încercarea de a umple un gol afectiv. Copilul vulnerabil este predispus și la instalarea unor tulburări psihice, cauzate, la rândul lor, de absența siguranței, încrederii și a iubirii pe care o oferă o familie echilibrată. Un copil vulnerabil poate fi ajutat prin intermediul asistenței sociale, care îl poate plasa într-o familie funcțională, cu ajutorul unui demers terapeutic, destinat vindecării traumelor suferite, dar și de un lucrător, cadru didactic, care sa aibă anumite competențe. a) Competenţe personale : - Recunoașterea, înțelegerea și stăpânirea emoțiilor sale și impactul lor asupra celorlalți ; - A avea încredere în sine, a ști să se afirme în fața celorlalți și a fi demn de încredere ; - A se adapta la situații schimbătoare sau dificile, a fi deschis în fața diferențelor ; - A ști să se autoevalueze și să învețe din propriile sale experiențe. b) Competenţe sociale și pedagogice : - A avea abilități de conducător, a putea conduce un grup spre un obiectiv, a fi entuziast și comunicativ, a motiva copii dându-le feedback-uri constructive ; - A menține o legătură afectivă cu copii, știind să impună reguli și limite clare, pentru a le permite să integreze norme sociale indispensabile vieții în grup ; - A avea empatie, a ști să recunoască și să răspundă nevoilor tuturor copiilor ; - A putea gestiona conflicte în mod pozitiv (fără excludere sau pedeapsă neconstructivă), responsabilizând copii în rezolvarea problemelor . c) Competenţe metodologice : - Planificarea unei activități ținând cont de curba de intensitate, de timpul și de materialul necesar ; Revista ,,Dăscălimea Română”, Nr.4, Slobozia, iulie 2016 107 - Fixarea unor obiective clare, adaptate publicului țintă și care dezvoltă competențe mentale, fizice și psihosociale ; - A conduce copii spre un obiectiv fixat (formă finală a unui joc, meci, competiție, cursă, etc.) în mod progresiv, prin intermediul unor exerciții structurate ; - Organizarea unor activități care să permită copiilor să participe cu idei noi și să fie mereu activi (fără așteptare) ; - Alternarea momentelor de experimentare, de discuție și de corectare, pentru a exista activitate practică ; - Varierea exercițiilor și a activităților, pentru a permite copiilor să rămână motivați : exerciții nici prea lungi (plictisitoare), nici prea scurte (imposibilitatea practicii) ; - Favorizarea situațiilor de cooperare pentru a construi relații bune între copii ; - Asigurarea condițiilor de securitate în orice circumstanțe, pentru a evita accidentele și violența. d) Competenţe tehnice : - A fi într-o bună condiție fizică și a avea o bună cunoaștere a propriilor sale forțe și limite fizice ; - A cunoaște regulile jocurilor mici și mari și a le transmite copiilor, pentru ca aceștia să se responsabilizeze la nivelul arbitrajului ; - A cunoaște și a stăpâni un număr suficient de jocuri și de sporturi adaptate publicului țintă. La rândul lor, organizații precum UNICEF oferă asistență socială și protecție copiilor vulnerabili, prin derularea unor programe speciale în diverse colțuri ale lumii. DEZVOLTAREA CAPACITĂȚII DE COMUNICARE ORALĂ A ELEVILOR ÎN ORELE DE ISTORIE – CICLUL GIMNAZIAL Prof. Stoinoiu-Morogan Cerasela-Felicia Școala Gimnazială Ziduri, Județul Buzău „Puneţi copiii în faţa monumentelor în care este încorporată istoria … şi în felul acesta istoria poporului nostru nu va mai fi o materie de învăţat pe de rost astăzi şi de uitat mâine, ci un element de putere şi de iniţiativă în sufletul fiecăruia dintre noi” ( N. Iorga ) În literatura pedagogică, se consideră că esenţa proceselor de predare şi învăţare este comunicarea. Activităţile de vorbire şi ascultare devin astfel prioritare. Cei doi agenţi ai procesului de educaţie sunt legaţi printr-un sistem de comunicare mutuală, evaluarea eficienţei muncii instructiv-educative neputând face abstracţie de criteriile derivate din comunicare. Limbajul copilului nu se învaţă spontan, de la sine, ci prin formarea unor noţiuni şi însuşirea unor idei, prin sporirea cunoştinţelor în domeniul culturii istorice, prin îmbogăţirea şi nuanţarea vocabularului, prin însuşirea corectă a termenilor istorici. Atât comunicarea scrisă cât şi cea orală au diverse restricţii de întrebuinţare, presupunând cunoaşterea unui cod specific de către cel care face apel la ea. O centrare justă a problematicii tratate, o căutare atentă a ideilor şi o organizare clară şi riguroasă a discursului nu ajung pentru a asigura calitatea prestaţiei scrise sau orale. O exprimare stângace poate reduce simţitor eforturile emiţătorului sau poate chiar să împiedice comunicarea. Căutarea cuvântului potrivit nu este neapărat un exerciţiu de prisos, dacă acesta presupune precizia limbajului, refuzul incorectitudinilor, preocuparea pentru o terminologie diversificată, elevată. Revista ,,Dăscălimea Română”, Nr.4, Slobozia, iulie 2016 108 În diferitele situaţii de instruire, potrivit obiectivelor urmărite, trebuie găsite soluţiile optime de aplicare a ansamblului de metode prin anumite procedee, prin combinarea şi alegerea lor astfel încât să se stabilească metode adecvate pentru: categoriile de obiective, etapele învăţării, rezolvarea tipurilor de sarcini formulate, specificul elementelor de conţinut, raportarea la nivelul anterior al formării capacităţilor elevilor, posibilităţile de activizare diferenţiată a elevilor, modalităţile de organizare. De aceea, vor fi surprinse acele structuri metodologice a căror frecvenţă de utilizare impune o tratare mai specială şi cărora elevul le conferă, prin asimilări, acomodări şi transformări, statut de modele personalizate în activităţile de învăţare şi de studiu. Comunicarea didactică este o comunicare instrumentală, direct implicată în susţinerea unui proces sistematic de învăţare, este o formă de interacţine profesor – elev, prin care profesorul trnsmite mesajul său didactic, folosind procesul de predare – învăţare – evaluare, în scopul realizarii obiectivelor cadru şi a obiectivelor de referinţă, din programele şcolare (Dinu, Mihai, 2000). Într-o definire mai concludentă comunicarea didactică este „un transfer complex, multifazial şi prin mai multe canale al informaţiei între două entităţi (indivizi sau grupuri) ce-şi asumă simultan şi succesiv rolurile de receptori şi emiţători semnificând conţinuturi dezirabile în contextul procesului instructiv – educativ”. Este o comunicare instrumentală, direct implicată în susţinerea unui proces sistematic de învăţare (Şoitu, Laurenţiu, 1997). Conceptul de comunicare didactică reprezintă un demers pedagogic complex care presupune o interacţiune între două entităţi ( indivizi ori grupuri) care provoacă reacţia formativă a obiectului sau subiectului educaţiei evaluabilă în termeni de feed-back extern şi intern. Comunicarea verbala este cea mai studiata forma a comunicării umane, deși, din perspectiva antropogenetica si ontogenetica, apariția ei este cu mult devansata de celelalte doua forme comunicative (Teodorescu, S., 1997). Este specific umana, are forma orală si/sau scrisa, iar în funcție de acestea, utilizează canalul auditiv si/sau vizual. Competenţa comunicativă reprezintă un nivel de performanţă bazat pe cunoştinţe, capacităţi şi atitudini precum şi un optim motivaţional care determină eficienţa subiecţilor în activitatea de comunicare. Ea poate fi definită ca un schimb de mesaje, cu conţinut specific, între cadru didactic şi elevi. Se realizează oral (cea. 70% din timpul destinat instruirii), în scris, pe cale vizuală şi chiar prin gesturi. Actualele programe pentru clasele V-VIII acordă o însemnătate şi un spaţiu sporit modalităţilor de exprimare orală a elevilor. Sfera acestora se lărgeşte de la o clasă la alta, încât elevilor li se cere ca, folosindu-şi deprinderile de exprimare orală, să poată realiza următoarele acte de vorbire: în clasa a V-a: - identificarea unei personalități, a unui loc, a unui grup de persoane; - formularea de întrebări; - iniţierea sau încheierea unui schimb verbal; - cererea sau oferirea unei informaţii despre: identitatea, starea, ocupaţia, calitatea socială; forma, calitatea, utilitatea unor obiecte; mediul familial, mediul social; desfăşurarea unei acţiuni; - exprimarea acordului sau a dezacordului, a punctelor de vedere în legătură cu un fapt/eveniment sau o persoană; - descrierea unui eveniment; - prezentarea unei acţiuni/eveniment istoric sau a unei înlănţuiri de acţiuni; în clasa a VI-a: - identificarea sau diferenţierea unei persoane de alta; Revista ,,Dăscălimea Română”, Nr.4, Slobozia, iulie 2016 109 - susţinerea unui schimb verbal într-o conversaţie de grup; - expunerea unor opinii despre personalități, fapte, evenimente, stabilirea unei analogii, a unei comparaţii, exprimarea unei impresii personale; - descrierea unei personalități, a unui fapt sau eveniment; în clasa a VII-a: - prezentarea unor lucrări / materiale / activităţi realizate individual sau în echipă; - formularea de argumente sau contraargumente într-o discuţie; - stabilirea de comparaţii sau de analogii; - formularea unei opinii; în clasa a VIII-a: - susţinerea argumentată a unei opinii despre fapte sau evenimente istorice; - exprimarea sau acceptarea de opinii diferite; - exprimarea şi motivarea unei atitudini / reacţii; - prezentarea unor produse realizate individual sau în echipă; În eşalonarea formelor orale de activitate s-a procedat, firesc, de la cele mai simple la cele mai dificile. Astfel copiii învaţă şi exersează oral: textul dialogat/monologat; dialogul formal/informal; monologul expozitiv/demonstrativ; comunicarea de tip narativ/descriptiv/dialogat; discursul şi alocuţiunea; exclamaţia şi interogaţia retorică. Educaţia pentru comunicarea orală vizează două sfere intim corelate: înţelegerea şi exprimarea orală. În termeni comportamentali, sistemul metodologic privind educarea pentru comunicare orală urmăreşte ca elevii să fie capabili: să acţioneze eficient în situaţii ce reclamă exprimarea orală de idei şi sentimente, fără blocaje generate de inhibiţii involuntare; să stăpânească un vocabular univoc şi adecvat pentru fiecare din variatele reflectări sau relaţii sociale; să atingă o rigoare minim acceptabilă în construcţia frazeologică, evitând elipse sau repetiţii inutile; să utilizeze diferitele forme de argumentare şi resursele didactice corespunzătoare; să exprime concis o părere cu argumentaţia respectivă, prezentând diversele fapte concrete, pentru a se putea formula concluziile pertinente; să provoace, la interlocutori, stări şi activităţi adecvate pentru desfăşurarea unei dezbateri; să dobândească tipuri specifice de capacităţi analitice şi sintetice necesare comunicării orale; să expună, să argumenteze şi să dezbată eficient. Cercetările în domeniu evidenţiază faptul că blocajul comunicaţional poate fi provocat de viteza vorbirii, dar şi de incapacitatea şcolarului de a conştientiza situaţia de rol care controlează conţinutul comunicării (rol de profesor, rol de elev etc.). Pentru o comunicare orală adecvată şi eficientă trebuie adoptate atitudini pozitive şi însuşite comportamente verbale funcţionale, ce ţin de calităţile vorbirii. 1. Calităţile vorbitorului (cadru didactic/şcolar)  Plăcerea de a vorbi – efortul de a avea un ton prietenos, politicos, cuplat cu priviri agreabile;  Naturaleţea – exprimare firească, fără afectare, fără căutarea forţată a cuvintelor sau a expresiilor rare (pentru a epata, a uimi, a şoca);  Claritatea - expunere sistematizată, concisă şi uşor de înţeles, fără efort, apelând la o respiraţie controlată; folosirea unui vocabular adecvat temei şi autorului, o pronunţare completă şi corectă a cuvintelor ajută la receptarea şi înţelegerea fără efort;  Corectitudinea – respectarea regulilor gramaticale;  Precizia – utilizarea acelor cuvinte şi expresii necesare pentru înţelegerea şi facilitarea comunicării; Revista ,,Dăscălimea Română”, Nr.4, Slobozia, iulie 2016 110  Armonia – recurgerea la cuvinte/expresii care să provoace auditoriului reprezentări conforme cu intenţia vorbitorului, astfel încât să încânte auditoriul (şcolari) şi să susţină motivaţia învăţării;  Fineţea – folosirea unor cuvinte/expresii prin care se pot exprima indirect gânduri, sentimente, idei;  Acurateţe – folosirea unui vocabular bogat pentru a putea exprima sensurile dorite; cere exploatarea completă a subiectului de comunicat.  Empatia – vorbitorul trebuie să fie deschis tuturor interlocutorilor, încercând să înţeleagă situaţia şi poziţiile acestora, manifestând amabilitate şi prietenie.  Sinceritatea – situaţia de evitare a rigidităţii sau a stângăciei, menţinerea într-o situaţie naturală.  Atitudinea – evitarea mişcărilor bruşte în timpul vorbirii, a poziţiilor încordate sau a unora prea relaxate, a scăpării de sub control a vocii.  Realizarea contactului vizual – este absolut necesar în timpul dialogului, fiind o probă a credibilităţii şi a dispoziţiilor la dialog.  Înfăţişarea reflectă modul în care te priveşti pe tine însuţi: ţinuta, vestimentaţia trebuie să fie adecvate la locul şi la felul discuţiei, la statutul social al interlocutorilor.  Postura – poziţia corpului, a mâinilor, a picioarelor, a capului, a spatelui.  Vocea – reglarea volumului vocii în funcţie de sală, de distanţa până la interlocutor, faţă de zgomotul de fond.  Viteza de vorbire – adecvată interlocutorului şi situaţiei; nici prea mare pentru a indica urgenţa, nici prea înceată, pentru a nu pierde interesul ascultătorului  Pauzele de vorbire – sunt recomandate pentru pregătirea auditoriului spre a recepţiona o idee importantă.  Concluzia - exprimarea concentrată pe subiectul de comunicat, fără divagaţii inutile şi neavenite. O bună comunicare depinde şi de atitudinea ascultătorului. Iată deci care sunt calităţile unui bun ascultător:  Disponibilitatea pentru ascultare – încercarea de a pătrunde ceea ce se comunică, de a urmări ceea ce se transmite;  Manifestarea interesului – a asculta astfel încât să fie evident că acela care vorbeşte este urmărit;  Ascultarea în totalitate – interlocutorul trebuie să fie lăsat să-şi expună toate ideile, să epuizeze ceea ce vrea să spună;  Urmărirea ideilor principale – evitarea amănuntelor; dacă se cer reveniri asupra unui subiect nu se va insista pe lucruri fără importanţă;  Ascultarea critică – ascultarea cu atenţie spre a identifica persoana căreia îi aparţin ideile;  Concentrarea atenţiei – pe ceea ce se spune, nu pe efectele secundare ale comunicării sau pe cele colaterale, accidentale care pot să apară în timpul comunicării;  Luarea de notiţe – ajută la urmărirea mai exactă a ideilor expuse; permite elaborarea unei schiţe proprii a ceea ce a fost expus;  Susţinerea vorbitorului – o atitudine pozitivă, de întrajutorare din partea auditoriului, pentru a permite emitentului să izbutească în întreprinderea sa. Revista ,,Dăscălimea Română”, Nr.4, Slobozia, iulie 2016 111 Sintetizând, comunicarea realizată prin intermediul vorbirii este o oglindă a propriei persoane; ne reprezintă şi ne defineşte, astfel încât ea trebuie să fie marcată de acurateţe, îndeosebi în practica educaţională. În situaţia didactică de instruire – învăţare schimbul eficient de mesaje inteligibile şi persuasive înseamnă o interacţiune conştientă între subiecţii educaţiei care au statusuri şi roluri diferite. Comunicarea profesor – elev, fiind un mod specific de interacţiune umană, presupune cunoaşterea şi înţelegerea relaţiilor dintre: conţinut, scop, rol, condiţii, context şi retroacţiune. Ea poate fi în acelaşi timp interpersonală, în grup şi intrapersonală. Deşi cele trei forme de comunicare coexistă, în realitate în activităţile şcolare de instruire – învăţare, în funcţie de personalitatea interlocutorilor, de rol – statusurile lor, de finalităţile comunicării, de conţinuturile ei, una este dominantă. Întotdeauna însă cei care stabilesc semnificaţia relaţiilor dintre ei sau elementele procesului comunicaţional sunt parteneri de acţiune, personalitatea profesorului fiind cea căreia îi revine locul central. Aşadar, comunicarea didactică este modalitatea fundamentală de desfăşurare a activităţii de predare – învăţare a conţinuturilor specifice, codificate divers, ceea ce face ca relaţia profesor – elev să aibă o mare valoare adaptativă. Bibliografie: 1. Borchin, Mirela-Ioana (coordonator), Bărdăşan, Gabriel, Bratu, Crenguţa, Jebelean, Elena, Leucuţia, Florentina, Obrocea, Nadia şi Oprişa, Virginia, Comunicare şi argumentare. Teorie şi aplicaţii, Editura Excelsior Art, Timişoara, 2007 2. Cristea, Sorin, Dicţionar de pedagogie,Editura Litera, 2000. 3. Dinu, Mihai, Comunicarea. Repere fundamentale, Ediţia a II-a, Editura Algos, Bucureşti, 2000. 4. Gafar Tatiana, Metodica predarii istoriei, EDP, Bucuresti, 1978. 5. Pânişoară, Ion – Ovidiu, Comunicare eficientă. Metode de interacţiune educaţională, Editura Polirom, Iaşi, 2003. 6. Popovici, Dumitru, Didactica. Soluţii noi la probleme controversate, Editura Aramis, Bucureşti, 2000. 7. Savu-Cristescu, Maria, Merima, Petrovici, COMUNICAREA EDUCATIONALA, suport de curs, Platforma educationala FOREDU, 2011. 8. Şoitu, Laurenţiu, Pedagogia comunicării, Editura Didactică şi Pedagogică, R.A., Bucureşti, 1997. 9. Toma, Clara, Comunicarea nonverbală sau Adevărul de dincolo de cuvinte, Editura Ascendent, Colecţia Pro Comunicare, Bucureşti, 2005. 10. MEC, Consiliul national pentru pregatirea profesorilor, Invatarea activa, ghid pentru formatori si cadre didactice, Bucuresti, 2001. Revista ,,Dăscălimea Română”, Nr.4, Slobozia, iulie 2016 112 ROLUL COMUNICĂRII NONVERBALE IN CADRUL ORELOR DE EDUCAȚIE FIZICĂ ȘI SPORT Profesor Stoinoiu-Morogan Jan Școala Gimnazială Ziduri, Județul Buzău Comunicarea didactică reprezintă un principiu axiomatic al activităţii de educaţie care presupune un mesaj educaţional, elaborat de subiect (profesorul), capabil să provoace reacţia formativă a obiectului educaţiei (elevul), evaluabilă în termeni de conexiune inversă externă sau internă. În comunicarea didactică prezentarea şi exprimarea cunoştinţelor îmbracă forme diferenţiate în funcţie de auditoriul căruia îi sunt adresate (elevii din clasele paralele, chiar dacă au aceeaşi vârstă, au însă un potenţial diferit de receptare). Astfel putem spune că „limbajul” în comunicarea didactică are un destinatar precis definit. Comunicarea dobândeşte sensul ei profund exprimat de forma latină a verbului care alătură funcţiei de contact, de legătură şi pe aceea de „a face comun ceva, a împărtăşi, a pune împreună, a uni”. Sunt sensurile pe care le descoperă Constantin Noica la cuminecare. „Cuvântul acesta «cuminecare», purtător de atâtea afirmări, nu este numai al limbii noastre. Vine din latinescul communicare şi prin latina ecleziastică a căpătat în toate limbile romanice acelaşi sens, de a se împărtăşi de la, a se împărtăşi întru ceva” (Constantin Noica, Rostirea filosofică românească, Editura Ştiinţifică, Bucureşti, 1970, p.17) Fiecare dintre noi am învăţat să vorbim de la o vârstă foarte fragedă. Astfel, pentru cei mai mulţi dintre noi a comunica înseamnă a ne exprima clar, logic, folosind cuvinte şi fraze potrivite. Comunicarea reprezintă însă mai mult decât a vorbi şi a asculta, înseamnă a înţelege. Comunicarea înseamnă a-i ajuta pe cei din jurul nostru să ne înţeleagă şi a fi siguri că, la rândul nostru, îi înţelegem pe aceştia. În cadrul comunicării educaţionale este inclusă şi comunicarea nonverbală sau paraverbală, căci oricât de mult ne-am strădui să nu emitem alte semnale decât cuvintele, există gesturi, mişcări involuntare, greu de controlat, care întotdeauna însoţesc cuvântul. Comunicarea nonverbală poate exista şi în lipsa comunicării verbale, însă invers nu este niciodată posibil. Importanţa esenţială a comunicării nonverbale rezidă în faptul că, folosită în mod adecvat, poate reprezenta un factor semnificativ în eficientizarea relaţiilor interpersonale, în rezolvarea multor impasuri comunicaţionale, care pot fi generatoare de consecinţe negative în viaţa noastră. Semnalele nonverbale ne dau date despre temperamentul cuiva, despre starea în care se află în acel moment, despre sentimentele pe care le trăieşte, despre intenţiile ori cultura sau starea socială din care provine. Toate acestea ne ajută să ştim cum să abordăm respectiva persoană şi în ce mod să comunicăm cu aceasta pentru a ajunge la rezultatul vizat, ori cât mai aproape de acesta. Cercetările științifice au demonstrat că omul nu poate gândi fără să folosească mijloacele lingvistice. În absența limbajului la copil (de pildă: la copilul surdomut) nu se poate dezvolta gândirea specific umană. Funcția primordială și fundamentală a limbii și limbajului este funcția comunicativă. La analiza științifică a procesului de comunicare a contribuit în mare măsura teoria informației. Potrivit acestei teorii avem de-a face cu un proces de comunicare atunci când o informație este transmisă dintr–un loc în altul sau de la o persoana la alta. Elementele implicate în realizarea unui transport de informație alcătuiesc împreună un sistem de comunicație. Revista ,,Dăscălimea Română”, Nr.4, Slobozia, iulie 2016 113 În lecția de educație fizică și sport sistemul de comunicație este format din profesor, elevi și mediul (condițiile în care se desfășoară lecția). De asemenea în lecția de educație fizică și sport ne confruntăm pe lângă limbajul specific terminologiei activităților motrice și cu limbajul gestual. Ray Birdwhistell,1952, antropolog american a inițiat kinezica. KINEZICA (gr. kinesis = mișcare) este știința comunicării prin gest (lat. gestus = atitudine, mișcare a corpului) și expresie facială. Studiile sale au atribuit comunicării gestuale următoarele caracteristici:  stricta codificare (sau caracterul non aleatoriu);  dependența de o comunitate socio-culturală (fiecare cultură are propriile sale norme de interacțiuni), norme interiorizate prin socializare;  integrarea într-un sistem plurinivelar (implicând utilizarea spațiului si a timpului, precum si „parachinezica" sau prozodia gesturilor, intensitate, durata , amplitudine, flux);  contextualizarea. Virginia Oprișan, 2002, arată în contextul tipurilor de comunicare, comunicarea nonverbală (body language) prezintă interes din cel puțin două motive:  rolul ei adesea minimalizat;  într-o comunicare orală, 55% din informație este percepută și reținută prin intermediul limbajului neverbal (expresia feței, gesturile, postura corpului etc.) N. Vințanu,1998, susține că în afara celor două forme, comunicarea se face și prin paralimbajul asociat cuvântului cum sunt: ritm, debit al vorbirii, sublinierea unor cuvinte, caracteristici ale articulației, metrica și accentul limbajului oral, modularea înălțimii, variațiile intensității acesteia, variațiile timbrului, precum și alegerea vocabularului, a cuvintelor, efecte de sonoritate a frazelor, operarea cu dublu sens etc. Diversitatea exprimării prin comunicare, cuprinde zone multiple cum sunt – elevul își tot aranjează bluza – care stă bine, de altfel sau atunci când profesorul învârte nervos fluierul, pe măsura observării execuției unor exerciții care conțin greșeli. Comunicarea nonverbală se bazează pe diferitele comportamente expresive ale efectelor, emoțiilor, dar și pe cele învățate. Ea este forma frecventă a comunicării afectiv-atitudinale contribuind mai ales la stabilirea dimensiunilor relaționare în actul comunicativ. Aceasta comunicare în lecția de educație fizică este o formă de sine stătătoare, putând să exprime un comportament cooperant, exigent dar nu sever, bazat pe un sistem de comunicare deschis, care să permită dialogul, aspect ce conduce la apropierea elevului față de profesor, declanșându–se totodată procese afective, favorabile și atitudini pozitive față de participarea la procesul de instruire. Acest gen de relație favorizează în bună măsură și aplicarea principiului de feed-back În comunicarea cu elevii, profesorul trebuie să folosească un limbaj verbal motric specific educației fizice și permanent pentru a nu crea elevilor ferestre opace de limbaj. Bibliografie: 11. Borchin, Mirela-Ioana (coordonator), Bărdăşan, Gabriel, Bratu, Crenguţa, Jebelean, Elena, Leucuţia, Florentina, Obrocea, Nadia şi Oprişa, Virginia, Comunicare şi argumentare. Teorie şi aplicaţii, Editura Excelsior Art, Timişoara, 2007 12. Cerghit, I., Metode de învățământ. București, Edit. Didactica si Pedagogica R.A, 1997 13. Cristea, Sorin, Dicţionar de pedagogie,Editura Litera, 2000. 14. Dinu, Mihai, Comunicarea. Repere fundamentale, Ediţia a II-a, Editura Algos, Bucureşti, 2000. Revista ,,Dăscălimea Română”, Nr.4, Slobozia, iulie 2016 114 15. Larion, A., Managementul sportiv între noutate și revoluție. în: Simpozionul Internațional Educație fizică, sport, management și kinetoterapie. Pitești, 23 noiembrie, 2002. 16. Neacșu, I., Instruire și învățare. Edit. Științifică, București, 1990. 17. Oprișan, V., Marketing și comunicare în sport. București, Edit. Uranus, 2002. 18. Pânişoară, Ion – Ovidiu, Comunicare eficientă. Metode de interacţiune educaţională, Editura Polirom, Iaşi, 2003. 19. Savu-Cristescu, Maria, Merima, Petrovici, COMUNICAREA EDUCATIONALĂ, suport de curs, Platforma educațională FOREDU, 2011. 20. Şoitu, Laurenţiu, Pedagogia comunicării, Editura Didactică şi Pedagogică, R.A., Bucureşti, 1997. 21. Toma, Clara, Comunicarea nonverbală sau Adevărul de dincolo de cuvinte, Editura Ascendent, Colecţia Pro Comunicare, Bucureşti, 2005. 22. Vințanu, M., Prelegeri despre educație sportivă. București, Edit. Protransilvania, 1998. ,,SĂ NU UITĂM SĂ FIM OAMENI!” ACTIVITATE DE VOLUNTARIAT Prof. Înv. Primar Treșină Daniela Școala Gimn. ,,George Enescu” Năvodari - Constanța Grup țintă: elevii claselor I-IV Locul desfășurării: Școala Gimnazială ,,George Enescu” Năvodari; Centru de îngrijire și asistență adulți ,,Armonia” Negru Vodă, Constanța; Centrul de asistenţă ,,Sf. Andrei” Negru Vodă, Constanța; Argument: Îi învăţăm pe copiii noştri să fie curaţi, respectuoşi, politicoşi, să-şi asculte dascălul şi părinţii, să fie atenţi cînd traversează strada, să nu mintă etc. Cu adevărat, însă, foarte rar ne gîndim cum să-i învăţăm să fie generoşi. Lecţia de generozitate înseamnă să fim atenţi la cei din jur, să-i ascultăm, să le respectăm nevoile, dorinţele, visurile. Ea trebuie să-l înveţe pe copil ca atunci când dăruieşte să nu judece, să nu pună etichete, să nu acuze. Să nu promită, dacă nu se poate ţine de cuvânt, să nu nască iluzii, atunci când nu poate oferi nimic. Prin aceste activități se urmărește promovarea unei cetăţenii active, valorificarea spiritului caritabil al elevilor şi al cadrelor didactice, stimularea elevilor pentru voluntariat, formarea de tineri pentru voluntariat, oferirea unui ajutor material şi sprijin moral celor cu probleme, crearea de legături între copii, elevii din echipă, adulţii şi membrii comunităţii locale, socializarea persoanelor care trăiesc mai mult izolate, sensibilizarea opiniei publice faţă de acţiunile de solidarizare. Scop:  Sensibilizarea elevilor / părinților la problemele cu care se confruntă anumite persoane;  Conștientizarea valorii unor gesturi mici; Obiective: Revista ,,Dăscălimea Română”, Nr.4, Slobozia, iulie 2016 115 - să pregătească un nr. de 200 de pachete cu alimente; - să prezinte un program artistic; - să doneze pachetele pregătite; Desfășurarea activității: Activitatea a fost promovată în școală, la nivelul Comisiilor metodice, apoi de fiecare cadru didactic la clasa pe care o coordonează. S-a urmărit sensibilizarea elevilor și părinților privind problemele cu care se confruntă persoanele cu dizabilităţi. cu scopul colectării unui număr cât mai mare de alimente greu perisabile. Un grup de elevi și părinți voluntari au pregătit pachetele, organizându-le astfel încât să conțină alimente diverse. S-a organizat și un scurt program artistic, menit să bucure sufletele celor aflați în suferință, și pe fața cărora zâmbetul aproape că a dispărut. Deoarece în aceste centre se găsesc și foarte multe persoane cu dizabilități elevii au fost îndrumați să-i perceapă simplu, ,,oameni”, persoane ce au nevoie de atenția și afecțiunea celor din jur. Astfel de activități nu ar putea fi realizate fără o colaborare permanentă a școlii cu părinții, deoarece aceștia sunt cei ce ne susțin prin sponsorizări, pentru o bună desfășurare. În desfășurarea acestei activități am beneficiat și de sprijinul Crucea Roșie Constanța, Resurse necesare desfășurării activității:  Resurse umane : elevii claselor I-IV ai Școlii Gimn. ,,George Enescu” Năvodari, părinții elevilor  Resurse temporale :  Resurse financiare : extrabugetare, autofinanţare.  Resurse materiale : alimente greu perisabile, autocar necesar deplasării celor implicați, alimentelor;  audio-video: calculator, aparate foto, camere video. Modalități de evaluare: - realizarea unui număr cât mai mare de pachete; - prezentarea programului artistic; - observarea sistematică a copiilor; - observarea comportamentelor copiilor în timpul desfăşurării activităţilor; Mediatizare : - Prezentarea activității în cadrul comisiei metodice; - Activitatea a fost popularizată în mass-media locală; - Prezentarea activității în comunitate. Revista ,,Dăscălimea Română”, Nr.4, Slobozia, iulie 2016 116 JOCUL COPIILOR REALIZAT CU AJUTORUL CADRULUI DIDACTIC Prof. Turnea Roxana-Ionela Grădinița Cu Program Prelungit Nr. 11 Timișoara, Timiș Profesor este principalul stâlp de formare al educației, în timp ce bunele practici sunt cele care reprezintă un instrument de lucru pentru cadrele didactice. Succesul educației se bazează pe adaptarea demersului educațional la nevoile individuale ale fiecărui copil. Copilăria timpurie reprezintă cea mai importantă perioadă din viața unui individ prin consecințele durabile pe care le are asupra dezvoltării ulterioare a acestuia. Bunele practici fiind cele care au scopul de a crea o perspectivă comună și unitară în rândul tuturor cadrelor didactice asupra dezvoltării și educației copilului în perioada timpurie, promovează practicile educaționale care stimulează și susțin dezvoltarea copilului, sprijină deciziile pedagogice ale cadrelor didactice în practica zilnică și în același timp, oferă sprijin în aplicarea cerințelor Curriculumului Național. Respectarea drepturilor fiecărui copil, asigurarea egalității șanselor la educație, valorizarea sinelui, dezvoltarea relațiilor cu semenii bazate pe respect, politețe, toleranță, colaborare, încredere, onestitate sunt aspectele care stau la baza acestor bune practici. Există anumite domenii ale dezvoltării copilului ce constituie direcții prioritare în aplicarea curriculumului, acestea fiind cinci la număr. Domeniul dezvoltare fizică, sănătate și igienă personală cuprinde o gamă largă de deprinderi și abilități, dar și coordonarea, dezvoltarea senzorială, alături de cunoștințe și practice referitoare la îngrijire și igienă personal, nutriție, practice de nutriție, practice de menținere a sănătății și securității personale. Domeniul Dezvoltării socio-emoțională vizează debutul vieții sociale a copilului, capacitatea lui de a stabili și menține interacțiuni cu adulți și copii. Interacțiunile sociale sunt cele care mediază modul în care copiii se privesc pe ei înșiși și lumea din jur. Dezvoltarea emoțională vizează în special capacitatea copiilor de a-și percepe și exprima emoțiile, de a înțelege și a răspunde emoțiilor celorlalți, precum și dezvoltarea conceptului de sine a copilului, care influențează decisive procesul de învățare. Domeniul Dezvoltarea limbajului și a comunicării vizează dezvoltarea limbajului, a comunicării și perchezițiile pentru scris-citit și însoțește dezvoltarea în fiecare dintre celelalte domenii. Domeniul Dezvoltarea cognitivă a fost definită în termenii abilității copilului de a înțelege relațiile dintre obiecte, fenomene, evenimente și personae, dincolo de caracteristicile lor fizice. Domeniul include abilitățile de gândire logică și rezolvare de problem, cunoștințe elementare matematice ale copilului și cele referitoare la lume și mediul înconjurător. Domeniul Capacități și atitudini de învățare se referă la modul în care copilul se implică într-o activitate de învățare, modul în care abordează sarcinile și contextele de învățare, precum și la atitudinea sa în interacțiunea cu mediul sau persoanele din jur, în afara deprinderilor și abilităților menționate în cadrul celorlalte domenii de dezvoltare. Aceste domenii contribuie la concentrarea asupra unor elemente ale dezvoltării normale a copilului și sunt utilizate pentru a descrie modul de evoluție al copilului pe parcursul procesului continuu de dezvoltare. Înțelegerea fiecărui domeniu al dezvoltării realizează conturarea “portretului” copilului, fiind util în evaluarea caracteristicilor immediate și permanente legate de abilitățile copilului și comportamentul acestuia. Revista ,,Dăscălimea Română”, Nr.4, Slobozia, iulie 2016 117 Educația este un proces holist, care se centrează pe dezvoltarea fizică, pe dezvoltarea cognitivă și dezvoltarea socio-emoțională și constă în activități și experiențe care influențează dezvoltarea plenară a copilului. Dezvoltarea reprezintă un proces continuu de schimbare în cadrul căruia nivelul de mișcare, gândire, simțire și interacțiune al copilului cu persoanele și obiectele din lumea înconjurătoare devine din ce în ce mai complex. Dezvoltarea este de asemenea, un proces multidimensional, având dimensiune fizică/ motorie, cognitivă și socio-emoțională. Dezvoltarea este și un proces integrator, toate dimensiunile dezvoltării sunt interdependente, se află într-o strânsă determinare și relaționare reciprocă, se influențează și se dezvoltă simultan. Un copil care se bucură de atenție, grijă, răbdare, joc, comunicarea va manifesta dorința și încrederea de a învăța repede, de a-și dezvolta capacitățile de relaționare. Educația timpurie este cea care favorizează dezvoltarea liberă, integrală și armonioasă a personalității copilului în funcție de ritmul propriu și trebuințele sale, sprijinind formarea autonomă și creativă a acestuia, favorizează dezvoltarea capacității de a interacționa cu alți copii, cu adulții și cu mediul, pentru a dobândi cunoștințe, deprinderi, atitudini și conduite noi. Încurajarea expplorărilor, încercărilor și experimentelor, ca experiențe autonome de învățare. Copilul caută să-și descopere propria identitatea, autonomia și imaginea de sine pozitivă. Un alt factor important al educației timpurii este sprijinirea copilului în achiziționarea de cunoștințe, capacități, deprinderi și atitudini necesare acestuia la intrarea în școală și pe parcursul vieții. În peioada timpurie adultul trebuie să aibă ca principal obiectiv dezvoltarea deplină a copilului pornind de la unicitatea lui. Principiile care stau la baza intervenției adultului asupra copilului reprezintă repere importante ale activității lui, care ghidează deciziile privind interacțiunea cu copiii, cu familiile acestora, modul cum organizează contextele și experiențele de învățare și abordează jocul și învățarea. Aceste principii sunt: principiul considerării copilului ca un întreg, principiul respectării depline a drepturilor copilului cuprinse în documentele internaționale, principiul medierii învățării în cadrul procesului educațional, principiul diferiențierii și individualizării, principiul învățării prin joc, principiul abordării integrate a curriculumului, principiul diversității contextelor și situațiilor de învățare, principiul alternării formelor de organizare a activității și a strategiilor de învățare și principiul parteneriatului cu familia și comunitatea. În grădiniță, toate activitățile care se desfășoară împreună cu copiii reprezintă experiențe de învățare pentru copil, pornind de la activitățile integrate, până la momentele de rutină sau tranziție, care consolidează anumite deprinderi, abilități ce contribuie la autonomia copilului, conviețuirea social, sănătatea, igiena și protecția lui, dar și pot extinde cunoștințele și experiențele accumulate prin activitățile integrate. Prinntre mijloacele folosite în activitatea cu copilul, jucăria ocupă un loc important, ea fiind necesară pentru a face acțiunile copiilor reale: “șoferul” are nevoie de un “automobil”, “aviatorul” – de un “avion”. Toate acestea sunt legate de o particularitate psihologică interesantă și anume aceea că trăirile celor antrenați în joc sunt întotdeauna adevărate, sincere, acțiunile lor sunt reale. Menirea fundamental a jucăriei este aceea de a oferi copilului posibilitatea să acționeze, exprimindu-și ideile și sentimentele. Jucăriile reușitei îl stimulează pe copil să gândească, ridică în fața lui diferite problem și acest fapt contribuie la dezvoltarea proceselor cognitive. Copiii folosindu-se de cunoștințele anterioare, ținând în același timp să obțină informații suplimentare, așa se nasc nenumăratele întrebări, ale căror răspunsuri copiii le rezolvă prin explorare. Explorarea presupune încercările și tentativele copilului de a cunoaște și de a descoperi lucruri noi. Este una din acțiunile fundamentale ale dezvoltării copilului. Ea permite cucerirea lumii înconjurătoare și stimulează motivația de a cunoaște, oferind bazele dezvoltării Revista ,,Dăscălimea Română”, Nr.4, Slobozia, iulie 2016 118 potențialului psihofizic și aptitudinal al copilului. Trebuie acordată o atenție deosebită folosirii unei mari varietăți de jucării care au o însemnătate imensă în dezvoltarea cognitivă a copilului, căruia îi stimulează gândirea, îi face cunoscute calitățile și însușirile diferitelor material, cunoscând-o prin simțurile sale. Deși jucăriile sunt necesare copiilor chiar și la vârsta școlară mică, caracterul acestora trebuie să rămână specific fiecărei vârste. Trei tipuri de activități sunt fundamentale în grădinițe: jocul, explorarea și experimentarea. Copiii acumulează prin aceste trei tipuri de activități experiențe cu semnificație pentru dezvoltarea lor și le satisface nevoile specifice vârstei. Ei încearcă să cucerească lumea din jur acționând pe cele trei căi. Activitatea în grădiniță este bazată pe învățarea prin descoperire pe cale inductivă, care se folosește atunci când copiii au posibilitatea să observe diverse fenomene și obiecte, pentru că pe baza informațiilor culese să ajungă la formularea unor generalizări, rolul educatoarei este de a dirija procesul de observare și formulare a concluziilor și învățarea prin descoperire pe cale deductivă. Specific acestei variante este faptul că învățarea – se realizează prin trecerea de la adevăruri generale spre adevăruri particulare. În viața copilului jocul este o activitate deosebit de atrăgătoare care evoluează între ficțiunea pură și realitatea muncii și ne ajută să cunoaștem bine înclinațiile copilului, fiind cel mai bun turn de observație de unde putem avea o vedere de ansamblu asupra dezvoltării copilului. Jocul ne permite să urmărim copilul sub toate aspectele dezvoltării sale, în întreaga sa complexitate: cognitiv, motor, afectiv, social, moral. Jocul pune bazele sănătății mentale și a rezistenței, întărește încrederea în sine și dezvoltă capacitatea de a rezolva situații problemă. Jocurile practice și manipulative sunt specifice copiilor până la 3 ani, după această vârstă apar jocurile simbolice. Două categorii mari de jocuri se diferențiază în funcție de inițiatorul jocului. Jocul liber este tipul de joc pe care copilul îl utilizează tot timpul pe parcursul zilei îmbrăcând diferite forme. Educatoarea/ adultul trebuie să îi acorde timpul copilului pentru acest timp fundamental de joc, specific învățării în copilăria timpurie. Este natural și de aceea are un impact puternic asupra dezvoltării copilului în toate domeniile de dezvoltare. Jocurile libere sunt jocurile alese, propuse, inițiate de copil, fără intervenția adultului. El singur își alege locul, jcăriile și tipul de joc pe care-l dorește. Jocul liber oferă educatoarei șansa de a cunoaște cât mai bine copilul, fiind momentul în care copilul utilizează cunoștințele, deprinderile, experiențele dobândite anterior, în contexte în care el se simte liber să se exprime. Limbajul și acțiunile copilului în jocul liber vorbesc despre modul în care el percepe lumea din jurul lui. Jocul didactic este inițiat numai de către adult, scopul fiind acela de a urmări atingerea unor obiective educaționale. Elementele joc se împletesc cu învățare, reprezentând o formă utilizată în activitatea educativă din grădiniță. O serie de obiective propuse în cadrul proiectelor tematice se rezolvă prin această formă de organizare și desfășurate a actului educativ. Jocurile libere și cele didactice, în funcție de deprinderile, capacitățile pe care le dezvoltă prin forma intrinsecă a jocului pot fi: jocul manipulativ, jocul simbolic, jocul de rol/ dramatizarea, jocul cu reguli, jocul de construcții, jocurile dinamice/ de mișcare. Jocurile de manipulare antrenează musculatura fină, capacitățile de coordonare a mișcărilor, controlul lor, precum și coordonarea oculo-motorie. Prin manipularea obiectelor din mediul cel înconjoară, copilul începe să controleze posibilitățile de cunoaștere, de a schimba și stăpâni realitatea. Un aspect foarte important este câștigarea independenței de acțiune și autocontrol. Dimensiunea cognitivă, imaginativă, de gândire a jocului este doar un aspect al influenței în învățarea copilului atât la vârstele timpurii, cât și pentru dezvoltarea ulterioară. Prin jocul simbolic copilul utilizează mediul pentru a pune în scenă realitatea așa cum o percepe el, Revista ,,Dăscălimea Română”, Nr.4, Slobozia, iulie 2016 119 interpretează roluri, personaje reale sau imaginare. Copilul trebuie încurajat să găsească soluții noi pentru personajele sale, să gândească asupra unor conexiuni între evenimente, să motiveze cu argumente proprii acțiunile sale. Jocul de rol/ dramatizarea presupune o pregătire prealabilă și anume, transpunerea subiectului, care trebuie bine cunoscut de către toți partenerii, înțeles și redat cu fidelitate. La baza îndrumării acestor jocuri stă observarea copiilor în timpul jocului,posibilitățile psihofizice ale copiilor, încadrarea educatoarei în joc, stimularea jocului din exterior, impulsionarea și dezvoltarea jocurilor prin repovestiri, conversația cu caracter pregătitor, analiza jocului, stimularea lui prin intermediul unor materiale noi, dar și îndrumarea jocului din exterior. Jocul cu reguli sunt jocurile cu reguli inventate de copii sau de către adulți. În general sunt jocuri care arată prin ce modalități poți să câștigi, jocuri inventate de copii, jocurile sportive, jocurile didactice. Jocul de construcții reprezintă activitatea pe care copilul exersează multe deprinderi și capacități care contribuie îndeosebi la dezvoltarea sa cognitivă și a musculaturii fine. Prin construcție copilul sortează, grupează, asociază, realizează corespondențe, stabilește raporturi între obiecte, organizează sau pune în valoare spațiul, îngrădirea spațiului, separarea, acoperirea lui. Jocurile dinamice/ de mișcare au la bază acțiuni motrice mai simple sau mai complexe dirijate de anumite reguli, prin care se consolidează deprinderile motrice de bază, se dezvoltă calitățile motrice și stări emoționale pozitive.Atractivitatea și eficiența jocului depind de ingeniozitatea educatoarei de a îmbina sarcina educativă cu dorințele copiilor, cu simboluri și reguli atrăgătoare. Prin joc copilul desfășoară o activitate specifică în sensul identității personale, urmează cerințele și determinările de bază ale copilului; realizează mișcări de motricitate grosieră și fină, de coordonare oculo-motorie; comunică, își îmbogățesc și exersează vocabularul, își dezvoltă limbajul; rezolvă problem de viață din mediul lor fizic și social; experimentează posibilități de adaptare, rezolvă problem, crează soluții; exprimă sentimente lor în simboluri, dezvoltându-și astfel gândirea abstractă; comunică cu sine și cu ceilalți, își exprimă sentimente, reacționează afectiv, recepționează și învață să recunoască sentimentele celorlalți; folosesc obiectele din jurul lor în scopuri în care au fost create, dar și în alte scopuri, își dezvoltă atenția, motivația, interesul. Jocul este o experiență naturală, universală ce face parte din viața de zi cu zi. Pretutindeni în lume copiii se joacă individual sau în grupuri mici, explorând mediul înconjurător, cunoscându- și tovarășii, descoperindu-se pe sine, învățând, dezvoltându-se. Jocul servește pentru satisfacerea culturii autentice, încorporează povești populare, aniversări, tradiții, obiceiui, teme universale, fiind o experiență de învățare cu multiple valențe. Prin joc copilul este stimulat din toate punctele de vedere ale dezvoltării sale! De aceea, jocul este cea mai eficientă formă de învățare integrată datorită naturaleței cu acre copilul învață! Bibliografie: “Ghid de bune practici pentru educația timpurie a copiilor cu vârste între 3 – 6/7 ani”, Ministerul Educației, Cercetării și Tineretului, Unitatea de Management al Proiectelor pentru Învățământul Preuniversitar, 2008. Revista ,,Dăscălimea Română”, Nr.4, Slobozia, iulie 2016 120 GIMNASTICA AEROBICĂ PREMISA UNUI VIITOR TÂNĂR SĂNĂTOS Mălăiescu-Udrea Alina-Mihaela Palatul Copiilor Craiova- Dolj Gimnastica aerobică este în interdependenţă cu nivelul stării de sănătate, cu forma fizică şi se poate îmbunătăţi la oricine, chiar dacă persoana respectivă nu are aptitudini sportive. Face parte din stilul de viaţă al omului contemporan, civilizat, să aibă activitatea fizică, dirijată corect, eficient; persoana care se respectă îşi structurează de aşa manieră programele, încât să practice diverse activităţi fizice; tot mai mulţi sunt cei care aleargă, fac exerciţii de forţă , de gimnastică aerobică sau participă la programe de fitness. Gimnastica aerobică reprezintă o homeostazie a propriului organism ce permite desfăşurarea acţiunilor motrice, reducând riscul îmbolnăvirilor datorate sedentarismului şi stabileşte o bază solidă pentru sportul de performanţă . Gimnastica aerobică reprezintă o parte a educaţiei fizice, care, la rândul ei, este integrată educaţiei generale; de aceea, gimnastica aerobică devine o preocupare, o responsabilitate a profesorilor de educaţie fizică, dar şi a părinţilor, copiilor, a întregii societăţi. Gimnastica aerobică trebuie să fie inclusă în activitatea de educaţie fizică (în mod special, în lecţii) din şcoli, dar și în activitățile extracurriculare ale elevilor; înţelegând conceptul de gimnastică aerobică, se pot forma legături importante cu alte discipline şcolare, precum anatomia, fiziologia, biochimia. Sănătatea şcolarului este dată de capacitatea sa de a-şi continua activitatea pe care trebuie să o presteze sau pe care doreşte să o aibă; educaţia pentru sănătate prin activităţi motrice este integrată educaţiei generale.Un copil care nu poate fi activ, este suspectat de unele probleme de sănătate fizică (sau mentală). Vigoarea, energia de a-şi satisface dorinţa de mişcare a copilului nu implică faptul că acesta ar avea o mare forţă şi rezistenţă musculară (ceea ce, la vârsta şcolară mică, este redusă), dar are senzaţia unei puteri musculare suficiente pentru toate cerinţele regimului de viaţă. De aceea, pentru copil, activitatea zilnică devine stimulatoare, tentantă, nu obositoare. Faptul că un copil sănătos nu vrea să se oprească din activitatea fizică pe care o desfăşoară de mult timp şi pentru care se presupune că ar trebui să fie obosit, este o situaţie normală şi sănătoasă. Experienţa fizică îl mulţumeşte astfel încât el nu simte oboseală, nu este „conştient” de existenţa corpului sau fizic. Nu în ultimul rând, copilul de vârstă şcolară mică începe să fie conştient de propriul său corp şi este interesat de aspectul exterior, de estetica corporală. Cunoaşterea şi recunoaşterea celor din jur a frumuseţii copilului, îi crează acestuia un ascendent moral deosebit de important.Conştiinţa de sine, respectul de sine, ca un sistem de imagini al copilului despre persoana sa include componente cognitive, afective şi de comportament. La şcolarii mici, componenta cognitivă însumează toate imaginile pe care micul şcolar le descrie despre sine, mai ales legat de cât de puternic, rapid sau îndemânatic este. Componenta afectivă se referă la ceea ce simte copilul, în general, despre sine; îi place că aleargă repede, sare mult, aruncă departe. Componenta comportamentală ţine de tendinţa copilului de a se afla în diverse acţiuni: valorifică orice oportunitate în care îşi poate etala rapiditatea, forţa, îndemânarea. Practicanții gimnasticii aerobice sunt mai bine evaluaţi, apreciaţi de colegii lor. Sănătoşi fizic şi emoţional, bine adaptaţi social, aflaţi sub îndrumarea competentă din partea şcolii şi a părinţilor, copiii au toate şansele de a deveni persoane capabile să facă faţă cerinţelor cotidiene, personale, profesionale şi sociale de-a lungul vieţii. În educaţia generală a copiilor, componenta cu pondere în planul bio-psiho-social, gimnastica aerobică, crează premisele unui viitor tânăr sănătos, autonom, creativ, cu posibilităţi de a se realiza pe toate planurile vieţii. Revista ,,Dăscălimea Română”, Nr.4, Slobozia, iulie 2016 121 Bibliografie: 1.BOTA., C., Fiziologie generală, Aplicaţii la efortul fizic, Editura Medicală, Bucureşti, 2002. 2.CÂRSTEA, GH., Teoria şi metodica educaţiei fizice şi sportului, Editura Universul, Bucureşti, 1993. 3.CÂRSTEA, GH., Metodica educaţiei fizice şcolare, Editura A.N.E.F.S. Bucureşti, 1999. 4.DEMETER, A., Bazele fiziologice ale educaţiei fizice şcolare, Editura Stadion, 1974. 5.DRAGNEA, A.- BOTA, A., Teoria activităţii motrice, Editura Didactică şi Pedagogică, Bucureşti, 1999. 6.EPURAN, M., Psihologia Educaţiei fizice, Editura Sport – Turism, Bucureşti, 1976. 7.FIREA, E., Metodica educaţiei fizice şcolare, Volumul I, I.E.F.S., Bucureşti, 1980. 8.ŞICLOVAN, I., Teoria educaţiei fizice şi sportului, Editura Stadion, Bucureşti, 1970 ALTERNATIVA EDUCATIONALA “STEP BY STEP” Vesman Gianina – Cristina Liceul Pedagogic “ Matei Basarab”, Slobozia –Ialomița Programul Step by Step creează temelia atitudinilor, cunoştinţelor şi deprinderilor de care copiii vor avea nevoie în rapida schimbare a timpurilor viitoare. Se promovează educaţia centrată pe copil, predarea orientată după nevoile şi interesele copilului, învăţarea organizată în centre de activitate, implicarea familiei şi comunităţii în educaţia copiilor, respectarea şi aprecierea diversităţii umane, susţinerea incluziunii grupurilor defavorizate. Alternativa educaţională Step by Step are misiunea de a dezvolta în fiecare copil capacitatea de a fi creativ, de a-şi forma o gândire critică, a face opţiuni şi a avea iniţiativă, a defini şi a rezolva o problemă, a comunica uşor cu semenii, a-i înţelege şi a negocia. O zi în aceasta alternativă începe cu ÎNTÂLNIREA DE DIMINEAŢĂ care porneşte cu prezentarea AGENDEI ZILEI. Ea reprezintă planificarea activitaţilor zilei de azi. Au loc întrebări şi precizări până când se constată că planul de activităţi a fost însuşit şi acceptat. Un alt moment este calendarul zilei de azi. Precizarea zilei, a datei, a evenimentelor sociale şi personale legate de ziua de azi, inclusiv aspectul vremii, comentariile şi întrebarile. Urmează apoi MESAJUL ZILEI – un mesaj conceput de învăţător pentru a introduce cunostinţele sau deprinderile noi de achiziţionat şi de prelucrat pe Centre de activităţi. Mesajul dă prilejul de introducere – de dorit interactiv – a noţiunilor noi şi reamintirea celor anterioare necesare introducerii celor noi, prin dirijarea întrebărilor şi abilităţilor copiilor.Un alt moment important este acela al NOUTĂŢILOR. Copii se înscriu pentru a comunica celorlalţi noutăţile sau experienţele personale deosebite. (De la ce i s-a întimplat ieri, la ce a visat, ori ce a citit nou, ce experienţe de cunoaştere ori emoţionale a avut, orice este posibil). Noutăţile sunt comunicate celorlalţi din “ Scaunul Autorului”, unde copilul va Revista ,,Dăscălimea Română”, Nr.4, Slobozia, iulie 2016 122 fi valorizat, dar va avea şi responsabilitatea comunicării, întrucât urmează întrebările şi comentariile colegilor. Când aceste lucruri au fost valorificate se trece la lucrul pe CENTRE DE ACTIVITATE. Pe masa fiecarui centru sunt scrise activitaţile tematice specifice. După alegerea centrelor de activitate, preferenţial, dar şi prin implinirea unor reguli uşor de înţeles şi de respectat, copiii işi citesc activitaţile de urmat. Fiecare centru are pregatite pe masă sarcinile, specifice pentru scriere, citire, stiinţe, arte, construcţii sau matematică. Concepute de învăţător pentru a exersa abilitaţile de dobândit sau combinarea lor cu altele asimilate, sarcinile sunt progresive, astfel încât să permită tuturor să-şi poată rezolva sarcinile în ritmul şi la nivelul său. Când învăţătorii s-au convins că sarcinile au fost înţelese de către toţi copiii, ei devin colaboratori ai demersurilor de cunoaştere ale fiecaruia. Dupa un timp, necesar celor mai mulţi să împlineasca o parte din sarcini (să-şi exerseze abilitaţile specifice) se face o evaluare. Fiecare grup – şi fiecare individ – prezintă în faţa celorlalţi rezolvarea sarcinilor la centrul respectiv. Este un moment al EVALUARII – la care iau parte colegii, cu întrebări, sugestii, etc. dar şi învăţătorul. Lucrarile care s-au efectuat sunt afişate în clasă; câteva zile ele reprezintă prilej de comparaţie şi oglindire a demersurilor mintale, a deprinderilor şi dexterităţilor achiziţionate la acel moment. Clasa de Step by Step are două învăţătoare care îi îndrumă pe copii în efectuarea alegerilor, preluând răspunderea personală a acestor alegeri. Copiii din aceste clase democratice sunt încurajaţi în a-şi formula şi exprima propriile opinii. Se pun întrebări. Se susţin discuţii. Programul Step by Step pentru învăţământul primar pune în valoare respectul reciproc şi responsabilitatea faţă de cei din jur, onestitatea, civismul şi seriozitatea. Adulţii formează conştient aceste trăsaturi de caracter în relaţiile zilnice cu copiii. Aceste trăsături stau la baza dezvoltării caracterului în Programul Step by Step pentru învăţământul primar. Intr-o clasă Step by Step nu veţi găsi bănci rigide, ci mese mobile cu scăunele de jur împrejur. Clasele sunt mochetate pentru ca anumite activităţi să se desfăşoare cu copiii aşezaţi pe podea (ceea ce place copiilor). Mesele sunt delimitate între ele de rafturi cu materiale didactice specifice unei activităţi (matematică, ştiinţe, arte, citire, construcţii, scriere), constituind astfel Centrele de activitate. Activitatea de învăţare în grup se defineşte ca o metodă în care sarcinile sunt executate de grupuri mici de elevi, grupuri care sunt autoconstituite şi care se autodirijează. Este folosită cu succes în cadrul Stepului, fără a neglija însă munca individuală, ci doar privind-o pe aceasta ca o componentă a muncii în echipă. Dacă la tradiţional elevii erau selectaţi în funcţie de capacităţile intelectuale, aici apar grupuri unde toţi elevii pot lucra împreună, urmând ca fiecare membru al grupului nu numai să-şi îmbunătăţească situaţia, dar şi să contribuie la creşterea performanţei grupului din care face parte. Centrele de activitate sunt folosite adecvat pentru a susţine interesul pentru rezolvarea unor activitaţi specifice (scriere, citire, înţelegerea stiinţifica, exprimarea prin mijloace artistice, etc.) şi pentru dobândirea ori consolidarea de abilitaţi specifice. S-a demonstrat nu o dată că alternativa Step facilitează învăţarea, iar activitatea este centrată pe elev. La orice centru ar fi, i se oferă posibilitatea de a-şi corecta singur greşelile după ce este atenţionat. Niciun învăţător nu se grăbeşte să înroşească foaia pe care a lucrat elevul, ci îl îndrumă spre corectare. Astfel el are şansa de a adăuga la dosarul său lucrări corecte sau aproape corecte ce îi aduc satisfacţii, dar şi reuşită, deoarece prin străduinţa de a se corecta, învaţă. Totul este în favoarea sa. În acest fel se realizează o mulţumire pe trei planuri: elevul, învăţătorul şi nu în ultimul rând, părintele se bucură de acelaşi rezultat. Eliminând performanţele la care ar trebui să ajungă fiecare elev, după un an sau mai multi ani de studiu în cadrul alternativei Step, se poate afirma, fără a se exagera, că acesta ştie să pună Revista ,,Dăscălimea Română”, Nr.4, Slobozia, iulie 2016 123 întrebări pertinente, să formuleze răspunsuri precise şi corecte, că este în stare să dialogheze cu lejeritate, ceea ce demonstrează că şcoala nu i-a dat şi nu i-a cerut doar informaţie. El termină ciclul primar având o deschidere formată spre o bună comunicare, ceea ce-l conduce cu rapiditate spre progres. EGALITATEA DE ȘANSE – ÎNTRE DIZIDERAT ȘI REALITATE Voinea Carmen – Daniela CJRAE, Botoșani Societățile moderne au ales să acorde copiilor șanse egale de a atinge orice poziție în societate. Această nobilă opțiune este, încă, un deziderat ideal, ea nu este suficient instalată în practică. Pentru a asigura șanse egale pentru toți cetățenii - de orice naționalitate, etnie, vârstă, gen, ori orientare sexuală inclusiv pentru cei cu dizabilități, cei infectați HIV sau pentru orice alte grupuri vulnerabile față de discriminare – este absolută nevoie de un susținut un proces de educație care să consolideze aplicarea legilor deja existente. Valorile care definesc prioritatea drepturilor fundamentale ale omului sunt, încă, mult prea noi dacă le privim din perspectiva istoriei civilizației. Din acest punct de vedere, am început să ne civilizăm abia acum, în ultimii 50 de ani, după câteva milenii de existență socială. Egalitatea de șanse reprezintă o valoare fundamentală a umanității. Înțelegem prin șansă o situație favorabilă, un prilej, o oportunitate. Egalitatea, în acest sens, înseamnă că indivizii au șanse egale de acces la ceea ce își doresc: loc de muncă, profesie, statut decizional și economic. Egalitate de șanse are sensul de a crea acces mai mare pentru grupurile vulnerabile (care întâmpină greutăți ca să acceadă) la: servicii sanitare, educație, locuințe, locuri de muncă, dreptul la vot, participarea în luarea deciziilor. Acest acces nu poate fi îngrădit, sub nicio formă, pe baza poziției sociale, clasei, sexului, apartenenței confesionale, etniei sau dizabilității.Discriminarea în educație și pe piața muncii creează indivizi neadaptați condițiilor sociale, care nu fac față cerințelor, fie că este vorba despre femei, romi, persoane cu dizabilități sau alte grupuri vulnerabile. Pentru un stat, asta înseamnă că, în loc să formeze cetățeni care să contribuie la dezvoltare, formează cetățeni care devin cazuri sociale. Așadar, există un avantaj economic al aplicării principiilor egalității de șanse. În altă ordine de idei, segregarea celor care fac parte din grupuri dezavantajate, care, așa cum am arătat, a fost o practică frecventă în istoria discriminării, a dus, în timp, la conflicte sociale, date fiind necunoașterea dintre grupuri, distanțele sociale și neînțelegerea culturilor, nevoilor și caracteristicilor de grup. Așadar, prezența celor care fac parte din grupurile vulnerabile alături de ceilalți, ghidată de autoritate, este de natură să creeze o mai bună cunoaștere a diversității, curiozitate față de necunoscut în detrimentul fricii de necunoscut, curajul de a explora alte culturi sau situații de viață. Egalitatea de șanse, la nivel educațional înseamnă oferirea de “opţiuni multiple pentru capacităţi şi aptitudini diferite, "o educaţie pentru toţi şi pentru fiecare" (Reuchlin, 1991), o educaţie deschisă pentru toate persoanele, indiferent de vârstă şi condiţii socio-economice, dar şi Revista ,,Dăscălimea Română”, Nr.4, Slobozia, iulie 2016 124 o educaţie pentru fiecare, în funcţie de nevoile sale specifice - evitându-se omogenizarea şi încurajându-se diversitatea - care să creeze premisele egalităţii şanselor de acces în viaţa socială . Politicile de egalizare de șanse mizează pe formarea unor competențe de bază pentru toți copiii, combătând excluziunea socială și selecția ca mod de departajare între copii, și aduc în educația formală tehnici non-formale pentru a întări procesul de învățare. De asemenea, aceste politici au urmărit extinderea învățării dincolo de educația considerată până atunci standard, prin apariția programelor de tip a doua șansă pentru cei care au abandonat școala timpuriu sau nu au făcut-o deloc. Un caz aparte este al copiilor cu dizabilități. Dizabilitatea este un termen generic pentru afectări, limitări ale activităţii şi restricţii în participare. El denotă aspectele negative ale interacţiunii dintre individ (care are o problemă de sănătate) şi factorii de context în care se regăseşte (factori de mediu şi personali). Atât la nivel mondial, cât şi la nivel european, cercetările arată că aproximativ 10% din populaţie are o anumită formă de dizabilitate. Dizabilitățile pot fi de tip senzorial (deficiențe de văz sau auz), de tip motor (incapacitatea de a folosi parțial sau total membrele), neurologic, psihic, intelectual sau pot fi deteminate de anumite afecțiuni genetice sau de sindroame ale căror cauze de apariție nu sunt încă determinate. Multe dizabilități sunt invizibile, astfel că uneori interacționăm, în viața de zi cu zi cu persoane despre care nu știm că au o dizabilitate. Dat fiind că în România startul pentru normalizarea traiului persoanelor cu dizabilităţi a avut loc mai târziu în raport cu majoritatea țărilor Uniunii Europene, implicarea mediului școlar devine fundamentală în integrarea lor în viaţa socială. Dacă, pe lângă condiţia pe care o au deja, se adaugă şi stigma, atunci copiii cu dizabilități sunt supuși unei duble suferinţe, ceea ce le va face progresele academice, adaptarea și traiul infinit mai dificile. Un copil cu dizabilități este în primul rând, este un copil. Atunci când faptul că progresele lui sunt mai lente, atunci când nu înțelege la fel de rapid, atunci când refuză sau nu poate face anumite lucruri pe care colegii tipici le realizează ușor, trebuie să ne amintim că e un copil. Ca și ceilalți, copiii cu dizabilităţi se diferenţieză prin nevoile, capacităţile şi interesele pe care le au. Prin urmare, dacă îi vom privi și aborda astfel, vom descoperi natural căile de lucru eficiente cu ei, astfel încât să-și poată depăși anumite limite sau dificultăți. În societate, dizabilitatea atrage atenţia celor din jur, însă informarea corectă a comunităţii locale și școlare poate transforma această atenţie într-una pozitivă, care serveşte ca punct de pornire pentru acţiunile de includere socială și școlară pentru copil. Adaptarea copilului cu dizabilităţi la mediu este cu atât mai uşoară cu cât cei din jur mențin atenția pe nevoile lui şi există un efort comun în a crește confortul acestuia. Efortul este cu atât mai mic, cu cât el este împărtășit de cât mai mulți membri ai comunității: familia, prietenii, copiii, cadrele didactice, specialiștii și comunitatea locală în general. Persoanele cu dizabilităţi au un acces mai dificil la educaţie şi ca urmare un număr mai mare dintre acestea au un nivel de şcolarizare mai scăzut cu implicaţii asupra ocupării. Conform unui studiu al Societății Academice din România, procentul persoanelor cu dizabilităţi neșcolarizate este de 7 ori mai mare decât media naţională. Abandonul şcolar după primele 4 clase este de două ori mai frecvent în rândul persoanelor cu dizabilităţi. Doar 17,5% din Revista ,,Dăscălimea Română”, Nr.4, Slobozia, iulie 2016 125 persoanele cu dizabilităţi reuşesc să-şi finalizeze studiile liceale faţă de media naţională de circa 31%. Numai 8,3% din persoanele cu dizabilităţi care au un loc de muncă sunt absolvenţi de studii superioare. Un copil cu dizabilități care este instituționalizat, care nu primește educație adecvată și nu socializează, nu va ajunge niciodată să își atingă maximum de potențial, astfel încât să poată avea un loc de muncă, după puterile și priceperea lui. Ca tipuri de intervenți subliniem accesibilizarea și predarea diferențiată. Accesibilizarea este principala metodă de intervenție pentru a asigura integrarea copiilor cu dizabilități în școală sau a adulților cu dizabilități în societate. Nu trebuie să uităm că scopul procesului de educație nu este ca toți copiii să execute aceleași lucruri pentru a ajunge la rezultate, ci sprijinirea copiilor, prin orice mijloace, să atingă rezultatele cât mai ușor. Accesibilizarea metodelor, tehnicilor de predare și testare, utilizarea planurilor de intervenție personalizate (PIP), a unor materiale speciale (fișe de lucru dedicate, computer) și colaborarea cu specialiștii sunt fundamentale. Un copil cu autism are dreptul să vină însoțit de un shadow, un asistent care îi asigură sprijin continuu personalizat, care va colabora cu învățătorul sau cu profesorii pentru a găsi cele mai bune metode, astfel încât copilul să acumuleze cunoștințe. Este necesar să nu se ridice foarte mult tonul în general, pentru a nu panica elevul cu autism și utilizarea unor materiale speciale și a unor metode adaptate caracteristilor sale, astfel încât învățarea să fie ușoară Copiii cu Sindrom Down, de pildă, sunt foarte afectuoși și au nevoie continuă de încurajare și mângâiere. Chiar dacă nu vor fi „elevi de nota 10”, dacă profesorii se folosesc de materiale didactice special concepute și metode adaptate de predare și testare (insistarea pe sincretic mai mult, până reușesc abstractizarea), copiii cu Down pot finaliza cu succes gimnaziul sau liceul. Copiii cu tulburări psihice sunt văzuți, în general, drept „copii-problemă”. Este extrem de importantă adaptarea programei și a metodelor de predare și interacțiune și în cazul lor, la fel colaborarea cu specialiștii care îi tratează în privat și care, de obicei, sunt cei care știu cel mai bine ce tip de intervenție le este prielnică. Acești copii, dacă nu vor fi stigmatizați și dacă vor fi mereu tratați ca egali ai colegilor, vor face progrese remarcabile. Trebuie să pornim de la ideea că școala are datoria de a asigura șanse reale tuturor elevilor, ceea ce înseamnă a asigura posibilități maxime de dezvoltare fiecăruia, în funcție de aptitudinile și interesele sale. Bibliografie: Martea, Galina-Rolul școlii în formarea identității și personalității, în Revista Clipa , Ediția 1194-25 ianuarie 2016 –Anul XXVI INTERDISCIPLINARITATEA- STIMULENT PENTRU O ŞCOALĂ ACTIVĂ Prof.Gabor Anca Școala Gimnazială “Dimitrie Cantemir” Feteşti - Ialomița Termenul de interdisciplinaritate a apărut în literatura de specialitate relativ recent, deşi conceptele şi practicile interdisciplinare în educaţie vin încă din antichitate. Pentru prima dată, Revista ,,Dăscălimea Română”, Nr.4, Slobozia, iulie 2016 126 termenul de interdisciplinaritate apare în „Dicţionarul de neologisme” de FL. Marcu şi C. Maneca, ediţia a III-a din 1978, şi în „Le petit Larousse en couleurs”, ediţia 1995, definit ca fiind stabilirea unor relaţii între mai multe ştiinţe sau discipline. În Dicţionarul Explicativ al Limbii Române, interdisciplinaritatea este definită astfel: „INTERDISCIPLINARITÁTE s.f. 1. Caracterul a ceea ce este interdisciplinar. 2. Transfer de concepte şi metodologie dintr-o disciplină în alta pentru a permite abordarea mai adecvată a problemelor cercetate. - Din fr. interdisciplinarité. Sursa: DEX '98” . Interdisciplinaritatea apare ca o necesitate de depasire a granitelor artificiale intre diferite domenii. Prin interdisciplinaritate se creeaza acoperirea rupturilor dintre discipline. Ea presupune o intersectare a diferitelor arii disciplinare . Considerând că interdisciplinaritatea are ca principal fundament transferul metodelor dintr- o disciplină într-alta, Basarab Nicolescu vorbeşte de trei grade de interdisciplinaritate: a) un grad aplicativ: în urma transferului de metode rezultă aplicaţii practice concrete; b) un grad epistemologic: în urma asimilării de metode din alte domenii, în cadrul disciplinei respective se iniţiază analize profitabile privind propria sa epistemologie; c) un grad generator de noi discipline: transferul de metode între două sau mai multe discipline conduce la apariţia unui domeniu autonom. Disciplinaritatea, pluridisciplinaritatea, interdisciplinaritatea şi transdisciplinaritatea sunt săgeţi ale aceluiaşi arc, şi anume arcul cunoaşterii. Interdisciplinaritatea debordează limitele disciplinei însă finalitatea sa rămâne înscrisă în cercetarea interdisciplinară. Ca o caracteristică însă, din interdisciplinaritate lipseşte omul, persoana care învaţă. Avantajele invatarii la nivel interdisciplinar pot fi: Revista ,,Dăscălimea Română”, Nr.4, Slobozia, iulie 2016 127  incurajarea colaborarii directe si a schimbului intre specialist care provin din discipline diferite contribuind la constituirea unui character deschis al cercetarii, al practicilor sociale si al curriculumului scolar.  Centrarea procesului de instruire pe invatare, pe elev, dezvoltarea pedahogiilor active, participative, de lucru la clasa, invatarea pe baza de problem, proiecte,invatarea prin cooperare.  Inavatarea durabile si cu sens,prin interactiuni permanente intre discipline  permite elevului să acumuleze informații despre obiecte, procese,  fenomene care vor fi aprofundate în anii următori a-i școlaritații;  clarifică mai bine o temă făcând apel la mai multe discipline;  crează ocazii de a corela limbajele disciplinelor școlare;  permite aplicarea cunoștințelor în diferite domenii; Predarea interdisciplinară pune accentul simultan pe aspectele multiple ale dezvoltării copilului: intelectuală, emoțională, socială, fizică și estetică, lucruri esentiale pentru o dezvoltare armonioasa a elevului in scoala, pentru apropierea elevilor de scoala. Cel mai puternic argument pentru interdisciplinaritate este chiar faptul că viaţa nu este împărţită pe discipline. J. Moffet Bibliografie: -Aurel Jula, Interdisciplinaritatea si transdisciplinaritatea,factori de crestere a calitatii invatamantului, Internet -Lucian Ciolan,Invatarea integrata , fundamente pentru un curriculum transdisciplinar, Editura Polirom, Bucuresti,2008. -Miron Ionescu, Ioan Radu, Didactica Moderna,Editura Dacia, Cluj-Napoca,2004. JOCURI PENTRU DEZVOLTAREA ABILITĂŢILOR DE COMUNICARE ŞI SOCIALIZARE ÎN CLASA DE STEP BY STEP Prof. Înv. Primar Ali Leila Școala Gimnazială ,,George Enescu” Năvodari - Constanța Sentimentele morale lasă o amprentă puternică asupra relaţiei individului cu ceilalţi membrii ai grupului din care face parte. Formarea şi dezvoltarea sentimentelor morale, construcţia morală a personalităţii este un proces complex ce se desfăşoară numai într-un context psihosocial concret. Ajutarea un copil pentru a ajunge la potențialul său necesită o socializare eficientă și abilitățile de comunicare, precum și instruire adecvată. Aceste abilităţi nu pot fi separate, între ele existând un dublu feed- back. Dacă în clasa de elevi, cadrul didactic aplică, exersează, dezvoltă o reţea dinamică de modele de comunicare, atunci creşte gradul de socializare al elevilor axprimat prin atitudini, comportamente, trăiri afective. Revista ,,Dăscălimea Română”, Nr.4, Slobozia, iulie 2016 128 Randamentul și productivitatea unui colectiv școlar, dar și evoluția lui, depind în mare măsură de natura relațiilor care se stabilesc între membrii acestuia. Existența unor relații preferențiale pozitive între elevi, a unor afinități și a unor constelații amicale,descoperite de tehnicile sociometrice aplicate,favorizează colaborările și induc o atmosferă destinsă de lucru. O modalitate eficientă de declanşare a motivaţiei intrinseci este studiul tematic. El presupune explorarea unei idei interesante legate de mai multe domenii de cunoaştere, stimulează curiozitatea, interesul pentru cunoaştere, creativitatea, obligând elevul să iniţieze şi să dezvolte relaţii de comunicare şi de socializare. Împreună cu ei am elaborat împreună un proiect bazat pe tema ce le-a stârnit curiozitatea, pe care l-am dezvoltat şi îmbunătăţit împreună cu ei. S-a observat că au fost motivaţi numai în măsura în care studiul tematc a găsit răspunsul la întrebările pe care copiii le-au pus. Studiul tematic ,,Lumea fascinantă a animalelor marine”, având o factură experimentală, mi-a oferit informaţii despre posibilităţile pe care noi, cadrele didactice le putem avea în dezvoltarea şi ameliorarea abilităţilor de socializare şi comunicare ale elevilor. Obiectivele pe care mi le-am propus au vizat cultivarea motivaţiilor pozitive, familiarizarea copiilor cu domeniul cercetării ştiinţifice, exersarea competenţelor deja formate, dezvoltarea gândirii critice, consolidarea spiritului de colaborare. Etapele parcurse în planificarea acestui studiu au fost: 1) Alegerea temei În urma unei vizite la Complexul Muzeal de Ştiinţe ale Naturii, elevii s-au arătat foarte interesaţi de animalele marine. Conţinutul mesajelor de dimineaţă şi unele sarcini de lucru de la centre ( Anexă) i-au determinat să împărtăşească din experienţa personală în acest domeniu, dovedind că deţin multe informaţii interesante. Văzându-i atât de curioşi şi dornici de a afla cât mai multe lucruri, le-am propus elaborarea unui proiect tematic pentru animale marine, iniţiativă pe care au întâmpinat-o cu entuziasm. 2) Culegerea informaţiilor Încă de a doua zi, elevii au început să caute surse pentru obţinerea informaţiilor. Au propus urmărirea canalelor TV ştiinţifice, navigarea pe internet, consultarea unor publicaţii de specialitate, organizarea unor excursii de studiu. 3) Adunarea şi selectarea materialelor Pentru a obţine tot sprijinul necesar, am anunţat părinţii printr-o scrisoare că am iniţiat acest demers. I-am solicitat să ajute copiii în selectarea materialelor. 4) Planificarea şi proiectarea activităţilor Am stabilit, de comun acord cu elevii, să realizăm acest studiu pe durata a două săptămâni, urmând să fac posibile extinderi, dacă interesele copiilor vor impune acest lucru. Am împărţit studiul în subteme, fixând orientativ durata lor, am stabilit obiectivele, metodologia activităţilor de învăţare şi modalităţile de evaluare a studiului. Toate materialele vizuale legate de studiul tematic au fost afişate în clasă, pe perete, pentru ca elevii să aibă contact permanent cu noutăţile survenite. Acest panou conţine titlul temei, harta studiului, producţii ale copiilor şi post-it-uri pe care ei şi-au notat toate nedumeririle la care aşteaptă răsunsdin partea învăţătoarelor sau a colegilor. 5) Desfăşurarea propriu-zisă a studiului tematic Conform metodologiei Step by Step, activitatea experimentală a proiectului tematic ,,Lumea fascinantă a animalelor marine” s-a desfăşurat pe centre de interes. Am oferit copiilor posibilitatea să aleagă materialele pe care vor să le utilizeze , domeniul de lucru cu grupul stabilit timp de o săptămână, după care, noii lideri din grupurile refăcute au ales un alt domeniu. I-am Revista ,,Dăscălimea Română”, Nr.4, Slobozia, iulie 2016 129 îndrumat şi chiar am lucrat cu ei, efectiv, observând că le face plăcere activitatea lipsită de restricţii. 6) Finalizarea şi evaluarea Munca întregului colectiv s-a concretizat în realizarea unei reviste, precum şi a unei expoziţii de desene reprezentând animalele marine. Am încurajat permanent elevii, apreciind efortul depus, implicarea în proiect, activităţile în grup precum şi strategiile de comunicare alese de fiecare. În prima variantă, grupul 1 a ales să comunice la şcoală, pe timpul pauzelor, grupul 2 a considerat benefic să comunice prin intermediul messengerului, pe internet, grupul 3 a colaborat foarte bine întâlnindu-se la unul din membrii acasa, o dată la două zile, iar grupul 4 a ales să comunice tot la şcoală, când timpul le-a permis. Evaluarea s-a realizat sub forma unui joc pentru fiecare domeniu. Acestea au vizat nu numai identificarea modului în care elevii au asimilat cunoştinţe cantitativ şi calitativ ci şi implicaţiile pe care le-a avut acest studiu tematic în identificarea modelelor de socializare şi comunicare. Finalizarea studiului tematic mi-a relevat aspectele formative pe care le are munca în echipă, la un proiect comun. În fiecare elev există tendinţe pozitive, nespecifice, legate de trebuinţa de reuşită de competenţă. Abordarea învăţării din perspectiva studiului tematic a creat o situaţie motivaţională de natură să stimuleze şi să amplifice resursele de comunicare şi socializare, influenţând eficienţa învăţării. Astfel, valenţa pozitivă a acestei experienţe de învăţare o constituie declanşarea mobilurilor interne ŞCOALA DE SUFLET Prof. Înv. Primar Anghel Mihaela Şcoala Gimnazială „Radu Vodă”, Feteşti - Ialomița Motto: "Dacă te gândeşti la ziua ce va urma, ia-ţi de mâncare. Dacă te gândeşti la anul care va urma, plantează un copac. Dacă te gândeşti la secolul ce va urma, educă copiii!" Proverb chinezesc „Sâmbătă, 18.06.2016, la Şcoala Gimnazială nr.1 Feteşti (Şcoala Gimnazială „Radu Vodă” Feteşti), ne-am reîntâlnit pentru a sărbători 45 de ani de la absolvirea clasei a 8-a. Ne- am despărţit la 15 ani şi ne-am revăzut, mai puţini, după atâţia ani. O reîntâlnire emoţionantă, o întâlnire a sufletelor de copii, în trupuri de maturi. Nu am avut nevoie de cuvinte, pentru că nu puteau exprima adâncul inimilor noastre. Aveam nevoie de priviri şi gânduri. Ne-am aşezat în băncile din clasa în care o perioadă am învăţat şi ne-am amintit. Încet, încet, am şters praful uitării. Am redevenit ceea ce eram odată, poate uimiţi de ceea ce suntem acum. O lacrimă s-a prelins pe obraz, strângând în ea tot universul nostru sufletesc inexprimabil. Doar câţiva dintre învăţătorii şi profesorii noştri au fost prezenţi. O generaţie care încet, încet… rămâne o amintire. Oameni frumoşi, drepţi, mândri, care ne-au aşezat în viaţă şi care merită tot respectul nostru.” (Participant la acţiunea „Arc peste timp”) Am început oarecum cu sfârşitul. Revista ,,Dăscălimea Română”, Nr.4, Slobozia, iulie 2016 130 Într-o zi de mai, o doamnă învăţătoare, colegă a venit cu o propunere: „Haideţi să mă ajutaţi să organizez întâlnirea de 45 de ani de la sfârşitul ciclului gimnazial!” Mi s-a părut o mare provocare. Dar m-am gândit, recunosc, că ar fi o bună ocazie de promovare a imaginii şcolii noastre. Am început lucrul alături de colegele mele, iar timpul a trecut…. Iată că a sosit ziua de 18.06.2016, când m-am văzut nevoită să adresez un cuvânt de bun venit unei mulţimi de oameni (clasele erau numeroase înainte - 30-35 de elevi). Am reuşit să formulez câteva rânduri, gâtuită de emoţie, mai rău decât foştii elevi. Au urmat cei direct implicaţi şi mi-am dat seama că învăţătorul este o icoană în sufletul fiecăruia. Colega noastră spunea: „- Dintre toate amintirile de demult se detaşează: frumoasă, elegantă, caldă, dar aprigă şi stăpână în a măsura binele şi răul, meşteră în a dărui, dar şi în a cere, ÎNVĂŢĂTOAREA NOASTRĂ.” (Participant la acţiunea „Arc peste timp”) Profesorii invitaţi au rememorat clipe de neuitat din acea vreme, când „timpul părea că are răbdare cu oamenii”. Dialogul relaxat dintre profesori şi foştii elevi a fost ca o poveste. Scene amuzante, momente inedite şi o plăcere molipsitoare de a povesti cum colegul X s-a ales cu o poreclă din scrierea incorectă a numelui sau cum a fost umplut godinul cu lemne pentru a umple clasa de fum cu scopul „fentări” extemporalului la chimie. Am înţeles atunci că imaginea şcolii rămâne vie în memoria noastră, iar profesorii şi ale lor „dojane” ne însoţesc permanent de-a lungul vieţii. Stă în puterea noastră să nu-i uitam pe dascălii noştri şi să îi cinstim aşa cum se cuvine. A apărut, astfel, ideea de a proiecta o activitate pe an prin care să ne onorăm dascălii şi să ne promovăm imaginea şcolii, cu care ne mândrim deoarece a fost prima şcoală din municipiul Feteşti aşa cum se observă şi din vechea denumire. JOCUL DIDACTIC ÎN CADRUL ORELOR DE CUNOAŞTEREA MEDIULUI ÎNCONJURĂTOR Profesor Învăţământ Primar Asmarandei Lucica Şcoala Gimnazială Nr.29 “Mihai Viteazul” Constanţa Se spune că natura este o carte nesfârşită din care avem continuu de învăţat . Privind regnul animal , în mod special exemplarele tinere , puii diferitelor animale , observăm că “jocul este practica învăţării “ . Acest lucru este valabil şi pentru puiii omului , pentru copiii de 6-9 ani . Protejarea naturii , a frumuseţii şi diversităţii ei, a devenit o preocupare conştientă , din fericire , şi din ce în ce mai stăruitoare a întregii societăţi . Pentru a face şi ei aceste lucruri, elevii trebuie să dobândească cât mai multe informaţii despre natură ,cu tot ceea ce reprezintă această noţiune , de la vârste cât mai mici. Jocul didactic ,după cum am observat de-a lungul anilor de practică la catedră ,are o deosebită contribuţie la reuşita activităţilor de predare /învăţare ,fiind o activitate pe placul elevilor gata în orice moment de “joacă” . Revista ,,Dăscălimea Română”, Nr.4, Slobozia, iulie 2016 131 Jocurile didactice favorizează dezvoltarea curiozităţii şi interesului elevilor pentru tema studiată, stimulează relaţiile de colaborare şi de ajutor reciproc ,stimulează şi dezvoltă spiritul de observaţie ,sporeşte atenţia şi capacitatea de concentrare şi de receptare şi însuşire a cunoştinţelor noi . Ca elemente de joc folosite în cadrul orelor de cunoaşterea mediului înconjurător , cele mai eficiente şi mai des folosite , sunt : surpriza , ghicirea , aplauzele , mişcarea asociată cu cântec şi vers , onomatopeele, mimica , dialogul şi problematizarea .Aceste elemente , însoţite de regulile(cerintele) jocurilor clar enuntate şi înţelese de participanţi , fac din joc un mijloc sigur , eficient , dar şi plăcut de învăţare ,evaluare şi educare. Exemple de jocuri folosite pentru predarea /învăţarea şi evaluarea cunoştinţelor în cadrul orelor de ştiinţe ,pot reaminti: *jocuri de rol-“ Acesta este ,deci tu esti …..”; *dramatizarea-“Copilul şi floarea “;”În lumea plantelor /animalelor”; *jocurile-concurs-“Cine ştie ,câştigă !”;”Micul ecologist “ ;”Copiii-prietenii naturii “; *jocurile de mişcare-“ Şi noi putem face aşa ….”; *jocurile de imitaţie –“Fă şi tu astfel ! “; *jocuri de selecţie –“Alege/uneşte ce se potriveşte “;”Adevărat sau fals “; “Da sau nu “; *puzzel –“Reconstituie imaginea “; “Descoperă ce este scris/desenat!”; *rebusuri pe diferite teme date spre completare sau de creat de către elevi, fiind un mijloc eficient şi plăcut de învăţare , dar şi de evaluare; *anagrame –“Ordonează literele şi vei avea …..”; * jocuri de problematizare-“Ce ai face dacă …?”; “Ce-ar fi dacă …?”;”Ce s-ar întâmpla dacă …?”; *ghicitori …….etc . Exemple de jocuri pot fi nenumărate , preluate (cunoscute) sau create de învăţător pe moment . Pentru a veni în sprijinul colegilor care predau sau vor preda la clasa pregătitoare,şi nu numai , recomand o carte – “ Jocuri didactice pentru cunoaşterea mediului “ scrisă de Anca Vodiţă . EDUCAȚIA INTERCULTURALĂ Profesor Burunov Marioara Liceul Tehnologic Înălțarea Domnului Școala Gimnazială nr. 5 Slobozia - Ialomița Conform Dicţionarului de Psihologie ( Paul Popescu Neveanu), fenomenul educaţional este unul social de dezvoltare, formare, construire a fiinţei umane ca subiect al acţiunii, al cunoaşterii şi al valorilor, prin comunicare şi exerciţiu, prin modelarea comportamentului său şi prin integrarea în activitatea şi în relaţiile sociale.Educaţia interculturală presupune promovarea unor politici şcolare care să permită egalizarea şanselor în educaţie şi a unor strategii de valorificare a diferenţelor culturale pentru a le transforma în resurse pedagogice, iar responsabil de aceste demersuri este (în cadrul educaţional instituţionalizat) managerul grupei/ clasei, respectiv Revista ,,Dăscălimea Română”, Nr.4, Slobozia, iulie 2016 132 cadrul didactic.Identitățile multiple, tradițiile și obiceiurile se fac simțite chiar și în comunitățile mici, rurale. Același lucru putem spune și despre modul de relaționare dintre diverși indivizi sau grupuri de indivizi. Această diversitate presupune o nouă abordare a societății și a educației. Interculturalitatea aduce în societate un plus de cunoaștere și de îmbogățire culturală.Educaţia interculturală se referă la teme ca ”acceptarea”, ”conviețuire cu ceilalți”, ”participare”, evitarea prejudecațiilor și promovarea unei educații democratice interculturală/ multiculturală. Când vorbim de educație interculturală ne referim ca un element cheie și anume interculturalismul.Educația interculturală a devenit o temă de actualitate în școala și în societatea românească. Educaţia interculturală promovează atitudini tolerante, deschise, de acceptare şi înţelegere firească a raportului ”eu-celălalt” şi a noţiunii de străin, recunoaşterea şi respectarea diferenţelor culturale prin valorificarea pozitivă a relaţiilor de egalitate între oameni şi nu prin aplicarea polarităţii superior-inferior Educația interculturală poate atinge trei niveluri: • de curriculum nucleu, • de curriculum la decizia școlii, • la activitățiile extracurriculare. De asemenea, educația interculturală poate atinge mai multe direcții: • etnică, • religioasă, • profesională, • rasială. Educația interculturală poate fii implementată cu succes în orice școală din țara noastră Educaţia interculturală este cea care susţine integrarea socială a grupurilor minoritare în mod „paşnic” fără ca acestea să fie nevoite să renunţe la propria identitate. În cadrul culturilor mozaicate de astăzi trebuie să acceptăm ideea că orice grup socio-cultural poate contribui la îmbogăţirea vieţii comunitare prin schimbul de elemente identitare, prin dialog şi implicare a tuturor membrilor comunităţii multiculturale. Educaţia interculturală îşi propune să pregătească indivizii şi societăţile pentru o mai atentă deschidere spre dimensiunea culturală a existenţei lor. În condiţiile sporirii contactelor, interacţiunilor posibile, se pot decela două mari seturi de obiective ale şcolii interculturale: - Păstrarea şi apărarea diversității culturale a populaţiei scolare. Scoala, ca instanţă d etransmitere a valorilor, se va centra pe pluralitatea culturilor pe care mediul multicultural îl presupune. Trebuie evitată instituirea primatului unei culturi asupra alteia Acest obiectiv presupune două aspecte: pe d eo parte, vizează adaptarea educatului la mediul propriu, al regiunii, oraşului, culturii sale particulare, cu toate trăsăturile, iar pe d ealtă parte, acest tip de şcoală îli propune să asigure adaptarea educatului la mediu în condiţiile coexistenţei mai multor grupuri culturale. Se cer a fi vizate atât culturile familiale, cât şi cele înconjurătoare, ambientale. Trebuie vegheat ca şcolala să nu defavorizeze o cultură sau alta în numele unor relativisme explicite. - Prezervarea unităţii şcolii. Specificitatea şcolii interculturale, privitor la atitudinile asimilaţionaliste sau multiculturaliste, constă în aceea că ea refuză să rămână închisă în false alternative, promulgând varianta culturii conjugate, a interacţiunii culturale. Acest tip de cultură îşi propune să privilegieze toate culturile ambientale, să le evidenţieze pe toate în diferenţele specifice, cu bogăţiile indispensabile. Civilizaţia construită de şcoală nu se prezintă ca o entitate fixă, cu o structură definitivă. Aceste două seturi de obiective îngăduie specificări materializate în conduite interculturale concrete, precum: Revista ,,Dăscălimea Română”, Nr.4, Slobozia, iulie 2016 133 1. Deschiderea spre altul, spre străin, spre neobişnuit. Această deschidere este dificilă, pentru că ne obligă să ne punem la încercare încrederea în noi, propria noastră viziune despre lume. Dar această interogativitate constituie iun prealabil indispensabil pentru capacitatea de a trăi experienţe noi. 2. Aptitudine ade a percepe ceea ce ne este străin. Avem obiceiul de a aranja ceea ce este străin după grile de lectură ce ne sunt proprii, de a nu percepe pe altul decât prin modul obişnuit de asimţi sau gândi. 3. Acceptarea celulilalt ca fiind altul . În întâlnirea cu alteritatea, avem obiceiul de a-l interpreta pe altul ca fiind similar sau identic , fie de a-l percepe ca pe un duşman şi ane îndepărta de el. 4. Trăirea situaţiilor ambigue, ambivalente. Situaţiile ambivalente ne derutează. Nu dorim ambiguitate. Ea ne provoacă frică. Aceste trăiri pot constitui preambulul acceptării diferitului. 5. Aptitudine afavorabilă de a experimenta. În linii generale, pretindem reţete, reguli bine fixate. Doar aşa ne simţim în siguranţă. Este posibil să ne apropiem de altul având curajul de a experimenta, explorând moduri existenţiale diferite. 6. Alungarea fricii faţă de altul. Sentimentul de xenofobie face parte din zestrea cea mai veche pe care istoria ne-a transmis-o. Această frică trebuie să dispară pentru a-l primi pe celălalt. 7. Capacitatea de apune în discuţie propriile norme. Privirea spre altul este determinată de sistemul referenţial spcio-cultural care ne transformă comportamentul. Cu cât ne dovedim mai incapabili să ne recunoaştem propriul sistem de referinţă, cu atât rămânem orbi sau insensibili faţă de ceilalţi. Educaţia interculturală trebuie să ţină cont de diferitele stiluri de viaţă, să se adapteze la nevoile şi interesele fiecăruia dar să şi fie elaborată şi configurată pe principiul participării egale a tuturor celor implicaţi în procesul educativ. În acest scop, trebuie să existe spaţii în care imigranţii şi oameni cu diferite culturi să aibă posibilitatea de a se implica. Egalitatea diferenţelor trebuie să fie baza educatiei interculturale. Pentru a acorda oportunităţi şi posibilităţi egale tuturor culturilor, pentru dezvoltarea fiecărei culturi şi identităţi educaţia interculturală trebuie să respecte diferenţele şi să promoveze egalitatea. Acest lucru contribuie la depăşirea inegalităţilor sociale. Pentru o educaţie interculturală democratică, participanţii la procesele educative au dreptul să contribuie la definirea tipului de educaţie pe care îl doresc. Trebuie deasemeni să existe spaţii în care să fie posibilă participarea pe principiile egalităţii. Programa trebuie să conţină o abordare interculturală, bazată pe valori ca solidaritatea, egalitatea şi respectul faţă de diversitate. Din acest punct de vedere, educatia interculturală trebuie să constituie baza luptei împotriva rasismului. Problematica politicilor culturale, lingvistice, religioase şi a diversităţii etnice ar fi mult prea simplist pusă dacă s-ar reduce doar la combaterea discriminării, rasismului, excluderii sociale şi politice a minorităţilor etnice şi religioase din interiorul statelor membre ale Uniunii Europene şi toate acestea să se numească, simplu ,,învăţare interculturală”. Se resimte aşadar nevoia unei puternice politici antidiscriminatorii, a recunoaşterii grupurilor minoritare etnice şi religioase (cu diversitatea moştenirii lor culturale), a unei oferte de participare democratică a acestora, a încurajării lor spre identificare sau cel puţin spre a simţi sensul apartenenţei la ţara în care s-au stabilit. Luând în considerare, din punct de vedere istoric conceptele asupra migraţiei şi integrării, dezvoltate de ţările vest-europene, concluzia amară la care s-a ajuns este că nici unul din aceste concepte nu a funcţionat atât de bine încât să genereze acest ,,sens al apartenenţei” nici cel puţin pentru a doua sau a treia generaţie de migranţi. Revista ,,Dăscălimea Română”, Nr.4, Slobozia, iulie 2016 134 Desigur că sunt exemple ,,bună integrare” a migranţilor prin prisma criteriilor vizibile cum ar fi succesul în carieră sau competenţa lingvistică dar mulţi minoritari etnici şi migranţi nu se simt confortabil în cultura ţării gazdă deoarece competenţele lor multiculturale nu sunt recunoscute şi apreciate. Deşi pare evident că societăţile adoptând principiul diversităţii au nevoie de un cadru politic corespunzător dezvoltării învăţării interculturale ca normă practică se regăseşte doar în unele ţări – în acestea în grade diferite – o tentativă de schimbare a paradigmei de la politicile integraţioniste, care forţează asimilarea la o politică globală a recunoaşterii reale a diversităţii culturale şi religioase şi a pregătirii unui spaţiu al dezbaterii interculturale pe baze incluzive. În Europa contemporană – chiar şi la scară mondială – cerinţele pieţei muncii în ceea ce priveşte mobilitatea persoanelor, migraţia, fac din învăţarea interculturală „o afacere serioasă”. Un „exotic” care în mod obişnuit nu ameninţă sistemul de valori tradiţional al majoritarilor, devenind un vecin, un coleg, cere toleranţă şi chiar acceptarea diferitelor moduri de gândire, de manifestare şi de practicare a religiei. Nu sunt doar ritualuri culturale zilnice care produc consecinţe directe ci chiar valori culturale precum „primatul individului”, ca factor identitar, versus „primatul colectivităţii” ca factor asimilant. Primul este un concept mai ales vest-european, contrastând puternic cu ideea de asimilare, accentuând faptul că individul este parte a colectivităţii, pe când cel de-al doilea este un concept regăsit mai ales în culturile sud-europene. Pentru mulţi oameni cărora nu li s-a permis sau n-au fost formaţi în a-şi dezvolta capacitatea de gândire critică, învăţarea interculturală nu va fi uşoară. Oricum cea mai importantă concluzie pentru cei angajaţi în procesul de formare şi educare este aceea că achiziţiile de cunoştinţe, formarea priceperilor şi deprinderilor şi modelarea atitudinilor culturale trebuie să se înfăptuiască interactiv. Deşi fiecare individ tinde să se concentreze asupra propriei identităţi culturale sunt potenţialităţi pentru o ,,învăţare transformativă”. Bibliografie: Cucoş, C. (2000). Educaţia. Dimensiuni culturale şi intercultural, Editura Polirom, Iaşi . Delors, J. (coord.), (2000), Comoara lăuntrică, Editura Polirom, Iaşi Dembo, M.H., Eaton, M.J. (1997), School learning and motivation, în “Handbook of Academic Learning: Construction of Knowledge”, Ed. G.D. Phye, Academic Press, Inc. ROLUL STRATEGIILOR DIDACTICE INTERACTIVE ÎN EFICIENTIZAREA PROCESULUI EDUCAŢIONAL Prof. Râcu Camelia Şcoala Gimnazială Nr. 3 Zimnicea, Teleorman În societatea actuală are loc un proces dinamic care obligă toate categoriile sociale să ţină pasul cu evoluţia societăţii şi implict a educaţiei. Nevoile şi cerinţele copiilor actori pe scena educaţională pretind dascălilor o schimbare radicală a modului de abordare a activităţii didactice. Revista ,,Dăscălimea Română”, Nr.4, Slobozia, iulie 2016 135 Analizând poziţia cadrului didactic în faţa problemelor instruirii şi ale învăţării, profesorul Ioan Neacşu afirmă că „educatorii sunt solicitaţi astăzi, în mod continuu, să promoveze învăţarea eficientă. Şi nu orice învăţare eficientă, ci una participativă, activă şi creativă.” (1990, p.12) Propunem în acest sens, un nou concept, cel de învăţare interactiv-creativă pe care îl definim drept un proces evolutiv, care are la bază receptivitatea faţă de experienţele noi, căutate şi rezolvate prin explorare, deducţie, analiză, sinteză, generalizare, abstractizare, concretizare, punând accentul pe realizarea conexiunilor între sensuri şi solicitând o profundă implicare intelectuală, psihomotorie, afectivă şi voliţională. În cadrul învăţării interactiv-creative, elevul/studentul descoperă, inferează, imaginează, construieşte şi redefineşte sensurile, filtrându-le prin prisma propriei personalităţi şi solicitând procesele psihice superioare de gândire şi creaţie. Ea apare ca urmare a eforturilor individuale şi colective, al interacţiunii educatului cu ceilalţi, bazându-se pe schimburile sociale în dobândirea noului. Învăţarea interactiv-creativă este o forma specială a învăţării şcolare, apărută din necesitatea ţinerii pasului şcolii cu noile transformări existente şi preconizate, în viaţa şi activitatea social-umană, în complexitatea epocii contemporane. Acest fapt solicită din parte individului înzestrarea cu un echipament intelectual, afectiv-voliţional, care să-l ajute să depăşească modalităţile de simplă echilibrare ale organismului, prin răspuns la stimuli la nivel dominant senzorio-perceptiv. El trebuie să folosească traiectorii combinate şi complicate de ordin reflexiv în soluţianarea problemelor pe care i le pune viaţa şi să exploreze alternativele rezolutive. Omul viitorului trebuie să fie un constructor de probleme şi de sisteme ideative necesare rezolvării lor, transpunerii lor în plan ideativ şi practic, găsind soluţii optime şi eficiente. El este omul faptelor pentru ca ele conving, deci omul creator; este omul pentru care fapta nu vorba este maxima conducătoare în viaţă. Noile orientări postmoderniste asupra ştiinţei educaţiei solicită cu necesitate aplicarea unor strategii interactiv-creative în predarea şi învăţarea şcolară. În acest sens, metodele interactive acţionează asupra modului de gândire şi manifestare a copiilor. Prezentate ca nişte jocuri de învăţare, de cooperare, distractive, nu de concentrare, metodele interactive, învaţa copiii să rezolve probleme cu care se confruntă, să ia decizii în grup şi să aplaneze conflictele. Elevul activ şi creativ dă dovadă de multă îndrăzneală în aprecierea critică a unui produs, de independenţă în abordarea şi analiza problemelor, de spirit de contraargumentare, de libertate în manifestarea comportamentală generală. De multe ori, comportamentul lui la ore devine deranjant pentru unii profesori mai conservatori. În „Dictionnaire de la langue pedagogique”, P. Foulquie semnalează faptul că „în clasă, elevul creativ apare adesea ca o ameninţare. O ameninţare pentru disciplină şi pentru ordine mai întâi. Apoi o ameninţare pentru cursul profesorului” (1971, p.23). El iese din tiparele prestabilite ale activităţii atunci când acestea devin plictisitoare, rutiniere. Profesorul trebuie să profite de nevoia lui de cunoaştere şi de avântul său în activitate, canalizându- i eforturile în direcţii constructive prin oferirea de ocazii variate menite să-i alimenteze setea de nou şi de descoperire. Elevul activ şi creativ se caracterizează prin spirit de independenţă în muncă, o gândire care se desfăşoară pe traiecte lungi, fără bariere de ordin cognitiv, manifestând o puternică şi neobişnuită tendinţă de a explora şi de a crea. Copii din această categorie sunt mai puţin interesaţi de activitatea în echipe şi au tendinţa de a-şi întocmi un plan personal de lucru, păstrând legătura numai cu un număr restrâns de prieteni. Revista ,,Dăscălimea Română”, Nr.4, Slobozia, iulie 2016 136 Aplicarea metodelor solicită timp, diversitate de idei, angajare în acţiune, descoperirea unor noi valori, responsabilitate didactică, încredere în ceea ce s-a scris şi în capacitatea personală de a le aplica creator pentru eficientizarea procesului instructiv educativ. Metodologia interactivă ţinteşte, pe lângă realizarea obiectivelor de ordin cognitiv (stimularea proceselor cognitive superioare, dezvoltarea capacităţii de a lega cunoştinţele între ele şi de a crea reţele conceptuale, dezvoltarea inteligenţelor multiple etc.) şi atingerea obiectivelor de ordin socio-afectiv (dezvoltarea capacităţilor de comunicare, de dialogare interpersonală şi intrapersonală, stimularea încrederii în sine, stimularea capacităţilor de reflectare asupra proprilor demersuri de învăţăre – metacogniţia şi asupra relaţiilor interumane etc.) Profesorul este cel care trebuie să găsească cele mai eficiente modalităţi prin care să stimuleze potenţialul creativ al fiecarui elev în parte. Activităţile propuse elevilor în scopul sporirii gradului de implicare activă şi creativă în şcoală, trebuie să asigure: 1. Stimularea gândirii productive, a gândirii critice, a gândirii divergente şi laterale; 2. Libertatea de exprimare a cunoştinţelor, a gândurilor, a faptelor. În acest sens apar ca adecvate activităţile care cer spontaneitate şi contribuie la dezvoltarea independenţei în gândire şi acţiune; 3. Utilizarea talentelor şi a capacităţilor specifice fiecarui individ în parte; 4. Incitarea interesului către nou, necunoscut şi oferirea satisfacţiei găsirii soluţiei după depunerea unui efort de căutare de către elev; 5. Exersarea capacităţilor de cercetare, de căutare de idei, de informaţii, de posibilitati de transfer de sensuri, de criterii de clasificare; 6. Dezvoltarea capacităţii de organizare de materiale, de idei prin întocmirea de portofolii asupra activităţii proprii, de colecţii de cuvinte, de obiecte, de contraste; organizarea de discuţii pe anumite teme, iniţierea de jocuri, de excursii; 7. Educarea capacităţii de a privi altfel lucrurile, de a-şi pune întrebări neobişnuite despre lucruri obişnuite. În cazul folosirii unei metodologii interactive, rolurile cadrului didactic se diversifică, se îmbogăţesc, astfel că el devine animator, consilier, moderator, participant alături de elevii săi la soluţionarea problemelor, chiar membru în echipele de lucru. Creşte gradul de activism şi de implicare a elevului la activitate, de la simplu receptor la participant activ. Interactivitatea presupune şi o atitudine pozitivă faţă de relaţiile umane, faţă de importanţa muncii în echipă şi o deschidere faţă de cooperare, o atitudine de susţinere a ideilor apărute prin colaborarea cu ceilalţi. Specifică metodelor didactice interactive este şi multirelaţionalitatea între profesor şi elevi, între elev şi colegii săi, pe de o parte, dintre elevi şi conţinut pe de altă parte. Metodele expozitive nu solicită schimburi între agenţii educaţionali, fiind unidirecţionale, mesajul circulând doar dinspre profesorul – emiţător către elevul – receptor. Profesorii trebuie să înţeleagă copilul (ce e în adâncul sufletului său, ce-şi doreşte, ce-i place şi ce poate să facă) şi, pe această bază, să prescrie un „reţetar” de metode de abordare cât mai potrivite, benefice pentru dezvoltarea şi desăvârşirea sa personală. Abilităţile psihopedagogice ale educatorului se vor face cunoscute în măsura în care acesta va găsi calea de mijloc între două extreme: ignoranţa şi accelerarea instruirii. În mod individualizat, această cale va fi diferită de la un elev la altul, fiecare având propriul potenţial genetic. Nu vom putea construi un tipar identic, unic şi eficient pentru toţi copiii. Aşa a apărut neadaptarea şcolară în masă şi lipsa de motivaţie pentru învăţătură la unii mai mult decât la alţii. Nu elevii trebuie să se adapteze la şcoală, ci şcoala trebuie să se adapteze la copii. Lumea se află într-o continuă schimbare; şcoala trebuie să se schimbe şi ea. Într-o şcoală dezirabilă, atât elevii cât şi cadrele didactice îşi doresc ca activităţile Revista ,,Dăscălimea Română”, Nr.4, Slobozia, iulie 2016 137 să fie plăcute, învăţarea să fie utilă, cunoştinţele interesante, iar lecţiile să fie organizate folosind un evantai metodologic bogat şi distractiv. Profesorul este acea persoană care dăruieşte cu iubire din cunoaşterea sa, cântărind cât, ce şi cum trebuie porţionată aceasta, astfel încât sufletul celui aflat în formare s-o primească ca pe ceva firesc, de care are nevoie pentru propria-i desăvârşire. Bibliografie :  Cerghit, Ioan (coordonator), Perfecţionarea lecţiei în şcoala modernă, Editura Didactică şi Pedagogică, Bucureşti, 1983  Foulquie, P., Dictionnaire de la langue pedagogique, Paris: P.U.F., 1971;  Nicola, I., Tratat de pedagogie şcolară, Editura Didactica si Pedagogica Regia Autonoma, Bucuresti, 1996;  Neacşu, I., Instruire şi învăţare, Editura Ştiinţifică, Bucureşti, 1990;  Oprea, Crenguţa, L., Strategii didactice interactive – repere teoretice şi practice, Editura Didactică şi Pedagogică, Bucureşti, ed. a IV-a, 2009; MÄRCHENZAUBERER MAGIA BASMELOR - ATELIER DE CREATIVITATE ÎN LIMBA GERMANĂ Prof. Cuciuc Lilia, Școala Gimnazială Nr. 43 „Ferdinand”, Constanța Atelierul vine în întâmpinarea elevilor cu vârste cuprinse între 12-14 ani care studiază limba germană de cel puțin doi ani, propunîndu-le să descopere fragmente din basmele fraților Grimm într-un cadru magic. Activitățile propuse contribuie nu numai la dezvoltarea creativității elevilor, ci și la dezvoltarea celor patru aptitudini lingvistice (înțelegerea mesajului oral, înțelegerea mesajului scris, compoziție și vorbire). De asemenea, instrumentele de învățare și materialul didactic se adresează celor patru stiluri de învățare: stilul auditiv, vizual, comunicativ și kinestezic, tocmai pentru a coincide cu modalitatea preferată de receptare și prelucrare a informațiilor specifică fiecărui elev în parte. Activitățile din cadrul atelierului sunt grupate în următoarele centre de lucru: colajul poveștilor, lucrul cu citate, sacul cu povești, jocul domino, dictarea după imagine. În cadrul centrului colajul poveștilor elevilor le sunt puse la dispoziție mai multe imagini din povești, cu ajutorul cărora vor forma un colaj. La final, colajul va fi expus într-un loc vizibil și prezentat în plen. Lucrul cu citate constă în reconstrucția textului originar. Elevii primesc bilețele cu citate, pe care mai întăi le citesc și încercă să le aranjeze într-o ordine logică. În sacul cu povești se găsesc lucruri care apar în diverse povești. Elevii aleg un obiect, îl salută și îl numesc în germană și precizează titlul poveștii în care apare obiectul respectiv. Revista ,,Dăscălimea Română”, Nr.4, Slobozia, iulie 2016 138 Jocul domino constă în asocierea imaginii și a cuvântului. Piesele jocului sunt formate din imagini care apar în diverse povești și denumirea obiectului reprezentat în limba germană. Dictarea după imagine presupune mai întâi descrierea imaginii alese. La acest centru de lucru elevii lucrează în perechi, un elev descrie imaginea în propoziții , iar celălalt notează propoziția, după care rolurile se inversează. La cele cinci centre de lucru participă toți elevii prin rotație. APLICAŢII SPECIFICE TIC ÎN EDUCAŢIA PREUNIVERSITARĂ Diaconu Daniela Liceul Teoretic “Callatis” Mangalia - Constanța Proiectele educaţiei pentru mileniul III vizează transformarea practicilor educaţionale tradiţionale în baza noilor principii specifice educaţiei şi pedagogiei contemporane: educaţie globală, învăţare pe parcursul întregii vieţi, educaţie inclusivă, educaţia pentru toţi, şanse egale, parteneriat în educaţie. Procesul de predare-învăţare-examinare capătă noi dimensiuni şi caracteristici prin utilizarea tehnologiilor e-Learning. Sistemul de învăţământ din ţara noastră este în mod direct şi determinant implicat în fundamentarea şi construirea societăţii informaţionale. O societate informaţională se naşte într-un mediu în care marea majoritate a membrilor ei are acces la tehnologii IT&C şi utilizează frecvent tehnologiile informaţionale, atât pentru instruire şi perfecţionare profesională, cât şi pentru activităţi personale privind rezolvarea unor probleme economice, sociale, etc. Revista ,,Dăscălimea Română”, Nr.4, Slobozia, iulie 2016 139 Web 2.0 este noua generaţie a web-ului, fiind considerat un concept la modă care pare a fi în ultimul timp subiectul preferat al analiştilor şi cercetătorilor din domeniu. Termenul acesta a fost folosit pentru prima dată în 2004 de către Tim O’Reilly în cadrul unei conferinţe, care este considerat de atunci părintele său, iar conceptul a fost îmbrăţişat de către marea comunitate a utilizatorilor Internet. Integrarea TIC constituie un avantaj, stimulând interesul elevilor pentru analiza şi rezolvarea problemelor care izvorăsc din situaţii reale din diferite sfere ale vieţii, alegerea structurilor de date pe care se mulează informaţia oferită de mediul înconjurător, stabilirea paşilor algoritmilor şi programarea în sine. Problemele propuse pot fi inspirate din viaţa cotidiană, din cunoştinţele dobândite prin studiul altor discipline, din generalizarea unor probleme de informatică rezolvate anterior, probleme de perspicacitate, jocuri, etc. Soluţiile TIC facilitează foarte mult colaborarea dintre elevi, aceştia pot folosi Internetul pentru a găsi informaţii şi pentru a realiza anumite sarcini. Pentru a nu uita de unde au luat informaţiile, profesorul îi poate învăţa să folosească un sistem de bookmarking colaborativ şi să- şi salveze link-urile către paginile sursă. Elevii fiecărui grup pot realiza materialul comun utilizând GoogleDocs, documentele realizate pot fi uploadate pe platforma Moodle, fiecare elev îşi poate exprima punctul de vedere în legătură cu tema propusă în cadrul forumului dedicat acestei teme. Metoda este foarte bine susţinută de TIC atunci când profesorul iniţiază pe Wiki un proiect aferent temei la care să participe cele n echipe, wiki fiind o tehnologie Web 2.0 care se bazează pe principiul colaborării dintre mai mulţi utilizatori cu scopul de a dezvolta un conţinut comun . Pentru a face faţă problemelor prezentului este esenţial să ameliorăm metodele tradiţionale în vederea sporirii eficienţei lor şi, pe de altă parte, să adoptăm noi metode de învăţământ astfel încât şcoala să fie adaptată cerinţelor societăţii actuale. Bibliografie: 1. Istoria Internetului - http://www.yoda.ro/techschool/istoria-internetului-de-la-prima- conectare-la-mereuconectati.html. 2. Maliţa Laura – Curs WEB 2.0, 2007. 3. Marcu A. M., Instrumente WEB folosite în Educaţie, Program de formare continuă: Informatică şi tehnologii educaţionale, Universitatea din Craiova, Centrul regional de educaţie şi formare continuă, Craiova, 2011. 4. Integrarea Tehnologiei Informaţiei şi a Comunicaţiilor (TIC) în Curricumul Naţional – Discipline Informatice – Suport de Curs, Competenţe cheie TIC în Curricumul şcolar – Invaţă pentru viitor! http://cnlr.ro/~tucu/Suport_de_curs_INFORMATICA.pdf. RELAŢIA FAMILIE-ŞCOALĂ Prof. Înv. Primar Dragomir Steluţa Şcoala Gimnazială Nr. 31, Constanţa Când şcoala, familia şi comunitatea încep să colaboreze, elevii primesc cu adevărat suportul necesar pentru a avea succes în şcoală şi în viaţă. Dezvoltarea şi implementarea unor astfel de parteneriate îmbunătăţesc prezenţa la şcoală a elevilor, performanţa şcolară a acestora, relaţia familie-şcoală, sprijinul din partea comunităţii de care şcoala are nevoie. Revista ,,Dăscălimea Română”, Nr.4, Slobozia, iulie 2016 140 Cu alte cuvinte, atunci când părinţii se implică în educaţia propriilor copii, aceştia fac faţă mai bine cerinţelor şcolare, iar şcoala se dezvoltă. Modelele propuse de literatura de specialitate subliniază următoarele tipuri de programe pentru implicarea, în general, a părinţilor în parteneriatele cu şcoala: programe de mentorat, centre ale părinţilor, membri ai familiei/ comunităţii ca asistenţi ai profesorilor, programe de voluntariat, vizite acasă, programe de educaţie a părinţilor, parteneriate şcoală-comunitatea de afaceri, părinţii şi membrii comunităţii implicaţi în managementul şcolii, programe de tutorat. În vederea unei mai bune cunoaşteri a opiniei părinţilor, propun în rândurile următoare un chestionar pentru aceştia: Chestionar pentru părinţi 1. Copilul dumneavoastră are un program zilnic de lucru şi de odihnă? a) da b) nu c) nu ştiu 2. Vă întrebaţi în fiecare zi copilul despre ce s-a întâmplat la şcoală? a) da b) rareori c) nu 3. Persoanele care se ocupă mai mult de educaţia copilului în afara şcolii sunt: a) părinţii b) bunicii c) alţii 4. Verificaţi dacă copilul dumneavoastră se pregăteşte zilnic pentru şcoală (îşi face temele)? a) zilnic b) uneori c) niciodată 5. Sunteţi mulţumiţi de rezultatele şcolare ale copilului dumneavoastră? a) da b) nu c) parţial 6. Este necesar să insiste copilul dumneavoastră pentru a participa la şedinţele cu părinţii? a) da b) nu c) uneori 7. Care credeţi ca este cea mai bună metodă prin intermediul căreia învaţătoarea ar trebui sa ţină legătura cu dumneavoastră? a) bilete b) telefoane c) şedinţe d) întâlniri individuale 8. Credeţi că este important să mergeţi la şcoală din când în când şi să vă interesaţi de copilul dumneavoastră? a) da b) nu Revista ,,Dăscălimea Română”, Nr.4, Slobozia, iulie 2016 141 c) nu ştiu 9. Cunoaşteţi orarul copilului dumneavoastră? a) da b) nu 10. Menţionaţi cele mai apreciate trei calitaţi ale profesorului, notând cu 1 pe cea mai importantă. a) bine pregatit profesional b) comunicativ c) îţi dă toate informaţiile d) intra la timp la ore e) exigent f) tratează în mod egal toţi elevii 11. Învaţătorul/ Profesorul reprezintă pentru dumneavoastră: a) un colaborator b) un îndrumator pentru copil c) un specialist d) un prestator de servicii 12. Ce părere aveţi despre temele pentru acasă? a) Prea multe b) Prea puţine c) Nu au nici o eficienţă 13. Ce vă place în şcoală? De ce? ............................................................................................................................................................ ............................................................................................................................................................ ............................................................................................................................................................ ............................................................................................................................................................ ............................................................................................................................................................ ......................................................................... 14. Ce nu vă place în şcoală? De ce? ............................................................................................................................................................ ............................................................................................................................................................ ............................................................................................................................................................ ............................................................................................................................................................ ............................................................................................................................................................ .......................................................................... 15. Ce altceva doriţi să menţionaţi? ............................................................................................................................................................ ............................................................................................................................................................ ............................................................................................................................................................ ............................................................................................................................................................ ................................................................................................ Vă mulţumim pentru colaborare! Revista ,,Dăscălimea Română”, Nr.4, Slobozia, iulie 2016 142 În final, putem afirma faptul că se impune ca şi cadrele didactice să beneficieze de cursuri de formare centrate pe colaborarea şcoală-familie, pentru a înţelege beneficiile, modalităţile de abordare, provocările, rolul fiecărui partener în acest proces. În urma implementării unui astfel de program, părinţii vor ajunge la concluzia că pot influenţa învăţarea şi viitorul copiilor lor. Bibliografie: Călineci, M.C.(coordonator), Drept la ţintă.Ghid de dirigenţie şi consiliere educaţională, Centrul Educaţia 2000+, Bucureşti,2008. ZIUA MONDIALĂ DE COMEMORARE A VICTIMELOR ACCIDENTELOR RUTIERE Prof. Filipoiu Mihaela-Evelina Școala Gimnazială ,,Sf. Andrei” Slobozia-Ialomița Pentru elevii clasei a III-a B – Fluturaș, de la Școala Gimnazială ,, Sf. Andrei” Slobozia, ziua de 18 noiembrie 2015 a fost una specială, în care implicarea acestora în desfășurarea activităților educative organizate cu ocazia comemorării victimelor accidentelor rutiere a dovedit faptul că sufletul unui copil sensibil este plin de compasiune și generozitate. Sub genericul ,, Asfalt însângerat!” activitatea a debutat prin reamintirea celor mici a regulilor de circulație de către polițiștii rutieri care le-a explicat micilor,, fluturași” că pericolul străzii este mare și că aici neatenția se plătețte. În parteneriat cu I.P.J. Ialomița acțiunea continuă prin marșul stradal, unde elevii echipați cu tricouri inscripționate și pancarte, au împărțit flyere trecătorilor, încercând să tragă un semnal de alarma asupra faptului cî în țara noastra mortalitatea cauzată de accidentele rutiere ocupă un loc de top. În demersul lor micii participanți la trafic au fost însoțiți de polițiști, învățătoare, părinți și bunici, dovedind că educația rutieră se face la orice vârstă. Acțiunea s-a sfârșit prin lansarea de lampioane în Parcul Ialomița, în memoria tuturor victimelor accidentelor rutiere. La cald, am strâns câteva impresii: ,, Mi-au plăcut jocurile prezentate de domnii polițiști, dar cel mai mult mi-au plăcut lampioanele care se înălțau spre cer luminând sufletele celor dispăruți în accidente rutiere” ( Mihailescu Bianca, elevă în clasa a III-a B – Fluturaș) ,, Această acțiune ne-a dat nouă, copiilor, posibilitatea să atenționăm adulții să fie mai atenți. Am avut ocazia să lansăm lampioane pentru cei ce au pierit în accidente rutiere. Chiar dacă suntem mici putem da un sfat tuturor adulților care nu trebuie să uite că viața are prioritate!” ( Salaoru Nicola, elevă în clasa a III-a B – Fluturaș) ,, Acțiunea m-a impresionat, deoarece am putut să arătăm participanților la trafic pericolele la care ne expun datorită neatenției lor. Prin această manifestare ne dorim să semnalam faptul că este bine ca numărul accidentelor rutiere să se reduca, pentru că VIAȚA este importantă.Sunt bucuros ca am putut participa la o acțiune menită să educe semenii mei” ( Gheorghe Razvan, elev în clasa a III-a B – Fluturaș ) Revista ,,Dăscălimea Română”, Nr.4, Slobozia, iulie 2016 143 ,, De Ziua Mondială de Comemorare a Victimelor Accidentelor Rutiere, clasa noastra, coordonata de doamna învățătoare, a organizat o activitate de educație rutieră, sub sloganul: Ești participant la trafic? Nu uita! Neatenția poate ucide! ,, Pentru mine participarea la această activitate a însemnat îndrumarea oamenilor spre o lume mai bună în care nimeni să nu mai fie victimă a accidentelor rutiere. Am învățat din această activitate că nu este bine să încălcăm regulile de circulație, mai ales noi, copiii.” ( Muțat Delia, elevă în clasa a III-a B – Fluturaș) ,, Am fost onorat că am participat la acest eveniment educativ, organizat în memoria victimelor accidentelor rutiere. M-am simțit important pentru că am împărțit împreună cu doamna învățătoare și cu domnii politițti rutieri pliante cu mesaje de atenționare asupra accidentelor în trafic. Eu consider că este o lecție de viață, atât pentru mine, ca și copil, cât și pentru adulții întâlniți în marșul nostru stradal!” ( Razvan Ancuța, elev al clasei a III-a B – Fluturaș ) Revista ,,Dăscălimea Română”, Nr.4, Slobozia, iulie 2016 144 ASPECTE SOCIO-ECONOMICE LOCALE ŞI EDUCAŢIA Educatoare Ifrim Paula Grădiniţa cu Program Prelungit “Albă ca Zăpada”, Feteşti-Ialomiţa În Dicţionarul Explicativ al limbii române comunitatea este definită ca un grup de oameni cu interese, credinţe sau norme de viaţă comune, totalitatea locuitorilor unei localităţi, ai unei ţări, totalitatea celor care trăiesc în acelaşi loc şi au aceleaşi obiceiuri, aceleaşi norme de viaţă etc. În România putem vorbi despre câteva tipuri de comunităţi, după cum urmează: - Comunităţile locale în mediul rural. Indivizii stabilesc relaţii interpersonale frecvente, se cunosc, işi sancţionează abaterile de la normele comunităţii; Revista ,,Dăscălimea Română”, Nr.4, Slobozia, iulie 2016 145 - Comunităţi locale din mediul urban în oraşele mici. Spiritul comunitar este prezent, majoritatea oamenilor se cunosc, controlul comportamentelor funcţionează, dar nu este aşa de sever ca în mediul rural; - Comunităţile din marile oraşe. Aici nu putem vorbi despre comunităţi locale. Există comunităţi diverse: comunităţi academice, comunităţi ale persoanelor cu o anumită orientare socială, culturală. Normele sociale sunt complexe, iar valorile tradiţionale încep să se piardă. Încercând să definim comunitatea am putea spune că este: spaţiul în care oamenii conlucrează pentru a identifica nevoile comune şi valorile pe care le preţuiesc; spaţiu al interacţiunilor sociale bazate pe nevoi, interese şi aspiraţii comune; spaţiu în care membrii au încredere unii în alţii şi conlucrează în rezolvarea problemelor comune; spaţiu în care există consens axiologic al membrilor, adică respect civic, respect etnic, cooperare.1 Comunitatea locală constituie unitatea de baza a unei ţări. Similar părticelelor unui mozaic, comunităţile determină imaginea societăţii în ansamblu. Importanţa dezvoltării comunităţii este incontestabilă, iar forţa motrice a evoluţiei sunt oamenii. În acest context, miza cade pe generaţia în creştere, graţie gradului înalt de receptivitate şi flexibilitate, deschiderii spre nou, generaţie ce respinge conservatismul şi adoptă o poziţie constructivistă. Aspectele sociale, sunt cele resimţite de oameni, ca membri ai diferitelor socio-grupuri şi care pot fi satisfăcute prin acţiunea lor comună. Comportamentul oamenilor este, în primul rând, un comportament social, alături de şi împreună cu ceilalţi. Oamenii trebuie să se încadreze în anumite limite, astfel încât nici o persoană să nu provoace rău semenilor. Legăturile dintre membrii comunităţii se bazează pe valori precum: respectul, afecţiunea, bunăvoinţa. Fiecare persoană are propriile trebuinţe, copuri, idealuri, dar satisfacerea acestora trebuie săs se producă doar în cadrul stabilit de regulile şi normele societăţii. Respectarea acestor norme face posibilă supravieţuirea, ordinea şi funcţionarea normală a unei societăţi. Normele unei societăţi pot fi: morale şi juridice. Normele juridice sunt cunoscute sub numele de legi. Acestea sunt reguli cu caracter obligatoriu elaborate, impuse şi apărate de către autorităţile statului. Pentru buna funcţionare a unei comunităţi, trebuie respectate atât normele morale cât şi cele juridice. Aspectele economice reprezintă totalitatea elementelor, premiselor directe şi indirecte, reale şi monetare, care sunt utilizabile şi pot fi atrase în producerea de noi bunuri economice, necesare satisfacerii nevoilor umane. 1 http://corneliaviju.blogspot.ro/2012/06/parteneriatul-educational-scoala.html accesat în 20.06.2015 Revista ,,Dăscălimea Română”, Nr.4, Slobozia, iulie 2016 146 La nivel local, comunitatea este organizată sub conducerea Consiliului local. Una din atribuţiile Consiliului local este gestionarea serviciilor furnizate către cetăţeni. Astfel, Consiliul local asigură, conform competenţelor sale şi în condiţiile legii, cadrul necesar pentru furnizarea serviciilor publice de interes local privind: educaţia, serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie specială. În realizarea misiunii sale educative, grădiniţa şi şcoala, au ca parteneri atât familia, cât şi comunitatea. În agenda de lucru a autorităţilor locale, parteneriatul educaţional trebuie să devină o prioritate a strategiilor orientate către dezvoltarea educaţiei româneşti. Pentru a se constitui ca un factor cheie în cadrul parteneriatului educaţional la nivelul comunităţii, relaţia dintre grădiniţă sau şcoală şi autorităţile locale trebuie să se sprijine pe reciprocitatea intereselor şi sprijinul mutual. „În virtutea unor prevederi legale, dar şi pe baza unor relaţii tradiţionale care s-au stabilit de- a lungul timpului, autorităţile locale oferă sprijin concretizat prin: - fonduri, resurse materiale, combustibil; - donaţii pentru ameliorarea bazei materiale; - facilitarea obţinerii unor resurse financiare bugetare; - organizarea unor activităţi extraşcolare; - alocarea unor spaţii şi terenuri în folosinţă grădiniţei/şcolii. Pentru a depăşi unele disfuncţii generate de carenţe în legislaţie, blocaje în comunicare interpersonală, absenţa educaţiei pentru colaborare, presiunea problemelor curente, este necesară adoptarea unor măsuri cu caracter local care ţin de iniţiativa şi interesul grădiniţei sau al şcolii şi autorităţilor locale”2. Parteneriatul educaţional încheiat între instituţiile de învăţământ şi autorităţile locale (Primărie) poate fi o soluţie pentru alocarea şi folosirea resurselor locale la nivel comunitar, pentru atragerea altor resurse externe pentru rezolvarea problemelor comunitare. Contactul permanent al instituţiilor educaţionale, al unităţilor şcolare, cu diferiţi parteneri sociali, facilitează racordarea efectivă a grădiniţelor şi şcolilor la realitate, respectiv a celorlalţi factori la realitatea şcolară. 2 http://didactino.ro/bune-practici-formarea-parteneriatelor-scolare-implicare-comunitara-invatamantul- preuniversitar/ accesat la data 20.06.2015 Revista ,,Dăscălimea Română”, Nr.4, Slobozia, iulie 2016 147 ÎNȚELEPCIUNEA CARE ZIDEȘTE Prof. Ignat Mihaela Școala Gimnazială Nr. 29 ,,Mihai Viteazul” Constanța Bucuria vine din inimă, iar cunoaşterea din creier. Duhul care se stinge, atunci când trupul înfloreşte. Cunoaşterea dărâmă, iubirea zideşte. Trăim în epoca în care cunoașterea este desacralizată, iar harul este nesocotit. Cunoașterea rațională a sporit, iar inimile au slăbit din lipsa harului dumnezeiesc. Am dat valoare cunoașterii raționale, care nu ne poate salva de nici un ,, tsunami,, duhovnicesc sau natural și n-am căutat harul care ne poate salva de orice nenorocire. Însă unde să aflăm harul în vremurile noastre comode ? Harul iubește truda jertfei, pe când epoca noastră iubește confortul. Astăzi nu mai avem prilejuri de a trudi. Pe toate le găsim uşor şi astfel lipsesc condiţiile de dobândire a harului dumnezeiesc. Toţi Sfinții l-au dobândit prin mari osteneli. ,,Comoditatea vieții ne-a făcut viața grea,, - obişnuia să spună părintele Paisie . Ne-au aruncat praf în ochi. Ne-au despărţit de har. Ne-au legat de cele pământeşti, provocându-ne supărări, melancolii, probleme psihologice. Astăzi suntem legaţi de aparate, de maşini, de toate comodităţile. Odinioară omul avea mai puține dependențe. Aceste dependențe stagnează evoluția duhovnicească a omului, îngrădindu-i libertatea și slăbindu-i puterea. Atunci când harul lipseşte, creşte constrângerea. Toţi suntem constrânşi şi-L constrângem pe Dumnezeu şi pe oameni. Ne vătămăm în strădania noastră de a ne atinge scopurile. Chiar şi prin cuvântul nostru duhovnicesc, în esenţă, îl constrângem politicos pe semenul nostru. Un cuvânt care ascunde tulburare, supărare, amărăciune, oricât de bun ar fi, îl tulbură pe semenul nostru şi este mai bine să nu fie rostit. Din păcate, înotăm în spiritul pe care l-au sacralizat cunoaşterea universitară şi încercările omeneşti de a găsi o rezolvare directă a problemelor. Însă, pe când cunoaşterea te poate duce până la lună, harul dumnezeiesc te face atoatevăzător, îți deschide orizonturile. Cunoştinţele lumii nu te pot face văzător cu duhul. Te vei zdrobi în uraganele vieţii. E nevoie de iluminarea inimii pentru a scăpa. Înţelepciune şi duh profetic. Însă acestea vin în inimile sănătoase si îndumnezeite. Dacă duhul se stinge, toată cunoaşterea lumii nu numai că nu este folositoare, ci poate chiar sa distrugă, să orbească. Să ducă la o altă Hiroshima. Sa te facă să-l răstigneşti pe cel drept. Apostolul Pavel vorbeşte despre înţelepciunea dumnezeiască, despre înţelepciunea celor desăvârşiţi, pe care o compara cu înţelepciunea lumii ( I Corinteni 2,6-9). Până când vom lucra pentru trup? Apostolul Pavel iarăşi spune: „Duhul să nu-L stingeţi. Prorociile să nu le dispreţuiţi” (I Tesaloniceni 5, 19-20). Însuși Domnul ne atrage atenţia să avem grijă de inima noastră mai mult decât orice: „Luaţi seama la voi înşivă, să nu se îngreuieze inimile voastre de mâncare şi de băutură şi de grijile vieţii” (Luca 21, 34). Dacă inimile noastre se îngreuiază, ce să facem cu toate palatele de pe pământ? Dispare şi bucuria, dispar şi clipele frumoase ale vieţii. Atunci cu dreptate ne plângem: „Cu amar mâncăm pâinea noastră”. Scriind despre înţelepciunea pământească şi cerească, Apostolul Iacov spune într-o epistolă: ,,Înţelepciunea aceasta nu vine de sus, ci este pământească, trupească, demonică. Deci, unde este pizmă şi zavistie, acolo este neorânduială şi orice lucru rău. Iar înţelepciunea cea de sus întâi este curată, apoi paşnică, îngăduitoare, ascultătoare, plină de milă şi de roade bune, neîndoielnică ,, (Iacov 3, 15-17). Revista ,,Dăscălimea Română”, Nr.4, Slobozia, iulie 2016 148 Se cuvine să viețuim cu multă simplitate. Pentru aceasta firea omenească are nevoie de temere, ca să păzească hotarele ascultării față de Dumnezeu. Iar dragostea față de Dumnezeu mișcă spre dorirea lucrării virtuților și prin ea e răpită spre buna făptuire . Omul creşte şi se desăvârşeşte. Creştinul care merge la Biserică, cel care vrea şi se împărtăşeşte cu Sfintele Taine, nu înţelege întotdeauna la modul suprem ceea ce face. Cei mai mari dintre sfinţi erau conştienţi de faptul că nu înţelegeau toate actele liturgice la care participau sau de care se împărtăşeau, dar la care nu renunţau pentru că ştiau că prin ele cresc şi se desăvârşesc şi vor ajunge la ceea ce mulţi dintre noi punem pe un piedestal, ca ceva imposibil de atins. Oameni ca şi noi, sfinţii au avut în minte acest cuvânt al lui Hristos. Sămânţa este Duhul Sfânt care se împărtăşeşte omului prin actele bune pe care le face şi care intră în trupul său şi lucrează fără ca omul să conştientizeze. Marii sfinţi, deşi ei înşişi au făcut fapte extraordinare, nu au căutat minuni nemaiauzite sau experienţe extrasenzoriale, senzaţionalul sau chiar trăiri duhovniceşti excepţionale. Viaţa creştină presupune trăirea lui Dumnezeu în iubirea aproapelui, lucru care "apare" sau mai degrabă se dezvoltă prin exerciţiu duhovnicesc şi lucrarea iubirii. Majoritatea actelor liturgice, care uneori sunt percepute eronat ca manifestându-se doar în cadrul cultului divin public, sunt lucrări care se adresează trupului şi sufletului deopotrivă, ajutându-l pe om în creşterea lui duhovnicească. De la "simpla" cruce făcută peste apa pe care urmează să o bem sau peste mâncare de post sau de dulce, în funcţie de timp şi moment, la metania din liniştea nopţii sau rugăciunea lui Iisus rostită când aşteptăm la semafor, până la Sfântul și Marele Mir sau elementele Sfintei Împărtăşanii, toate sunt acţiuni care pun în mişcare materie şi spirit deopotrivă, creaţie care se îndumnezeieşte pe măsura deschiderii omului. Harul lui Dumnezeu nu este îngrădit de nimeni şi el se acordă total şi tuturor, deşi omul îl primeşte pe măsura deschiderii sale. Pe măsură ce se deschide, pe măsură ce se maturizează ca trup şi suflet, omul se face tot mai capabil pentru a-L înţelege şi mai ales pentru a comunica şi a se împărtăşi din dumnezeire. ROLUL ISTORIEI ÎN ŞCOALĂ Prof. Ionescu Carmen , Seminarul Teologic Ortodox “Sf. Ioan Gură de Aur”, Slobozia- Ialomiţa “Dacă fiecare naţie are o misiune evanghelică a împlini pe pământ , să cercetăm şi să întrebăm si pe această naţie română, atât doritoare astăzi de viaţă, ce a făcut? Ce lupte a purtat pentru realizarea legii lui Dumnezeu, atât în sânul său, cât si in omenire? Istoria , lumea are drept a-i cere această seamă: căci nu trebuie a uita că , cu toată sfinţenia dreptului său , astăzi nu e destul ca o naţie să-şi aibă un loc pe harta lumi , sau să-şi reclameze acest loc şi libertatea sa în numele suvenirelor istorice; ca dreptul său să ajungă să fie respectat si recunoscut de celelalte naţii , trebuie încă ca ea să poată dovedi folosul ce a adus şi poate aduce lumei , trebuie să arate formula inţelegătoare şi să ţie la ce ea reprezentează în marea carte a înţelegerii şi a istoriei omenirei.” ( N.Bălcescu – Românii supt Mihai-Voievod Viteazul ) La dezvoltarea orizontului de cunoaştere al elevilor contribuie toate disciplinele de învăţământ si toţi factorii educationali implicaţi în procesul instructiv-educativ . Intre acestea , Revista ,,Dăscălimea Română”, Nr.4, Slobozia, iulie 2016 149 istoria ca disciplina prin excelenţă de cultură generală , are un rol deosebit pentru orice tânăr în formare , indiferent ce profesie sau meserie va urma . Prin specificul şi natura sa , istoria trezeşte şi cultivă sentimente , creează unele stări naţionale şi afective de care are nevoie orice fiinţă umană pentru a trăi şi a-şi valida capacitatile creatoare în conformitate cu cerinţele progresului şi cu interesele societăţii. Această disciplină de învăţământ îndeplineşte , mai presus de orice , un important rol educativ, accentul punându-l pe formarea convingerilor , cultivarea sentimentelor , cultivarea acelor disponibilităţi pe care orice elev trebuie să le aibă , ca un bun cetăţean . Studierea istoriei in şcoală nu constă doar în transmiterea de cunoştinţe elevilor , în informarea lor cu date , lucruri , fapte , evenimente şi persoane istorice . Are rolul de a forma capacităţi de interpretare , de înţelegere şi de acţiune . Datorită resurselor de care dispune , istoria contribuie la integrarea unitara a cunostintelor , la dezvoltarea capacităţilor elevilor de a interpreta fapte şi evenimente , de a stabili relatii de cauzalitate intre ele , de a patrunde în esenţa proceselor istorice , de a genera atitudini şi de a forma gândirea istorică a elevilor , transformarea conştiinţei lor în convingeri şi a acestora în spirit civic . Istoria românilor este un inestimabil tezaur pe care elevii trebuie să-l cunoască şi să adauge propria lor contribuţie la cunoaşterea lăsată de înaintaşi . Prin cunoaşterea istoriei naţionale , se conştientizează propria origine , apartenenţa la o etnie , la un neam , ataşamentul faţă de locurile natale şi se cultivă aspectul faţă de valorile patrimoniului naţional. Cunoscând istoria , elevii învaţă să respecte trecutul , invaţă să preţuiască realizările prezentului , învaţă să se pregătească temeinic pentru a reuşi la rândul lor să se angajeze conştient în uriaşul efort de consolidare a societăţii româneşti contemporane . După cum fiecare vrea să ştie cine au fost înaintaşii şi strămoşii lui , tot astfel si popoarele se straduiesc să-şi cunoască trecutul . Din aceste năzuinţe s-a născut studiul istoriei , al cărei scop este de a face cunoscută şi de a explica urmaşilor originea înaintaşilor , felul lor de viaţă din trecut , faptele lor vrednice de amintire , precum şi vremurile de cumpănă ori momentele înălţătoare pe care le-a străbătut . Istoria Romaniei ne arată cum s-a desfaşurat procesul de formare a poporului român şi a limbii române . Pe temeiul unor mărturii de netăgaduit , istoria patriei ne arată continuitatea neîntreruptă a poporului român , statornicia lui din cele mai îndepartate timpuri pe aceste meleaguri . În termeni practici, sarcina profesorului de istorie este aceea de a imagina o succesiune de activităţi de învăţare care să permită elevului: - Să-şi poată valorifica cunoştinţele şi deprinderile anterior dobândite - Să ajungă să descopere şi să înţeleagă fapte şi evenimente istorice independent de profesor - Să-şi poată forma în mod independent un punct de vedere asupra evoluţiei societăţii, pe care să-l poată exprima argumentat - Să-şi dezvolte capacitatea de a lucra în grup, de a-şi asuma riscuri şi responsabilităţi, de a comunica, pe de o parte în interiorul grupului, pe de altă parte cu profesorul. Întreaga strategie didactică este pusă sub semnul conceptului de învăţare interactivă, centrată pe elev. Acesta are şansa de a se implica nemijlocit în activitatea de dobândire de noi cunoştinţe şi deprinderi, de a gândi liber, independent. Asadar, profesorul nu are doar Revista ,,Dăscălimea Română”, Nr.4, Slobozia, iulie 2016 150 responsabilitatea transmiterii de cunoştinţe , ci şi organizarea unei succesiuni de situaţii de învăţare prin intermediul cărora elevul să ajungă la cunoştinţe de unul singur, sau, de preferat, împreună cu colegii săi. Pentru aceasta, profesorul are la dispoziţie o largă paletă de metode de învăţare activă. Selecţia metodei de învăţare potrivite se face de către profesor, în funcţie de specificul obiectivelor lecţiei, dar şi de caracteristicile clasei de elevi cu care se lucrează. Însă, nu este deloc neobişnuită practica de a „negocia” cu elevii metodele de învăţare ce urmează să fie utilizate. Toate aceste evoluţii din viaţa politică şi socială, precum şi noile abordări din ştiinţele educaţiei impun reconsiderarea modului în care profesorul de istorie proiectează şi evaluează activitatea de învăţare , modalitatea în care acesta se raportează la proprii săi elevi. Cum se poate adapta profesorul de istorie acestui nou context? Care este semnificaţia nevoii de centrare a activităţii de învăţare pe elev? Înseamnă aceasta o diminuare a rolului profesorului în şcoală? Bibliografie: 1. Mihai Manea, Eugen Palade, Nicoleta Sasu,”Istorie - Predarea istoriei și educația pentru cetățenie democratică: demersuri didactice inovative”, Educația 2000+,București, 2006 2. Laura Căpiță, Carol Căpiță,”Tendințe în didactica istoriei”, Paralele 45, Pitești, 2005 3. Marin Manolescu, ”Metode, tehnici, instrumente- Evaluarea școlară”, Meteor Press, București, 2005 4. Gheorghe Iutiș, Elena Cozma, Iuliana Asăvoaie,”Elemente de didactica istoriei”, Graphis, Iași, 2008 ACTIVITĂŢILE DE TIP RECREATIV -INSTRUCTIV, PRILEJ DE ACTIVIZARE ŞI DE DEZVOLTARE A CREATIVITĂŢII Prof. Mangri Elena Ligia Şcoala Gimnazială “Grigore Moisil”, Năvodari - Constanţa La copilul de vârstă şcolară mică dezvoltarea este strâns legată de activităţile desfăşurate în şcoală şi în afara ei sub forma jocului, a învăţăturii şi a muncii. Tocmai de aceea, o mare grijă trebuie acordată particularităţilor de vârstă şi individuale ale copilului. Metodele de învăţământ reprezintă componenta cea mai mobilă, mai dinamică a procesului de învăţământ, acestea realizându-se în procesul zilnic al vieţii şcolare prin iniţiativa, fantezia şi contribuţia creatoare a cadrului didactic. „Creativitate” e sinonim cu „gândire divergentă”, capabilă să rupă continuu schemele experienţei. E „creativă” o minte totdeauna în lucru, totdeauna pornită să întrebe, să descopere probleme unde alţii găsesc răspunsuri satisfăcătoare, nestingherită în situaţiile fluide în care alţii presimt numai pericole, capabilă de judecăţi autonome şi independente, care respinge ceea ce este codificat, care manipulează din nou obiecte şi concepte fără să se lase inhibată de conformisme. Toate aceste calităţi se manifestă în procesul creativ. Pedagogul american Bruner (1970) consideră că „oricărui copil, la orice stadiu de dezvoltare i se poate preda cu succes, într-o formă intelectuală adecvată, orice temă”, dacă se Revista ,,Dăscălimea Română”, Nr.4, Slobozia, iulie 2016 151 folosesc metode şi procedee adecvate stadiului respectiv de dezvoltare, dacă materia este prezentată „într-o formă mai simplă, astfel încât copilul să poată progresa cu mai multă uşurinţă şi mai temeinic spre o deplină stăpânire a cunoştinţelor”. Trebuinţa de a se juca, de a fi mereu în mişcare, este tocmai ceea ce ne permite să împăcăm şcoala cu viaţa. Pentru a-l face pe copil să depăşească în şcoală „greutăţile greu de învins”, important este să nu uităm că una din trebuinţele principale ale copilului este jocul. Una dintre activităţile cu caracter recreativ-instructiv o constituie ora de educaţie fizică. Educaţia fizică – activitate recreativ-instructivă, prilej de activizare a şcolarilor: Activităţile efectuate de elevi în cadrul orei de educaţie fizică solicită intens aparatul locomotor şi alte organe, funcţii şi sisteme ale organismului. Coordonarea activităţii acestora este atributul sistemului nervos central. El desfăşoară în acest scop o activitate complexă: primeşte informaţii în legătură cu poziţiile şi mişcările corpului şi ale segmentelor sale, cu solicitările unor funcţii impuse de eforturile musculare; realizează legături între analizatori (organele de simţ) şi centrii nervoşi implicaţi în elaborarea răspunsurilor, reglând activitatea acestora dependent de condiţiile impuse de activitatea desfăşurată. Simpatia, speranţa, admiraţia, bucuria succesului, satisfacţia, regretul, prietenia, mândria, simţul răspunderii, al datoriei, al onoarei, sentimentul exerciţiului fizic, mobilizează elevul să depună eforturi în vederea învingerii dificultăţilor întâmpinate , motivându- le activitatea contribuind la formarea unor interese durabile suportul deprinderilor, obişnuinţelor şi comportamentelor morale. Fiind o activitate eminamente practică, în cadrul ei se concretizează influenţa activităţii instructiv-educative. Cunoscând pasiunea copiilor pentru mişcare, joc, şi pentru activitatea sportivă, învăţătorul are obligaţia de a o valorifica în folosul instruirii şi activizării. Jocul – activitate recreativ-instructivă, prilej de activizarea şi dezvoltare a creativităţii: Jocurile şi distracţiile sunt mai intense la vârstele copilăriei şi tinereţii. Ştim cu toţii că orice copil de vârstă ante sau preşcolară se joacă tot timpul. Aceasta le conferă conduitelor lor multă flexibilitate şi mai ales le dezvoltă imaginaţia şi creativitatea; tot prin joc este exprimat şi gradul de dezvoltare psihică. Spunem de multe ori : „Se comportă ca un copil” sau „Parcă nu e maturizat”; aceasta datorită unei exagerate antrenări în distracţii care conduce la o personalitate nematură, puerilă. Jocul presupune un plan, fixarea unui scop şi fixarea anumitor reguli, ca în final să se poată realiza o anumită acţiune ce produce satisfacţie. Prin joc se afirmă eul copilului, personalitatea sa. Adultul se afirmă prin intermediul activităţilor pe care le desfăşoară, dar copilul nu are altă posibilitate de afirmare decât cea a jocului. Mai târziu, el se poate afirma şi prin activitate şcolară. Activitatea şcolară se valorifică prin note, acestea se sumează în medii, rezultatul final al învăţării fiind tardiv din punct de vedere al evaluării, pe când jocul se consumă ca activitate creând bucuria şi satisfacţia acţiunii ce o cuprinde. Copiii care sunt lipsiţi de posibilitatea de a se juca cu alţi copii de vârstă asemănatoare fie din cauză că nu sunt obişnuiţi, fie din cauză ca nu au cu cine, rămân nedezvoltaţi din punct de vedere al personalităţii. Jocul oferă copiilor o sumă de impresii care contribuie la îmbogăţirea cunoştinţelor despre lume şi viaţă, totodată măreşte capacitatea de înţelegere a unor situaţii complexe, creează capacităţi de reţinere stimulând memoria, capacităţi de concentrare, de supunere la anumite reguli, capacităţi de a lua decizii rapide, de a rezolva situaţii - problemă, într- un cuvânt dezvoltă creativitatea. Fiecare joc are reguli. Atunci când un copil vrea să se joace cu un alt grup de copii, el acceptă regulile în mod deliberat, voit. Cu alte cuvinte, el va accepta normele stabilite, adoptate şi respectate de grupul respectiv înainte ca el să intre în joc. Revista ,,Dăscălimea Română”, Nr.4, Slobozia, iulie 2016 152 Pentru copil, jocul presupune de cele mai multe ori, pe lânga consumul nervos chiar şi la cele mai simple jocuri, şi efort fizic, spre deosebire de persoanele adulte unde acesta lipseşte cu desăvârşire. Există câteva lucruri de remarcat: în primul rând, jocul fortifică un copil din punct de vedere fizic, îi imprimă gustul performanţelor precum şi mijloacele de a le realiza. În al doilea rând, jocul creează deprinderi pentru lucrul în echipă, pentru sincronizarea acţiunilor proprii cu ale altora, în vederea atingerii unui scop comun. În al treilea rând, jocul provoacă o stare de bună dispoziţie, de voie bună, oferindu-i copilului posibilitatea de a uita pentru un timp de toate celelalte şi de a se distra, dându-i parcă mai multă poftă de viaţă. În joc, copilul îşi dă frâu liber imaginaţiei. Jocurile spontane reliefează capacitatea de creaţie a copilului, capacitate bazată pe propria experienţă, îmbogăţită cu noi elemente, corespunzătoare dorinţelor sale. Activităţile extraşcolare – prilej de activizare şi de dezvoltare a creativităţii: În orice tip de activitate extraşcolară, fie că este vorba de drumeţie, vizita într-un atelier de creaţie, un muzeu, un loc istoric, o excursie de mică sau mare anvergură este necesar să antrenăm trei factori implicaţi în actul educaţional: a) elevii – prin responsabilităţi asumate atât individual, cât şi în grup; b) familie – prin susţinere morală, financiară, sau chiar implicare în organizarea activităţilor; c) şcoala – prin obţinerea avizelor necesare deplasării, elaborarea strategiilor didactice, realizarea unităţii dintre cei doi factori, finalizarea activităţii întreprinse. Acest tip de activitate îi antrenează pe copii în activitatea de învăţare, îi apropie de şcoală, îi determină să o îndrăgească. Chiar ei propun, cer, aşteaptă şi se implică în realizarea acestui tip de activitate. Dacă avem grijă ca obiectivele instructiv-educative să primeze, dar să fie prezentate în mod echilibrat şi momentele recreative, de relaxare, atunci rezultatele vor fi întotdeauna deosebite. În cadrul acestor activităţi elevii se deprind să folosească surse informaţionale diverse, să întocmească colecţii, să sistematizeze date, învaţă să înveţe. Prin faptul că în asemenea activităţi se supun de bună voie regulilor, asumându-şi responsabilităţi, elevii se autodisciplinează. Cadrul didactic are, prin acest tip de activităţi, posibilităţi deosebite să-şi cunoască elevii, să-i dirijeze, să le influenţeze dezvoltarea, să realizeze mai uşor şi mai frumos obietivul principal al învăţământului primar – pregătirea copilului pentru viaţă. În legătură cu dezvoltarea creativităţii elevilor, pot fi date educatorilor următoarele îndrumări: gândirea creativă şi învăţarea din proprie iniţiativă trebuie încurajate prin laudă. Trebuie promovat modul variat de abordare a problemelor de manipulare a obiectelor şi a ideilor. Elevii trebuie să fie îndrumaţi să dobândească: o gândire independentă, nedeterminată de grup, toleranţă faţă de ideile noi, capacitatea de a descoperi probleme noi şi de a găsi modul de rezolvare a lor şi posibilitatea de a critica constructiv. Înainte de toate, este însă important ca profesorul însăşi să fie creativ. Bibliografie: 1. Bruner,J.S – Procesul educaţiei intelectuale – Bucureşti, Ed. Ştiinţifică, 1970 2. Cerghit,I – Metode de învăţământ – Bucureşti, EDP, 1976 3. Nicola,I – Pedagogia şcolară – Bucureşti, EDP, 1980 4. Piaget,J. Inhelder,B – Psihologia copilului – Bucureşti, EDP, 1968 Revista ,,Dăscălimea Română”, Nr.4, Slobozia, iulie 2016 153 5. Şerban,Gr. – Învăţătorul şi copiii – Bucureşti, EDP, 1975 6. Şchiopu,U – Psihologia copilului, - Bucureşti, EDP, 1975 EDUCAȚIA BAZATĂ PE INTELIGENȚA EMOȚIONALĂ Prof. Oprea Luciana, Școala Gimnazială “Radu Vodă”, Fetești-Ialomița Un rol deosebit de important pentru reuşita în viaţă îl are educaţia. Educaţia copiilor şi a tinerilor este o misiune delicată la care trebuie să participe cu eforturi susţinute atât şcoala, cât şi familia. Un concept greşit despre educaţie este că responsabilitatea în educaţie revine în mod exclusiv şcolii. Şcoala echipează cu cunoştinţe teoretice, transmite informaţii în formă ordonată şi structurată, dar niciodată nu poate înlocui rolul părintelui. Educaţia se formează în primul rând în căldura şi încrederea din familie. Aici copilul învaţă să spună adevărul, să fie cinstit, să aprecieze frumosul, să respecte munca şi să se achite de responsabilităţi. Foarte mult timp, inteligența intelectuală sau cognitivă a primat în fața celei emoționale în modul în care copiii au fost educați. Inteligența emoțională a devenit una dintre cele mai puternice arme pentru educația copiilor în epoca modernă și este considerată, de foarte mulți specialiști, chiar mai importantă decât cea cognitivă deoarece joacă un rol mai important în dezvoltarea unor copii deștepți, fericiți și de succes. Orice profesor își dorește o relație frumoasă și reușită cu elevii săi. Secretul nu constă într- o disciplină rigidă, autoritară, bazată pe impunerea unor reguli seci și confuze, ci pe modelarea comportamentului copilului prin înțelegerea emoțiilor lui. Educaţia bazată pe inteligenţa emoţională porneşte de la faptul că totalitatea acţiunilor noastre ne permit să creăm un echilibru mai sănătos în şcoală şi în relaţiile cu elevii prin accentuarea importanţei sentimentelor şi prin controlul emoţiilor. Deseori acţionăm impulsiv sau ne lăsăm copleşiţi de sentimente. Pentru unii copii, viaţa este dură şi nesigură; pentru alţii, este plină de tensiune. În ambele cazuri, a-şi pierde controlul poate însemna pierderea unor drepturi, pierderea unor activităţi extraşcolare sau de îndrumare. Copiii au nevoie de un mediu pozitiv, care le oferă numeroase oportunităţi. Familia este prima scoala a emotiilor. In acest mediu intim, copiii invata sa recunoasca atat emotiile proprii, cat si reactiile celorlalti la emotiile lor. La fel ca și adulții, copilul cooperează și iși dă interesul în ceea ce face dacă se simte: auzit, plăcut, apreciat, motivat, încurajat. De asemenea, este mai dispus să-ți urmeze sfaturile și indicațiile, daca sunt exprimate clar, concis și daca sunt corecte ori drepte. Înainte de a pretinde ascultare de la elevii noștri, este bine sa ne autoinspectam și să înțelegem propriile emoții și nevoi. Astfel, inteligența emoțională, considerată și inteligența socială, este definită ca abilitatea de a observa, diferenția și întelege propriile emoții și ale celor din jur și de a folosi informațiile obținute în ghidarea propriilor acțiuni. Pentru a-ți folosi inteligența emoțională în educația copilului, este recomandat să combini cunoașterea și experiența cu empatia, întelepciunea, conștiința de sine și autocontrolul. Nu este nevoie să apelezi la jocuri sau cursuri speciale pentru a crește un copil inteligent emoțional. Tot ce trebuie să faci este să-ți alegi cuvintele cu grijă. Mulți dintre noi nu înțelegem înca faptul că mintea Revista ,,Dăscălimea Română”, Nr.4, Slobozia, iulie 2016 154 este esențială în dezvoltarea unui copil inteligent și descurcăreț, însă și emoțiile au un rol esențial în succesul micuțului în viață. Studiile au arătat că elevii care beneficiază exclusiv de pregătire şcolară pot fi „neechipaţi“ pentru provocările viitoare, atât ca indivizi, cât şi ca membrii ai societăţii. Nu este suficient doar ca mintea să fie hrănită. Astfel putem constata că majoritatea dintre noi neglijăm aspectul emoţional al inteligenţei noastre, considerând că, inteligenţa academică este cea care primează în dobândirea performanţei, nerealizând faptul că există şi o inteligenţă emoţională. Dezvoltarea inteligenţei emoţionale presupune:  Să ne acceptăm emoţiile aşa cum sunt ele (mai ales pe cele negative şi dureroase);  Să învăţăm să ne exprimăm emoţiile în mod adecvat, fără să ne lăsăm conduşi de ele;  Să ne perfecţionăm în a citi emoţiile celorlalţi;  Să exersăm în continuu înţelegerea, toleranţa şi empatia faţă de cei din jurul nostru;  Să încercăm să îi acceptăm pe ceilalţi aşa cum sunt ei;  Să învăţăm cum să spunem ce avem de spus, fără a-i răni pe ceilalţi;  Să învăţăm să ne punem obiective, şi să facem tot ce ne stă în putere să le atingem;  Să învăţăm să fim perseverenţi şi să trecem de frustrări, dezamăgiri şi eşecuri;  Să le transmitem şi celorlalţi scopurile noastre;  Să reuşim să îi animăm şi să îi însufleţim pe ceilalţi pentru a se schimba. Iată câteva sugestii ce pot fi folosite de cadrele didactice pentru dezvoltarea inteligenţei emoţionale:  Integraţi activităţi pentru dezvoltarea abilităţilor sociale şi emoţionale în programul zilnic şcolar.  Demonstraţi elevilor dumneavoastră un comportament inteligent social şi emoţional.  Promovaţi în clasă activităţi pentru dezvoltarea abilităţilor sociale şi emoţionale, folosind mijloacele TIC: jocuri pe computer şi video.  Fiţi receptivi la momentele care se întâmplă în clasă în mod natural: momentele când observaţi schimbarea stărilor şi a dispoziţiilor, conflictele, actele de grijă faţă de ceilalţi, respectul, atenţia.  Încurajaţi exprimarea impresiilor despre abilităţile emoţionale şi sociale dezvoltate în clasa dumneavoastră! De exemplu: un afişaj/panou despre vocabularul emoţiilor, un afişaj/panou cu complimente adresate de elevi între ei sau probleme despre care ei doresc să vorbească şi răspunsuri la acestea.  Ţineţi un jurnal în care să reflectaţi asupra emoţiilor dumneavoastră şi încurajaţi-i pe copiii cu care lucraţi să aibă o astfel de activitate pentru monitorizarea emoţiilor, atât cele pozitive, dar mai ales cele negative.  Informaţi-vă despre resursele existente (centre pentru educaţie emoţională şi socială, cărţi, reviste de specialitate, pagini WEB, pliante, cursuri de formare) pe tema dezvoltării sociale şi emoţionale.  Oferiţi ajutor elevilor în evaluarea emoţiilor şi sentimentelor: învăţaţi-i să clasifice cuvintele care denumesc emoţii, învăţaţi-i să găsească cuvinte pentru emoţii; începeţi prin exprimarea emoţiilor sau prin discuţii despre sentimente.  Acordaţi-le oportunitatea de a a alege: laudaţi-i pentru deciziile luate, întreabaţi-i cum pot fi ajutaţi pentru a veni în rezolvarea nevoilor lor, dar nu insistaţi cu această cerere.  Respectaţi sentimentele lor: întreabaţi-i cum se simt, ce îşi doresc înainte de a acţiona, gândiţi- vă ce vă propuneţi să simtă elevii prin activităţile de învăţare, ce sentimente creează un mediu pozitiv de învăţare.  Validaţi sentimentele: acceptaţi sentimentele lor, arătaţi înţelegere, empatie, grijă şi respect, atenţie, oricare ar fi problema şi nu uitaţi că întotdeauna prima dată este de dorit să validaţii sentimentele. Revista ,,Dăscălimea Română”, Nr.4, Slobozia, iulie 2016 155  Evitaţi etichetările şi judecăţile critice: evitaţi etichetarea subiectelor ca fiind bune/rele, drăguţe/grosolane etc., evitaţi „ar trebui“.  Ca activităţi de “dezgheţ” folosiţi modalităţi de a diagnostica starea emoţională a elevilor la început de zi.  Asociaţi situaţiile de învăţare cu emoţii şi sentimente. Alocaţi timp pentru a vorbi despre ele.  Discutaţi cu elevii despre responsabilitatea emoţiilor, reacţiile emoţionale, consecinţele emoţiilor Concluzii: Sistemul educaţional pune în mod tradiţional accentul pe cele trei activităţi fundamentale - scris, citit, socotit - toate caracteristice emisferei stângi (dominată de raţionalitate), excluzând aproape educarea facultăţilor emisferei drepte care este sediul imaginaţiei, orientării spaţiale, decodării muzicii, culorii, ritmului, creativităţii (dominanta sa fiind intuiţia). Trăim într-o lume în care nu capacitatea copilului de a citi sau de a face socoteli este esențiala în procesul de învățare și în reușita școlară, ci mai degrabă capacitatea de a ști cum să învețe lucruri și să facă față provocărilor la nivel emoțional. Pentru ca elevii noștri să nu aibă probleme emoţionale în viitor, şcoala trebuie să găsească mereu noi metode şi resurse de a le dezvolta capacităţile, în special inteligenţa emoţională - cea mai valoroasă achiziţie pe care se pot baza oricând în viitor. Bibliografie:  Anderson, W., “Curs practic de încredere în sine”, Editura Curtea Veche, Bucureşti, 2000  Cosmovici, A., Iacob, L., “Psihologie şcolară”, Editura Polirom, Iaşi, 1999  Cucoş, C., “Pedagogie”, Editura Polirom, Iaşi, 1996  Ford-Martin, P., “Emotional intelligence”, Gale Encyclopedia of Psychology, 2001  Goleman, D., “Inteligenţa emoţională”, Editura Curtea Veche, Bucureşti, 2001  Roco, M., “Creativitatea şi inteligenţa emoţională”, Editura Polirom, Iaşi, 2001  Sas, C.,”Cunoaşterea şi dezvoltarea competenţei emoţionale”, Editura Universităţii din Oradea, 2010  Segal, J., “Dezvoltarea inteligenţei emoţionale”, Editura Teora, 2000 COLABORAREA ŞCOLII CU FAMILIA – REUŞITĂ ÎN EDUCAŢIA COPILULUI Înv. Pătrănoiu Gabriela Școala Gimnazială ”Grigore Moisil” Năvodari-Constanța Şcoala şi familia sunt cei doi poli de rezistenţă ai educaţiei, care contribuie prin mijloace specifice la formarea tineretului. Familia este prima şcoală a copilului. Ea este cea care răspunde de trebuinţele elementare ale copilului şi de protecţia acestuia, exercitând o influenţă atât de adâncă, încât urmele ei ramân, uneori, întipărite pentru toată viaţa în profilul moral - spiritual al acestuia. Revista ,,Dăscălimea Română”, Nr.4, Slobozia, iulie 2016 156 Familia ocupă un loc aparte in sistemul institutional al educaţiei. Acţiunea ei pe întreaga perioadă a dezvoltării include şi toate laturile formării personalităţii. Ea reprezintă unul din mediile de socializare şi educare din cele mai complete datorită posibilităţilor ce le are de a-l introduce pe copil în cele mai variabile situaţii şi de a acţiona asupra lui prin cele mai complexe şi fireşti mijloace. Familia oferă copilului primele informaţii despre lumea ce-l încojoară, primele norme şi reguli de conduită, dar si climatul socioafectiv necesar trebuinţelor şi dorinţelor sale. " Pecetea pe care părinţii o lasă asupra structurii şi profilului spiritual - moral al personalităţii propriilor copii se menţine toata viata " . (M. Golu) Influenţele educative pe care familia le exercită asupra copiilor se pot manifesta fie direct - prin acţiuni mai mult sau mai puţin dirijate, fie indirect - prin modele de conduita oferite de către membrii familiei, precum şi prin climatul psihosocial existent în familie. Modelele de conduită oferite de părinţi - pe care copiii le preiau prin imitaţie si învăţare - precum şi climatul socioafectiv în care se exercită influenţele educaţionale ("cei şapte ani de acasă") constituie primul model social cu o influenţă hotărâtoare asupra copiilor privind formarea concepţiei lor despre viaţă, a modului de comportare şi relaţionare în raport cu diferite norme şi valori sociale. Este recunoscut faptul că strategiile educative la care se face apel în familie, mai mult sau mai puţin conştientizate, determină în mare măsură dezvoltarea personalităţii, precum si rezultatele şcolare ale copiilor, comportamentul lor sociomoral. Ei, copiii, care răsar asemenea florilor, cresc ocrotiţi de dragoste părintească. Se înalţă vegheaţi de căldura familiei unde învaţă primele taine ale lumii înconjurătoare. Află ce este bine si rău, cum să se poarte frumos. Apoi în primul colectiv - grădiniţele - cunosc regulile jocului cu alţii, bucuria victoriei sau tristeţea fără început şi fără sfârşit - copilăria. Dacă vine toamna - e septembrie. Sună primul clopoţel care vesteşte şcoala, în care copilul crescut în familie va fi instruit pentru viaţă. Părinţii şi educatorii contribuie, în strânsă colaborare, la ridicarea nivelului instructiv educativ al elevului integrat în colectiv. Reuşita acestei acţiuni presupune înă o cunoaştere specială a fiecărui copil. El trebuie urmărit permanent şi profund, sub toate aspectele personalităţii lui. Procesul de colaborare cu părinţii asigură atingerea scopului educaţional. Pornind de la necesitatea cunoaşterii sociopsihopedagogică a copilului, şcoala impune colaborarea cu familia sub diferite aspecte. Urmărind aspectele comune, speciale si diferenţiate pe care viaţa de elev o prezintă, părinţii pot completa, sprijini şi dezvolta personalitatea copilului cu o singură condiţie - colaborarea cu şcoala. S-au cam pierdut formele de comunicare între cei doi factori decisivi pentru formarea copilului. Au supravieţuit sedinţele cu părinţii organizate sistematic. În principiu, părinţii elevilor cu rezultate şcolare bune şi foarte bune sunt prezenţi. Dar unde sunt ceilalţi? Problemele sociale nu motivează absenţa lor, pentru că şcoala are acelaşi rol educativ. Cu intrarea în şcoală (de la varsta de 6 ani) problemele muncii de educaţie devin mai complexe si odată cu ele şi rolul familiei, şcoala constituind pentru copil un nou mediu căruia trebuie să i se adapteze şi care va influenţa enorm dezvoltarea sa. O serie de sarcini educaţionale sunt preluate în mod special de şcoală (cele privind instrucţia), dar familia ramâne implicată chiar şi în realizarea acestora rămânându-i în acelaşi timp şi multe altele în care rolul principal îl are în continuare. Fără participarea părinţilor efortul educativ organizat prin instituţiile şcolare poate fi frânt, deviat sau deformat. Aşa cum arată si H. H. Stern "orice sistem de educaţie, oricât ar fi de perfect, rămâne neputicios dacă se loveşte de opoziţia sau indiferenţa din partea părinţilor". Revista ,,Dăscălimea Română”, Nr.4, Slobozia, iulie 2016 157 Poziţia unor părinţi care consideră că odată cu intrarea copiilor în şcoală rolul lor s-a încheiat, sau poziţia unor cadre didactice conform căreia şcoala poate totul fără a apela la sprijinul părinţilor sunt greşite. Numai o colaborare perfectă între cei doi factori este de natură să determine o eficienţă maximă a muncii educative. Desigur, în acest proces de colaborare, rolul conducător îl are şcoala. Ea poate să orienteze, să ajute familia în sarcinile ce-i revin, să asigure o unitate de vedere şi de acţiune. Familia, oricâte merite şi preocupări valoroase ar avea în legatură cu educaţia copiilor, nu va obţine rezultate pozitive decât în condiţiile în care acţioneaza împreună cu şcoala. Procesul de colaborare se impune - amândoi factorii actionează asupra aceloraşi persoane, urmăresc realizarea aceluiaşi obiectiv (evident cu mijioace specifice) şi deci, orice neconcordanţă, orice divergenţă, pot determina deficienţe în procesul dezvoltării tinerei generaţii. Această realitate a căpătat caracter de lege, o prevedere în acest sens fiind inclusă în Legea educaţiei şi învăţământului "Şcoala conlucrează cu familia în educarea copiilor şi tineretului în pregătirea lor pentru muncă şi viaţă, iar rolul conducător în această acţiune de colaborare revine şcolii ca factor institutionalizat specializat în munca instructiv - educativă. Colaborarea şcolii cu familia se realizează în diferite forme:  comitetele de părinţi - sunt forme organizate de colaborare între şcoală şi familie contribuind la perfectionarea pocesului de instruire şi educare a elevilor;  vizitele la domiciliul elevilor;  consultaţii individuale;  corespondenţa cu familia. Vizitele la domiciliul elevului oferă posibilitatea de cunoaştere concretă a condiţiilor specifice din fiecare familie şi pe această bază se pot lua, de comun acord, măsurile ce se impun ca fiind cele mai adecvate în vederea asigurării unui progres continuu in dezvoltarea copilului. Vizitele sunt din timp planificate şi planificarea se referă la toţi elevii clasei nu doar la cei ce prezintă vreo problemă. Lectoratele cu părinţii includ cicluri de expuneri cu caracter pedagogic sau psihologic, sistematic organizate (pe şcoală), asigurând comunicarea unui sistem de informaţii, metodologii de lucru, forme de activitate, posibil de folosit în familie. Lipsa de colaborare duce spre un eşec şi, din nefericire, cel învins este copilul, pentru care dorim tot, pentru care visăm tot ce este mai bun . Pentru viitor, dascălii adevăraţi stiu ce trebuie să facă în prezent: să pună lumină în priviri şi linişte în gânduri, să pună zâmbet în iubire, în fapte, să pună cuget în judecată. COLABORAREA ȘCOLII CU FAMILIA Profesor Învățământ Primar Radu Nichi Școala Gimnazială ,,Sf. Andrei”, Slobozia-Ialomița Importanţa şi necesitatea colaborării Colaborarea dintre şcoală şi familie constituie una din sarcinile importante în activitatea educativă şi instructivă a şcolii. Nici o şcoală nu-şi poate realiza conţinutul, sarcinile şi scopul final dacă nu are sprijinul familiei. Atât şcoala care este realizatorul imediat al activităţii educative şi instructive cât şi familia care la fel realizează anumite sarcini pedagogice trebuie să stabilească un contact, o colaborare, o relaţie reciprocă în vederea efectuării scopului final. Revista ,,Dăscălimea Română”, Nr.4, Slobozia, iulie 2016 158 Părinţii nu cunosc pe deplin, cel puţin o mare parte din ei, metodele şi procedeele cele mai corecte şi eficiente de educaţie din care cauză şcoala trebuie să intervină cu pregătirea şi instruirea lor în modul de educaţie. Şcoala, la fel, nu poate realiza pe deplin anumite sarcini., mai ales cu elevii care rămân în urmă la învăţătură, dar şi cu cei mai dezvoltaţi/talentaţi dacă nu cunoaşte condiţiile familiale de muncă şi viaţă a copilului. Apoi, o serie de aspecte ale comportamentului elevilor, absenţe, disciplină, mod de reuşită la învăţătură etc. nu se pot cunoaşte şi analiza de cadrele didactice fără contactul cu familia. Majoritatea din cauze, mai ales în cazul abaterilor în comportare a elevilor, se pot căuta şi descoperi în condiţiile familiale. Părinţii nu pot cunoaşte pe deplin psihologia copilului lor dacă nu află şi modul de comportare al fiului lor în condiţiile şcolare. Aşadar, atât şcoala cât şi familia nu-şi pot realiza pe deplin obligaţiile pedagogice ce le revin fără colaborare cu celălalt factor. Acestora mai adăugăm faptul că activitatea de acasă este o continuare a activităţii pedagogice de la şcoală şi invers – activitatea de la şcoală este o continuare a activităţii de acasă. Temele se învaţă, în cea mai mare parte, acasă, iar ce nu s-a încheiat şi terminat la şcoală se continuă acasă. Întregul proces de educaţie şi mai ales de instrucţie se realizează atât la şcoală cât şi acasă. Acestea sunt motivele pentru care între şcoală şi familie trebuie să existe o colaborare, pentru ca fiecare din cei doi factori să cunoască obligaţiile celuilalt, să se sprijine reciproc. În aceasta constă importanţa şi necesitatea colaborării dintre şcoală şi familie. Conţinutul colaborării Nu există tema sau element sau domeniu care să nu poată constitui sector de colaborare între şcoală şi familie. Aşa, de exemplu, şcoala colaborează cu familia în domeniul învăţării elevului, în domeniul comportamentului, în domeniul dezvoltării lui fizice, intelectuale, morale şi estetice, în domeniul formării deprinderilor şi priceperilor de muncă, igienică sanitare, în domeniul activităţilor libere, angajării copilului în diferite domenii de activitate în afara de clasă şi şcoală, orientării de mai târziu profesionale etc. Domeniul învăţării, desigur, este un domeniu, dintre cele mai importante. Şcoala, adică învăţătorii trebuie să prezinte părinţilor, să-i iniţieze, în modul cum aceştia pot ajuta copiii în învăţarea lecţiilor, dar mai ales în controlul temelor de acasă. Copilul nu poate pleca la şcoală cu temele nefăcute. De aceea părinţii trebuie să cunoască modul cum se controlează şi ajută copilul în caz de întâmpinare a greutăţilor în realizarea lor. Domeniul frecvenţei cursurilor, a absenţelor, comportamentului civilizat, la fel poate şi trebuie să fie o temă deosebit de importantă în conţinutul colaborării familiei cu şcoala. Părinţii trebuie să cunoască dacă copilul lor merge cu regularitate la ore, daca nu face absenţe nemotivate, dacă are o comportare cultă şi corectă cu învăţătoarea şi colegii de clasă, dacă purtarea lui pe stradă şi în alte locuri, la fel, este sau nu civilizată. În mod asemănător se poate enumera importanţa şi necesitatea colaborării pe alte teme şi conţinuturi dintre şcoală şi familie. Dar din cele înşirate reies clar motivele colaborării în legătură cu orice conţinut. Formele de colaborare Practica şcolară cunoaşte mai multe forme de colaborare între şcoală şi familie. Ele sunt determinate de necesitatea aplicării lor în anumite situaţii. Astfel, de exemplu, se folosesc în practica şcolii vizitele părinţilor la şcoală, vizitele învăţătorului la domiciliu, corespondenţa scrisă între învăţător şi familie, adunările cu părinţii, organizarea de seminarii, cursuri şi conferinţe pentru părinţi etc. Revista ,,Dăscălimea Română”, Nr.4, Slobozia, iulie 2016 159 În practica şcolară, cel mai frecvent se aplică însă adunările cu părinţii şi vizitele părinţilor la şcoală. Adunările cu părinţii au mare importanţă deoarece învăţătorul informează despre succesul şi comportamentul copiilor şi rezolvă în comun anumite probleme de natură materială, familială sau organizatorică când prezenţa tuturor este necesară. Tot cu această ocazie învăţătorul poate organiza şi o conferinţă pe marginea unei teme pedagogice sau psihologice. Vizitele învăţătorului la domiciliu au importanţă pentru că este o ocazie de a cunoaşte condiţiile de viaţă şi de învăţare a copilului – locative, materiale, culturale şi de altă natură. La fel şi vizitele părinţilor la şcoala – şi aceştia se pot informa în concret şi detaliu despre succesul şi mai ales despre greutăţile pe care copilul le întâmpină în învăţare sau în contactul cu ceilalţi colegi de clasă. Bibliografie : 1. Cerghit, I.; Radu, I.T.; Popescu, E.; Vlăsceanu, L., „ Didactica”, manual pentru clasa a X-a, şcoli normale, E.D.P., R.A., 1997; 2. Kant, Im., Tratat de pedagogie. Iaşi, Editura Agora, 1992. 3. Nica, I, Ţopa, L., Colaborarea şcolii cu familia elevilor de clasa I, Editura Didactică şi Pedagogică, Bucureşti, 1974; 4. Nicola, I., „ Pedagogie”, E.D.P., R.A., Bucureşti, 1992; CU PAŞI MICI, DE LA GRĂDINIŢĂ LA ŞCOALĂ Prof. înv. primar Sârbu Doinița Școala Gimnazială ,,George Enescu” Năvodari, jud. Constanța Trecerea de la grădiniţa la şcoala primară este un eveniment important şi modul ȋn care copilul se adaptează la mediul şcolar este asociat cu mediul ȋn care face faţă provocărilor noilor situaţii. Mai mulţi autori văd adaptarea copilului ȋn noul mediu ca fiind un determinant crucial al eventualului succes sau eşec şcolar. Copiii ȋşi creează o imagine sau „reputaţie” ȋn primul lor an de şcoală care tinde să fie caracteristică nivelului performanţelor şcolare ȋn anii următori. Necesitatea abordării parteneriatului dintre cele trei mari „instituţii”: şcoală, familie şi societate atrage după sine o mare colaborare şi responsabilitate din partea fiecăreia, dar ceea ce e important e că toate sunt direcţionate şi canalizate asupra COPILULUI. Grădiniţa este spaţiul modern pentru satisfacerea nevoilor de comunitate ale copilului orăşean. Aici fiind foarte importantă funcţia de socializare, de ieşire în lume de stabilire a apartenenţei la un grup de congeneri. Pentru mediul sătesc, grădiniţa nu îndeplineşte aceeaşi funcţie, deoarece aici copilul dispune de o comunitate închegată, dar ea are un important rol de asigurare a unui start şcolar bun.Totuşi şi la sat, acolo unde copilul petrece foarte mult timp în grădiniţă, funcţia de socializare este foarte importantă. Grădiniţa răspunde deci unor funcţii educative foarte diferite în funcţie de mediul în care ea se află, de aceea poate că şi curriculum educativ ar trebui să poată ţine seama de aceasta. “Acasă” la grădiniţă! Revista ,,Dăscălimea Română”, Nr.4, Slobozia, iulie 2016 160 Şcoala este o instituţie care oferă servicii educaţionale, transmite cunoştinţe, dezvoltă abilităţi, formează competenţe, norme, valori recunoscute şi acceptate social. Ea funcţionează într- o comunitate alcătuită din mai mulţi factori de educaţie, care au la rândul lor o ofertă educaţională: familia, autorităţile, organizaţiile guvernamentale şi neguvernamentale, poliţie, biserică etc. Din foarte multe puncte de vedere schimbarea adusă de intrarea ȋn vârsta şcolară este dramatică, fiind ȋn acelaşi timp şi un pas hotărâtor ȋn viaţă. Copilul trebuie sa ȋnveţe să stea ȋn clasă, ȋn bancă şi să dobândească multe cunoştinţe formale. Problemele cu care se confrunta sunt abstracte, rupte de context, iar interacţiunea dintre copil şi persoana care ȋncearcă să transmită informaţie - ȋnvăţătorul / profesorul-este foarte diferită de cea dintre copil şi părinte. La şcoală i se cere copilului să stea jos, să răspundă numai când e ȋntrebat, iar răspunsurile să fie oficiale. Trebuie să se supună autorităţii şi regulilor pe care această instituţie le impune şi trebuie să se conformeze şi mai mult expectanţelor adulţilor. În familie, fiecare membru este special, are rolul său şi în raport cu ceilalţi îşi constituie o identitate specifică. Aici sunt valorizate diferenţele pentru că fiecare este important şi indispensabil. Familia însăşi există şi se structurează prin caracteristicile membrilor ei, ea evoluează împreună cu aceştia, integrează schimbările din viaţa lor şi se lasă modificată de fiecare membru al ei. Familia, pentru copil, este reprezentată de acei oameni cu care locuieşte în acelaşi spaţiu şi care participă la satisfacerea nevoilor lui, dar şi de oamenii importanţi pentru părinţi în al căror spaţiu copilul merge des şi unde are tabieturile sale. Casa copilului este mediul în care copilul creşte şi se dezvoltă în siguranţă, este locul de odihnă şi retragere, locul explorării şi al construcţiei de sine. Casa este un „corp matern”, un spaţiu intim pe care copilul nu-l împarte decât cu oameni foarte apropiaţi afectiv, care îşi lasă amprenta asupra devenirii lui: părinţii, fraţii şi bunicii. Toţi ceilalţi vin şi pleacă străduindu-se să deranjeze cât mai puţin. Copilul însă nu ezită să-şi aproprie spaţii şi să-şi creeze obiceiuri în casele oamenilor apropiaţi cu care el stabileşte legături afective: aşa se întâmplă cu casa bunicilor, mătuşilor şi a altor rude. Primele deprinderi de viaţă sănătoasă ale copilului sunt dezvoltate în familie (deprinderi igienice, de alimentaţie sănătoasă), acestea constituie suportul dezvoltării ulterioare şi îşi pun amprenta asupra întregii personalităţi. Tot în familie, copilul îşi însuşeşte limbajul. Volumul, calitatea vocabularului, corectitudinea exprimării depinde de modelele oferite de părinţi, de felul în care aceştia interacţionează şi îi solicită pe copii. În familie se formează cele mai importante deprinderi de comportament: respectul, politeţea, cinstea, sinceritatea, ordinea, răbdarea etc. În realizarea acestor sarcini, modelul parental ajută cel mai mult, părinţii oferind copilului exemple de comportamente în diferite contexte. De la părinţi, cei mici vor învăţa să aprecieze ce e bine şi ce e rău, ce e drept şi ce e nedrept, ce e frumos şi ce e urât în comportamente. Activitatea educativă din grădiniţă nu poate fi izolată, separată de alte influenţe educative ce se exercită asupra copilului şi mai ales, de cea din familie. Educaţia trebuie să se manifeste permanent ca o acţiune coerentă, complexă şi unitară a grădiniţei, şcolii şi familiei. Parteneriatul grădiniţă – familie - şcoală se referă la construirea unor relaţii pozitive la o unificare a sistemului de valori care poate avea un efect benefic asupra copiilor atunci când aceştia văd educatoarea sfătuindu-se cu părinţii şi ȋnvăţătorii. Activitatea cu părinţii ca parteneri, pentru a asigura dezvoltarea copiilor în programul educativ din grădiniţă, poate deveni un start bun pentru a crea părinţilor respectul de sine, încredere în competenţele lor, făcându-i mai buni. Revista ,,Dăscălimea Română”, Nr.4, Slobozia, iulie 2016 161 PROFESORUL, LIANTUL GARANT AL GENERAȚIILOR Profesor învățământ primar Stoian Georgeta Liceul tehnologic ,, Înălțarea Domnului”, Slobozia-Ialomița Nu e nimic mai frumos pe lumea asta decat atunci cand copiii sunt mici, scumpi, cand ii imbracam cu hainute dichiste ca pe niste papusele si ii ducem in parc, la joaca, ii luam cu noi peste tot, avem grija de ei, iar ei ne asculta si ne urmaresc peste tot. Dar timpul trece si micutii nostrii cresc si atunci totul se schimba. Din frumuseii micuti care erau, se transforma in adolescentii care vor sa isi ia viata in propriile maini si nu ne mai asculta pe noi, nici macar atunci cand le vrem binele. Din coilașii simpatici si iubitori ajung niste omuleti mai inalti ca noi, dornici de noi experiente, distanti, curiosi sa experiementeze totul si sa intreaca granitele impuse. Nu exista reguli exacte prin care sa descoperim cum trebuie să ghidăm adolescentii si cum sa ii indrumati in asa fel incat sa beneficiem de tot ce e mai bun din ei si sa nu ii lasam sa cada in umbra, insa putem sa vorbim despre cateva aspecte ca sa putem sa ii intelegem putin mai bine si sa atenuam conflictele. Ar trebui ca tactul si experienta de viata a noastra, a adultilor, sa faca această adevărată bătălie mai putin dură, insa greutatile de zi cu zi, stresul, munca, si toate problemele cu care ne confruntam zi de zi, ne fac slujba ceva mai grea. Atunci apar problemele. Parintii au doua variante: ori accepta situatia si incearca sa o rezolve asa cum e, ori incep sa-i piarda cumpatul, incep sa interzica, sa-si impuna legea, sa nu mai asculte copilul . Aceste neintelegeri sunt de cele mai multe ori vechi dar rabufnesc ori de cate ori au ajuns la limita. Cand se ajunge in acest punct, inseamna ca situatia creată indica deja o criza.Cea mai buna solutie, in orice situatie, este comunicarea. E nevoie de timp sa vorbim cu copiii, sa ascultati ce au de zis. O abordare calmă și deschisă îi va determina să comunice și să ne arate ce isi doresc. Astfel vom ajunge sa ii cunoaștem, sa stim ce fel de oameni sunt, sa le corectăm pasii atunci cand e nevoie, sa le dăm sfaturi atunci cand au Revista ,,Dăscălimea Română”, Nr.4, Slobozia, iulie 2016 162 nevoie. Pana la urma toti copiii realizeaza ca cei mai buni prieteni ai lor sunt parintii, ca pe ei se pot baza oricand au nevoie si ca nu vor mai intalni pe nimeni care sa le doreasca binele asa cum le doresc cei care le-au dat viata si i-au crescut. O lipsa de comunicare nu va face decat sa ii indepartăm, iar ei vor avea nevoie de raspunsuri si sfaturi si le vor cauta in alte parti. Aici intervine anturajul. Prietenii lor, oricat de buni ar fi, nu o sa ii indemne spre bine asa cum ar putea parintii lor și acdrele didactice. Consider că liantul cel mai potrivit al generatiilor este, in afară de familie, dascălul. El îți petrece cea mai mare parte a timpului cu copiii, al cunoaște frământările și temerile unui copil ăn schimbare, uneori mai bine decât părinții, tot el e cel care adesea mediază situațiile dificile între familie, școală, societate. Bibliografie: Stela Iancu, Psihologia școlarului, Editura Polirom, Iași, 2004 Iovan Marțian, Introducere în Pedagogie, Editura Dacia, Arad, 2001 MANAGEMENTUL ȘCOLAR ȘI PROBLEMATICA VIOLENȚEI ÎN ȘCOLI Prof. înv. primar Stoicescu Elisabeta Școala Gimnazială Nr. 3 Slobozia-Ialomița Pentru a înţelege rolul pe care stilul educaţional îl are în problematica violenţei în şcoală, este necesar să reamintim conceptul de “stil educaţional sau stil de predare”. Personalitatea educatorului reprezintă acel filtru care imprimă direcţii şi finalităţi nuanţate întregului demers educativ. Fiecare asimilează şi integrează valorile şi instrumentele teoretice într-un mod “personal”, asigurând o anumită îmbinare funcţională a variabilelor implicate în desfăşurarea procesului educaţional şi intervenind cu modificări adecvate, în concordanţă cu cerinţele contextului în care are loc procesul educaţional. Pentru surprinderea specificului dependenţei acestui proces de personalitatea cadrului didactic s-a introdus conceptul de “stil educaţional sau stil de predare”. D.P. Ausubel consideră că stilul educaţional desemnează o constelaţie de trăsături care circumscriu comportamentul profesorului în relaţiile sale cu elevii. Cele mai multe cercetări s-au concentrat asupra delimitării şi descrierii unor tipologii de stiluri educaţionale:  tipul democratic şi tipul autoritar;  tipul educaţional centrat pe elev şi tipul educaţional centrat pe grup; Revista ,,Dăscălimea Română”, Nr.4, Slobozia, iulie 2016 163  stilul autoritarist şi stilul liberalist (nondirectivist);  stilul punitiv (întemeiat pe constrângere şi stimulare aversivă) şi stilul nepunitiv sau afectuos (întemeiat pe “căldură” sufletească şi activarea resorturilor motivaţionale intrinseci);  stilul normativ (preocupat de respectarea şi aplicarea normelor sociale şi pedagogice) şi stilul operaţional concret (preocupat de rezolvarea unei probleme educative în funcţie de contextul situaţional în care este plasată);  stilul interogativ (centrat pe conversaţie) şi stilul expozitiv (centrat pe expunere şi ascultare) etc. Asemenea tipologii nu se prezintă în stare pură, ci constituie cadre de referinţă pentru caracterizarea şi aprecierea eficienţei activităţii cadrului didactic. Adeziunea la una din aceste tipologii depinde, pe de o parte, de personalitatea educatorului, de experienţa şi concepţia sa filosofică, iar pe de altă parte de particularităţile psihice ale elevilor şi de contextul organizaţional psihosocial în care îşi desfăşoară activitatea. Pentru înţelegerea problematicii violenţei în şcoală este necesar să lămurim o serie de aspecte. Ce este violenţa? Definirea violenţei s-a dovedit a fi o încercare extrem de dificilă. Acest fapt se explică prin complexitatea fenomenului, dar şi prin marea diversitate a formelor sale de manifestare. Noţiunea de violenţă este discutată în relaţie cu agresivitatea. Agresivitatea poate fi definită ca orice act ce are ca intenţie producerea unui prejudiciu ţintei vizate. Rădăcina latină a termenului violenţă este vis, care înseamnă “forţă” şi trimite la ideea de putere, de dominaţie, de utilizare a superiorităţii fizice împotriva altuia. Majoritatea analizelor privilegiază ideea că agresivitatea ţine mai mult de instinct în timp ce violenţa ţine mai mult de cultură, de educaţie, de context. Violenţa este una dintre marile probleme ale lumii contemporane. De la formele cele mai agresive şi până la cele mai puţin şocante (dar nu mai puţin vinovate), cum ar fi violenţele verbale, toate acestea, susţinute de o abundenţă de imagini violente, se perindă zilnic prin faţa ochilor noştri. În acest context, apariţia diferitelor forme de violenţă în mediul şcolar pare aproape o fatalitate şi devine adesea un lucru obişnuit, cu care oamenii coexistă, fără măcar a mai sesiza pericolul. Problema violenţei în şcoala poate şi trebuie să devină o temă de reflecţie pentru toţi cei implicaţi în actul educaţional, cu atât mai mult cu cât şcoala dispune de importante resurse pentru a concepe programe de prevenire a violenţei şi pentru a rupe cercul vicios al violenţei în mediul şcolar. Violenţa în şcoală cuprinde orice formă a unor comportamente precum: violenţă verbală şi psihologică (poreclire, tachinare, ameninţare, hărţuire); violenţă fizică; comportamente care intră sub incidenţa legii; ofensă adusă statutului/autorităţii cadrului didactic; alte tipuri de comportament deviant în relaţie cu şcoala. Pentru a înţelege acest fenomen este necesar să cunoaştem factorii de influenţă şi cauzele care îl generează:  cauze psiho-individuale (toleranţa scăzută la frustrare, dificultăţi de adaptare la disciplina şcolară, imaginea de sine negativă, instabilitate emoţională);  cauze familiale (climatul socio-afectiv, tipul familiei, condiţiile economice ale acesteia, „dimensiunea” familiei, nivelul scăzut de educaţie al părinţilor);  cauze induse de contextul social (violenţa prezentată sub diferite forme în mass-media, influenţa grupurilor de prieteni şi a anturajului din afara şcolii); Revista ,,Dăscălimea Română”, Nr.4, Slobozia, iulie 2016 164  cauze şcolare (dificultăţi de comunicare elevi-cadre didactice, impunerea autorităţii cadrelor didactice, stiluri educaţionale de tip excesiv autoritare, distorsiuni în evaluarea elevilor). Alte aspecte de natură şcolară, ce pot fi identificate drept posibile cauze ale violenţei, sunt: prejudecăţile unor dascăli în raport cu apartenenţa etnică a elevilor, vârsta şi experienţa didactică, programe şcolare încărcate. Dacă dascălii identifică surselele violenţei elevilor mai ales în spaţiul formatului pedagogic (programe încărcate, numărul mare de elevi într-o clasă, lipsa infrastructurii şcolare), consilierii şi mai ales elevii situează conflictul în zona interacţiunilor subiective: disponibilitatea redusă a cadrelor didactice pentru comunicare deschisă şi în afara lecţiilor, distanţa în comunicare, metode neatractive de predare, descurajarea iniţiativelor elevilor. Elevii resimt mai acut şi semnalează cu mai multă francheţe decât cadrele didactice, directorii, părinţii sau consilierii unele fenomene de violenţă în şcoală. De exemplu, comportamente neadecvate ale cadrelor didactice, care recurg uneori la sancţiuni nejustificate sau chiar pedepse fizice sunt semnalate într-o pondere îngrijorătoare de către elevi, cu mult mai ridicată decât conştientizează sau ar fi dispuşi să admită alţi participanţi la actul educaţional (directori, cadre didactice, consilieri). Înţelegând că putem combate violenţa şi prin propriile forţe, noi, dascălii, trebuie să adoptăm un stil educaţional care să genereze un climat sănătos şi formarea unor abilităţi sociale care să evite crearea unor situaţii de violenţă. Un stil democratic, afectuos, centrat pe elevi şi pe grupe de elevi, va determina cu siguranţă comportamente sănătoase în rândul elevilor. Este important ca şcoala să înţeleagă că un mediu şcolar neadecvat poate naşte violenţă şi să cerceteze cauzele acesteia, în primul rând din interior. Numai astfel putem afirma că înţelegem rolul pe care dascălii îl au în viaţa elevilor şi a viitorilor adulţi. Cum prevenim violenţa (agresivitatea) în clasă ? Pentru a răspunde la această întrebare, fiecare dintre noi trebuie să conştientizeze în primul rând cât de gravă este orice formă de violenţă (aparent fără implicaţii) prezentă în viaţa şcolarului, chiar din ciclul primar. Având în acest an şcolar clasa pregătitoare, am creat un mediu ambiant vesel şi cald pentru a genera linişte şi armonie în sufletele şi minţile copiilor mei (pereţii sunt decoraţi cu flori în culori calde, explicând copiilor că în clasa noastră este permanent primăvară; avem multe plante decorative naturale, de îngrijirea cărora sunt şi elevii răspunzători). Pentru a duce şi acasă atmosfera liniştită din clasă, am cerut sprijinul părinţilor. Înţelegând gravitatea violenţei sub orice formă, care ne invadează vieţile, ne sprijinim reciproc pentru a avea copii sănătoşi, nu numai din punct de vedere fizic, ci şi psihic sau sufletesc. Este important ca dascălii să înţeleagă că nu poţi avea elevi care respectă reguli dacă nu le stabileşti împreună cu ei, că nu pot fi afectuoşi dacă nu simt acelaşi lucru din partea noastră. Bibliografie: 1. Adrian Neculau, Gilles Ferreol, Violenţa. Aspecte psihosociale, Polirom, Iaşi, 2008 2. Albert Ogien, 2006, Sociologia devianţei, Polirom,Iaşi, 2006. 3. Ilie - Bologa Lia, Violenţa şcolară. Factori de risc în adolescenţă, Psihologie socială, Polirom, Iaşi, 2002. Revista ,,Dăscălimea Română”, Nr.4, Slobozia, iulie 2016 165 MANAGEMENTUL SCHIMBARII, DEZVOLTAREA COMUNITARĂ ȘI IMPLICAREA VOLUNTARĂ Administrator Uțică Victoria Școala Gimnazială ,,Sf. Andrei”, Slobozia- Ialomița Programul educaţional de protecţie a mediului, desfăşurat la nivel național, centrat pe stimularea colectării şi reciclarea DEEE, s-a desfășurat și în acest an școlar la Școala Gimnazială ,,SF.Andrei Slobozia, județul Ialomița, implicând deopotrivă elevi, cadre didactice, părinți, comunitate și, nu în ultimul rând administrația unității de învățământ. Pentru a contribui la atingerea obiectivelor cantitative impuse de normele europene, 4 kg/locuitor anual, activitățile înscrise în Calendarul Activităților de Reciclare desfășurate pe parcursul anului, au vizat protejarea mediul înconjurător, prin stimularea colectării de DEEE, îndeplinirea obiectivelor Patrulei de reciclare din școală: informare, înţelegerea de la vârste fragede a cauzelor poluării şi a conştientizării faptului că putem acţiona fiecare pentru a o stoparea acesteia, educarea, încurajarea comportamentului ecologic şi promovarea unor modele de conduită venite din rândul copiilor. Colectarea DEEE, echipamentelor mici, baterii și acumulatori portabili în această ediție a anului școlar 2015-2016, a însemnat pentru școala noastră mai mult decât în anul școlar precedent:  60 copii înscrişi,  100 simpatizanți și susținători ai activităților din program,  527 kg DEEE colectate. Au fost colectate în patru reprize:  485 kg DEEE mici,  32 kg baterii,  8 kg becuri, lămpi și neoane. Elevii participanți, administratorul școlii, precum și cadrele didactice îndrumătoare, participanți la activitățile Programului RoRec, au fost promovați ca lideri de opinie şi formatori de mentalităţi, prin valorizarea şi vizibilitatea pronunţată în comunităţile din care fac parte, prin activități de promovare susținute şi recompensarea rezultatelor obţinute. Au primit resurse necesare pentru a desfăşura activităţi de succes în cadrul programului ,materiale de promovare, campanii de presă dedicate, vizite ale reprezentanţilor locali RoRec în teritoriu etc. Pentru elevii înscrişi în Patrulă, valorizarea lor a însemnat foarte mult, activitatea şi opinia lor a contat în cadrul Patrulei școlii, influențând un comportament ecologic responsabil, prin aderarea la o misiune ecologică, de grup, importantă. Ei au contribuit la însuşirea unor abilităţi Revista ,,Dăscălimea Română”, Nr.4, Slobozia, iulie 2016 166 benefice pe termen lung: lucrul în echipă, prezentarea şi susţinerea propriilor idei, stimularea creativităţii, a spiritul de competiţie etc. Activitățile desfășurate au contribuit la creşterea stimei de sine, prin prezentarea lor ca modele de conduită în sânul familiei şi în comunitate. Influenţa pozitivă dată de interacţiunea cu ceilalţi participanţi profesorii, reprezentanţii RoRec, partenerii atraşi au adus beneficii directe pentru școală și pentru comunitate. În unitatea noastră școlară, aceștia au avut acces la resurse pentru implementarea unui program educaţional de succes, cu multiple beneficii în activitatea didactică:  înlesnirea parteneriatelor cu agenţii economici locali, prin intermediul programului,  stabilirea şcolii ca reper în activitatea de stimulare a colectării DEEE-urilor  crearea de modele de comportament. Elevii au participat cu entuziasm și implicare directă la promovarea tuturor campaniilor de colectare, sortarea și încărcarea deșeurilor colectate, redactarea de mici eseuri, poezii de promovare a activităților, realizarea de afișe, desene, fotografii pentru oublicarea la Panoul creat special în școală pentru afișarea activităților desfășurate. Am promovat Patrula de reciclare, precum și agenții ei, ca iniţiatori ai unui comportament ecologic responsabil, modele de conduită pentru fiecare cetăţean, în Revista ,,Necuvinte” a Școlii Gimnaziale ,, Sf. Andrei ” și pe site-urile școlii și Asociației Generale a Cadrelor Didactice din România ,, Dăscălimea Română”. Activitățile alese au responsabilizat elevii, cadrele didactice, părinții și comunitatea locală deopotrivă. Spațiile de depozitare ale școlii s-au dovedit a fi de câteva ori neîncăpătoare pentru materialele DEEE colectate. Am participat în mod direct la activitățile de colectare a deșeurilor DEEE,considerând că acest lucru este îmbucurător pentru activitățile viitoare, fiind un îndemn și totodată o certitudine că Patrula de Reciclare a Școlii își va atinge în scopurile pe dorea să le îndeplinească. Acest deziderat a fost realizat în ediția din anul școlar 2015-2016, prin colectarea celei mai mari cantități de baterii pe plan local. Premiul primit, în valoare de 150 de euro,ne motivează să continuăm activitatea în program, realizând fiecare, după funcție și implicare, elevi, administrator, agenții și profesori activi, prin reperul pe care îl oferim celorlalți, rezultate deosebite ale unor activități pe care le putem promova și, mai presus de orice, demonstrând că se poate să trăim civilizat, să ne schimbăm obiceiurile și înțelegând că felul în care trăim depinde de ceea ce fiecare dintre noi facem, în fiecare zi. Revista ,,Dăscălimea Română”, Nr.4, Slobozia, iulie 2016 167 PROIECT EDUCATIV ,,COPIII ÎNVAȚĂ CEEA CE TRĂIESC” Profesor Dima Valentina Liceul Tehnologic Special ,,Ion Teodorescu”, Slobozia-Ialomi Motto: “Dacă mi se spune – uit Dacă cineva mă învaţă – îmi amintesc Dacă mă implic – învăţ” Prin aplicarea acestui proiectul de Strategie Naţională de Acţiune Comunitară, vor beneficia toţi cei implicaţi. Voluntarii îşi vor îmbogăţi cunoştinţele şi abilităţile în aspectele importante ale vieţii şi educaţiei într-un mod plăcut şi provocator, vor doborî barierele ignoranţei şi vor avea o atitudine corectă faţă de persoanele cu nevoi speciale. Copiii cu CES implicaţi în proiect vor avea noi prieteni, vor învăţa să se cunoască mai bine pe ei înşişi şi să aibă încredere în forţele proprii; nu vor mai avea sentimentul că sunt respinşi, ci că fac parte din comunitate. Cadrele didactice implicate vor avea bucuria creării unor ambiente în care să se manifeste cele mai frumoase sentimente şi momente din viaţa unor copii mari şi mici care deşi vin din medii diferite vor fi legati de nişte elemente comune: comunicare, înţelegere, prietenie. SCOPUL: Includerea în mod direct a elevilor de liceu la acţiuni educative cu copii cu cerinţe educaţionale speciale (care locuiesc în Centrele de Plasament rezidenţiale) în vederea susţinerii procesului de integrare socială şi de dezvoltare educaţională. OBIECTIVE SPECIFICE: - familializarea voluntarilor cu modul de organizare practică a unui proiect de Acţiune Comunitară, în scopul sprijinirii şi dezvoltării educaţionale a copiilor cu CES; - achiziţionarea sau îmbunătăţirea unor calităţi cum ar fi: iniţiativa, devotamentul, ingeniozitatea, prin participarea voluntarilor la acţiunile comunitare; - organizarea de activităţi pentru copii care să fie atractive, incitante şi pline de interes; - stimularea mentală, antrenarea fizică, integrarea socială şi dezvoltarea mai amplă a abilităţilor copiilor cu CES prin activităţi creative, de imaginaţie şi terapeutice cum ar fi artele plastice, muzica, abilitatea manuală, activităţi de socializare, OFAPS sau pur şi simplu, prin petrecerea plăcută a timpului liber; - încurajarea voluntarilor de a se dedica activităţilor desfăşurate cu copii cu CES nu numai în cadrul proiectului, ci şi după terminarea acestuia, în scopul susţinerii procesului de integrare socială şi dezvoltare educaţională; - încurajarea şi promovarea participării elevilor, copiilor cu CES, cadrelor didactice la activităţi desfăşurate în cadrul unor proiecte ce se realizează în parteneriat, colaborare; - stimularea colaborării cu toţi factorii din comunitate care să ducă la integrare socială a persoanelor cu dizabilităţi. Revista ,,Dăscălimea Română”, Nr.4, Slobozia, iulie 2016 168 METODE, TEHNICI, PRINCIPII DE LUCRU: - jocuri de comunicare, de rol, de socializare; - vizite; - convorbiri; - activităţi practice; - lucrul pe echipe; GRUPUL ŢINTĂ: elevii Liceului de Artă “Ionel Perlea”, 4 cadre didactice, 2 directori, 2 coordonatori. BENEFICIARI: - direcţi: copiii cu CES din Liceul Tehnologic Special ,,Ion Teodorescu” , gazduiţi în CP3 şi 3 căsuţe de tip rezidenţial. - indirecţi: cadrele didactice de la Şcoala Specială, personalul de la DGASPC şi ceilalţi membrii ai comunităţii. REPERE TEMPORALE: pe tot parcursul anului şcolar dar şi în vacanţele de vară. LOCUL DE DESFĂŞURARE: - Liceul Tehnologic Special ,,Ion Teodorescu” - Liceul de Artă “Ionel Perlea”; - unităţi şi instituţii din comunitate. RESURSELE PROIECTULUI: - Resurse umane: elevii de la Liceul de Artă, directorii celor două instituţii implicate, respectiv Liceul de Artă şi Liceul Tehnologic Special ,,Ion Teodorescu” 2 coordonatori, alte cadre didactice, reprezentanţi ai unor instituţii: DGASPC, Biserica Ortodoxă, Inspectoratul Şcolar, Consiliul Judeţean, organizaţii neguvernamentale şi alţi membrii ai comunităţii. - Resurse materiale: spaţiile celor două instituţii de educaţie implicate în proiect, dotări şi echipamente existente în clasa multifuncţională din cadrul Şcolii Speciale. RESURSE FINANCIARE: buget asigurat de Şcoala Specială nr.1, prin DGASPC, sponsorizări şi donaţii obţinute prin acţiunile voluntarilor şi a celorlalţi factori implicaţi. REZULTATE AŞTEPTATE: schimbarea mentalităţii comunităţii faţă de persoanele cu dizabilităţi în general şi faţă de copii cu CES în particular pentru integrarea lor socială. ECHIPA DE REALIZARE: - elevi de la Liceul de Artă; - directorul Liceului de Artă; - directorul Liceului Tehnologic Special ,,Ion Teodorescu”; - coordonator din partea Liceului de Artă; - coordonator din partea Liceului Tehnologic Special ,,Ion Teodorescu”; - reprezentanţi ai instituţiilor publice. Revista ,,Dăscălimea Română”, Nr.4, Slobozia, iulie 2016 169 TEHNICI DE MONITORIZARE: urmărirea şi evaluarea activităţilor propuse prin plan, precum şi evaluări periodice în cadrul conferinţelor la nivel naţional. DISEMINAREA REZULTATELOR: prin articole la diverse publicaţii, prin massmedia, prin practici pozitive (CD-uri, expuneri care să ducă la eliminarea prejudecăţilor sociale şi înlăturarea ignoranţ OPTIMIZAREA RELAŢIILOR INTERPERSONALE DIN CLASELE DE ELEVI Prof. înv. primar Vasiliev Anca-Raluca Școala Gimnazială Nr.29 ,,Mihai Viteazul”, Constanța Clasa de elevi este un grup constituit pe baza unor reglementări şcolare, în funcţie de anumite reguli şi prin distribuirea unor roluri diferite pentru educatori şi educaţi. Ea se caracterizează prin interacţiunea directă, nemijlocită a membrilor săi, interacţiunea luând forma comunicării, a relaţiilor ierarhice şi a relaţiilor preferenţiale. Interacţiunea are ca rezultat modificarea comportamentelor şi se realizează la niveluri diferite: cadru didactic-elev, elev-elev, elev-grup, grup-grup. În grupul-clasă sunt prezente scopurile şi motivele care susţin acţiunea de realizare a acestora. Scopurile sunt prescrise de persoane exterioare grupului şi vizează procesul de instrucţie şi educaţie, fiind scopuri de tip formativ. Scopurile comune coexistă cu cele individuale, care dezvoltate, armonizate şi integrate reciproc pot conduce la evitarea apariţiei unor scopuri paralele provocatoare de disfuncţii în grup. În clasa de elevi există două structuri fundamentale: o structură formală şi o structură informală. Ca grup formal, clasa de elevi are o structură organizată şi impusă care se concretizează în investirea membrilor grupului cu diferite funcţii şi responsabilităţi care permit realizarea cât mai bună a resurselor elevilor în rezolvarea sarcinilor şcolare şi atingerea obiectivelor propuse. Structura informală, în clasa de elevi, se dezvoltă ca rezultat al relaţiilor inter-subiective ce se stabilesc între elevi. Această structură are un caracter predominant afectiv, bazat pe legături de simpatie, antipatie sau indiferenţă. Revista ,,Dăscălimea Română”, Nr.4, Slobozia, iulie 2016 170 Grupul şcolar are un anumit grad de coeziune ce exprimă gradul de unitate şi de integrare a grupului, rezistenţa sa la destructurare, are o compoziţie relativ omogenă ca vârstă, ca nivel de şcolarizare, nivel de instrucţie, interese, nevoi, aspiraţii. Coeziunea grupurilor este influenţată de factori interni (similaritatea membrilor grupului, sistemul normativ si mărimea grupului) și factori externi (sistemul de recompense, ameninţările la adresa grupului). Cel mai important factor extern care influenţează coeziunea este sistemul de recompensă al grupului.. Alţi factori externi sunt ameninţările și provocările cărora trebuie să le facǎ faţă grupul. În activitatea sa, cadrul didactic trebuie sa caute toate metodele posibile pentru a creşte coeziunea grupului de elevi. Un grup „prea coeziv” riscă să cadă în păcatul „gândirii de grup”. Elevii care lucrează în grup au tendinţa de a se coaliza în luarea deciziilor şi în trecerea la acţiuni cu care, de fapt, nici unul din ei nu este de acord. Obţinerea acordului devine dominantă şi tinde să depăşească percepţia asupra unor alternative de acţiune, inhibând gândirea critică independentă Activitatea cadrului didactic este esenţială în funcţionarea clasei de elevi ca grup social. Relaţiile de comunicare intre elevi au un caracter spontan, cele dintre invatatori/profesori şi elevi au un caracter preponderent formal. Schimbarea caracterului spontan al relaţiilor de comunicare dintre elevi nu este posibilă şi nici de dorit. Ceea ce poate urmări invatatorul/profesorul prin dirijarea relaţiilor de comunicare intre elevi este să le folosească drept mijloc de formare a competenţelor comunicative ale elevilor, iar prin conţinutul lor drept mijloc de influenţare educativă. Cadrul didactic de la clasă trebuie să colaboreze cu grupul în mânuirea prerogativelor sale, elevii au nevoie de autoritatea profesorului, iar când aceasta lipseşte ei se simt frustraţi. În acelaşi timp ei nu suportă "presiunea" sa, impunerea autorităţii prin însemnele funcţiei. Interacţiunile din interiorul grupului pot influenţa activitatea de instruire şi performanţele elevilor. Rezultatele la învăţătură sunt mai bune dacă elevii se angajează în relaţii de cooperare decât de competiţie. Grupul şcolar îndeplineşte pentru membrii săi funcţia de integrare socială, care răspunde unor nevoi fundamentale ale individului (de apartenenţă, de recunoaştere, de afirmare, de status). Cunoaşterea colectivului de elevi nu presupune doar cunoaşterea personalităţii membrilor lui, ci mult mai mult. Cunoaşterea colectivului de elevi vizează surprinderea acelor caracteristici prin care se defineşte ca un tot, ca o unitate de sine stătătoare, ca un grup social. Revista ,,Dăscălimea Română”, Nr.4, Slobozia, iulie 2016 171 Se poate spune că identificarea unor trăsături personale ne oferă posibilitatea să înţelegem mai bine semnificaţia rolurilor pe care le joacă elevii, iar prin intermediul acestora să pătrundem în mecanismul procesului de interacţiune, mecanism care declanşează şi determină caracteristicile colectivului ca un tot unitar. Bibliografie: Petru, Iluţ, 2004 – „Valori, atitudini şi comportamente sociale”, Ed. Polirom, colecţia Collegium, Iaşi Ioan Nicola – “Dirigintele şi sintalitatea colectivului de elevi “, Editura didacticǎ şi pedagogicǎ, Bucureşti, 1978 Ion Radu – “Psihologie şcolară “, Editura ştiinţifică, Cluj Napoca, 1974 DE LA EDUCATOR LA PĂRINTE - “MODELE” PENTRU COPII Profesor Învățământ Preșcolar Voicu Carmen Grădinița Albatros Eforie Sud-Constanța Pentru a fi bun “educator” trebuie să ne amintim de propria copilărie, să retrăim sentimentele copilului de atunci, care se păstrează intacte şi, în loc să îndepărtăm acel copil, să-l scoatem la iveală, să-l actualizăm. Pentru noi, educaţia reprezintă centrarea pe copil, care trebuie să devină deschis la nou, creativ, adaptabil, comunicativ, cooperant şi tolerant, integrat, responsabil, competent, demn, împlinit şi fericit. Cred că putem ajunge la aceste finalităţi prin educare integrată, parteneriat educaţional, motivare individualizată şi pregătirea continuă a elevului pentru viaţă. Modelul oferit în general de adulţi este copiat întocmai de copil înainte ca acesta să înţeleagă semnificaţia sa educativă. În ceea ce priveşte familia, se diferenţiază trei grupe de greşeli educative ale părinţilor:  grija excesivă;  severitatea excesivă;  indiferenţă. În familiile cu părinţi hiperprotectori copiii sunt neliniştiţi, fricoşi, dependenţi, greu adaptabili. O altă categorie de atitudini greşite din punct de vedere educativ aparţine părinţilor inconsecvenţi, oscilanţi în comportament, care trec de la asprimea exagerată, de la duritate la exces de protecţie, îngăduinţă şi răsfăţ. Copiii proveniţi din asemenea familii au deficienţe în comportare, tulburări de echilibru emoţional, afectiv şi chiar manifestări neurotice, care le îngreunează adaptarea la colectivul clasei. Unii părinţi ţin neapărat să-şi vadă realizaţi, prin copii, propriile lor aspiraţii, dorind chiar să le impună o anumită profesie. În conflict cu posibilităţile lui de efort, şcolarul este astfel supus unor suprasolicitări care pot avea repercusiuni de natură psihică sau care pot să nască sentimente de culpabilitate, opoziţie, lipsă de iniţiativă sau dorinţa de a fugi. La fel de grav este şi dezinteresul Revista ,,Dăscălimea Română”, Nr.4, Slobozia, iulie 2016 172 faţă de educaţia copiilor. Asemenea situaţii se evidenţiază cu uşurinţă, în special în familiile cu părinţi recăsătoriţi. Pentru copil, în universul familiei TATĂL reprezintă PUTEREA, AUTORITATEA şi SIGURANŢA, iar MAMA - UN TERITORIU DE REFUGIU, DE ÎNŢELEGERE, DE AJUTOR pe care el, copilul le aşteaptă. Părinţii trebuie să le stimuleze copiilor efortul, spontaneitatea, fantezia, iniţiativa, independenţa, încrederea în sine şi asumarea riscului creator. Părinţii ar trebui:  să-şi cunoască bine copilul, observându-l şi antrenându-l de mic în activităţi, ţinând cont însă de posibilităţile lui psiho-fizice;  să asigure copilului în casă un spaţiu al lui, un loc în care să se poată odihni, juca, în care să poată experimenta, citi şi visa sub supravegherea părinţilor;  să-i permită să se antreneze în activităţi extraşcolare pentru a-şi satisface trebuinţele de activare şi de cunoaştere;  să-l sprijine în menţinerea unui echilibru între efortul şi timpul consacrat pentru pregătirea şcolară şi timpul economisit în activităţile de tip “pasiune”;  să-i ofere exemple şi modele ale unor tineri adulţi contemporani, ale unor cunoscuţi din şcoala lor, tineri care s-au afirmat prin învăţătură în primul rând, dar care nu şi- au abandonat tendinţele sau pasiunile lor creative;  să continue munca educativă sprijinind concret copilul în depăşirea dificultăţilor. Formele educative trebuie să fie simple, multiple, corespunzătoare, pentru a forma copii calmi într-o viaţă zbuciumată, copii fericiţi în plină mişcare. Metoda cea mai adecvată este dialogul cu copilul, care poate avea loc în orice împrejurare: la plimbare, în excursie, la joacă, la muncă, la spectacol. COPILULUI ÎI PLACE SĂ I SE ACORDE MULTĂ ATENŢIE, astfel el putându-se afirma. Un rol important îl au anturajele în care, pe lângă joacă, poartă discuţii libere, se destăinuie, îşi spune părerile, vorbeşte despre el. Se ştie că îl reconfortează, dar nu trebuie să se desfăşoare la întâmplare. Părinţii trebuie conştientizaţi că singura investiţie de valoare, niciodată falimentară, pe care o familie o poate face pentru copil este investiţia pentru mintea şi sufletul acestuia. De ce împreună pentru copiii noştri? Pentru că împreună am păşit în Mileniul Trei care prevede schimbări, înnoiri, modificări în toate domeniile de activitate. Mileniul Trei este timpul care încă ne aşteaptă! O schimbare a suferit şi actualul curriculum: se plasează familia, părintele, în rol de partener activ în educaţia copilului. S-a crezut multă vreme că instituţiile de învăţământ poartă întreaga responsabilitate a educării copilului, familia fiind doar beneficiarul acestei acţiuni. Familia nu poate fi parte separată în acest context, rolul părinţilor nu încetează odată cu intrarea copilului în instituţia de învăţământ, se schimbă doar modalitatea de abordare a copilului, în raport cu noul său statut şi în deplină concordanţă cu ceea ce se întâmplă în mediul educaţional. Revista ,,Dăscălimea Română”, Nr.4, Slobozia, iulie 2016 173 PSIHOIGIENA ŞCOLARĂ Prof.înv.primar Babaşcu Elena Şcoala Gimnazială nr 39 “Nicolae Tonitza”, Constanţa „Educaţia este un proces al vieţii şi nu o pregătire pentru viaţă. Cred că şcoala trebuie să reprezinte viaţa actuală, viaţa tot atât de reală şi de vitală pentru copil ca aceea pe care el o duce în familia sa, cu vecinii săi, pe locurile lui de joacă”. John Denvey( 3) Societatea actuală aflată într-un proces accelerat şi de permanente mutaţii în sfera mentalităţilor, mutaţii datorate faptului că informaţia se uzează extrem de rapid, de continue transformări în toate domeniile şi la toate nivelurile, are nevoie de personalităţi puternice, uşor adaptabile, creatoare, care să să facă faţă vremurilor şi să fie apte a le duce mai departe.Un rol important revine şcolii, cadrelor didactice, profesorului care, prin activităţile elaborate, pot să dezvolte la elevi norme şi conduite sociomorale, abilităţi şi conduite morale şi civice, în contextul european actual, prin adoptarea unor măsuri de psihoigienă şcolară. În cadrul celei de-a treia copilării, sau perioada şcolară mică, denumită şi marea copilărie, dezvoltarea psihică are loc sub influenţa foarte puternică a vieţii şcolare. Are loc o modificare bruscă a regimului de viaţă. Trecerea de la familie la şcoală trebuie să reprezinte un „salt de continuitate” acceptat de copil, precedat de curiozitate, interes, deschidere. Neatenţia şcolară se referă la acei şcolari neatenţi activi, agitaţi motor, cei care deranjează, enervează, dezorganizează activitatea clasei, dar şi la neatenţii pasivi, care par atenţi în cursul orelor. Fenomenul de inatenţie arată o slăbire a atenţiei voluntare, a intereselor cognitive, dar mai ales lipsa unei atitudini conştiente faţă de învăţătură. La copilul instituţionalizat cauzele deficitului de inatenţie sunt lipsa educaţiei generale, a familiei de substituţie care nu oferă condiţii necesare dezvoltării psihice a copilului, datorită unor conflicte frecvente, perturbări biologice, dar şi insuficienta dezvoltare intelectuală. În această perioadă expresiile emoţionale devin dependente de succes sau insucces în activitate, de răsunetul lor în mintea copilului, dar şi în atitudinea celorlalţi faţă de el. Eforturile depuse în vederea obţinerii performanţei, pun în funcţiune calităţile voinţei sporesc conştiinţa şi moralitatea. Sentimentul datoriei devine un regulator al activităţii generale a micului şcolar din casa de copii pentru a-şi forma deprinderi pozitive şi un regim de muncă raţional. Acest lucru este posibil doar sub îndrumarea specialiştilor, a învăţătorilor. Caracteristica etapei „realismului moral”este ascultarea necondiţionată, cea a „stadiului cooperării” este libertatea interioară prin analiza alterantivelor şi angajarea unor mobiluri conştiente; cea a stadiului „autonomiei morale” libertatea de acţiune se accentuează. Praxisul moral de fiecare zi asigură unitatea celor trei: cognitivul, afectivul şi voliţionalul, componente ale convingerii . Fiecare copil are un anumit potenţial, un talent înnăscut, apoi datorită afectivităţii familiei, el reuşeşte să asimileze pe cei din jur printr-o comunicare cu cei mari, învaţă să iubească, lucrează, se orientează după diverse modele, imită unele acţiuni până îşi formează valorile proprii, principiile personale despre lume şi viaţă. Dascălul trebuie să-şi cunoască profund elevii, să le insufle acestora motive sănătoase în învăţare, să le orienteze direcţia, în trecerea de la o motivaţie extrinsecă la una de natură intrinsecă în învăţarea şcolară, prevenind astfel cazurile de eşec la învăţătură . Într-o societate civilizată sănătatea este o valoare. Ea se cere cultivată, păstrată şi transmisă prin educaţie. Igiena mintală are ca obiectiv promovarea sănătăţii mintale şi profilaxia bolilor psihice. Revista ,,Dăscălimea Română”, Nr.4, Slobozia, iulie 2016 174 Ea ”formează mentalităţi superioare , de care depind caracterul, modelarea comportamentului, normarea relaţiilor interumane,cooperarea şi toleranţa între indivizi, precum şi între indivizi şi societate.”( 1-pag.367). Formarea personalităţii în familie şi în şcoală ridică probleme de ordin psihologic, cultural, moral, social, educativ-instructiv. La intrarea în şcoală simţul identităţii copilului, imaginea sa de sine şi capacitatea extinderii eului sunt mult intensificate. „Când copiii intră în societatea colegilor, ei capătă o lecţie aspră de testare a realităţii. Ei învaţă într-adevăr să spună: acum trebuie să fac asta, acum trebuie să fac aceea; acum trebuie să am grijă; acum pot să fac ce-mi place. “(2 - pag.132) Asemenea schimbări intensifică simţul eului. Caracteristicile profesorului: modelarea (introducerea, trezirea interesului iniţial), entuziasmul, căldura şi empatia, aşteptările au un rol important. O relaţie pozitivă, stenică între profesor şi elevi este necesară pentru ca elevii să fie atraşi de învăţare. Relaţionarea depinde foarte mult şi de stilul educaţional al profesorului. Profesorii de succes–acceptaţi de copii sunt cei care au o atitudine profesională dezirabilă: au atitudine pozitivă faţă de responsabilitate şi muncă, faţă de elevi, de disciplina pe care o predau, faţă de rolul profesorului în societate, îşi extind rolul şi dincolo de predarea la clasă. Relaţia democratică s-a dovedit a fi cea mai eficientă, deoarece promovează relaţii amiabile între elevi, performanţe şcolare înalte, acceptarea profesorului de către clasă. Şi stilul autoritar se dovedeşte util uneori, dacă sacinile de învăţare sunt bine realizate, dacă profesorul are puterea de a sancţiona şi recompensa. Lecţiile practice, ce presupun observaţie, intervenţie personală, dar şi cooperare sunt plăcute şi descătuşează mintea şi sufletul. Copilul participă activ, lecţia de predare-învăţare devine astfel “o aventură a cunoaşterii” în care problemele dificile sunt examinate şi descoperă soluţii posibile. Se exprimă cu uşurinţă şi reuşitele nu întârzie să apară. Motivaţia activităţii reiese din participarea profesorului care are rolul de stimulare şi dirijare. Prin cooperarea dintre elev-profesor, elevul e implicat atât în procesul de predare, de învaţare şi de evaluare, iar disciplina devine autodisciplină a muncii şi a interesului. Predarea creativă, presupune ca profesorul să medieze între elev şi mediul său. El organizează spaţiul şi activitatea, participă alături de elevi la elaborarea cunoştinţelor servind astfel drept model în legăturile interpersonale şi încurajând cooperarea între elevi. Modul în care te simţi şi gândeşti, despre calităţile şi defectele tale reprezintă imaginea de sine. Succesele şi eşecurile din copilărie, dar şi modul cum reacţionezi la acestea, definesc imaginea pe care o ai despre tine. Imaginea, stima de sine este unul dintre cei mai importanţi factori ai reuşitei şcolare.T. Vrăşmaş în lucrarea sa citată la nr.8 recomandă câteva sugestii pentru încurajarea stimei de sine în şcoală (Fontane, 1995) Şcoala modernă presupune construirea şi promovarea unor noi competenţe, valori, atitudini, politici şi finalităţi educaţionale, solicită motivaţie, efort continuu, competenţe adecvate din partea tuturor partenerilor în educaţie. Bibliografie: Enăchescu,C., (2008)-Tratat de igienă mintală, Iaşi, Ed.Polirom , pag.160-206 Kate, Burke Walsh (1999): Crearea claselor orientate după necesităţile copiilor de 8, 9, 10 ani, Iaşi, C.E.D.P. Step by Step www.didactic.ro Revista ,,Dăscălimea Română”, Nr.4, Slobozia, iulie 2016 175 ECUATII BINOME Prof. Rusu Lidia – Antoanela Școala Gimnazială ,, Ion Borcea” Agigea , Jud. Constanța Disciplina: Matematică Forma ecuației binome de grad n este xn-a=0, n N, n≥2, a C Metoda de rezolvare: Se scrie ecuația sub forma xn=a, iar numărul complex a sub forma trigonometrică a = r(cosᵠ+isinᵠ) ,r= 22 yx  daca a=x+iy Atunci rădăcinile ecuației date au forma: ) 2 sin 2 (cos n k i n k rx nk      k=0…..n-1 Rădăcinile ecuației au imaginile geometrice vârfurile unui poligon regulat cu n laturi înscris în cercul cu centru în origine, de raza )( nkn rxr  Dacă a=1, rădăcinile ecuației xn se numesc rădăcinile de ordin n ale unității. Aplicații 1. Să se rezolve ecuația x3-1=0 X3=1 sau x3=cos0+isin0 Deci ) 3 20 sin() 3 20 cos(  k i k xk     3 2 sin 3 2 cos  k i k xk  , k=0,..2 sau scrise desfășurat: x0 =1 x1= 3 2 sin 3 2 cos  i x2= 3 4 sin 3 4 cos  i si au imaginile geometrice varfurile unui triunghi regulat înscris în cercul cu centrul în O și de raza 1. Soluțiile găsite se mai numesc si rădăcinile de ordin 3 ale unității. 2.Să se rezolve ecuația z3= i i   1 1 Scriem câtul de numere complexe sub forma algebrică de număr complex    i ii i ii i i          11 21 1 11 1 1 2 2 Z3=cos 2 3 +isin 2 3 Rădăcinile ecuației date sunt: zk=cos( sin 3 2 2 3 i k     3 2 2 3   k ) k=0,..2 Bibliografie: C. Năstăsescu , C. Niță , S. Popa ,, Manual pentru clasa a X-a- Algebră’’ Editura Didactică și Pedagogică , București 1983. Revista ,,Dăscălimea Română”, Nr.4, Slobozia, iulie 2016 176 Motivaţia – fundament al învățării Prof. Jalbă Ecaterina Școala Gimnazială „Iorgu Iordan”, Tecuci-Galați Motivaţia este o temă fără un contur precis. Ca multe alte concepte din psihologie şi motivaţia se raportează la numeroase direcţii de investigaţie. Ca o definiție, conceptul de motivaţie reprezintă combinaţia ipotetică utilizată cu scopul de a descrie forţele interne şi/sau externe ce produc declanşarea, direcţia şi persistenţa comportamentului. Motivaţia declanşează sau diminuează comportamentul. Atunci când un individ trece de la absenţa acţiunii la execuţia acesteia, spunem că el este motivat. Nu numai că motivaţia ne furnizează energia necesară pentru un anumit comportament, ci ea chiar orientează acest comportament. Motivaţia face ca acest comportament să fie în armonie cu trebuinţele omului. O altă manifestare a motivaţiei se caracterizează prin intensitatea comportamentului. Cu cât motivaţia este mai puternică, cu atât intensitatea este mai mare. În sfârşit, forţa motivaţională influenţează în mod egal persistenţa comportamentului. Persistenţa furnizează un indice motivaţional important ce caracterizează angajamentul individului în activităţi mai mult sau mai puţin cotidiene. Motivaţiile depind în bună măsură de experienţa singulară a individului. Fără îndoială, există trebuinţe fundamentale, dar în modalităţi extrem de flexibile, variabile de la un individ la altul. Multe motivaţii depind de învăţare, care, relevă un proces de interacţiune continuă între individ şi mediul în care trăieşte. Ele evoluează odată cu maturizarea cognitivă a individului, depind de dezvoltarea socio-afectivă, de construcţia valorică, de imaginea de sine, de reprezentările profesionale. Motivaţiile umane nu sunt omogene şi coerente. În fiecare om există conflicte între motivaţii. Aceste conflicte pot să fie conştiente şi fac obiectul unor compromisuri mai mult sau mai puţin armonioase. Ele pot exprima, totodată, disonanţe profunde între obiectivele conştiente şi dorinţele inconştiente. Adesea, motivaţiile nu sunt decât imperfect descifrate în conştiinţa clară, ele pot fi redescoperite în buna credinţă, în pretexte etc. Punerea în evidenţă a unei motivaţii nu reprezintă şi depistarea cauzei acesteia. În profunzimea lor, numeroase comportamente sunt puse în mişcare în afara oricărei atitudini conştiente, uneori chiar în decalaj cu aceasta. Prin efectele sale, motivaţia dinamizează individul, îi facilitează adaptarea, îi orientează conduita şi dă o anumită culoare activităţii depuse. În ceea ce priveşte dinamizarea individului, fenomenul este constatabil mai ales prin absenţa sa. Un individ ce prestează o muncă impusă, fară să-i facă plăcere, de care nu este atras, are un comportament mai degrabă pasiv, consideră activitatea fără interes şi oboseşte repede. Este suficient să apelăm la experienţa personală pentru a observa că oboseala nu este în mod obligatoriu legată de cantitatea muncii şi de efortul intelectual sau fizic depus. Plictiseala, monotonia şi descurajarea sunt percepute sub formă de oboseală. Invers, atunci când motivaţia este puternică, rezistenţa la efort creşte şi senzaţia de oboseală ce corespunde unor fenomene fiziologice reale apare mult mai târziu. Orice adaptare activă la o anumită situaţie presupune un anumit nivel de tensiune fizică şi psihică, precum şi o anumită motivaţie în urmărirea unui scop. O motivaţie excesiv de puternică însă conduce la scăderea flexibilităţii, ce ar permite căutarea altor mijloace de realizare a scopului propus atunci când cele precedente au eşuat. Când motivaţia este slabă, individul este cu uşurinţă distras de la munca sa de solicitările exterioare. Comportamentul se fracţionează în diverse acte disociate şi lipsite de scop, Revista ,,Dăscălimea Română”, Nr.4, Slobozia, iulie 2016 177 fară legătură cu activitatea ce o are de îndeplinit. Când motivaţia este puternică, concentrarea creşte, excluzând solicitările perturbante. Motivaţia orientează atenţia spre acele aspecte ce se află în legătură cu scopul propus. Un copil motivat care doreşte să înveţe, se bucură atunci când realizează activităţi relaţionate cu învăţarea şi crede că şcoala şi învăţarea sunt activităţi importante pentru viaţa lui. Utilizarea acestor strategii va permite copiilor să-şi dezvolte dorinţa de a avea performanţe bune în şcoală şi credinţa că învăţarea este importantă le îmbogăţeşte viaţa. Ei sunt tentati să interpreteze toate percepţiile lor în funcţie de propria lor motivaţie, formându-şi un anumit sistem de opinii, principii, credinţe, valori. IPOSTAZE ALE NATURII ÎN PASTELURILE LUI VASILE ALECSANDRI Profesor Babeș Monica, Școala Gimnazială „Sf. Stelian”, Umbrărești-Deal, Galați „Pastelurile” au fost publicate in „Convorbiri literare” între 1868-1869, fiind apreciate de Titu Maiorescu ca „un șir de poezii, cele mai multe lirice, de regulă descrieri, câteva idile toate însuflețite de o simțire așa de curată și de puternică a naturii, încât au devenit fără comparare cea mai mare podoabă a literaturii românești îndeobște”. G. Călinescu consideră „Pastelurile” ca o poezie nouă, în care tehnica picturală predomină. Vasile Alecsandri realizează prin pastelurile sale o lirică a liniștii, a fericirii rurale, un calendar al spațiului și al timpului – iarna, toamna, primavara, vara, cu rezerve față de frig. Corespondeța sentiment-natură este urmarită și subliniată de faptul că tabloul este aproape întotdeauna însuflețit de o prezență umană. Până la Alecsandri, întâlnim câteva elemente de pastel la Asachi, Heliade, Alexandrescu, în poezii de factură romantică, unde natura e zugrăvită în mod abstract, ca mijloc de a crea atmosfera de comunicare a unor anumite stări sufletești. Alecsandri creează individualitate peisajului, zugrăvindu-l cu farmecul lui specific. Din cele aproximativ treizeci de poezii care intră în definția acceptată a pastelului, scrise de Alecsandri se pot desprinde toate fazele anotimpurilor în lunca Mirceștilor. Alecsandri zugrăvea în pastelurile sale iarna în aspectul ei feeric, privind ninsoarea de la gura sobei. Tabloul unei nopți de iarna îi inspira poetului sentimente de admirație în fața măreției și nemișcării naturii. Iarna este anotimpul amorțirii și al încremenirii. Măiestria picturală se găsește la apogeu în pastelurile de iarăa. În poezia „Iarna”, Alecsandri desenează înfiorat, obiectiv și precis, cu o paletă săracă în culori, stând la gura sobei și admirand jocul fulgilor: „Din văzduh cumplita iarna cerne norii de zăpadă / Lungi troiene călătoare adunate- n cer grămadă; / Fulgii zbor, plutesc în aer ca un roi de fluturi albi, / Răspândind fiori de gheață pe ai țării umeri dalbi.” În schimb, în „Mezul iernei”, datorită gerului, natura s-a transformat complet, înghețul a cuprins înseși astrele, orice urmă a vegetalului a dispărut, lăsând totul pradă regnului mineral, solidificându-se sub aspectul oțelului, cristalinului, diamantului. Joasa temperatură usucă pădurea, prefăcând totul în diamante. Gerul este „amar”, „cumplit”. Poetul are impresia că se Revista ,,Dăscălimea Română”, Nr.4, Slobozia, iulie 2016 178 află într-un temple în care stelele sunt „făclii”, munții sunt „altare”, iar codrii sună ca o orgă atunci când „crivățul” bate. Primăvara este anotimpul florilor și al păsărilor călătoare. Ea este întâmpinată cu entuziasm. În poezii cum sunt: „Cucoarele”, „Dimineața”, „Tunetul”, bucuria primăverii este pictată cu seninătate. În poezia „Dimineața”, ne sunt prezentați țăranii într-o dimineață de primăvara făcând pregătiri pentru muncile câmpului: „Zorii de ziuă se revarsă peste vesela natură, / Prevestind un soare dulce cu lumină și căldură (….) / Muncitorii pe-a lor prispă dreg uneltele de muncă / Păsărelele-și dreg glasul prin huceagul de sub luncă. / În grădini, pe câmpii, pe dealuri, prin poiene și prin vii / Ard movili buruienoase, scoțând fumuri cenușii”. Primăvara sunt ploi cu tunete. Sufletul poetului a vibrat la unison cu tunetul dintr-o zi de primavară, în poezia „Tunetul”: „Văzduhul bubuiește!…pământul desmorțit / Cu mii si mii de glasuri semnalului răspunde, / Și de asprimea iernei simțindu-se ferit, / De-o nouă-ntinerire ferice se pătrunde”. Primăvara lumina e mai caldă, pâraiele umflate curg iute șopotind, mugurii se văd îmbobocind, iar coloritul este redus la un fir de iarbă verde sau la un galben gândacel. Toamna este cântată de Alecsandri în poezia „Sfârșit de toamnă”. Aici este zugrăvit tabloul dezolant al naturii „despuiate” de podoabele ei, o natură ce duce dorul păsărilor călătoare: „Vesela verde câmpie acu-i tristă, veștejită, / Lunca, bătută de brumă, acum pare ruginită; / Frunzele-i cad, zbor în aer, și de crengi se deslipesc, / Ca frumoasele iluzii dintr-un suflet omenesc”. În pastelul „ Plugurile” sunt salutați țăranii care ies să are. Pentru întâia oară avem imaginea unui plugar destoinic, care apasă cu bărbăție pe coarnele plugului. În timp ce țăranii ară, poetul moșier cutreieră câmpurile. De remarcat faptul că atitudinea poetului față de natură nu este contemplativă. Natura în cuprinsul unui an, iar în chip simbolic în cuprinsul unei vieți, prezintă două aspecte antitetice: unul stimulativ, al tinereții – în poeziile îinchinate primăverii, altul paralizant: iarna, bătrânețea. În luna florilor, poetul caută „magica plăcere de parfum și de cântare” a luncii din satul natal în poezia „Lunca din Mircești”: „Căci în tine, luncă dragă, tot ce are suflet, grai, / Tot șoptește de iubire în frumoasa lună mai!”. Vasile Alecsandri este un iubitor al liniștii rurale. Poezia „Malul Siretului” ni-l prezintă pe poet într-o ipostază romantică, așezat pe malul râului, lăsându-și privirea furată de valuri. Poetul privește „în faptul zilei” cum Siretul se înconvoaie pe sub sălcii ca un balaur. Dornic de liniște, având sentimentul trecerii iremediabile a timpului, Alecsandri privește apa care se tot duce încet la vale, odată cu propria sa viață. Peisajul prezentat este odihnitor, lipsit de freamăt, de zbucium lăuntric. Singurele elemente în mișcare sunt salcia pletoasă, mreana, rațele sălbatice. Ultima strofă a poeziei aduce sentimentul trecerii ireversibile a timpului, schimbarea permanentă din natură: „Și gândirea mea furată se tot duce-ncet la vale / Cu cel rau care-n veci curge, făr-a se opri din cale”. Stilul pastelurilor prezintă mai multe trăsături specifice, printre acestea ar trebui mentionată plasticitatea imaginilor artistice care alcătuiesc, împreună, o viziune senină, calmă și grațioasă asupra naturii. Contemplator al eternei naturi, situându-se între primii poeți ai Revista ,,Dăscălimea Română”, Nr.4, Slobozia, iulie 2016 179 Bărăganului, Alecsandri a intuit imensitatea, frumusețea acestui spațiu infinit. Bibliografie: Al.PIRU, Istoria literaturii romane. Bucuresti, Editura Grai si suflet — Cultura Nationala, 1994, p. 61—62. I. NEGOITESCU, Istoria literaturii romane. Editura Minerva, Bucuresti, 1991, p. 80 Tudor VIANU, Scriitori romani, voi. I, Editura Minerva, Bucuresti, 1970, p. 41—42. Paul CORNEA, Alecsandri. Pasteluri. Colectia Texte comentate. Editura Albatros, Bucuresti, 1972, p. 48. G. C. NICOLESCU, Viata lui Vasile Alecsandri. Editia a doua, revazuta. Editura pentru literatura, Bucuresti, 1965, p. 504, 532. IPOSTAZE ALE NATURII ÎN PASTELURILE LUI VASILE ALECSANDRI Profesor Babeș Monica Școala Gimnazială „Sf. Stelian”, Umbrărești-Deal, Galați „Pastelurile” au fost publicate in „Convorbiri literare” între 1868-1869, fiind apreciate de Titu Maiorescu ca „un șir de poezii, cele mai multe lirice, de regulă descrieri, câteva idile toate însuflețite de o simțire așa de curată și de puternică a naturii, încât au devenit fără comparare cea mai mare podoabă a literaturii românești îndeobște”. G. Călinescu consideră „Pastelurile” ca o poezie nouă, în care tehnica picturală predomină. Vasile Alecsandri realizează prin pastelurile sale o lirică a liniștii, a fericirii rurale, un calendar al spațiului și al timpului – iarna, toamna, primavara, vara, cu rezerve față de frig. Corespondeța sentiment-natură este urmarită și subliniată de faptul că tabloul este aproape întotdeauna însuflețit de o prezență umană. Până la Alecsandri, întâlnim câteva elemente de pastel la Asachi, Heliade, Alexandrescu, în poezii de factură romantică, unde natura e zugrăvită în mod abstract, ca mijloc de a crea atmosfera de comunicare a unor anumite stări sufletești. Alecsandri creează individualitate peisajului, zugrăvindu-l cu farmecul lui specific. Din cele aproximativ treizeci de poezii care intră în definția acceptată a pastelului, scrise de Alecsandri se pot desprinde toate fazele anotimpurilor în lunca Mirceștilor. Alecsandri zugrăvea în pastelurile sale iarna în aspectul ei feeric, privind ninsoarea de la gura sobei. Tabloul unei nopți de iarna îi inspira poetului sentimente de admirație în fața Revista ,,Dăscălimea Română”, Nr.4, Slobozia, iulie 2016 180 măreției și nemișcării naturii. Iarna este anotimpul amorțirii și al încremenirii. Măiestria picturală se găsește la apogeu în pastelurile de iarăa. În poezia „Iarna”, Alecsandri desenează înfiorat, obiectiv și precis, cu o paletă săracă în culori, stând la gura sobei și admirand jocul fulgilor: „Din văzduh cumplita iarna cerne norii de zăpadă / Lungi troiene călătoare adunate- n cer grămadă; / Fulgii zbor, plutesc în aer ca un roi de fluturi albi, / Răspândind fiori de gheață pe ai țării umeri dalbi.” În schimb, în „Mezul iernei”, datorită gerului, natura s-a transformat complet, înghețul a cuprins înseși astrele, orice urmă a vegetalului a dispărut, lăsând totul pradă regnului mineral, solidificându-se sub aspectul oțelului, cristalinului, diamantului. Joasa temperatură usucă pădurea, prefăcând totul în diamante. Gerul este „amar”, „cumplit”. Poetul are impresia că se află într-un temple în care stelele sunt „făclii”, munții sunt „altare”, iar codrii sună ca o orgă atunci când „crivățul” bate. Primăvara este anotimpul florilor și al păsărilor călătoare. Ea este întâmpinată cu entuziasm. În poezii cum sunt: „Cucoarele”, „Dimineața”, „Tunetul”, bucuria primăverii este pictată cu seninătate. În poezia „Dimineața”, ne sunt prezentați țăranii într-o dimineață de primăvara făcând pregătiri pentru muncile câmpului: „Zorii de ziuă se revarsă peste vesela natură, / Prevestind un soare dulce cu lumină și căldură (….) / Muncitorii pe-a lor prispă dreg uneltele de muncă / Păsărelele-și dreg glasul prin huceagul de sub luncă. / În grădini, pe câmpii, pe dealuri, prin poiene și prin vii / Ard movili buruienoase, scoțând fumuri cenușii”. Primăvara sunt ploi cu tunete. Sufletul poetului a vibrat la unison cu tunetul dintr-o zi de primavară, în poezia „Tunetul”: „Văzduhul bubuiește!…pământul desmorțit / Cu mii si mii de glasuri semnalului răspunde, / Și de asprimea iernei simțindu-se ferit, / De-o nouă-ntinerire ferice se pătrunde”. Primăvara lumina e mai caldă, pâraiele umflate curg iute șopotind, mugurii se văd îmbobocind, iar coloritul este redus la un fir de iarbă verde sau la un galben gândacel. Toamna este cântată de Alecsandri în poezia „Sfârșit de toamnă”. Aici este zugrăvit tabloul dezolant al naturii „despuiate” de podoabele ei, o natură ce duce dorul păsărilor călătoare: „Vesela verde câmpie acu-i tristă, veștejită, / Lunca, bătută de brumă, acum pare ruginită; / Frunzele-i cad, zbor în aer, și de crengi se deslipesc, / Ca frumoasele iluzii dintr-un suflet omenesc”. În pastelul „ Plugurile” sunt salutați țăranii care ies să are. Pentru întâia oară avem imaginea unui plugar destoinic, care apasă cu bărbăție pe coarnele plugului. În timp ce țăranii ară, poetul moșier cutreieră câmpurile. De remarcat faptul că atitudinea poetului față de natură nu este contemplativă. Natura în cuprinsul unui an, iar în chip simbolic în cuprinsul unei vieți, prezintă două aspecte antitetice: unul stimulativ, al tinereții – în poeziile îinchinate primăverii, altul paralizant: iarna, bătrânețea. În luna florilor, poetul caută „magica plăcere de parfum și de cântare” a luncii din satul natal în poezia „Lunca din Mircești”: „Căci în tine, luncă dragă, tot ce are suflet, grai, / Tot șoptește de iubire în frumoasa lună mai!”. Vasile Alecsandri este un iubitor al liniștii rurale. Poezia „Malul Siretului” ni-l prezintă pe poet într-o ipostază romantică, așezat pe malul râului, lăsându-și privirea furată de valuri. Poetul privește „în faptul zilei” cum Siretul se înconvoaie pe sub sălcii ca un balaur. Dornic de liniște, având sentimentul trecerii iremediabile a timpului, Alecsandri privește apa care se Revista ,,Dăscălimea Română”, Nr.4, Slobozia, iulie 2016 181 tot duce încet la vale, odată cu propria sa viață. Peisajul prezentat este odihnitor, lipsit de freamăt, de zbucium lăuntric. Singurele elemente în mișcare sunt salcia pletoasă, mreana, rațele sălbatice. Ultima strofă a poeziei aduce sentimentul trecerii ireversibile a timpului, schimbarea permanentă din natură: „Și gândirea mea furată se tot duce-ncet la vale / Cu cel rau care-n veci curge, făr-a se opri din cale”. Stilul pastelurilor prezintă mai multe trăsături specifice, printre acestea ar trebui mentionată plasticitatea imaginilor artistice care alcătuiesc, împreună, o viziune senină, calmă și grațioasă asupra naturii. Contemplator al eternei naturi, situându-se între primii poeți ai Bărăganului, Alecsandri a intuit imensitatea, frumusețea acestui spațiu infinit. Bibliografie: Al.PIRU, Istoria literaturii romane. Bucuresti, Editura Grai si suflet — Cultura Nationala, 1994, p. 61—62. I. NEGOITESCU, Istoria literaturii romane. Editura Minerva, Bucuresti, 1991, p. 80 Tudor VIANU, Scriitori romani, voi. I, Editura Minerva, Bucuresti, 1970, p. 41—42. Paul CORNEA, Alecsandri. Pasteluri. Colectia Texte comentate. Editura Albatros, Bucuresti, 1972, p. 48. G. C. NICOLESCU, Viata lui Vasile Alecsandri. Editia a doua, revazuta. Editura pentru literatura, Bucuresti, 1965, p. 504, 532. FAMILIA – ENTITATE SOCIO-EDUCAŢIONALĂ Motto: ,,Spune-mi şi o să uit. Arată-mi şi poate n-o să-mi amintesc. Implică-mă şi o să înţeleg" (proverb american) „Toţi copiii şi adulţii au dreptul să evolueze şi să se dezvolte într-un context în care să existe egalitate şi respect pentru diversitate. Copiii, părinţii şi cadrele didactice au dreptul la calitate în serviciile implicate în educaţia copiilor, fără discriminare datorată rasei, sexului, limbajului, religiei, opiniilor politice sau de altă natură, naţionalitate, etnie, origine socială, sărăcie, dizabilitate sau orice alt statut.” (European Diversity in Early Childhood Education and Training Network) Familia reprezintă una dintre cele mai vechi forme de comunitate umană, o instituţie stabilă cu rosturi fundamentale pentru indivizi şi pentru societate. Ingredientele procesului socializării traversează matricea culturală a mediului familial exprimată în valori, norme, practici ce stau la Revista ,,Dăscălimea Română”, Nr.4, Slobozia, iulie 2016 182 baza modu-lui în care membrii familiei relaţionează cu copilul. ,,Sănătatea" mediului familial este reflectată în evoluţia copilului în toate planurile dezvoltării sale: intelectual, fizic, socio- emoţional. Gradul de securitate, protecţie, îngrijire, investiţie educaţională, oferit de familie oferă copilului o ,,moştenire", ce-l va orienta în lumea din afara contextului familial, unde socializarea primară este continuată de cea secundară, şcolii revenindu-i un rol important. Analizând diversitatea şi gravitatea problemelor cu care se confruntă elevii, s-a constatat tendinţa mondială a generaţiei actuale de copii de a avea mult mai multe probleme emoţionale decât în trecut:,, aceştia sunt mai singuri şi mai deprimaţi, mai furioşi şi mai nestăpâniţi, mai emotivi şi mai înclinaţi să devină anxioşi din orice, mai impulsivi şi mai agresivi"(Goleman, 1995). Având în vedere criza pe care o traversează în prezent familia în societatea românească, ale cărei simptome constau tocmai în restructurarea valorilor familiale tradiţionale, dezorientare în privinţa mijloacelor educaţionale folosite în relaţia cu copiii, consilierea părinţilor reprezintă o necesitate a şcolii contemporane. Principiul de bază, al parteneriatului educaţional cu familia este consecventă mesajelor transmise. Este rolul şcolii să se asigure că acest principiu este îndeplinit, iar acest lucru presupune contactul permanent cu părinţii. Şcoala este un mediu social organizatoric în care universul copilului se extinde depăşind constrângerea dependenţei materne. Educaţia este cea care desăvârşeşte fiinţa umană, educaţie pe care copilul o primeşte în familie, în şcoală şi de la comunitate. Relaţia şcoală-familie-comunitate este una în care fiecare factor interrelaţionează cu ceilalţi. ,,Ar trebui să ne străduim să aşezăm familiile pe locul pe care îl merită, şi nu înapoi, acolo unde s-au aflat demult.”(Adina Băran-Pescaru, p.171). Colaborarea dintre şcoală şi familie presupune nu numai o informare reciprocă cu privire la tot ceea ce ţine de orientarea copilului ci şi înarmarea părinţilor cu toate problemele pe care le comportă această acţiune. Revista ,,Dăscălimea Română”, Nr.4, Slobozia, iulie 2016 183 Optimizarea relaţiilor interpersonale din clasele de elevi Prof. înv. primar Vasiliev Anca-Raluca Școala Gimnazială Nr.29 ,,Mihai Viteazul” Constanța Clasa de elevi este un grup constituit pe baza unor reglementări şcolare, în funcţie de anumite reguli şi prin distribuirea unor roluri diferite pentru educatori şi educaţi. Ea se caracterizează prin interacţiunea directă, nemijlocită a membrilor săi, interacţiunea luând forma comunicării, a relaţiilor ierarhice şi a relaţiilor preferenţiale. Interacţiunea are ca rezultat modificarea comportamentelor şi se realizează la niveluri diferite: cadru didactic-elev, elev-elev, elev-grup, grup-grup. În grupul-clasă sunt prezente scopurile şi motivele care susţin acţiunea de realizare a acestora. Scopurile sunt prescrise de persoane exterioare grupului şi vizează procesul de instrucţie şi educaţie, fiind scopuri de tip formativ. Scopurile comune coexistă cu cele individuale, care dezvoltate, armonizate şi integrate reciproc pot conduce la evitarea apariţiei unor scopuri paralele provocatoare de disfuncţii în grup. În clasa de elevi există două structuri fundamentale: o structură formală şi o structură informală. Ca grup formal, clasa de elevi are o structură organizată şi impusă care se concretizează în investirea membrilor grupului cu diferite funcţii şi responsabilităţi care permit realizarea cât mai bună a resurselor elevilor în rezolvarea sarcinilor şcolare şi atingerea obiectivelor propuse. Structura informală, în clasa de elevi, se dezvoltă ca rezultat al relaţiilor inter-subiective ce se stabilesc între elevi. Această structură are un caracter predominant afectiv, bazat pe legături de simpatie, antipatie sau indiferenţă. Grupul şcolar are un anumit grad de coeziune ce exprimă gradul de unitate şi de integrare a grupului, rezistenţa sa la destructurare, are o compoziţie relativ omogenă ca vârstă, ca nivel de şcolarizare, nivel de instrucţie, interese, nevoi, aspiraţii. Coeziunea grupurilor este influenţată de factori interni (similaritatea membrilor grupului, sistemul normativ si mărimea grupului) și factori externi (sistemul de recompense, ameninţările la adresa grupului). Cel mai important factor extern care influenţează coeziunea este sistemul de recompensă al grupului.. Alţi factori externi sunt ameninţările și provocările cărora trebuie să le facǎ faţă grupul. În activitatea sa, cadrul didactic trebuie sa caute toate metodele posibile pentru a creşte coeziunea grupului de elevi. Un grup „prea coeziv” riscă să cadă în păcatul „gândirii de grup”. Elevii care lucrează în grup au tendinţa de a se coaliza în luarea deciziilor şi în trecerea la acţiuni Revista ,,Dăscălimea Română”, Nr.4, Slobozia, iulie 2016 184 